









/ 



COLLECTION 

DES CHRONIQUES 

NATIONALES FRANÇAISES. 
TOME XLV. 


Digitized by Google 



IMPRIMERIE D’HIPPOLYTE TILL.IARD, 

ICE DE Ll HAIPE , IfO 78. 


Digitized by Google 



CHRONIQUES 

D Z 

JEAN MOLINET, 

PUBLIÉES, POUR LA PREMIERE FOIS, d’aprÈS LES MAITUSCHITS 
DE LA BIBLIOTHEQUE DU ROI } 


PAR J.-A. BUCHON. 
TOME III. 



PARIS. 

VERDIÈRE, libraire, quai des AUGÜSTINS, N»a5. 

M Dccc xxvm. 


Digilized by Google 



Digitized by Google 



CHRONIQUES 

DE 

JEAN MOLINET. 


CHAPITRE CXVIII. 


Comment l’archiduc Maximilien se prépara pour aller en Allcmaigne , 
vers l’empereur Frëdérick , son père. 


Afin que les hauts mislères dignes de recom- 
mandation qui se firent en Allemaigne à la créa- 
tion , élection et couronnement de très victorieux 
et très illustre prince l’archiduc Maximilian, soient 
.perpétuels ès mémoires des hommes, je metterai 
par escript , au vrai le plus pur que possible me 
sera, lesestats, cérimonies, entrées, réceptions, 
jousles, bancquets, festoiements, nouvelletés, sin- 
gularités, honneurs et magnificences que nous ap- 
pelons triomphes, qui furent faictsen ce vojage, 
dont le recors sera consolatif aux nobles cœurs e.s- 
prins de haut voloir et enflambés du brandon de 
proesse. 

Environ la Saint-Reray, en l’an mil quatre cents ‘ 

Chroniqocs. T. XLV. — J. Molihet. /7/. 1 

quatre-vingts et cinq, les Flamens et Ganthois , 
fort humiliés, furent réconciliés à l’archiduc d’Aus- 
trice. Le duc Philippe, son fils, rendis en ses mains, 
monseigneur l’archiduc, qui lOrs flourissoit, fruc- 
tifioit et prospéroit en honneur, prestance et vertu , 
fit son appareil pour soi trouver devant l’empereur 
Fédérick , son père , lequel il n’avoit veu puis en- 
viron huit ans, avant qu’il esloit descendu ès pays 
pour espouser madame Marie, ducesse de Bour- 
gogne, unique fille et seule héritière du duc Charles, 
que Dieu absolve ! Dont, pour commencher de ses 
préparations, afin que nostre seigneur Dieu fust 
honoré, loué et servi, il retint la chapelle en estât, 
laquelle , du temps des ducs Philippe et Charles , 
avoit esté d’excellente renomée par le monde uni- 
versel, et fort amenrée , et quasi du tout anéantie 
par tourment de guerre , tellement que les chape- 
lains d’icelle estoient dispers et semés en diverses 
marches. Néantmoins il fit chercher et choisir les 
plus expérimentés musiciens, ayans les plus réson- 
nantes et proportionnées voix que possible estoit de 
trouver, tant de ceux qui para vaut y estoient, 
comme aultres ; et considérant les louables mœurs, 
sciences et agréables services que lui avoit plu- 
sieurs ans fait maistre Nicole Mayoul, natif de lies- 
din, prévost dessus nommé, il lui donna estât de 
premier chapelain car il estoit assez fondé eu la 
musique,révérend personnaige et fort convenable à 
ce faire. De ceste chapelle fut reçu un tenoriste, 
nommé Cordier, lequel, tant pour la science, où 

il estoit expert , comme pour la nouvelle mode de 
chanter, estoit sur tous recordé. Il avoit para- 
vant servi le duc de Milan et le roi de Naples , 
qui tant l’avoit honoré , qu’il l’avoit fait chevalier 
en son rojaulme. De la retenue de ladite chapelle, 
fut Sire Rogier, chanoine de Cambray, contre- 
tenoriste fort bien chantant , élégant personnage , 
ayant voix harmonieuse, et qui long-temps avoit 
servi en la chapelle du pape. Pareillement fut reçu 
maistre Pierre du Wez, prévost de Condé, et 
Jacques Beukelle, eux deux bien officians etponr- 
veus de voix mélodieuses ; ensemble Pasqiun 
Loys fort renommé en la musique et l’un des 
bien chantans et mectans par escript de son 
temps. Semblablement, plusieurs compagnons, 
cueillis en divers lieux et collèges, comme Jennet 
de Vallenchiennes et aultres , qui par avant 
estoient au service du roi de Hongrie , furent re- 
çus et gagés en ladite chapelle ; dont le roi en son 
voyage fut grandement honoré et prisé des prin- 
ces d’Allemagne. Si leur donna longues robes 
vermeilles fourées, selon son appartenir, de cha- 
cun degré et vocation ; pareillement aux auinos- 
niers et clercs de son oratoire et chapelle portative. 
Il fit aussi habiller les officiers de son hostel ; aussi 
il donna robes de pareille couleur , et leur fit 
porter sa livrée au bras senestre, qui est un col- 
lier de levrier blanc , bleu et rouge , jusques au 
nombre de cinq cents ou plus. 

Il laissa le duc Philippe son fils, eagié de sept 

1 . 

4 CHnONlQUER 

à huit ans , ensemble son estât, en garde et tutelle 
de monseigneur de Raveslain , qui toujours , en 
paix ou en guerre, s’en estoit honorablement ac- 
quitté. Les pays demourèrent en la protection 
de monseigneur Philippe de Clèves , du comte 
de Nassou et aulcuns chefs de guerre, commele 
seigneur de Chantereine et aultres ; et l’admi- 
nistration delà justice en la main et conduict de 
Jehan Carondelet , chevalier , seigneur de Cham- 
piaus et de Sorre, son chancelier, et de messieurs 
de son conseil , qui durant le temps de ce voyage 
se conduirenl fort sagement. 

Et quant l’archiduc eut choisi ceulx qu’il vou- 
loil mener avec lui , il se partit d’Anvers le troi- 
sième jour de novembre l’an dessus dit. Se tira 
vers Bois-le-Duc ; et fut la veille Sainct-Martin, 
à Grave , où il séjourna dix jours. 

Ce temps pendant, la femme messire Cornille de 
Berghes s’accoucha d’un fils nommé Maximilien, 
tenu sur les fonds par l’archiduc j par le duc de 
Clèves et par le seigneur de Berghes, père dudit 
seigneur Cornilles; et furent mareines la comtesse 
de Homes et la dame de Wassenaire , lesquelles 
donnèrent riches joyaux, coupes et pots d’argent ; 
et furent grandement festoyés aux despens dudit 
seigneur Cornilles. 

De là l’archiduc se trouva à Beinde , où il sé- 
journa l’espace de neuf jours , attendant nouvelles 
de l’empereur son père ; et illecq pour passer 
lemps furent faictes joustes à torches, de deux 

jousteurs montés à la mode d’Allemagne. Au pre- 
mier coup de la jouste l’un abbatit l’aultre ; au 
second, ils tombèrent tous deux; et au tiers, celui 
qui fut premier abbatu , abattit son compagnon. 
Deux jours après joustèrent, à fers esmolus, un seul 
coup, le grand Pollain et le maistre d’hostel du 
marquis de Bade, lesquels rompirent leur bois 
et ensemble cheurent par terre. 


t 


CHAPITRE CXIX. 4 


L’abordement de l'archiduc à l’empereur. 


Le mercredi vingt et unième de décembre, l’ar- 
çhiduc se deslogea de Reinde , tirant à Heyns- 
berg , où il y a ville et chasteau appartenant au 
duc de Jullers. Le chastelain vint au-devant de 
lui, qui lui bailla-' ouverture. L’arcbiduc fut logé 
au chasteau et ses' gens en la ville, tous défrayés 
du duc de Jullers. Ce mesme jour cstoil venu l’em- 
pereur en la ville d’Aix. L’arcbiduc, certain de sa 
venue , partit le jeudi ensuivant , pour soi tirer 
celle part ; et fit marcher ses gens trois et trois , en 
très belle ordonnance ; et quand il fut à demi-lieue 
près d’Aix, le duc de Jullers, accompagné de 
deux cents chevaliers , lui vint faire la révérence; 
et lui fit déclarer par son maistre-d’hostel qu’il 
estoit fort joyeulx de son advénement,en luioffrant 

tous services et plaisirs ; fort dolent toutesfois 
qu’il n’avoit esté mieulx reçu en sa ville de 
Heynsberghe; et s’il eust sceu sa venue, il s’y fuist 
trouvé pour le festoyer à son possible. 

Peu de temps après, vinrent au-devant de lui 
le frère du marquis de Bade et le comte Hughe 
de Wertenberghe , envoyés par l’empereur, 
lesquels, en la présence du duc de Jullers illec 
arrivé, déclarèrent comment son père l’empereur 
estoit celui qui plus desiroit voir son enfant que 
nul du monde ; et les avoit envoyés vers lui 
pour savoir de sa bonne prospérité , attendu qu’il 
se estoit trouvé en tant et dangereux périls depuis 
son département ; et rendoit grâces à Nostre-Sei- 
gneur , qui , jusques à ceste heure , l’avoit pré- 
servé ; et par l’affection paternelle qu’il avoit de 
le voir , il s’estoit desjà mis en chemin pour se 
trouver aux champs. 

Adonc l’archiduc, par le maressal de' Nassou , 
fit remercier^ au nom de son père , lesdits ambas- 
sadeurs qui avoient prins ceste charge , en décla- 
rant semblablement que le grand désir qu’il avoit 
estoit de veoirsondictpère l’empereur; et l’eust pié- 
cha visité, si les grands turbillons de guerre ne lui 
eussent donné empeschement; et il fit requérir aux- 
dits ambassadeurs qu’il leur pleusist retourner vers 
sondict père , avec le maressal de Nassou, afin que 
ne se travaillast de venir plus avant, ainchois 
qu’il demourast en la ville. 

Nonobstant les remonstrances faites au père par 

les ambassadeurs dudit fils, qui estoieut venus vers 
lui, le père vint aux champs où le fils estoit. El 
estoit le père accompagné de l’arcevesque de Gou- 
logne et aultres grands princes d’AUemaigne ; et 
manda le père au fils qu’il ne se bougeast du 
champ, et estoit son plaisir que son fils ne quelque 
un de ses gens ne descendit de son cheval pour 
lui faire la révérence , car aultrement le faire ce 
seroit contre sa volonté. Le fils,qui pour demons- 
trer vrai amour et obédience honorable , avoit 
délibéré en soi-mesme de révérencier son père en 
la plus grande humilité que passible lui seroit , 
fut fort esbahi d’oyr ces nouvelles , mais force 
lui fut d’obéir. Quand le père apperceut le fils , le 
fils approcha du père; et le fils, sans descendre de 
son cheval , qui lui fut chose dure , lui fit la reve^ 
rence , en honneur telle que filiale obéissance est 
tenue de faire à seigneurie paternelle , en soi 
inclinant le plus que possible lui fust ; et le père, 
ne disant aulcun mot , embrassa son fils ainia* 
blemeut ; et lors y eut moult de larmes plorées 
d’un costé et d’aultre pour la grande léesse dont 
leurs cœurs furent esprins. 

A cest abordement, l’escuyer d’escuyrie de l’ar- 
chiduc mit jus l’espée qu’il portoit devant lui, et 
les machiers retournèrent leurs mâches. La ré- 
vérence faite du fils au père, la plus recommandée 
de jamais , l’archiduc vint saluer l’archevesque de 
Coulongne ; et l’empereur , qui ne se bougeoit du 
camp, véoit passer les gens de son fils en notable 

arroi , et prendoit par la main la pluspart des 
nobles. Les réceptions et reconnaissances hono- 
rablement faites , chacun se mit en train de mar- 
cher pour entrer en la ville d’Aix. L’empereur, 
selon son antiquité , estoit assez beau person- 
nage, fort humble et de révérente contenance ; 
icelui monté sur un cheval noir, et vestu d’une 
longue robe de drap d’or noir , aflulé d’une coiffe 
noire, où il y avoit une très belle croix de dia- 
mant et de perles fort riches. Un amiable débat 
s’ensuivit entre l’empereur et l’archevesque de 
Coulongne , pour l’ordre de marcher : car l’em- 
pereur voloit mettre ledit archevesque à sa dex- 
tre, et l’archevesque y vouloit mestre l’archiduc ; 
toutesfois ils s’accordèrent et marchèrent par la 
manière qui s’ensuit : premiers, les gens de l’em- 
pereur, ceux de l’arche vesque de Coulongne , ceux 
-du duc de Jullers, les gentilshommes de l’archi- 
duc, les nobles d’Allemaigne , les chevaliers de 
l’archiduc, les trompettes, qui firent grand deb- 
voir, messeigneurs les princes, le marissal de l’em- 
pereur, qui porloit l’espée nue, l’empereur, l’ar- 
chevesque de Coulongne au droit costé , et l’archi- 
duc, ayant le chef descouvert, au sénestre costé. 
Un petit arrière, à grande liesse et à haut triom- 
phe, le très puissant père et son très noble fils 
entrèrent en la ville d’Aix. Et fut le père conduit 
du fils, jusqu’à sa chambre, puis le fils retourna 
à son logis. 

Le lendemain, l’empereur, veslu d’une robe 

de velours noire fourée de marte, alla oyr la messe 
à Noslre-Dame d’Aix , accompagné des princes , 
tous à pied; et tenoit l’empereur l’archevesque de 
Coulongne du coté dextre , et l’archiduc son fils 
du costé sénestre; puis marchèrent le duc de Jul- 
liers et le marquis , ensemble le légat et le 'duc de 
GueldreSjle marquis de Bade et le comte deWer- 
temberghe puis les chevaliers de l’empereur et 
ceux de l’archiduc ; et le marissal de l’empereur 
portoit l’espée nue devant ledit empereur, lequel, 
arrivé au cœur de l’église^ trouva son siège préparé 
en la première forme, au costé dextre, vers le grand 
autel; en la quatrième ensuivant, en bas, séoit 
l’archevesque de Coulongne, conséquemment le 
duc de Jullers, Christophe, le second fils de Baude , 
ung noble d’Allemaigne , messire Evrard de la 
Marche et monseigneur d’Isselstain. 

Au sénestre lez du cœur, en la cinquième fourme 
descendant en bas , estoit préparé le siège de l’ar- 
chiduc, fort triomphant. Auprès, ensuivant le mar- 
quis de Bade, le duc de Gueldres, le légat et 
plusieurs prélats de l’église, chevaliers et gentils- 
hommes ; et estoit ledit empereur , ensemble l’ar- 
cliiduc, sans oratoire; et fut cest ordre tenu toutes- 
fois qu’ils alloient ensemble à la messe. La veille 
de Noël allèrent en pareille ordonnance oyr la 
messe à Nostre-Dame , qui se chanta devant 
disner ; et à la requeste de l’empereur, furent 
monslrées les sainctes reliquaires de l’église , qui 
n’est accouslumé de faire que de sept ans à 

aultres. Ils allèrent pareillement oyr matines en 
la messe de minuict. Puis environ neufheures , au 
jour, allèrent oyr la grand’messe , chantée par un 
abbé d’Allemaigne. Les kirie elejson finées, Teni* 
pereur alla offrir et porta mesmes son offrande ; 
et vindrent au-devant lui , l’arcbiduc son fils, et 
son marissal portant l’espée nue ; puis offrirent. 
L’archevesque de Coulongne , l’archiduc d’Aus- 
trice, le duc de Jullers, le marquis de Bade et 
son frère, semblablement firent leurs offertoires 
après l’évangile. Estant l’évangile chantée, l’ar- 
chevesque approcha le livre à baiser à l’empereur, 
et l’empereur le fit porter à son fils, qui ne le vou- 
loit point souffrir. Geste mesme cérémonie estoit 
tenue au don de la paix. 

Ce jour du Noël, estoit l’empereur habitué d’une 
robe de drap d’or à collet rebraché , et affulé 
d’une riche coiffe; elportoit ung chaînon d’or, le 
plus riche de jamais , auquel pendoit une croix de 
pierres précieuses , où il y avoit cinq diamans , les 
quatreen table et le milieu fort riche ; entre les- 
quels diamans . pour forme de croisée , y avoit 
jusquesàt rente perles fort bonnes de telle grandeur, 
et estoit estimé ledit chaînon à quarante mille 
escus. L’archiduc avoit une robe de drap d’or, 
fourrée de menu vair; et le duc de Jullers, une 
robe d’argent. L’église estoit ce jour tendue ri- 
chement. 

Le jour Saint-Estienne , alla l’empereur à l’é- 
glise en notable ordonnance , comme dessus , et 

estoit vestu d’une longue robe de drap d’or , et 
avoit un collet d’une palme de large , tout chargîé 
de grosses perles , dont la moindre estoit grosse 
comme un moyen pois, les aulcunes aussi grosses que 
fèves; auquel collet pendoit une moult belle croix 
de diamahs en pointe, dont celui du milieu estoit 
estimé à trente-deux mille escus. Il y avoit pareil- 
lement de riches ballais, non paraux des aul- 
tres ; et estoit le tout prisé à cent mille florins. 
Le mercredi ensuivant, porta l’empereur une 
chaîne d’or où pendoit une croix à cinq tables de 
rubis, moult grosse, et trente-quatre diamans 
tout autour. 


CHAPITRE CXX. 


Comment le duc de Jallert fît relief de sa ducc, l'empereur estant en 
la ville d’Aix. 


Le jeudi ving-huitième de décembre , l’empe- 
reur estant en la ville d’Aix , fut faict un grand 
bourt auprès de l’hostel de la ville , sur lequel es- 
toit préparé le siège impérial , eslevé quatre degrés 
par-dessus le marche-pied du hourt ; et estoit le- 
dit siège aorné de drap d’or , et le ciel de mesme. 
Ce jour, l’empereur, revestu de drap d’or et de 
soie de diverses couleurs, oyt la messe célébrée 
par l’évesque de Cambray , eu l’église de Nostre- 
Dame; et environ quatre heures après disner , ac- 

compagne de l’archiduc son fils , de l’arcUevesque 
de Goulongne , du marquis de Bade et de son 
frère, tous à cheval et en ordonnance, hono- 
rablement vindrent à l’hostel de la ville , où l’em- 
pereur descendit^ et se fit aorner d’habits impé- 
rianlx ; et premièrement lui fut chaussé deux pe- 
tites chaussettes perlées de perle ; puis fut revestu 
d’un habit d’or et de soie à fâche d’un torniquet 
pareillement chargiés de perles sur toutes fentes ; 
puis aorné d’habits d’eslolle et de faveur riches et 
fort perlifiés, et une chappe de drap d’or, dont 
les orfrois estoient estolïèz de grosses perles et très 
riches pierreries ; et sur le cliief. portoit une très 
riche couronne d’or , tant bien aorriée de diamans, 
rubis et aultres pierres de prix, que l’on estimoit 
valoir cent mille florins de Rhin. 

L’empereur , ainsi trionipharaent habitué , ac- 
compagné de ses princes , s’approcha de sa chayère 
impériale. L’arcliiduc portoit la pomme d’or, le 
frère du marquis le sceptre aorné de pierreries bien 
richement, et son marissal portoit l’espée, et l’ar- 
vesque de Couloiigne, en habit d’électeur, estoit 
de costé la chayère de l’empereur. Quant cha- 
cun d’eux fut assis, selon son degré et son ap- 
partenir, l’avant-garde dyi duc de Jullers , con- 
duicte par son marissal^ accompagné de quatre- 
vingts à cents chevaliers, tenans chacun un pen- 
non en sa main , armoyés de Jullers, firent trois 
cours à lace bride par devant l’empereur, en criant : 
fumsta! houstal Éi à la troisième course, allèrent 

quérir le duc de Jullers , qui vint pareillement 
courant jusques au hourt. Icelui , bien accom- 
pagné de deux comtes , portans chacun une ban- 
nière de ses armes , et ledit marissal portant le 
pennon , montèrent sur ledit hourt j et le duc, 
faisant trois fois la révérence, soi mettant à ge- 
noulx, proférant certaines paroles, présenta les- 
dites bannières à l’empereur, qui les fit copper, 
deschirer, et ruer jus du hourt ; et le duc de Jullers 
fit serment à ce pertinent ; et cela faict, l’em- 
pereur, ensemble les princes, retournèrent à leurs 
logis. 


CHAPITRE CXXI. 

Des joustes , banquets et festoiements , qni se firent à Coolongne , à la 
venue de l’empereur et de son fils l'archiduc. 

1 

Le mardi quatrième de janvier , l’empereur et 
l’archiduc son fils se partirent d’Aix, pour tirer 
vers Coulongne ; et furent logés à la Disière où les 
eaux estoient si grandes que aulcuns allèrent par. 
Jullers , avec le train du charroy , où ils furent des- 
frayés par le duc seigneur de Jullers. Et le len- 
demain , environ six heures au soir , l’empereur 
en charriot et les princes à cheval entrèrent à 
Coulongne; et vinrent au-devant quelque quan- 
tité de flambeaux. Si furent recoeil lis par l’arcfae- 
vesque et les seigneurs de la ville. Iæ jeudi en- 

suivant , nuicl des rois , fut faicle grande feste en 
Coulongne , tant pour la solemnité des corps illecq 
reposans , que pour la bien-venue des princes ; et 
oyrent vespres à l’église des trois rois, mélodieuse- 
ment chantées par les chantres et chapellains de 
l’archiduc. Puis fut faict pour l’empereur un siège 
aorné d’un lapis et d’un carreau , sans quelque ora- 
toire ; et estoient de son costé l’archevesque de 
Coulongne, le duc de Jullers elle frère du marissal^ 
et de l’aultre lez l’archiduc d’Austriche, l’évesque 
de Liège, habitué comme chanoine deléans, le 
marquis , le duc de Gueldres et le légat. 

Lendemain vindrent à la messe , laquelle célébra 
le suffragant de Coulongne, prélat fort révérend 
et de belle réputation ; et après le Gloria allèrent 
à l’offrande l’empereur et les princes, pareille- 
ment comme il est dessus récité , sinon que Lé- 
vesque de Liège print la paix du diacre , si la 
donna à l’archevesque de Coulongne, pour la 
donner à l’emjîereur. Durant la messe, un cha- 
noine tenoit un instrument à manière d’un flaiau 
revestu de soie, pour ce qu’il avoitune prélature, 
à manière de chancellier , pour laquelle il estoit 
desfrayé de sixchevaulxàl’liosleldel’archevesque. 

Le dixième de janvier , le duc de Clèves arriva 
de Coulongne , à six cents chevaulx , tous d’une 
livrée et couleur sanguine , verd et blanc. Ce jour, 
joustèrent deux Allemans du marquis de Bade, 
à rochet , et abbatirent l’un l’autre. Puis jous- 
tèrent, les fers emolus, deux des gens de l’em- 

pereur, dont Tun eut un bras forché; et au soir 
l’archiduc donna aux dames en son logis un banquet 
fort somptueux. Il y eut dix ou douze comtesses, 
et puissantes dames et nobles de mobelles en grand 
nombre, entre lesquelles estoit mademoiselle de 
Gueldres, ante au duc de Gueldres ; et y eut belles 
danses, momeries , morisques , chanteries , jeux et 
esbattemens de diverses fâchons. Le jour ensuivant , 
y eut joustes d’Allemans à rochets et fersesmoullus , 
et y gaigna chacun honneur. Et au soir fut faict un 
banquet d’espices à l’hostel de la ville, où se trou- 
vèrent plusieurs dames , demoiselles et bourgeoises 
en habits dissimulés ; et y fut l’archiduc , le duc de 
Clèves et le frère du marquis de Bade , et plusieurs 
notables barons , chevaliers, et escuyers d’un 
quartier et d’aultre. Le lendemain , en la présence 
de l’empereur qui bien enuis s’y accorda, jousta 
l’archiduc son fils, à fers esmoullus , contre le mar- 
quis ; et se rencontrèrent l’un l’autre de telle puis- 
sance que eulx, ensemble leurs chevanlx, furent 
rués jus par terre, sans estre quelque pen bleschiés; 
dont chacun remerchia Dieu. Au soir l’archiduc 
fit un riche banquet auprès de l’hostel de la ville, 
aux seigneurs , dames, demoiselles et bourgeois 
de Coulongne , qui furent servis à la mode de Pi- 
cardie. Et lut l’archiduc accompagné au banquet 
de l’évesque de Liège, du marquis de Badë, du 
comte Hughe , du frère du marquis de Bade et 
du seigneur d’Ermuce. Les danses commencées, qui 
furent fort longues, le duc et le grand Polhain ', 

et un aultre chevalier en habit d’estrange mode , 
tirant sur le Picard , firent une belle momerie 
bien regardée et fort prisée des princes d’Alle- 
maigne' et des nobles dames illecq estantes , 
comme les comtesses de Werdenberghe , de 
Nassou et de Riffeten. 

Le sabmedi en suivant, à la requesle de l’empe- 
reur^ fut faicte une procession générale, où toute la 
seigneurie compagna l’empereur allant à pied. Ce 
mesme soir , à l’après disner , Gonrard et aulcuns 
compagnons avantureux , armés de jackes 
pleines de foin , ayans heaulmes d’osiers , lan- 
ces de mesmes et à cheval sans selle, joustèrent 
les uns contre les aultres si rudement que, par 
force de corps , ils abbatirent l’un l’aultre. Et 
ce mesme jour le duc de Clèves donna un ban- 
quet à l’archiduc , aux dames et damoiselles . où 
il eut grande danserie. 

Le lundi en suivant deux Allemans , l’ung 
nommé Dorlengier , l’aultre Ilanoufoserder , à 
la mode allemanisque , joustèrent et se donnèrent 
ensemble si grands coups qu’ils tresperchèrent 
escus et harnois. Si demeurèrent leurs lances ès 
dits escus ; et tombèrent par terre hommes et 
chevaulx , dont l’un demeura sur le camp et 
l’aultre eut la jambe rompue. De ces jousteurs 
furent les regardans desplaisans , cuidans qu’ils se 
fussissent entretués ; mais après qu’ils furent rele- 
vés, ils haussèrent les gantilles , qui fut signe 
d’estre échappés de ce dangier. 

Plusieurs esbaltements qui seroient longs à 
mettre en compte , se firent en Coulogne pour ■ 
complaire et conjoïr l’empereur , et souveraine- 
ment son fils l’archiduc , de qui la venue estoit 
fort desirée pour les proesses et vertus dont il 
estoit recommandé par tout le monde. Le jour en- 
suivant , seizième de janvier , un grand hourd fut 
préparé sur le marché , où vint l’empereur en 
atour impérial, ensemble son fils et les princes illec 
estans ; et se présenta devant son maistre le duc 
de Clèves qui lui fit honneur et releva saducée par 
la manière qu’il est dict du duc de Juliers. 


CHAPITRE GXXII. 


Atsemblée dct nobles princes J'Allemaigne en la ville de Francfort , 
IHXir l’élection du roi des fiomains. 

L’empereur, l’archiduc son fik , et leurs nobles 
compagnies, passant à Bone, à Remachet à Ân- 
dernach , tous desfroyés par l’évesque de Cou- 
longne et conduicts par ses gens , se trouvèrent 
à un quart de lieue de Convelens, pour tirer vers 
Francqfort , où l’arcevesque de Trêves vint faire 
la révérence à l’empereur et à l’archiduc son fils ; 
et l’archiduc pareillement le révérenda , qui le 
voulut mettre au-dessus de lui par plusieurs fois. 
Puis le vingt-sixième de janvier , l’empereur et sa 

compa^Tiie se tieslogca de Convelens pour se tirer 
vers Francqt'orl , et l’arehidiic print son chemin 
vers lîoinbart. Si lut conduit par l’arcevesque de 
Trêves, et passa par Weze et par Bing’he pour 
soi trouver à Majence , où il entra et fit mettre 
ses gens en ordonnance ; et chevauchèrent trois à 
trois : premier les gentilshommes , les chevaliers, 
les trompettes, l’archiduc , le marquis , le duc de 
Gueldres , le légal , l’évesque de Cambray , le 
docteur Ay vel et aulcuns de son conseil ; et le 
pénultième de janvier, il se partit de Mayence, 
et chevaucha jusques à Bone, où il monta eu un 
bateau pour arriver à Francqfort. Bientost nou- 
velles lui vindrent que l’empereur venoit. Si le 
surattendit et mit pied à terre en un villaige ; puis 
ensemble montèrent en un bateau , accompagnés 
du duc de Gueldres, du légat, de l’évesqne de 
Gambray, de Polhain Yolquestain, et du seigneur 
Cornilles de Berghes j et arrivèrent à Francqfort 
environ sept heures en la nuit. 

Si vindrentau devanlde l’empereur les bourgue- 
mestres de la ville, avec environ cinquante torces, 
lesquels av oient fait apporter par douze compa- 
gnons une pâlie de taffetas et de boulgran fait à 
manière de oieb armoyédrun aigle, afin de le tenir 
dèseur lui; mais il ne le voelt soffrir, et fut rapporté 
ledit pâlie. Noble chevalerie d’Allemaigne estoit 
arrivée à Francqfort avant son venir, et envoyèrent 
vers lui la plus grande part des princes , sentans 
SCO approche, assavoir comment il lui plaisoitqu’ils 

venissent au devant de lui, à cheval ou à pied. Si 
leur manda qu’ils ne se bougeassent pour la nuit, 
et que le lendemain les trouveroit à l’église. 
Néantmoins les deux ducs de Sasse , accompa- 
gnés de quarante chevaux , vindrent au-devant 
lie l’empereur , estant en son chariot auprès du 
grand pont ; et quand les ducs percheurent l’ar- 
chiduc qui chevauchoit devant son père , ils 
mirent pied à terre pour lui faire la révérence; 
et le duc pareillement descendit , qui leur fit le 
pareil; et ensemble révérendèrent l’empereur, qui 
amiablement les receut; puis remontèrent à che- 
val, et conduirent l’empereur jusques à son logis, 
assez près duquel ils trouvèrent le marquis de 
Brandebourg , lequel , à cause de sa maladie de 
goutte, ^se faisoit porter en une cha^'ère, et , selon 
sa possibilité , à chief descouvert , salua l’empe- 
reur , ensemble monseigneur l’archiduc son fils 
et les ducs de Sasse. 

Lendemain, vindrent nouvelles que l’arcevesquc 
de Mayence, accompagné de quatre cents et dix 
chevaliers , gens jÇort empoinct et bien montés , 
approchoit la ville de Francqfort. L’archiduc fil 
nronter ses princes, chevaliers et gentilshommes* 
pour aller au devant, et passa sur le marchié , 
et vint au logis du duc de Sasse, et ses deux fils; 
lesquels tous ensemble issirerit hors de la ville, 
et attendirent plus de demi-heure ledit arceves- 
que, de la compagnie duquel vindrent cent che- 
valiers, où il y avoit une enseigne que porloit 

un paige ilevant un chevalier ; et chevauchoient 
trois à trois, en notable ordonnance. L’arcevesque 
avoit huit pages et un marissal portant l’espée 
devant lui , douze comtes et huit ou noef che- 
valiers. 

'Quand l’archiduc, les ducs, marquis et pré- 
lats sentirent son approche , ils marchèrent un pe- 
tit coutre lui ; et là s’entre-saluèrent , puis entrè- 
rent en la ville , les ducs de Sasse au dextre de 
l’arcevesque , puis l’archiduc et le fils du duc 
de Sasse à senestre. En cet estât , allèrent jus- 
qu’au logis dudit arcevesque, auquel ils prindrent 
congé à cheval , et l’archiduc reconvoya le duc 
de Sasse et son frère , qui pareillement le vou- 
loieüt reconvoyer ; mais il descendit au logis du 
marquis de Brandebourg , .puis vint soupper à 
son hostel avec le marquis de Baude ; auquel 
soupper survint une josne fille de l’eage de vingt 
ans, la mieulx chantante et jouante d’instruments 
quepiécà ne fust veue ne oye. Dont, pour conjoïr 
l’archiduc, elle chanta seule chansons et motets; 
et jooit en chantant de luth , harpe , rebecque 
et clavechinbolon , tant mélodieusement , arti- 
ficiellement et de vraie mesure qu’elle sembloit 
mieux estre une angelle que créature humaine. 

Lendemain , arriva par eau l’arcevesque de 
Trêves ; et l’archiduc alla au devant , environ 
demy lieue, et le conduict jusques à son logis. 

Le second de febvrier , jour de la Purification 
Noslre-Dame , se trouvèrent les princes en l’église 

Saint-Bartholomé , dont le chœur estoit tendu de 
la tapisserie de l’archiduc. L’empereur avoit prirts 
son siège en la première forme du droit costé , 
aornée de drap d’or devant et derrière ; à deux 
formes près de lui, estoit l’archevesque de Mayence 
électeur ; ensuivant séoit le duc de Sasse , élec- 
teur et marissal de l’empire ; après , le duc Al- 
brecht de Sasse , frère dudit marissal; puis le 
duc de Brunzvic; puis le fils aisné du marquis de 
Brandembourg, et du bout, le second fils du duc de 
Sasse. Du sénestre costé , séoit l’archiduc à l’en- 
droit du duc de Sasse, car tous jours ung duc 
d’Austrice précède tous aultres princes d’Allc- 
maigne, après les électeurs qui sont comparés aux 
rois. Et estoit la forme dudit archiduc parée et ta- 
pissée de drap d’or, armoiée des armes du duc 
Charles , et le quarreau de meisme auprès de l’ar- 
chiduc ; à deux formes séoit l’évesque de Verdun, 
ambassadeur du roi de France, ensuivant ung 
aultre évesque , frère du comte Hughes de Verden- 
bourgh, oncle de madame d’Aighemont; puis 
le marquis de Baude, le légat, un évesque d’Al- 
lemaigne , un abbé , parent à l’archevesque de 
Mayence; et l’archevesque de Trêves, électeur, 
avoit son siège paré au milieu du chœur , directe- 
ment à l’encontre de l’empereur. 

Monseigneur de Gambray chanta la messe avec 
les chantres et organistes de l’archiduc. La paix 
fut donnée à l’archevesque de Mayence pour le 
4onner à baiser à l’empereur, qui par trois fois 

faisant la révérence fit son tlebvoir. L’empereur, 
ensemble les princes, allèrent à l’ofFranclc, et le 
duc (le.Sasse portoit l’espée nue devant lui; puis 
le bailla à quelque seigneur aultre qui le portoit 
durant la messe. Et ce jour Earcbiduc fit donner 
chandelles aux princes, selon la mode des pays de 
Flandres et de Brabant. 

En ces mesmes jours, vint devers l’empereur une 
ambassade de Hongrie, une aultre du marquis 
de Montferrat , une aultre de Surie et une aultre 
du duc Sigismond. Nouvelles vindrent que l’ar- 
chevesque de Coulongne, électeur et chancelier 
de l’empereur es mètes d’Italie^ venoit à Francq- 
fort; pourquoi l’archiduc _, l’arehevesqne de 
Mayence, l’archevesque de Trêves, le duc de 
Sasse, le duc de Brunsvic, le marquis et plusieurs 
seigneurs se préparèrent pour aller au devant; 
mais il fut dit qu’il ne viendroit jusques à lende- 
main. Néantmoins il arriva ce soir, environ neuf 
heures, secrètement et à peu de bruit. 

Le dimcnce , cinquième de febvrier , arriva en 
Francqfort le comte «Palatin, accompagné de six 
cents chevaliers et notables personnages, fort bien 
armés, montés et vestus d'une livrée de drap gris, 
et le comte avoit une robe de pareille couleur, 
à une manche brodée de perles. Au-devant du- 
quel l’archiduc, les électeurs, ensemble leurs com- 
pagnies, allèrent hors de la porte jusquesà une bar- 
rière où ils suraltendirent leur venue ; et quand 
l’arcliidui' vit son approche , il s’avancha premier 

que lesaultreset le salua; et ledit comte lui ren- 
dit son salut, révérendant les aultres princes, devant 
lesquels il fît proposer un sien inaistre d’hostel. La 
proposition finée , entrèrent ensemble en la ville 
en telle ordonnance que, l’archiduc et le comte 
Palatin tenoient le milieu , l’archiduc au-dessus , 
lequel avoit à dextre le duc de Sasse et l’arche- 
vesque de Trêves , et ledit comte avoit à sénestre 
les archevesques de Mayence et ^e Coulongne, et 
en arrière d’eux venoient le l'rère au duc de Sas- 
se, le duc de Brunzvic, le marquis de Baude , son 
frère; le neveu du lantgrave Van Hessen , fort 
honneste et bien gorgias ; puis le duc de Gueldres, 
le prince de Ghimay , le seigneur d’Issestain, les 
comtes de Meurs, de Nassou et de Wernenbourg; 
puis suivoient les gens desdits électeurs et princes 
entremeslés. Comme plusieurs estoîent en front 
devant ledit comte conduict à son logis à grand 
triomphe , lesdits princes prindrent congé de lui, 
et retournèrent chacun à son hostel. 

Ainsi donc, de divers princes, pays et seigneu- 
ries de (lermainie, se trouva ceste grande assem- 
blée en la ville de Francqfort, la plus noble, riche 
et pompeuse qui jamais fut de mémoire d’homme, 
pour honorer l’empereur et l’archiduc son fils, de 
qui la renommée couroit qu’il debvoil estre eslcu 
l'oi des Romains ; et estoient venus de la part de 
l’empereur Frédérick , troisiesme de ce nom, le 
josne marquis de Baude, nommé Albert, le comte 
Hugues de Werlenberghe le conilc Hans de 

Wertenberghe , le seigneur deWertelain, comte 
deScauvenbourg, l’abbé de Meletque monseigneur 
de Saint-Gratwicbruscheulck. Ceux de par l'ar- 
chiduc d’Austrice furent le marquis Christophle de 
llaude, le duc de Gueldres, le prince de Chimay, 
le légal évesque de Sibilen, l’évesque de Cambray, 
le comte Adolf de Nassou, grand maistre d’hos- 
tel de l’archiduc, le comte Frédérick de Bissen, 
le comte Walleran de Bissen^ le comte de Ben- 
tbem, le comte de Stanfort , le seigneur Dom La- 
dron , Philippe , bastard de Bourgogne , sire Cor- 
nilles de Berghes, messire Frédérick d’Issestain, 
messire Martin de Polhain , le seigneur de Issem- 
bourg, le jeune messire Wit de Wolstain, Hu- 
gues de Meleun, messire Adolf de Polhain, maris- 
sal de l’archiduc , le seigneur de Lalaing , messire 
George de W^alquestain_, messire Haime de Yf- 
fart , le seigneur de Barbenchon , le seigneur d’Er- 
mude , Gérard de Boussu , le seigneur de Stelet , 
le seigneur de Battenbourg, le seigneur de Brede- 
rode , le seigneur d’Argeutau , le seigneur de Gié , 
le seigneur de Lens, et messire Loys de Baussy. 

Ceulx de l’archevesque de Mayence : l’abbé de 
Feulde, le comte de Hennenberghe , le comte 
George de Hrnnenberghe , le comte Frédérick de 
Yssembergh, le comte Jean de Yssemberg, le 
comte Philippe de Yssembergh , le comte Haime 
de Werthem, le comte Sigismond de Sclichem, 
monseigneur de Recquer, monseigneur de Rec- 
quer maisné , messire Régnault de Recquer. 

Ceux de l’archevesque de Coulongne ; le josne 
lanlgrave, Guillaume de Hessen, le lantgrave Guil- 
laume de Hessen Marbourg , le comte Gérard 
deRin, le comte Vincent de Meurs, le comte 
Henri de Nassou, le comte Philippe de Vicembourg, 
le comte Philippe de Solmes, le comte Henri de 
Waldech, le comte Guillaume de Mubenard, le 
comte de Mupric de Mubenard , le comte Jean de 
Wigestein, messire Pierre de Riffersem , messire 
Jean de Rucquel , messire Frédérick de Sombref , 
et sire Guillaume de Revemberg. 

Ceux'de Trêves : le marquis Frédérick de Baude, 
le comte Jehan de Nassou , le comte Bernhart de 
Solmes , le comte Verquer de Bisse , le comte Diet- 
rich de Maudreheit, le comte Guillaume de Man- 
delhait, le comte Aymericq de Lierreghen , le comte 
Jacob du Rin, le comte Jehan de Vigenstain, le 
comte Frédérick de Wiede, le comte Jean de 
Wiede , le comte Wiercq de Walquestain, mes- 
sire Rollerman de Obrestain , son fils Roleman de 
Obrestain , messire Guillaume de Rouquel, messire 
Cosma de Winembourg , messire Thierry de Rc” 
necq , messire Thierry de Wicq. 

Cenlx du Palsgrave : le duc Jaspard de Bavière , 
palatin de là le Rin ; l’évesque d’Ulmes, l’évesque 
de Spire , un chevalier de Prusse seigneur de Sor- 
necq , messire Loys de Bavière , le comte Hugues 
de Montfort l’anchien, le comte Ost de Solmes, 
le conîte Herman de Lievechen, le comte Phi- 
lippe de Hanove l’anchien, le comte Crast dp 

[lühien.lou , le comte Nicolas de Sarewai't, le 
comte Werquet de Hlstenen , le comte Gérard de 
Sien le josne , le comte Conrard de Dobc^hen , Ib 
comte Michiel de VVertein,le comte Henri de Bisse, 
le comte Philippe de Hanove, le comte Wolf 
tle Beustenbourg, le comte Bernard de Revestain 
l’anchien , le comte Bernard de Revestain le jos- 
ne, le comte Jehan de Nassou, seigneur de Bilstain, 
Melchior deObrestain,Emery de Obrestain, Asson- 
nisius Erbacq , messire Jehan de Hagemesse , sei- 
gneur de Ripelquiercq, Frcdérick de Lembourg , 
messire Jehan Swartzembourg, messire Salentin 
de Yssembourg. 

Ceux de Sasse : le duc Frederick, ses deux 
lîls, le comte Charles de Ghelieben, le comte 
Hans de Wartenbourg, le comte Brundcfort, le 
comte RiUh, seigneur de Blawe , le comte Greck 
seigneur de Blarve, le comte Hans de Havestain , 
seigneur de Heldaighen. 

Ceux du marquis de Baude; le comte Josse de Sorre, 
le comteHansde Sorre, doyen de Strasbourg,lecom- 
te Philippe deWissembourg, Michel deZwertsbecq. 

Ceux du frère du duc de Sasse, seigneur de Misse : 
l’évcs(jue Jehan de Missen,le comte Henri de Stras- 
bourg , le comte Brun de Erfort l’auchien; le 
comte Adolf de Bislinghen. 

Ceux du duc deBrunsvick ; le comte Philippe de 
Waldeck, le comte Henri de Gousdrop, le duc 
Albert de Bavière , l’ambassade de France, l’éves- 
que de Verdun, un docteur aveeq lui, le conseil 

clii duc Sigismond d’Auslrice, l’cvesque d’Aox- 
boiirg, monseigneur Sigismond de Francqbourg , 
messire George de Absibergue , ambassadeur de 
Lorraine, le comle< Philippe de Lieveghen , le , 
comte Aymerich de Liegveghen , l’évesque de 
Bourbecq , le comte de Orert de Hernenberg , l’é- 
vesque de Estericen, le conseil de l’évesquede Mag- 
debourg , le josne seigneur de Alebourg , Gérard , 
seigneur de Ysembourg. 


CHAPITRE CXXIIl. 


Holief fait n l’empereur estant à l-'ranaifort , par l’arclicves(|uc de 
Mayence, le comte Palatin, le duc de Brunswic et l’cvcsque’de 
Worms. 


Le jour Saint- Valentin, quatorzième de l’eb- 
vrier, fut faict sur le marchié de Francqfort ung 
grand et spacieux Lourd, duquel le dossal et le 
ciel estoient de drap d’or. Au milieu duquel , à 
l’encontre d’une maison, y avoit un siège eslevé de 
tpiatre degrés, aorné fort richement, et dont le 
dossier estoit de drap d’or blancq, et le ciel de 
d rap d’or noir ; et à ch acu n costé du drap d’or noir, qu i 
comprenoittoutlehourd^dont celui du droitcosté qui 
estoit de quatre lez , estoit partie de drap d’or cramoi- 
si et partie desoie blanche, et le sénestre costé estoit 
pareilleinenttle «jualrelez, une partie de drap d’or 

bleu et l’aultre de drap d’or cramoisi; clàraultre 
un drap d’or de soie blanche, chacun de trois lez, 
et le fond estoit de tapis velus; et à l’endroit du 
siège de l’empereur , estoit , trois degrés plus 
bas, richement préparé de drap d’or et de soie, 
le siège de l’archevesque de Trêves. L’empereur, 
ensemble les princes, allèrent de pied jusqu’au 
hourd ; et quand ils furent montés , ledit empe- 
reur et les électeurs , sinon l’archevesque de 
Mayence, qui se préparoit pour faire son relief, en- 
trèrent par un huys à ce convenable, dedans une 
maison, et chacun d’eux se habitua selon son ap- 
partenir. L’empereur avoit chausses bordées , tor-- 
niquet, amit, chappe et couronne d’or aornée de 
diamans, saphirs, rubis, balais et autres gemmes 
précieuses, ainsi comme il est dict paravant; et les 
électeurs avoient de vermeille escarlate fourrée 
de menus vairs et bordée d’ermine avec une 
haulte barrette de meisme; mais celle du marquis 
de Brandenbourg estoit de satin figuré cramoisi ; 
et l’archiduc estoit en estât archiducal, un cha- 
peau fort riche sur son chief. 

Pour avoir cognoissance du mistère des élec- 
teurs, on Ht que la couronne impériale de Ger- 
manie descendoit anchiennement du père au 
fils, ou à son prochain héritier par succession ; 
mais pour éviter aulcuns dangiers ou périls , les 
princes d’Allemaigne eurent conseil, du temps de 
l’empereur Otto , troisième de ce nom , régnant 
environ l’an mil , d’y procéder par élection , dont 

\ 


OiTiiized by Google 



DE JEAN MOLINET. 


(.485) 


29 


la manière en a esté gardée jusques à maintenant. 
Et pour choisir ung roi des Romains , digne de 
régir l’empire , furent ordonnés sept princes 
nommés électeurs, dont les trois sont spirituels et 
les quatre temporels. Le premier spirituel est 
l’archevesque de Mayence , chancelier de l’em- 
pire es partie de Germanie ; le second, l’arche- 
veqOe de Trêves , chancelier ès metes de Gaule; 
et le tiers est l’archevesque de Coulogne , chan- 
celier ès limites d’Italie. 

Les électeurs temporels sont le duc de Sasse , 
portant l’espée de l’empereur , le comle Palatin, 
portant la pomme d’or qui représenté le monde, 
le marquis de Brandebourg , le sceptre ; et 
quand quelques différends sourdent entre eux, 
le roi de Boheme est le septiesme. Et a chacun 
d’eulx son propre mistère et service en élection 
du roi. Pareillement sont-ils assistants et pro- 
chains de l’empereur aux reliefs , honneurs et 
hommages , comme il apperra ci-après. 

L’empereur, ensemble les électeurs aornés et 
habitués comme dit est , en haulte et triomphante 
magnificence , vindrent sur le hourd. L’empe- 
reur se assit en son siège impérial , et les élec- 
teurs , ensemble l’archiduc , se tindrent droicts 
sans seoir , sinon l’archevesque de Trêves qui 
séoit à l’opposite de l’empereur, comme dit est, 
et le marquis de Brandebourg tenant le sceptre, 
qui , à cause de sa goutte , avoit son siège de 
la hautenr du marche-pied , au senestre costé de 


Digitized by Google 



•')<) CHRONIQUES ('»8') 

l’empereur ; auprès duquel, à ce mesme costé, 
cstoit l’archevesque de Coulogne ; et auprès de 
l’empereur , au dextre coste , estoit celui de 
l’archevesque de Mayence; puis le comte Palatin, 
portant le globeau d’or et l’archiduc, à ce mesme 
quartier ; et le duc de Sasse, tenant l’espée nue 
devant sa majesté impériale , qui estoit chose 
plaisante à l’oeil, de haute estime et sj;igulière 
recommandation. 

L’empereur et les électeurs estans en ce triom- 
phe un petit de temps , vint le marissal de l’ar- 
chevesque de Mayence, portant un penou à la 
main , accompagné de cent chevaliers , ensemble 
aulcunes trompettes faisans grand bruict, qui 
par deux fois coururent le galop autour du 
hourd. Et à la tierce fois ledit marissal all^ quérir 
son maistre, aourné comme électeur, accompagné 
de deux comtes portans Ijannièrps armoyées de 
ses armes, et environ deux cents chevaliers dont 
les hommes porloient chacun un penon. Et en 
ce point monta l’archevesque de Mayence sur 
le hourd , se rua à genoux , fît le serment , pré- 
senta ses bannières à l’empereur qui les fît copper 
et ruer jus du hourd. Cela fait ledit archevesque 
de Mayence se mit en son lieu , approchaiit de 
l’empereur, au dextre costé, toujours estant droict 
comme les aultres , et le comte Palatin descendit 
du hourd pour faire son debvoir , et se tira en lieu 
où ses gens l’attendoient ; et son marissal vint 
faire ses courses avec cent ou six vingt hommes à 

cheval ; lequel amena son maistre à la troisième 
course , accompagné de trois cents chevaliers, 
atout bannières et pcnons; et fit son relief comme 
dessus , ^)u'is retourna en son lieu. Pareillement 
vindrent faire relieN’ung après l’anltre , le duc 
de Brunswick et l’évesque de Worms. A Ces 
mistères furent présents l’évesque de Verdun, am- 
■ bassadeurdu roi de France, l’ambassadeur du duc 
, de Lorraine et aultres. 


CHAPITRE ex XIV. 

Coruucnl l’archiduc Maximilien , fils dercmiicrcur Frederick , fut eslcii 
roi des Romaiiis. 

Le seizième jour de febvricr, les électeurs , l’ar- 
chiduc et aultres grands princes d’AlIemaigne , se 
, trouvèrent environ neuf heures du matin, àl’hos- 
telde l’empereur pour l’accompagner; et se parti- 
rent tous à pied, et allèrent à l’église de Sainct- 
Bartholomé en Francqfort, en tenant l’ordre qui 
s’ensuit. Premiers , gentilshommes ; puis cheva- 
liers , comtes , prélats et princes ; puis l’archidut' 
et le frère du duc de Sasse , le marquis de 
Brandebourg , l’archevesque de Trêves , le comte 
Paladin , le duc de Sasse , portant l’espée nue 
devant l’empereut qui tenoit par la main , à 
dextre^ l’archevesque de Mayence, et à la senestre 

l’archevesque de Goulogne ; et le frère du mar- 
quis de Baude portoit la queue de la robe dudict 
empereur , lequel plusieurs gens et notables per- 
sonnages de son conseil suivoient. 

Devant l’église estoient deux cens hommes 
armés gardans une barrière , et deux cens à 
l’huis du choeur, où se engendroit horrible presse , 
afin de résister à ceulx qui trop s'esforçoieut d’y 
avoir entrée. L’empereur, les électeurs, ensemble 
l’archiduc, venus en l’église, entrèrent au reves- 
tiaire, où estoient leurs ornements; l’empereur se 
mit en atour impérial , et fut vestu d’ung tour- 
nicquet blancq et d’une chappe fort richement 
estoffée ; et avoit une couronne d’or en chief, tant 
bien aornée de pierres précieuses et tant pesante 
que souventes fois lui failloit oster et remettre. 
Ladite couronne avoit de costé deulx petites cor- 
nes à fachon de mitre, et du front jusques au 
derrière du chief un archon fort riche ^ et au 
dessus une crosette d’or. L’archiduc, estant en 
atour archiducal, et les électeurs, habitués comme 
dit est , sinon le comte Palatin et le marquis 
de Brandebourg, avoient manteaux de satin figuré 
cramoisi. 

Du dextre costé de l’autel , le siège de l’em- 
pereur, eslevé de cinq à six degrés de hault, 
estoit préparé de draps d’or à cinq dossères , 
et au - dessous de tapis velous. Dedans lequel 
siège l’empereur se vint asseoir en grande magni- 
ficence , à dextre l’archevesque de Mayence et 

senestre de l’archevesque de Coulogne. Devant 
l’empereur le duc de Zassen tenoit l’espée nue; 
mais quant la messe fut encommenchée, il la bailla 
à un marissal heritier nommé Papenhaim , qui la 
tint pareillement nue, la pointe en haut , sinon 
que à l’élévation de Nostre-Seigneur , il la ficha en 
bas , et le duc de Zassen print son lieu au se- 
nestre costé , entre l’archevesque de Coulogne et 
le marquis de Brandebourg qui tenoit le sceptre. 
Le comte Palatin, tenant le globeau d’or, avoit son 
siège au dextre costé ^ ensuivant l’archevesque de 
Mayence , et auprès de lui l’archiduc d’Austrice, 
et derrière eulx le duc de Gueldres «t le comte de 
Chimay ; et auprès des fourmes , sur cedit costé, 
estoient aulcuns bancqs où furent assis noeuf pré- 
lats. A l’opposite de l’empereur^* l’archevesque 
de Trêves avoit son siège à part soi, comme dit est ; 
et ce par certain appoinclement fait d’un diffé- 
rend qui estoit entre lesdits archevesques. 

Au senestre lez du chœur , estoient des sièges ri- 
chement parés , l’un de drap d’or , armoyé des 
armes du duc Charles , et séoiént cinq ducs, c’est 
assavoir de Bavière , de Brunswic , un duc de Zas- 
sen , un aultre de Bavière , et un aultre de Zassen; 
l’aultre siège pareillement , auquel estoit le frère 
du marquis et lantgrave Yan Hesse. 

La messe du Sainct- Esprit fut chantée par le 
souffragant de l’arcbevesque de Mayence, lequel 
archevesque porta l’évangile et la paix à baiser à 
l’empereur ; et ladite messe finie , les électeurs se 

tirèrent à part à un lez de l’autel, et jurèrent sur 
les saincts évangiles, que sans quelque faveur, 
amour et proximité de linage, perte, haine, fraude, 
déception , ils esliroient , sans quelque déception, 
au mieulx que possible leur seroit, entre les princes 
d’AJlemaigne, ung roi des Romains, noble de 
sang et de vertu, fort puissant et renommé en 
armes, idojne et propice pour succéder en temps 
futur à l’impériale majesté ; et lors se mirent à 
genoulx, et firent chanter sancte spiritus , 
puis entrèrent au revestiaire de l’église pour tenir 
leur conclave, où ils furent unegrosse demie heure. 

Et l’archevesque de Mayence et le duc de Zas- 
sen issirent hors , et vindrent devers l’empereur, 
lui requérir très instamment qu’il lui pleust venir 
avec eux au conclave , ce qu’il fit ; et l’archiduc 
demoura en l’église , entretenu de monseigneur 
Sibillen, de monseigneur de Gambray, du sei- 
gneur de Gheldres , du comte de Ghimay , et par 
l’espace d’une grosse heure, pendant lequel temps 
es à penser que les électeurs considérèrent et 
pesèrent les bonnes mœurs , proesses admirables 
et ïoables vertus où ce noble et victorieux ar- 
chiduc Maximilien florissoit et prospéroit , pareil- 
lement sur tous les renommés haults princes d’Al- 
lemaigne, et comment dès son adolescence, par 
le bon gré de son père, très sacré empereur Fré- 
déric , et pour parachever l’alliance du mariage 
compromis du vivant du duc Gharles à madame 
Marie deBoitrgogne, que Dieu absolve! il estoitdes- 

cendu de la éaincte arche impériale èspa^s désolés, 
perdus ou foullés par les ennemis, et comment, 
à forche de bras et au tranchant de l’épée , il 
avoit succombé Franchois, Liégeois, Ganthois, 
ceulx d’Utrecht, et aultres nations rebelles, dont 
le clerc bruit et haulte gloire resplendissoit par 
les climats du monde. Considérèrent aussi les élec- 
teurs comment, depuis que l’archiduc s’estoit trouvé 
entre eux, il sestoît grandement humilié, et les 
avoit amiablement receu^ visité et festojé , et , 
qui plus est trouvé certain moyen pour abolir toute 
discorde et pacifier les ungs aux aultres ; par quoi, 
avecq plusieurs raisons qui seroient longues à 
mettre en escripture^ on le povoitiustemenleslire 
a roy des Romains, et estoit digne d’estre couronné, 
d’estre coadjuteur de son père, et de régir la 
monarchie impériale. 

Quant l’empereur , ensemble les électeurs , 
eurent esté en leur conclave assez longue espace* 
l’archevesque de Cdulongne , le duc de Zassen 
et le comte Palatin, issirent hors^ et vindrent 
faire honnorablemant révérence à l’archiduc, en 
lui priant que son plaisir fust de soi trouver 
avec l’empereur et les électeurs, laquelle chose 
il octroya;et entrèrent audit conclave,où l’élection, 
lui fut présentée, laquelle, après grands remerchi^j 
mens, accepta; et furent illecq appelés par 
après, par noms, tiltres et surnoms de leurs 
gneuries. plusieurs ducs, comtes et barons, lesquels v 
entrèrent en ceste très noble assemblée. Et tort après 

l’empereur , les électeurs et princes menèrent l’ar- 
chiduc devant le grand autel , où tous ensemble se 
mirent à genoulx; et furent dictes certaines pseaul- 
mes, servant aupropos de son élection, est assavoir : 
Domine in virtule tua lœtabitur rex ; Exaudiat te 
Dominas ; eXjudicium tuumregi da j avec aulcunes 
prières et oraisons chantées par le prélat qui avoit 
chanté la messe , lequel lui donna l’eaue benoiste ; 
puis l’archiduc futesleu par les électeurs sur le grand 
autel paré de riche drap d’or ; et à dextre des arche- 
vesquesdeCoulongneetde Mayence, leducdeZas- 
sen portoitl’espée, le comte Palatin le globeau d’or, 
le marquis le sceptre, et l’empereur estoitàl’op- 
posite de son fils. Et adonc,^par les chantres de 
la chapelle fut mélodieusement et à grande liesse 
chanté le Te Deiimlaudamiis ; et quand ce vint 
au vers et pleni sunt , l’empereuij descendit- de son 
siège , et vint encenser l’autel sur lequel l’ar- 
chiduc estoit assis. 

Après le Te Deiun, clairons, trompettes, tam- 
bours et héraulx qui crioient à haulte voix : Vive 
le roi des Romains ! resveillèrent et esmeurent tel- 
lement les cœurs des assistans, qui, tant pour la 
nouvelleté du mystère comme par l’amour qu’ils 
avoient à ce très noble et bien heuré personnage, 
comme surprins et esprins de joie , fondoient en 
larmes. Le Te Deum chanté, le bruit accoisé et 
silence imposé , l’arclüduc fut mis jus de l’autel , 
et la révérence à lui faicte par les électeurs, comme 
il appartient à royal personnage , il fut devestu en 

pourpoint et reveslu d’habits royaux, assavoir de 
robe et de manteau de velours cramoisi erminez, 
et . de barrette fort riche , et les premiers habits 
demeurèrent aux chanoines et coustres de l’église. 

Et lors fut publié devant tout le peuple , par un 
chevalier de l’arcbevesque de Mayence , comment, 
du bon gré de l’empereur, des électeurs et princes 
d’Allemaigne , pour subvenir à la débilitation du- 
dit empereur, et du bien publicq , et de l’empire , 
sans quelque faveur, fraude et déception, mais 
pour les vertus et excellentes proesses qu’ils sen- 
toient estre en Maximilien , archiduc d’Austrice , 
père du duc Philippe de Bourgogne, ils l’avoient 
eslevé et attituléroides Romains, coadjuteur de son 
père, et le déclaroient estre tel ; si le tenoient pour 
empereur futur après le décès de son père, et lui 
vouloient rendre honneur condigne et toute obéis- 
sance; et si quelque ung se voloit sugérer de dire 
ou faire du contraire, il seroit griefment pugny 
par lesdits électeurs. 

La- publication finée, les trompettes^ clairons 
\ et cloches de rechef sonnèrent , et les nobles princes 
de Germanie se mistrent en train pour partir de 
l’église. L’empereur estoit à dextre de l’archeves- 
que de Mayence et tenoit son fils, le roi des Ro- 
mains , lequel avoit à sénestre l’archevesque de 
Coulongne. En cest ordre , eulx quatre de front, 
et tous à pied, allèrent jusques au logis de l’em- 
pereur; et le congié prins, retourna chacun à son 
hostel; mais le roi mena disner avec lui l’arche- 


Digitized by Google 


38 CHRONIQUES (>4^5) 

vesque de Coulongne et son nepveu de Hesse. 

A ces mystères faicts, turent présents les ambas- 
sadeurs du roi de France , du duc de Lorraine et ' 
du duc Sigismond , ensemble plusieurs auttres 
grands princes. 

A l’après disner, le duc de Brunswic jousta à 
la mode allemanisque , contre un chevalier de 
rhostel de l’archevesque de Mayence; puis jous- 
tèrent deux nobles hommes do Palsgrave, qui firent 
très bien la besongne, et le roi alla veoir son père , 
où il fût plus de deux heures. 

Le roi de France, à qui l’élection n’estoit guères 
agréable, contondant à la rompre, avoit envoyé 
certaines lettres aux électeurs , promettant grand, 
deniers et grosses pensions, se ils vouloient ou po- 
voient procurer empeschement, lesquelles lettres 
furent monstrées au roi des Homains par lesdits éleo 
leurs. Et pour ce que tantost après que lesdites let- 
tres furent envoyées, le bruit couroit entre les 
François , que ladite élection estoit desjà faicte , le 
roi de France envoya de rechef, à course de che- 
val^ un messager à leurs ambassadeurs, afin que 
lesdites lettres ne fussent ne présentées ne veues. 

Ainsi doncques les princes de Germanie, ensem- 
ble unis en la plus grand amour et concorde que 
jamais avoient esté de mémoire d’homme , juridi- 
quement etpar meure et longue délibération, pour 
plusieurs causes raisonnables à ce les mouvants choi- 
sirenteteslevèrent Maximilien, archiduc d’Austrice, 
roi des Romains. Lendemain, l’empereur, ,1e roi. 

tous les électeurs , sinon le duc de Zassen , 
marquis, comtes, prélats et barons se trouvèrent 
à l’hostel de la ville , richement paré et tendu de 
la tapisserie du roi , et ung très beau dosseret de 
drap d’or , figuré des armes du duc Charles , car- 
reaux et bancqueries de mesme. Devant ceste noble 
assemblée, par forme de complaincte, l’empereur 
fit proposer par l’espace de deux grosses heures , 
par le comte Hue de Wertenberghe , séant en 
haulten unechaière, en remonstrant en substance, 
les grands domaiges, pertes, coaclions , intérests et 
torts faits, que lui avoit faict et faisoit journel- 
lement le roi de Hongrie, en tant de manières et 
diverses fâchons que trop longue en seroit l’histoire; 
et jà-soit ce que l’empereur se fusist mis par plu- 
sieurs fois en ses debvoirs de traieler et trouver 
quelque bon appoinctement , toutesfois, le roi 
Hongrois n’y vok>it entendre, et qui plus est , avoit 
par plusieurs fois failli de promesse ; pourquoi le- 
dit empereur requéroit au roi des Romains y aux 
électeurs et à tous les nobles princes d’Allemaigne 
avoir avis, conseil, subside et assistance. Sur ceste 
remonstrance fut prins un délai jusques à lende- 
main , pour avoir advis de respondre , et le lende- 
main, dix- huitième de febvrier, se trouvèrent en- 
semble audict autel, et tindrent cônseil longue- 
inent tant sur le faict du roi de Hongrie que pouè 
le couronnement du roi des Romains. 

CHAPITRE CXXV. 


Les obsèques de la diiccsse de Ziisscn , sa-ur de renipcrcur , et luate 
du roi des Romains. 


- En ces jours vindrent nouvelles au duc de Zas- 
sen, que madame sa mère, sœur de l’empereur et 
ducesse de Zassen , esloit trespassée de ce siècle. 
Donc, pour faire ses obsèques en l’église de Saint- 
Bartholomé à Francfort, tendue de la tapisserie 
du roi, fut eslevée une bière de trois à quatre pieds 
de hault , couverte d’un linchœil blancq, au-dessus 
un noir satin figuré avec une croix d’or, et sur le 
tout une croix d’argent; à l’environ de la bière ^ 
un édifice de blanc bois chargé de grosses chan- 
delles de chire, et au dehors, environ un pied ar- 
rière, y avoit un aultre édifice un peu plus hault, 
fait pareillement de blanc bois chargé de cinquante 
torses ou environ. 

Le dimanche ensuivant, dix-neuvième jour de 
febvrier, furent chantées les vegilles en ladicte 
église, où le roi, fort occupé de ses affaires, vint sur 
le tard en ces obsèques; le duc de Zassen, son frère 
et ses deux fils représentans le doeil à la mode de - 
Germanie , avoient robes noires , manteaux ouverts 
devant , de pareille couleur, chapeaux sur la teste 
de mesme, ét cornettes de drap enveloppées entour 
de leurs gorges. L’empereur, le roi, les électeurs et 

aultres princes estoient vestus, les ung de velours 
noir J les aaltres de drap sans manteaux, mais 
avoient chapeaux noirs et cornettes comme dessus. 

Et en ce point se trouvèrent le lundi ensuivant, 
du matin environ huit heures, et allèrent oyi* 
la messe à ladicte église, où l’empereur print siège 
en la première fourme auprès de l’autel, le roj 
en la quatrième, puis conséquemment , sans rien 
avoir de vuide , l’archevesque de Mayence , 
l’archevesque de Coulongne, le comte Palatin, le 
duc de Zassen, l’évesque de Mirmeuse, fils du 
comte de Sorre , Albert , frère du duc de Zassen , 
le duc Gaspard de Bavière , le marquis de Baude , 
l’aisné fils du duc de Zassen , Guillaume , lant- 
grave de Hesse , le frère du marquis de Baude, 
le maisné fils du duc de Zassen, Guillaume, lant- 
grave de Hesse, l’évesque de Spire, l’évesquede 
rWormes , le frère de l’archevesque de Mayeuce , 
et l’arche vesque de Trêves séoit en unechyèreà 
part auprès du luminaire, à l’opposite de l’em- 
pereur, comme il avoit accoustumé. 

,i La messe fut célébrée par un abbé d’ Allemaigne, 
et quant vint au kjrie elejson , les princes allé • 
rent àl’ôlTrande en telle manière : l’empereur print 
le roy par la main senestre^ et le mena jusques à 
l’autel , puis le laissa, et fit son offertoire, et se re- 
tira un petit arrière , tant que le roy eut offert, 
puis le ramena par la main dextre ; après allèrent 
offrir ensemble messeigneurs les archevesques de 
Mayence, de Coulongne et de Trêves; Mayence 

au milieu et premier offrant, Coulongne et Trêves 
ensemble, et firent honneur l’un à l’autre , mais 
Trêves offrit le premier, jà-soit ce que Coulongne 
allast au-dessus; puis ensuivant allèrent offrir le 
comte Palatin , le duc de Zassen , et les aultres , 
selon l’ordre de leurs stations dessus escriptes , 
sinon que les deux frères de Bavière y survindrent 
comme en fans du duc Frédéric^ et se tindrent l’un 
avec le frère du duc de Zassen ; et ne furent par 
estallés, pour ce qu’ils vindrent sur le tard ; pareil- 
lement allèrent à l’offrande à l’heure de l’offer- 
toire , et baisèrent la platine. La messe chantée ; 
l’empereur retourna à son logis tenant le roi 
par la main dexlre , l’archevesque de Coulongne 
à ce mesme lez, puis les archevesques de Mayence 
et de Trêves; ausenestre, le comte Palatin et le 
duc de Zassen ensemble devant l’empereur , puis 
les aultres ensuivant, selon leurs générosités et vo- 
cations. Ce jour au soir , le comte Palatin mena 
le roi souper à son logis ; eux deux seulement 
furent assis à une table , et ne furent faicts nuis 
assais audit comte ; et à une aultre table auprès 
d’eux furent monseigneur de Gheldres, le duc 
Gaspart , les comtes de Nassou etdeChimay. 

CHAPITRE CXXVI. 


Âmbastadcs de diverses Marches , transmises à l'empereur et au roi 
des Romains . en nouvelletc' de son élection. 


Pour con joyr le roi desRomains en sa bien beurée 
fortune , en lui offrant service et prompte obé- 
dience pour acquérir sa grâce , et en tirer faveur 
et valeureux subsides, diverses ambassades de 
plusieurs pays et princes, arrivèrent en Franqfort , 
tant par devers le siège impérial, comme devers la 
majesté royale; entre lesquels le comte de Sal«rne, 
ambassadeur du duc de Lorraine , fit proposer 
devant l’empereur et les princes électeurs , en 
faisant plusieurs excuses, et eut assez maigre res- 
ponse. Ladite ambassade fit la révérence au roi des 
Romains , disant que le duc de Lorraine seroit fort 
joyeulx de sa prospère fortune , et de l’augmen- 
tation d’honneur qu’il avoit méry devant Dieu 
et devant les hommes, et que entre les très haults et 
puissants princes d’Allemagne , il estoit choisi et 
esleu à roi des Romains , priant très humblement 
qu’il lui plensist avoir pour recommanij^ leur bon 
seigneuret maistre le duc de Lorraine, comme l’un 
des premiers de l’empire. A quoi fut respondu de 
la part du roi , par le marissal de Nassou , que le 
roi le remerchioit de la bonne visitation qu’il lui 
faisoit de la part du duc de Lorraine , et quant le 

«lue le vouldroit acquister comme un prince de 
l’empire doibt faire , le roi l’auroit pour recom- 
mandé. 

Une autre ambassade fut transmise vers le roy 
par un grand prince d’Allemaigne , pour avoir 
expédition d’un procès qu’il avoit contre le noble 
chevalier de l’bostel du comte de Palatin , lequel 
procès avoit duré long-temps, priant qu’il lui pleu- 
sist estre son médiateur vers l’empereur pour en 
avoir une fin. Sur quoi le roi fit response qu’il 
tiendroit volontiers la main à l’expédition de celui 
qui avoit bon droict. Les seigneurs de Couloingne, 
pareillement, eteeulx de la ville de Franqfort vin- 
drent révérender le roy et le conjoyr en sa prospé- 
rité , en lui présentant une grande et très pesante 
couppe dorée dedans et dehors , à la mode du 
pays , pleine de cinq cents florins d’or , priant 
qu’il prensist en grâce , pour ceste fois , et re- 
quérant à- sa royale majesté qu’il eusist la ville 
pour recommandée, considéré les horribles dom- 
maiges éternelles extorsions que leur avoient fait 
et faisoient journellement leurs ennemis. Sur quoi 
leur fut respondu par le marissai de Nassou que 
le roy s’y employeroit volontiers. 

Le mer^jredi vingt-deuxième de febvrier , deux 
hommes d’église, fort révérents, et un chevalier 
très élégant, ambassadeurs du comte de Wertem- 
bourg présentèrent leurs lettres de crédence au 
roy , de par ledit comte , lui oflrant tout le ser- 
vice que possible lui seroit de faire ; de quoi le 

roy le remerchia grandement , disant qu’il auroit 
leur maistre pour bien recommandé tant qu’il 
seroit bon pour l’impériale majesté. 

Ce mesme jour , lui fit la révérence l’ambas- 
sade d’un grand personnage d’Allemaignes, pareil- 
lement celle d’Esclavonie, laquelle le roy oy t à part, » 
et lui présenta deux lettres : l’une fut ouverte , 
et l’aultre demoura close de huit à dix sceaulx. 

Le jeudi ensuivant , vint vers le roy le duc de 
Bavière , fils de la- fille de Gueldres , et fit sa de- 
mande de aulcuns droicts que madame sa mère 
prétendoit avoir en la ducé de Gueldres; auquel 
duc le roy fit gracieuse response , dont fort se 
contenta ; et fut mis le différent sur l’appoincte- 
mentque feroit monseigneur de Coulogne, comme 
arbitres amiables des deux parties. 

Ce mesme jour trespassa l’évesque d’Auxbourg, 
frère du comte Hugues. 

Le vendredi ensuivant , vint faire la révé- 
rence au roy l’ambassade d’un grand prélat de 
Germanie , qui lui offrit service et toute obéis- 
sance ; et le lendemain vint vers le roy l’am- 
bassade de nostre saint père le pape , qui présenta 
lettres de crédence contenantes deulx points , 
l’un faisant mention de là guerre du roy de Na- 
ples contre le sainct - siège apostolique , et 
î’aultre touchant l’évesché de Tournay. , Ce 
mesme jour , plusieurs grans prélats et nobles 
personnages relevèrent leurs fiefs à l’empereur , 
puis les électeurs , lesquels ce jour furent long- 

temps en conseil, et consentirent octroyer à l’em- 
pereur et au roy vingt-six mille hommes payés 
pour un an , pour mettre sus en deux estes , afin 
de recouvrer les pays et seigneuries de l’empe- 
reur et de l’empire , que le roy de Hongrie usur- 
poit et occupoit par force et à tort , et au très 
grand dommaige d’eux et de leurs successeurs. 

En ce jour, mes seigneurs des églises et de la cité 
de Liège envoyèrent un cbaYioine en ambassade 
vers le roy , supplier qu’il lui pleusist trouver 
quelque bon moyen pour parvenir à bonne et 
seure paix. Le roy leur fit respondre par monsei- 
gneur de Cambray, que volontiers il s’y emploie- 
roit. 

Ce temps pendant, l’évesque de Salzbourg, 
déchassé du royaulme de Hongrie, arriva par eaue 
h Francfort , et ses gens par terre , au nombre de 
cent chevaliers. Peu de jours après vint un secré- 
taire du roi d’Angleterre , exposer au roi des 
Romains, que ledicl roi d’Angleterre avoit accordé 
et accordoit tous les poincts qui par lui avoient 
esté requis par maistre Pierre. Autres plusieurs 
grans personnages firent la révérence et grand 
honneur au roy , dont le compte seroit fort long 
à tout comprendre. 

Le vingt et unième jour du mois de mars, ren- 
dit son ame à Dieu en Francfort , le marquis de 
Brandebourg, prince électeur, portant le sceptre 
impérial. De son trespas fut le roy fort dolent, 
car il le tenoit pour son bon et cordial ami; et fut 

beaucoup plaint et ploré de plusieurs grands per- 
sonnages qui l’aimoient de très bon cœur. On lui 
chanta une messe , le corps présent , et l’empe- 
reur et les électeurs allèrent à l’olFrande , en telle 
ou assez semblable manière ou ordre qu’ils avoient 
tenue aux obsèques de madame la douairière , 
ducesse de Zassen^ sœur dudit empereur. La 
messe chantée , les gentilshommes dudit marquis 
se partirent de l’église , et portèrent le corps de 
leur seigneur' jusqu’au rivaige , où il fut conduit, 
et à très noble procession, par l’empereur , le roj 
les électeurs , princes et prélats ; puis fut chargé 
sur un bateau et honorablement sepulturé en 
son pajs. 


CHAPITRE CXXVII. 


Copie de» lettres envoyées par l’empereur an roi dotFrancc. 


Pendant le temps que le roy s’estoit eslongné 
des pays liégeois , qui , puis vingt à trente ans , 
ne cessèrent de mutiner , et auquel la mort du 
seigneur Guillaume d’Aremberg et de La Barbe 
estoit encore fort cuisante , coramenchèrent à 
susciter de nouvelles rébellions , et à machiner 
contre leur évesque, sur la fiance des François qui 
troubloient les eaues et quéroient occasion de 
querelles ; pour lesquelles doloreuses plaintes et 

piteuses quérimonies furent oyes en Franqfort , 
où estoit en grand triomphe reflamboyante espée 
de justice impériale et royale , ensemble la fleur 
de la noblesse et chevalerie du monde. Dont pour 
décider toutes murmures et pacifier mauvais 
hutin , l’empereur envoya lettres en latin au roy 
de France. La teneur contenoit en substance , et 
estoit la superscription : « A souverain prince et 
très cher frère Charles , roy de France , salut et 
perpétuelle continuation de fraternelle amour. 
Très illustre prince , pour confirmer et remplir 
l’aimable fraternité qui entre vous et entre nous 
est , et que chacun de nous se conduit tellement 
en ses pays que , par nulle manière quelconque, 
l’im ne griefve l’autre par injure selon l’anchienne 
coustume et promission et serment de nos prédéces- 
seurs , lesquels nous avons promis ensemble de 
garder inviolablement , afin que l’un ne griefve 
les pays de l’aultre par inimitié , nul ne peut 
ignorer que la terre et le fond du pays de Liège 
ne soit subject à l’empire de Rome , et que son 
évesque ne soit l’un des princes de l’empire. 
Nous sommes grandement esmerveillés comment, 
en faveur de vous et par votre enhortement, 
vous permettez illecq estre fait tant de tumulte et 
commotions , et comme nous a été relaté , vos 
chevaliers et gens de guerre sont entrés et plongez 
ès dits pays par vostre commandement , lesquels 
nourrissent discordes, eslèvent et soustiennent ba- 
tailles , et ne gastent poinct et molestent, comme 

ils ont faict jàpiécLàla présente seulement, mais 
aussi la terre adjacente et les subjecls de nostre 
. très aiiné prince et fils , Maximilien , archiduc 
<l’Austrice et de Bourgcûgne. Et si vous ne vous 
désistez de telles choses faire , nous ne voyons 
si non guerre ouverte contre nous, le très sacré 
empire romain , et nostre fils , et serons contraints 
de rehouler force par force. Nous avons dès main- 
tenant imposé induces et abstinences de guerre 
entre les parties, lesquelles ne sont encore com- 
parues à nostre présence ; pourquoi nous avons 
décrété les citer par devant nous, pour leur admi- 
nistrer justice et équité, afin de rompre toutes 
litiges et querelles , ou de y procéder par armes 
et par la puissance du très sacré empire romainj 
si hesoingest. Et pourtant, nous vous requérons 
par affection fraternelle , et en vertu de celles rio's 
lettres partans du saint empire , que toute simu- 
lation et dissimulation postposées , vous rappelez 
les vostres purement et amiablement desdits 
pays , et vous absteniez désormais, de 
jure qui se fait contre nous , les provinces et 
le très saint empire romain , comme abstenir 
nous en voulons infailliblement de constant pro- 
. pos et bonne persévérance , se dès maintenant 
nous sommes quittes et délivrés desdits maux 
dont vous nous travaillez Et comme il est decent 
par l’amiable fraternité serréement que nous avons 
ensemble, nous abstenir totalement d’aucune inju- 
re^ soyez appareülé pareillement de faire retirer les 

vostres,qui les nostres infestent, ensennble nos pays, 
autantqne vous aimez vostre commodité, honneur 
fraternité et prospérité ; et veuillez auculnement 
donner response à ce messager y car nous tenons 
maintenant l’assemblée et convent de nos prin- 
ces en .Francfort , où nous voulons traiter de 
l’honneur ou dommaige du romain empire , et 
avons intention de vuider et exterminer les diflPé- 
rens des Liégeois , ensemble plusieurs grans et 
griefs dommaiges qui se font d’une part et d’aul- 
tre. En ce faisant, Vostre Sérénité nous fera chose 
très agréable. » 

Peu de jours après, les parens et serviteurs de 
Rogain ochirent en Liège sire Ghuy Grien, tenant 
le parti d’Aremberg. 


CHAPITRE CXXVIIL 


L« partcment de l’empereur et do roi des Romains, estant en la ville de 
Francfort, pour venir à Coulongne. 


Après que la ville de Francqfort eust esté si 
bien heurée entre les villes d’ Allemaigne , que 
d’avoir receu et logié l’empereur et le roi, en- 
semble les électeurs et les plus grands personnages 
du monde, plusieurs açnbassades dépeschées, et 
la solemnilé de Pasques célébrée par l’archevesque 
de Mayence, assisté demonse%Qeur de Cambray 

et d’ung aultre évesque de Germanie , et aultres 
notables personnes fort richement aoniées et ha- 
bituées, l’empereur, ensemble le roi son fils, en 
leur estât, se deslogèrent, de Francfort et mon- 
tèrent sur l’eaue le mardi des Pasques, vingt-hui- 
tiesme de mars an quatre-vingt six. L’empereur 
monta sur la navie de l’archevesque de Coulono-ne, 
qui estoit fort belle , le roi en celle de l’archevesquè 
de Mayence qui illecq estoit présent, et Albert duc 
de Zassen en un sien navire ; etestoient environ de 
vingt à vingt-cinq bateaux, qui firent leur premier 
giste à Brighe , une petite ville longue et estroite 
séante sur le Rin. Le mercredi séjournèrent en la- 
dite ville, et le jeudi montèrent sur l’eaue pour 
venir à Andrenacq. 

Et quant le roi vint auprès d’une patite ville 
appartenante à l’archevesque de Trêves , nommée 
Cappelle, il descendit de son navire pour ce que à 
un jet de pierre près du Rin, au pied d’une mon- 
tagne et dessoubs d’aulcuns arbres, est un siège de 
pierre à sixpilliers, et une vaussure par dessous , 
nomrnée la Ghayère du roi des Romains ; et disoient 
que c’est la première chayère en laquelle il doibt 
asseoir après qu’il est eslevé à roi. Geste chayère 
estoit fort bien parée <Je tapisserie ; et le roi, accom- 
pagné de l’archevesque de Mayence , du duc Albert 
de Zassen , de l’évesque de lionne , de monsei- 
gneur le marquis, de son frère, du comte Hu<^>'ues 
et aultres grands personnages, fit son debvoir de 
illecq seoir une espace , où il fut fort regarde? des 

paysans qui clésiroientsa vue, puis remonta sur le 
Rin ; et prindrent leur giste , l’empereur et le roi, 
à Aiiclrenacq. 

Et le lendemain, le dernier jour de mars, arri- 
vèrent sur le soir à Coulongne, en plusieurs na- 
vires; premier le bateau de l’empereur, puis celui 
du roi, du duc Albert, du marissal de Nassou, du 
comte de Cliimay, de monseigneur de Gueldres, 
du comte, et ceux de leurs gentilshommes ensui- 
vant, jusques au nombre dessusdict. Au rivage de 
Coulongne^ pour veoir leur descente, estoient ve- 
nus gens quasi innumérables, entre lesquels l’ar- 
chevesque de Coulongne, vestu d’habils pontifi- 
caux, à dextre l’arcbevesque de Trêves et du duc 
de Zassen illecq venus au devant d’eux, les révé- 
rèrent honorablement, ensemble les seigneurs de 
la justice et bourgeois de la ville, lesquels avoient 
faict préparer deux pâlies de soie vermeille, l’un 
pour porter à manière de ciel dessus l’empereur , 
et l’aultre sur le roi ; et y avoit bastons et compa- 
gnons propices pour ce faire. La revérence fut faicte 
de chacun selon son appartenir, la plus honorable 
de jamais. Et lors , pour tenir l’ordre de marcher, 
l’empereur print le roi par la main dextre, l’ar- 
cbevesque de Coulon’gne par la sénestre ; le roi te- 
noit par la main dextre l’archevesque de Trêves. 
(iCS quatre personnages soubs un seul pâlie, car 
l’empereur n’en veult non plus avoir, entrèrent à 
Coulongne en grande liesse de peuple, qui s’effor- 
coit do les conjoiiir. 

En telle ordonnance que princes, niarclioient 
les gentilshommes, puis les chevaliers^ puis les 
comtes, puis les prélats, puis les princes, puis le 
duc de Zassen, qui portoit l’espée nue devant le- 
dit empereur; lellement qu’ils se trouvèrent en 
l’église faisant leur prière devant le grand autel ; 
l’on chanta Te Deuin j puis partirent de l’église 
en tel arroy et conduicte que dessus, et menèrent 
l’empereur jusques à son logis ; puis le roi retourna 
au sien , notablement convoyé des princes et sei- 
gneurs dessus nommés, qui gracieusement, après 
congiéprins, retournèrent en leurs hoslels; etceulx 
de la ville firent présent au roi de six charriots de 
vin et six chariots d’avaine, priant qu’il eut la 
ville pour recommandée. 

Le dimanche ensuivant, messeigneursde l’uni- 
versité de Couldngne vindrent révérender le roi, 
et firent proposer devant lui, en latin, enl’accom- 
parant à l’aigle dont il portoit les armes , et di- 
soient : ainsi que l’aigle est le roi des oiseaux et le 
plus hault volant, et celui qui estend et porte les 
plus grandes esles^ semblablement il estoit le chief 
des rois et des princes , et estoit volé par proesses, 
estendant les esles par puisssance^ par les sept cli- 
mats du monde. A ceste proposition qui fut fort 
longue, fit le roi respondre : gracia Dei , qui plus 
honnestement et en brief s’en acquitta que l’aultre- 
ne l’avoit proposé./ 

CHAPITRE CXXIX. 

Comment l"archidac Maximilien, fils de l'cmpcrenr Frederiu, fut 
couronne roi des Romains. 

Le dimanche ensuivant, neuvième jourd’apvril,^ < 
environ six heures du matin , an mil quatre-vingt - 
six, vinrent au logis du roi estant à Aix , les ducs 
de Jullers, de Clèves, deGueldres, le marquis 
de Brandebourg, le comte deChimay, et aultres 
de l’hostel du roi , pour le mener à l’église ; tost 
après vindrent le duc de Zassen et le comte Pa- 
latin, habitués comme électeurs , est assavoir, le 
duc d’une robe de satin cramoisi et d’un man- 
teau d’escarlate, tt le comte d’une robe de ve- 
lours cramoisi et d’un manteau de mesme ; et avoit 
chacun d’eux barrettes et chapperon fourré. Leroi 
estoit vestu lors d’une robe de drap d’or et d’un 
manteau de mosme , fort long , fourré d’ermine et 
affublé d’une barrette. 

CHÀPITRE CXXX. 


Comment l’empereur vint au devant du loçi» du roi Maximilien , son 
Gis , attendant pour le mener à l’e'glise Nostre-Dame d’Aix. 

DuRANTle temps qite le roise préparoit pour aller 
à réalise, l’empereur, qui lors portoitun collet d’or 
et de pierres précieuses, estimé de cinq à six mille 
florins , honorablement accompagné de ses gens , 
estoit devant l’hostel du roi, où il l’attendoit de 
pied coi. Ces deuxnobles personnages abordés en- 
semble , la révérence deuement faicte à l’impé- 
riale majesté, marchèrent jusques à l’église Nostre- 
Dame. L’empereur print le roi par la main; les 
électeurs, princes, prélats , marquis, comtes, ba- 
rons et gentilshommes tindrent ordre tel que 
dessus est escript , sinon que devant l’empereur et 
le roi estoient plusieurs héraulx et officiers vestus 
tle leurs costes d’armes. L’église de Nostre-Dame 
d’Aix, où sont accoustumés d’anchienneté de 
célébrer tels haults et glorieux mystères, estoit ce 
jour , et chœur et nef, richement tendue de la ta- 
pisserie du roi. Au droit lez du grand autel , estoit 
préparé pour l’empereur im siège élevé dessus le 
marchepied de quatre et six degrés de hault, cou- 
vert d’un riche drap d’or , ayant quarreau et siège 
de mesmes; et pour les trois électeurs temporels; 

c’est assavoir le coin le Palatin , le duc de Zas- 
sen etl’évesque d’Auxbourg , frère des comtes de 
Sorre , représentant le marquis de Brandebourg , 
que Dieu absolve ! estoît un long siège, en bas un 
peu de celui de l’empereur ; et droit à l’opposite 
de l’empereur, un degré plus bas que celui de 
l’empereur , estoit préparée la cbayère du roi , cou- 
verte d’un riche drap d’or broceté , le ciel par- 
dessus , et cousu de mesmes ; et joindant ceste 
chayère en bas sur le marche pied , estoient pré- 
parés deux sièges , l’un au droit costé pour l’ar- 
chevesque de Mayence, et l’aultre à senestre pOur 
l’archevesque de Trêves. L’archevesque de Cou- 
longne , qui célébra la messe et acheva la plus- 
part des mystères et cérémonies , sentant l’ap- 
proche de l’empereur et du roi, se disposa de les 
recevoir, et lui accompagné des archevesques de 
Mayence et de Trêves, l’un à dextre et l’aultre à 
senestre, tous trois vestus et dignement aornés 
d’habits pontificaux, avec la suite de leurs souf- 
fragants. 

CHAPITRE CXXXI. 

S'ensuit la venue, au devant de l’empereur et du roi, làicte par les 
électeurs spirituels, jusques au portai de ladicte e'glise. 

A 

Et aaltres évesques et abbés crochiés et mistrés , 
ensemble le vénérable collège de Nostre-Dame, 
vint jusques au portai de l’église en notable pro- 
cession, au-devant de l’empereur et du roi; et 
avoit ledit archevesque de Coulongne devant lui 
deux comtes, l’un temporel et l’aullre spirituel, 
portant chacun un instrument ou baston fait à 
manière de fléau couvert de soie; et le frère du 
marquis de Baude, vestu d’un surplis, portoit 
la croix, qui fut donnée à baiser au roi par 
ledit archevesque de Coulongne , et cela faict 
marchèrent jusques à la chapelle Nostre-Dame 
en telle ordonnance que tout le collège pré- 
cédoit ledit archevesque , et marchoit seul , et le 
roy outre les arche vesqu es de Mayence et de Trêves, 
et l’empereur seul; et le suivoient aucuns évesques, 
princes , comtes et prélats , car desjà la pluspart 
de leurs gens les avoient abandonnés pour avoir 
place en l’église , où l’entrée estoit lors fort 
dangereuse et difficile , pour la grande multitude 
de gens qui désiroient à veoir le couronnement. 

CHAPITRE CXXXil. 


L’ entrée de l’empereur et du roi en la ville d’Aix. 

■ 

Par un lundi quinzième d’apvril , l’empereur 
se deslogea de Coulogne et se mit à chariot pour 
tirer à Aix ; et le roi le suivit lost après ; et logè- 
rent à Dueren , pareillement le duc de Zassen , le 
comte Palatin et plusieurs grands princes, comtes 
et barons. Le lendemain s’acheminèrent vers Aix ; 
et quand ils furent à une lieue près de la ville , le 
duc de Jullers en nombre de deux cents cheva- 
liers, leur vint au-devant ; lequel portoit le deuil 
pour letrespas du marquis de Brandebourg, son 
beau-père, et ses gens estoient tous vestus de noir. 
Pareillemenl vindrent au-devant de lui, le duc de 
Clèves fort en poincl,les archevesques de Mayence, 
de Trêves et de Coulongne , lequel, sur tous les 
aultres, estoit le mieux accompagné, car il avoit 
douze comtes et plus de trois cents chevanlx ; le 
comte Palatin en avoit près de trois cents , et le 
duc de Zasseu environ trois cents ; et furent esti- 
més le nombre d’iceulx chevaulx de ceste entrée 
environ trois mille. 

El l’empereur, qui ce jour fut veslu d’une rol>e 
de satin fourrée de martres , se trouva à un quart 
de lieue près de la ville. Il descendit du chariot 

et monta à cheval. Et fut tenue telle ordonnance, 
(|ue les gentilshommes du duc de Zassen , à l’en- 
trée d’Aix , à cause qu’il est souverain marissal de 
l’empire , précédèrent tous anltres, et marchoienl 
trois à trois. Conséquemment ceulx du comte 
Palatin , grand maistre d’hoslel , puis ceulx de 
l’archevesque de Trêves , ceulx de l’archevesque 
de Mayence , ceulx de l’empereur , ceulx du roy, 
ceulx de l’archevesqne de Coulogne , ceulx du 
tluc de Jullers et ceulx du duc de*Clèves. Ceulx 
de la ville d’Aix leur vindrent au-devant sur les 
champs, où il leur fit une proposition ; et avoient 
l’ait apporter deux pâlies de diverses fâchons et 
couleurs, l’ungestoit plat, l’aultre à cresle , l’ung 
bleu, l’aultreverd, l’ung pour l’empereur , l’aultre 
pour le roy ; l’empereur eut l’ung uu espace , le 
roy ne voelt prendre l’aultre. 

A ceste entrée fut semé argent amont les rues, 
et crioit l’on largesse. Le duc de Zassen portoit 
l’espée nue . cl le comte Palatin le costoyoit du 
droict lez ; l’archevesque de Trêves esloit devant 
l’emperenr , lequel avoit le roy au costé dextre, 
et auprès du roy eloit l’archevesque de Mayence ; 
et les électeurs se tenoient derrière et laissoient 
l’empereur marcher seul une espace, mais il les 
rappela auprès de soi. En ce train de marche , 
allèrent descendre l’empereur et le roy à l’église 
i\ostre-Dame , où ils firent leurs oraisons devant 
le grand autel ; puis , en ordonnance comme 
dessus , convoyèrent l’empereur jusques à son 

logis ;el quand l’empereureutcongié le roy.lesélec- 
teurs et princes , tous ensemble accompagnèrent 
leroy et conduisirent jusques à son hostel en la 
manière que s’ensuit. Premiers marcboient les 
gentilshommes et chevaliers des électeurs , princes 
et prélats, puis les gens du roy , puis les comtes, 
puis aulcuns prélats, puis les seigneurs de Guel- 
dres, le comte de Nassou et le comte de Chimay 
puis le marquis , le duc de Jullers , le duc Jas- 
pard de Bavière et le duc de Clèves ensemble, puis 
l’évesque,le duc Albert de Zassen, et puis leducde 
Zassen, lequel, par le consentement de l’empereur, 
portoit l’espée nue devant le roi; et ledit duc à 
dextre du comte palatin ; l’archevesque de Trêves 
marchoit seul ; puis le roi avoit au droit lez l’ar> 
chevesque de Coulongne, au sénestre costé l’arche- 
vesque de Mayence ; et pour ce que les mystères 
du couronnement se sont faits sur l’archeveschié 
de Coulongne , a précédé les deux autres électeurs 
en honneurs et cérémonies. 

CHAPITRE CXXXIII. 

I 

Comment le roi confe*sé premier, reçut son créateur , et fut , par les 
deux archevesques , mene' devant l’aulcl. 

Le roi , qui le jour devant, comme bon chrétien 
et fils de saincte église , s’esloit disposé pour recep- 
voir son créateur^ fut par les deux archevesques 
mené devant le grand autel de Nostre-Dame, et 
il se mit à genoux et fit sa dévote prière , puis 
fut amené en sa chayère, et chacun print siège et 
lieu , selon ce que dit est. L’archevesque de Cou- 
longne disposé pour célébrer^ assisté de notables 
prélats qui l’administroient au divin service, com- 
mença lamesse; les AT/z'/e chantés, l’on commença la 
litanie à laquelle aulcuns respondoient Ora proeo. 

\ 

CHAPITRE CXXXIV. 

Comment le roi fut prosterné en terre , par deux fois , et depuis fut eu- 
oingt , bénit et couronné 

Et lors les archevesques de Mayence et de Trê- 
ves amenèrent le roi , qui devant la litanie se 
prosterna devairt l’autel, les bras en croix et la face 
en terre. La litainie chantée , avec plusieurs belles 
oraisons et bénédictions servans au mystère , le roi 

se leva, qui fut ramené en sa chayère jusques après 
l’épistre; puis derechef fut ramené devant l’autel 
où il se coucha et estendit comme dessus, et fut béni 
parl’archevesquedeCoulongne; puis futramenéau 
revestiaire , despouillé de son long manteau de drap 
d’or, et lui fut ouverte la robe devant et abaissée 
derrière; puis revint devant l’aulel où il fut en- 
oingt en trois ou quatre lieux, c’est assavoir sur le 
chief et en la poitrine , sur le dos et au dehors de 
la main dextre. Après qu’il eut receu la saincte 
onction, il retourna les mains joinctes audit reves- 
tiaire, où il fut revestu de l’aube de Saint-Charle- 
magne et d’une estolle de mesme ; et en ce point, 
aorné de ces habits royaulx, qui sont réputés de 
grandestime, pour l’honneur de Charîemaigne, qui 
jadisen fut habitué, il revint à l’autel, où plusieurs 
nobles honunes qui ce regardoient, remplis de joie, 
commencèrent à plorer , mesme l’empereur se 
])rint à larmoyer. Leroi, vestu comme dit est, se 
mit à genoux devant l’autel, puis tourna sa face 
devant le peuple, (i) 

( I ) Les inantisciiis iniliquent qu’il matiqiie ici un cha- 
pitre. 

CHAPITRE CXXXV. 


Comment les électears lui chaindirent l'espe'e de Charlemaigac. 


Et l’archevesque de Coulongne lui fit aulcunes 
bénédictions, qui avec les deux aultres éleclpurs 
lui chaindirent l’espée de Charleniaigne, etl’assist 
en une basse chayère; et lors l’empereur, qui dès le 
commenchement de la messe se séoit en siège im- 
périal, environné et aorné magnifiquement et cou- 
ronné de trois couronnes, descendit de son triom- 
phant estage, accompaigné des électeurs séculiers, 
s’approcha du roi , tira hors de la gaigne ladite es- 
pée et lui bailla; et le roi la mit ès mains du duc 
de Zassen qui la porta une espace , puis la bailla 
au marissal de l’empereur ; pareillement lui furent 
tlorfnés le globeau d’or que portoit le comte Palatin , 
le sceptre que portoit un seigneur d’Allemaigne , 
représentant le marquis , et les anneaux lui furent 
mis aux doigts. 

CHAPITRE GXXXVI. 

\ 

Le couronucracDt. 


Pois fut affulé d’une chappe d’eglise , et finable- 
ment couronné par l’archcvesque de Coulongne, 
tle la propre couronne que porta le roiCharlemai- 
gne^ laquelle estoitde fer en cercle, mais tant ri- 
chement aornée de riches joyaux qu’elle sembloit 
estre d’or et de pierres précieuses. En cest estât 
royal, magnifique et fort excellent , l’empereur , 
ensemble les électeurs spirituels et séculiers, te- 
nant ordre comme dessus, avec* grande sequelle 
de prélats et princes , menèrent le roi sur les voi- 
les de l’église, où esloit richement préparée la 
chayère de l’empereur Charlemaigne. 


GllAPITKE GXXXVII. 


Comment le roi fut, par l’empereur et les dlecteur», assis eu la cliayère 
de Charlcmaifruc. 


Et là fut assis à grand triomphe comme en un 
hault glorieux trosne , et lui fut baillée la posses- 
sion de son royaulme, et fut nommé coadjuteur 
de l’empereur pour tenir la monarchie du monde 
après le trespas de son père. Dont pour rendre 

«'ràce et louange au souverain roi des rois de la 
très digne et sacrée promotion où Dieu l’avoit ap- 
pelé , messeigneurs les chantres chantèrent Te 
Deum. Je ne scauroye mettre en compte la liesse ei 
consolation qui lors estoit aux cœurs des assistans , 
pour la nouvelleté du mystère non gu ai res advenu 
en nostre temps, car noble chose et fort plaisante à 
regarder estoit de veoir le père et le fils , l’un 
empereur et Vaullre roi, ensemble triomphans en 
leurs majestés, assortis et con jouis des princes de 
Germanie les plus grands de la terre ; et n’est mer- 
veilles si le père empereur, fort avant en ses jours, 
avoit grande joie au cœur de veoir son seul unique 
fils ès fleur de sa jeunesse , esleu , sacré et cou- 
ronné à roi par la voix du Saint-Esprit, sans fa- 
veur nulle ou contradiction, pour subvenir à sa 
débille vieillesse , au grand honneur, salut et aug- 
mentation du très saint empire romain. Et causa 
reste nouvelle création et coronation royale, 
aux bons subjectsresjouissance, aux ennemis grande 
desplaisance , gloire et honneur à ses amis , 
crainte et terreur à ses ennemis. V.e Te Deum fini, 
pour perpétrer la renommée et sublimité de ce 
hault et excellent triomphe, le roi fit environ cent 
et cinquante chevaliers, entre lesquels fut le comte 
Palatin , le duc de Zassen , électeur , le marquis 
de Baude et son frère Guillaume de Hesse, le duc 
de Jullers, un duc de Bavière, le duc de Gueldres, 
Philippe, bastard de Bourgogne, Philippe Wette, 
un noble escuyer de l’ambassadeur d’Angleterre , 

le chancelier de Brabant , le seigneur de Brede- 
rode, Lamant de Bruxelles, le burguemestre d’An- 
vers, Guillaume de Croy , le seigneur de Chièvre, 
Hugues de Meleun, le seigneur de Lalaing, Gérard 
de Boussu, seigneur de Cambres, Lovs Rolliti , 
seigneur de Lens , Jehan Cottreau et aultres d’es- 
iranges pays , desquels les noms et seigneuries me 
sont incogneues. 

Ces haults mystères honorablement faits et ac- 
complis, le roi descendit du siège où le roi Char- 
lemagne fut jadis glorieusement intronisé , et fut 
amené en la première chayère devant l’autel , l’em- 
pereur et les électeurs assis chacun comme devant ; 
l’archevesque de Coulongne parfinitla messe. L’E- 
vangile chanté, le livre fut apporté à baiser à 
l’empereur et au roi par l’archevesque de Cou- 
longne. 


CHAPITRE CXXXVIII. 


Conimeai , en lu lin de ta ines‘e, le roi re<^it son Créoteor, 

Or quant vint au post-communion , le roi se mit 
à genoux devant l’autel et receut son Saulveur. 
Ceux qui véoient et considéroieut ces cérémonies 
et sacrés mystères, povoient dire pour certain , 
qu’ils avoientee jour veu trois rois les plus grands 
du monde , I’uh estoit Nostre Seigneur Dieu, roi du 
ciel et de la terre, et les deux aultres l’empereur 
et son HIs. 

CHAPITRE CXXXIX. 


Gemment, la messe chantée, on fit au roi plusieurs remonstrances 


Le roi couronné en son siège et la messe mélo- 
dieusement chantée par ses chapelains , le comte 
Hughes fit remonstrance au roi, en langaigé thie- 
nois , des grands , laborieux , léaulx et continuels 
services que les comtes de Ghimay , pareillement 
son père , son grand père et son ave avdient f'aict 
au roi et à madame la ducesse d’Austrice son es- 
pouse , que Dieu absolve ! à ses très illustres pro- 
génileurs et aussi au très sacré empire ; et povoit 
encoires ledit comte, ilourissant en prouesses, ver- 
tus et bonnes meijres , faire à l’impérial sceptre 
service agréable , priant très gracieusement que sa 
majesté rojallesevoulsistcondescendreàluidonner 
promotions et titres honorables, selon la faculté de 
ses mérites , espérant sa persévérance de bien en 
mieulx, en honneur et proesse ; et lors le roi, mémo- 
ri^tif du service que lui et lessiensluiavoientfaict, 
pour récréation en nouvelleté de sa coronnalion , 
le créa et fit prince de l’empire. Le serment par lui 
faict, tel qu’il appartient à telle dignité, promo- 
tion et hautesse, il fut reveslu du mantel princi- 
pal et afitilé de barrettes de meismes. Ces magni- 
fiques besoingnes honorablement accomplies , se 
partirent de l’église ainsi habitués qu’ils estoieirtt» 

5 . 

CHAPITRE GXL. 


Comment le roi lut ramend de l’dglûe en son logis , et l’ordre y tenu 

au disner. 


' L’emvereur , le roy et les trois électeurs spiri- 
tuels ensemble en un rang , le comte Palatin 
tenant le globeau d’or ^ le duc de Zassen por- 
tant l’espée nue , et un chevalier le sceptre , 
vindrent disner à l’Hoslel-de-ville , en une salle 
en hault où il y avoit grandes préparations et plu- 
sieurs tables quarrées, et sept ou huit ciels tendus 
dessus lesdites tables , entre lesquels la table 
de l’empereur et du roy estoit en front , au bout 
de la salle contre la parois, eslevée de cinq ou six 
degrés de hault , laquelle avoit en senestre letz 
un dreschoir fort chargé de vaisselle. Et le comte 
Palatin et le duc de Zassen donnèrent à laver à 
l’empereur et au roy , séans eux deux à une 
seule table , le père à dextre et le fils à senestre ; 
puis allèrent à la viande. Le comte Palatin et le 
duc de Zassen , marissal de l’empire , lequel por- 
toitunbaston en la main comme maistre d’hostel, 
et le comte Palatin apportoit le premier plat à 
cheval jusques aux degrés , et fut assis par lui- 
mesme,qui fit faire la credence. Le duc de Guel- 
dres, servit du second plat, et il y avoit vingt-deux 
sieultes. Le prince de Chimay servit le lierche 

avec les sieultes, et le tluc de Gueldres du quart, 
et conséquemment jusques eu fin ; mais le pre- 
mier mets assis, les électeurs prindrent lieu; et 
est àentendreque chacun d’eulx avoit sa table quar- 
rée à part et une autre table auprès à manière de 
dreschoir. L’archevesque de Coulogne s’assist au 
dextre costé de l’empereur, àtroisesgambées arriè- 
re , l’arcbevesque de Mayence au senestre costé du 
roy , l’archevesque de Trêves au milieu delà salle. 
Illec estoit une table couverte où nul ne séoil, et di- 
soit-on que c’estoitla place du roi de Bohême, élec- 
teur , auprès de laquelle séoit le comte Palatin ; le 
duc de Zassen séoit en une autre table eraprès de 
laquelle estoit représentant le lieu du marquis de 
Brandebourg. Assez près esloient assis les d ucsAlbert 
de Zassen, Loys de Bavière, les ducs de Jullers et de 
Glèves. Auprès d’eulx y avoit une table vuide et 
couverte pour le marquis de Baude , le lantgrave 
de Hesse, le duc de Gueldres, le prince de Chimay 
et aultres qui lors servoient. Aune aultre table, 
estoient assis le vieil comte de Sorre , les ambas- 
sadeurs du duc Sigismond et aultres ; auprès de 
laquelle estoit une table vuide , préparée pour aul- 
cuns évesques d’Allemaigne. A une aultre table 
séoient les évesques de Nusse, de Cambrai, de 
W orms , le frère de l’arcbevesque de Mayence 
et aultres ; auprès de laquelle séoient ceulx de la 
loi d’Aix ; à une aultre , la loi de Coulogne ; à 
uue aultre, la loi de Francfort; à une autre, la 
loi deNorenberg; à une autre, plusieurs béraulls 

et officiers d’armes. A ce disner fort somptueux où 
comparurent les plus nobles et grands person- 
nages de Germanie , entre les aultres choses , il y 
eut trois entremets ; et fut le premier que le duc 
de Zassen entra en l’avane jusques à la chaingle 
de son cheval , laquelle avaine fut mesurée à un 
boisseau d’argent, estriqué de mesme et abandonné 
à tous ceulx qui en vouloient avoir. Le second 
entremets fut que les Allemans tournèrent en 
broche et rostirent à force de feu un bœuf tout 
entier , duquel , quand il fut cuit , une partie fut 
présentée au roy et l’aultre à l’abandon du 
peuple. Le tierche entremets fut de plusieurs 
oiseaulx revestus, comme paons et voililles, qui fu- 
rent par esbattement rués par les fenestres de hault 
eu bas aulx memes gens illecq expectans : et ceulx 
estoient réputés vaillans qui en povoient avoir 
quelque plume. 


CHAPITRE CXLl. 


Nouvellci^ de messirc Philippe Gnoguei. 


Aultre nouvelleté fut que sire Philippe 
Guoguet J ausmonier du roy , composa subtil- 
lement, au milieu du cloislre de Nostre-Dame, 
une fontaine fort honneste , où il y avoit sur une 
coulombe l’imaige d’un aigle de sable , et deux 
lions armoyés et eslevés, l’un de Brabant, l’aul- 

tre de Flandres, lesquels rendoient vin en grande 
abondance àceulx qui avoir en pouvoient ; et fut 
ladite fontaine fort prisée et bien regardée d’aul- 
cuns princes et seigneurs , souverainement de 
l’empereur, qui la vint voir à l’après-disner pour 
passer temps. 


CHAPITRE CXLII. 


Que let reliquaires furent monstrëes à l'empereur et au roi. 


Lendemaiit, furent monstrées à l’empereur et au 
roi les reliques de l’église , c’est assavoir : la che- 
mise Nostre-Dame, les draps où Nostre Seigneur- 
'■fut en son enfance enveloppé, le linge dont son, 
humanité fut couverte en l’arbre de la croix , le 
drap sur quoi Saint-Jean-Bapliste fut décolé , et 
aullres dignités. Le mardi ensuivant, l’empereur, 
le roi et les électeurs se trouvèrent en la maison 
de la ville, où messeigneurs d’Aix firent ser- 
ment au roi, et le roi congia plusieurs de ses 
gens, et renvoya le prince de Ghimay ès pays; et 
tost après se deslogèrent l’empereur et le roi , et 
les électeurs d’Aix, et retournèrent à.Goulongne. 

CHAPITRE CXLIIl. 


Jouîtes, bancquets , festoyemens qui se firent à Coulongne , l’empe- 
reur, le roi et les électeurs retournés de la ville d’AU. 


Le couronnement faict à Aix^ en plus grand 
triumphe que jamais fut de nostre temps , Tem- 
perêur , le roi , les électeurs , ensemble leurs com- 
pagnies , retournèrent et rentrèrent le joedi en- 
suivant dedans Coulongne , en telle ordonnance, 
que premier marchoient les gens du duc de 
Zassen , ceulx du comte Palatin ensuivant , ceulx 
du duc de JuUers, puis ceulx des archevesques 
de Trêves et de Mayence, et puis ceulx du roi, 
tous en armes. Après venoient le grand Polhain • 
etlemaistre d’hostel deNassou, puis le seigneur de 
Polhain et le frère du comte de Nassou^ puis les 
deux frères d’Aigmont , et le seigneur de Bolques- 
tain, armés tous en blancq, puis le comte de 
Hanon, et lantgrave Van Hesse, et Lévesque de 
Liège , puis le marquis, le duc Albert et le duc de 
Juliens, puis le comte Palatin et le duc de Zassen, 
puis l’archevesques de Trèyes, seul devant le roi; 
et le roi venoit armé de plain harnois au milieu de 
l’archevesque de Coulongne du droict costé et de 
l’archevesque de Mayence de l’aultre, après lesquels 
venoit en son chariot, ayant suite des gens de mes- 
seigneurs de Coulongne et de Liège. En ce trium- 

phantarroi, marchèrent jusques à l’église des Trois 
Rois , où le roi descendit. Son oraison finée, il fit 
le serment; pendant ce temps, l’empereur se 
logea, et le roi fut convoyé à son logis par les 
électeurs et princes, tenant ordre comme dessus. 

Le mardi dix-huitième d’apvril , vint vers le roi 
une ambassade de Savoye, un chevaulcheur de Ve- 
nise, et si estoit arrivé l’ambassade de Pouloiugne. 
Le vendredi sequent, le roi donna audience à 
plusieurs expectans : entre les autres comparurent 
l’évesque de Liège et sire Lvrard d’Arenberg , le- 
quel se jectant à genoulx , proposa aulcuns lan- 
gaiges quérimonieux mixtionnés de hongueries et 
murmures sur ledit évesque. Ce voyant et oyant , 
le roi le cuida faire taire , mais il procéda oultre 
injurieusement contre ledit évesque et les siens , 
tellement que le roi le prinst fort mal en grâces et 
commanda qu’il se partesist d’illecq. 

Le mardi, joustèrent sur le marché, à la mode 
d’Allemagne , deux nobles hommes de l’hostel de 
l’archevesque de Coulongne , et de leurs nobles 
sequelles ; le roi se trouva sur le marché pour veoir 

les jousles (i) alla quérir le duc Albert, 

qui debvoit jouster contre le grant Polhain , et 
quant il l’eut amené sur les rangs, tosl après alla 
quérir le comte Palatin, accompagné de quatre 
jousteurs, deux à rochels et deux à fers esmolus. 
Après vindrent inesseigneurs Vincent de Zvanen- 

bourg, marissal de l’archevesque , et cent et un 
aultres Âllemands. 

Ceulx qui joustèrent de rocbets besongnè- 
rent tellement que par bien courre et sans lices ils 
s’entre attaindirent; et cheut l’un d’eux ; et quant 
il fut remonté à cheval , ils firent courses et at- 
tainctes tant fières, qu’ils semèrent l’un l’aultre 
par terre ; puis ils recommenchèrent , et celui qui 
avoit premier abattu son compaignon fut rué jus; 
ainsi chacun y eut' honneur égal. Le <K)mte Pa- 
latin et messire Philippe de Nassou, joustèrent à 
fersesmolus l’un contre l’autre tant vistement , que 
messire Philippe fut abatu de son cheval^ et lecomte 
fut soustenu de ses gens, et ramené par le roi à 
son logis. Le duc Albert de Zassen et messirt; 
Volgang Polhain , joustèrent tellement, que le Pol- 
hain altaindit le duc tant rudement , qu’il tomboil 
par terre s’il n’eusist esté soustenu ; puis jousta 
messire Vincent de Zvannenbourg contre son 
Allemant, et ne besongnèrent guaires bien. 

Ce bruit passé , le roi retourna à son logis ; les 
électeurs luy olFrirent le convoi , mais ne le volut 
souffrir. Ce mesme soir, l’archevesque de Coulongne 
avoit préparé un bancquet pour festoyer le roi et 
les princes , et avoit convoqué grand planté de 
dames et de damoiselles. Il fit couvrir une table 
eslevée dessus un marchepied de deux ou trois de- 
grés de hault , au-dessus de laquelle y avoit un 
ciel et dosseret de velours cramoisi, armoyé de ses 
armes. A la main droicte de ceste table, estoit une 

aullre pour mectre les plats et le vin. Ne de- 
moura gu aires que le roi ne se vint asseoir à table 
directement soubs le dosseret ; auprès de lui, à la 
main droicte, séoit madame de Nusse; à la main 
gauche le comte Palatin et une abbesse ; et puis 
droict devant séoient le duc Albert et madame des 
Onze Mille V ierges ; au bout du passe , du 
droict lez, estoit en bas, la table de l’archevesque 
de Coulongne; et séoient avec lui un comte d’Al- 
lemaigne, madame de Sainte-Marie, la comtesse 
de Vernenbourg , la comtesse de Mennarde , deux 
de ses cousines et le lantgrave de Hessen. Il y 
avoit aultres tables où séoient les demoiselles et 
gentilles femmes des dames dessusdiles et les nobles 
dames des seigneurs ; et au bout de la salle y avoit 
undreschoir de quatre degrez, toutchergié de vais- 
selles. Au lever du bancquet, l’on dansa jusques 
à deux heures après mynuict. Le vin et les espices 
données, le roi print congié, qui fut reconvoyé à 
my voie de son logis, parle comte Palatin et le. 
duc de Zassen. Le vendredi , vingt et unième d’ap- 
vril, le samedi, dimanche et lundi ensuivant,, plu- 
sieurs festoyements se firent des uns aux aultres. 

CHAPITRE CXLIV. 

Le bancquet du roi. 

f 

Entre lesquels le roi, pour festoyer les daines 
et bourgeoisie de Coulongne , fist préparer un 
sumptueux et riche bancquet , à l’hostel de Jean 
Yan de Nelle ,où la salle fut préparée de sa tapisse- 
rie. Au front devant estoient tendus trois dosse- 
rets et ciels de drap d’or , desquels celui du milieu 
estoit armoyé des armes de Bourgogue j à une lon- 
gue table , eslevée de trois degrez , et contre la pa- 
roi du droict costé de la salle, estoit un riche dres- 
soir eslevé de six degrez de hault , chargié de 
vaisselle dorée. Le roi séoit sous le ciel armoyé de 
Bourgogne, auprès duquel séoient, du droict costé, 
madame l’abbesse des Onze Mille Vierges , l’arche- 
vesque de Coulongne, mademoiselle de Vernan- 
bourg, le comte Palatin, madame de Saincte-Ma- 
rie^et au deboult^, le comte de Sorre auprès du roi. 
Du sénestre costé séoient la comtesse deMennarde, 
l’archevesque de Mayence, madame deNusse, l’ar- 
chevesque de Trêves, une demoiselle des Onze 
Mille Vierges, et au deboult l’évesque de Worms. 
Au devant de ces personnages séoient l’éves- 
que de Liège, le duc Gaspard, deux damoiselles 
entre deux ; et droict devant le roi , l’ambassadeur 

de Pouloingne , le duc de Jullers, le lantgravede 
^ Hessen et auicunes damoiselles entre eulx. A ce 
hancqiiet, qui valoit un grand soupé, ne Curent 
laids nuis assais. Le josne comte de Sorre Iren- 
choit devant le roi, Rolellet servoit de la couppe, 
et les aultres princes avoient chacun son homme 
pour les servir. Le maistre d’hostel de Nassou tint 
estât officiant de maistre d’hostel avec sire Philippe 
La Wette. Le roi fut servi à quatre fois; il eut six 
plats sur la table, et chacun plat eut quatre sieul tes 
avec aulcuns entremets. Au bas du marchepied es- 
toit, du droit costé, une table où séoit les gen- 
tils femmes, et au sénestre lez, un table pour les 
bourgeoises de la ville. Sur la fin du souper, l’em- 
pereur, en habit dissimulé embrochié, vint veoii’ 
cest estât magnifique, et comme passe l’on donna 
au roi à laver. Tables et traiteaulx furent ostés; 
l’on se print à danser. Le comte Palatin, avec une 
noble dame, commenchalafeste, laquelle , quand 
elle eut duré une espace , s’esleva une fort belle 
inomerie ; et fut apporté illecq un pavillon de ta- 
(étas , sous lequel estoient chantres et joueurs 
d’instruments qui très bien chantèrent et jouèrent, 
puis vuidèrent hors deux grands personnaiges en 
figure d’homme et de femme, habitués à la mode 
turquoise, lesquels, après qu’ils lurent rentrés an 
pavillon, ils apportèrent, chacun sur son espaule, 
un josne enfant, vestuà manière de singe, faisant 
mouwcs et grimaces et singulières et bien estranges; 
puisse boutèrent au pavillon et widèrent; et firent 

une belle gente inorisque. Geste morisque faicte, le 
roi, accompagné dequelques damesles plus estran- 
genient habillées que jamais , l’un et l’aultre mon 
tés sur grans pantouflles , yssirent hors du sus- 
dit pavillon, et dansèrent un petit, puis rentrèrent; 
et wida le roi de rechef , et amena une aultre ri- 
chement habituée de velours à la mode de France. 
La dame desveslit le roi de sa robe longue es- 
Irange qui lors demeura ayant une robe courte 
de drap d’or et un petit chaperon de drap d’or, 
et les chausses, partie de couleur rouge, blancq 
et bleuavec aulcunes bendes de drap d’or. La 
dame avoit une hune devant sa face , et en ce point 
dansèrent la franchoise. 

La momerie passée, les princes et seigneurs, 
dames et demoiselles, dansèrent qui mieux mieux; 
après ces danses , se fit d’espiceries et de chucades 
dorées un banquet fort singulier, plaisant à l’œil 
et sorti de nouvelletés non accoustumées à veoir , 
entre lesquels ü. y avoit deux arbres de quatre 
pieds de hault , portans fruicts et feuilles , et 
au - dessoubs Irèzes croisans toutes coulourées et 
meures. Au milieu- de , ces deux estoit un roi à 
cheval , portant bannière desployée et armoyée des 
armes du roi des Romains. Les congiés prins, le roi, 
convoyé d’aucuns princes , se retira en son logis ; 
Les noÛes dames, convoyéesd’aulcuns aultres, s’en 
allèrent jchacuoe en son quartier. 

CHAPITRE CXLV. 

/ 

I.c retour du roi en Brabant et en Hollande. 

Si le roi s’estoit monstre humble et fort hu- 
main vers messeigneurs les électeurs et princes de 
Germanie avant son élection , encoires se monstra 
il plus affable et complacent après sa corona- 
lion , selon la dignité de sa vocation royale ; car , 
quant vint le parlement de sa séparation des élec- 
teurs et princes faicte à Coulongne , le roi mesmes, 
honorablement accompagné. des siens, les con- 
voya particulièrement, et remercbia grandement, 
qui fut signe de vraie humilité ; et quant vint le 
jour de son partement de Coulongne, qui fut le 
vingtième de mai, l’empereur le convoya jusques 
au monter au bateau; et lors le roi, pourcongié 
prendre, flescbit les genoulx en terre devant son 
père, qui lantost le releva en disant adieu. L’em- 
pereur, qui ne se peult tenir de plorer, se print à 
larmoyer; si firent plusieurs nobles hommes, de 
pitié esmeus, qui ce partement véoient; et quant 
le fils fut monté sur le Rin et eslongné du père, le 
père se lira sur la rive, et le convoya à l’œil aussi 
longuement que regard en povoit avoir, et que 
paternel amour s’en povoit esteqdre sur son (;hier 
fils. 

Ce soir, le roi arriva à Zone , où l’archevesque 
(le Coulongne , à (juila ville appartient, le recheut 
et le festoya ce mesme jour ; et le lendemain lui 
et la pluspart de ces nobles , le mena à messe, où 
les demoiselles du cloistre, ensemble les seigneurs 
de la justice, lui vindrent au-devant à notable pro- 
cession; et séjourna illec le jour de la Trinité, 
le lundi et mardi ensuivant, pour regarder la si- 
tuation de la ville , pour veoir la labourieuse for- 
tification , et enquérir de l'admirable résistence 
que les assiégés du très puissant duc Charles, en 
l’na soixante et quatorze, avoient acquis gloire, los 
et honneur perpétuel. 

Le mercredi ensuivant, le roi se partit de 
Nuysse ; partie de ses gens se logèrent à Ecquerlain, 
et il se logea à Albiguère, où le duc de Jullers lui 
vint au-devant à privée compagnie; pareillement 
monseigneur llampos , qui honorablement le fes- 
toya ce soir; et le jour du sacre , le roi aorné de 
plain harnois, une robe d’or par-dessus, entra 
en Renionde, oùceulxde la loi, ensemble ceulx 
de l’église, portaus croix et confanons, lui firent 
notable révérence. Le lundi sequent , le roi vint 
au giste à Horst; et le mardi, aorné comme dessus, 
entra dedans Bois-le-Duc, à grand triumphe, où 
ceulx de la ville, à notable procession, allèrent au- 
devant , portants grant plenté de torses; et lui pré- 
sentèrent à sa bienvenue, un bœuf et deux pipes 
de vin. Le joedi ensuivant, le roi se partit au 
matin de Bois-le-Duc, cl vint tout voilant jusqnes^ 

à Hesdin , où il séjourna quelque peu pour ap- 
poincler un différent entre l’archevesque de Cou- 
longne et le duc de Clèves. Là print congié le duc 
de Clèves au Toy qui lui donna un cheval et une 
pippc de vin. Là vint Jehan de Lannoj, seigneur 
de Myngoval, servir de son estât et office de pre- 
mier grand maistre d’hostel , qui paravant estoit 
grand maistre d’hostel du josne duc Philippe. Le 
samedi séquent, le roi deslogea de Hesdin et se vint 
disner à Gorkum. Ses gens montèrent sur bateaux 
et charriots, et à petite compaignie vindrent à 
Dordrecht, où ceulx de la ville, en grand nombre 
de navires et de gens, estoient venus au-devant 
avec leur seigneur d’Aiguemont pour le conduire; 
lesquels avoient fait les feux sur tonneaux, depuis 
Gorkum jusqoes à Dordrecht. Quant il entra en 
la porte, quatre notables personnaiges portèrent 
un pal de drap dessus lui, et huit hommes, re- 
vestus de sa livrée , chacun un flambeau en main , 
le convoyèrent à son logis, devant lequel javoit 
histoires , un aigle et un lion distillant vin du 
Rhin incessamment à tous ceulx qui prendre en 
voloient ou povoient. Illecq estoient aulcuns com- 
pagnons, qui tenoient un bœuf vif, fort gras et de 
la hauteur de dix-neuf palmes, et un très grand 
esturgeon, lesquels furent présentés au roj à sa 
bien-venue. Le dimanche quatrième de juing, leroy 
alla oyr la messe à la grande église, accompagné 
de l’évesque de Gambray, de l’évesque de Liéon et 
de l’abbé de Sainct-Bertin, des seigneurs d’Aighe- 

mont , d’Isestain , et plusieurs aultres chevaliers 
et escujers. 

Lendemain^ le roi donna audience aux Hollan- 

dois , lesquels par maistre Jacques Allemondc, fut 

faicte une proposition très belle , grandement auc- 

torisée , et fort à l’exaulcement et louange de sa 

royale majesté ; après laquelle fit chevalier de sa 

main Gérard Appenkincq, CornelisVan Deurp , 

Adrian de Zuet , Gornelis Consinghes et aülcuns 

aultres. Trois jours après fit chevalier Jacques de 

Cathz, Philippe d’Espaigne et Jean de Nortwye. 

JjC vendredi ensuivant, le roi passa l’eaue à 

Saincte-Gertrude-Berghes, et alla au giste àBreda, 

où madame de Nassou le reçut honorablement et 

» 

lui donna lendemain un beau bancquet ; et le jour 
ensuivant fit son giste à Tournoud, où il chassa et 
voila; et vindrent vers lui, le seigneur de Boussu, 
l’abbé du Parcq , maistre Thiebault Baradot , tré- 
sorier des finanches, les députés d’Anvers et de 
Bruges. 

CHAPITRl- CXLVI. 

Traction de paix entre lè roy de France et le roy des Romains, ensemble 
les prinses de Mortaigne , de Honnecourt et de l’EscInse. 

r 

Oncques depuis que le sei^eur dest^uerdes des- 
cendit à main armée dans la comté de Flandres 
pour secourir les Ganthois à l’encontre de l’archi. 
duc Maximilian, présent roi des Romains, la paix, 
qui paravant prospéroit en vigueur et force, au 
grand prouffit et avanchement de la chose publi- 
que, ne fut ferme ne bien assurée. Et ainsi, si le 
roy de France avoit volonté de observer et tenir 
en son entier, et non violer bonne paix_, tant né-^ 
cessaire d’un costé, et del’aultre solemnellement 
iurée et promise , il ne devoit transmettre ni per- 
mettre ledit des Querdes, soi entremettre du dif- 
férent qui lors estoit entre le père et le fils , entre 
les seigneurs et les subjects, entre le chief et les 
membres du corps; et se debvoit Inen passer le- 
dit des Querdes de y venir à puissance et à ban- 
nière desployée , car le père recouvra son fils , le 
seigneur pardonna aux subjects, et les membres du 
corps furent réintégrés au chief, et il demoura mal 
en grâce des deux parties et des Franchois mesme 
, qui l’avoient envoyé ; et retourna demy confus à 
peu d’honneur. Et pour exploict de guerre , et 
pour ce que la pluspart de ses engiens et artillerie 

G. 

estoit en Flandres , fut si précipité de son retour 
qu’il n’eut loisir de les recueillir. Il détint et occupa 
par manière de récompenseet con trevenche certains 
navires sur mer du quartier du roi des Romains. 
Aulcuns compagnons de guerre, qui lors se tenoient 
ès frontières de France pendant le voyage d’Alle- 
maigne, se prindrent à courre sur les frontières, à 
saisir places^ à prendre bons marchands et piller 
le plat pays; et ainsi se contourna la bonne paix 
au povre peuple, tant désirée, en foible et mortelle 
langueur; et la maudite guerre toute engendrée et 
concheute se prini à croistre, nourrir et pulluler, 
au grand dommaige et foule du pays. Et quand le 
bruit des haults triomphes qui se tindreut au cou- 
ronnement du roi des Romains fut espandue parle 
monde univers, les capitaines et chefs de guerre de 
son parti à demi reposés esveillèrent leurs esperits. 
Si devindrent plus fiers et courageux; et leur 
sembloit bien que le roi , en la vertu de sa royale 
couronne et bienheurée fortune, les debvoit mec- 
treen œuvre, en conquérant la pluspart des pays 
perdus, et que François qui nuis n’admirent, aux- 
quels ceste nouvelle création de roi estoit fort des- 
plaisante, en seroient plus doulx et moins redoutés. 

Advint en ce temps (ju’en la ville etchasteau de 
Mortaigne se tenoient en garnison aulcuns soldats 
entretenus par le seigneur des Querdes, lesquels 
'l’un d’eux, de la nation d’Escoche, occit l’aultre 
par débat; s’en fut hay et débouté du demourant 
<les compagnons. Quand il se vit en ce point des- 


by C'.-iOgle 


(i486) 

DE JEAN MOLINET. 85 

poincté, il proposa de soy venger. Dont, pour venir 
au chief de sa prétente , il se rendit au seigneur 
de Montigny, lequel subtillement enquist de la 
conduite, force et disposition de la place, et le- 
dit seigneur esprins de hault voloir , à qui rien ne 
sembloit impossible, fut adverti de l’estât de Mor- 
laigne.. Il assembla là quantité de ses gens avec 
certain nombre de paysans. Si se trouva devant la 
ville et fit sommer ceulx qui l’avoient en garde de 
la rendre incontinent, ou aultrement il leur don- 
neroit l’assault. Quand lesdits soldats se virent tant 
souldainement oppressés , pensans que le seigneur 
de Montigny, assez redoubté, ne disoit chose qu’il 
n’eusist fait à cop , ils rendirent la place , leurs 
corps et leurs biens saulves, et furent conduits en- 
viron eux trente, par les gens dudit seigneur, qui 
tint la place le demeurant de sa vie et y mit soul- 
dars à sa volonté. 

Advint en ce temps que Berloulot de Louvain 
assembla aulcuns compagnons de guerre et se mit 
en embusche , d’ung matin, devant le chasteau de 
Honnecourt, tenant le parti des Franchois. Et 
quand ce vint que la porte fut ouverte et le pont 
dévalé, et que les vaches du chasteau widèrentpour 
aller aux champs, Bertoulot et les siens entrèrent 
et saisirent le cliastelain prisonnier. Advint aussi 
que Hellin Dès , accompaigné d’aulcun josnes 
paysans qui peu ou riens n’avoienl veu , anis 
esloient très mal duitz de la guerre , se boula 
en la place de l’Escluse , marchissaut à la comté 

d’Austrewan, et qui, pendant le temps qu’elle es- 
toit Franchoise, porloit grand domrnaige au pays 
voisin; dont, pour renfort de la place, le seigneur 
de Sempi, à qui elle debvoit appartenir , y envoya 
aulcuns souldars sortis d’artillerie, qui ne peulrenl 
venir à temps, car le seigneur de Goy, marissal de 
France, le bastard Gardon Guergue, le Verd et 
aultres des garnisons à l’énviron, en nombre desept 
cents chevaliers et quatre mille piétons, se trouvè- 
rent à l’heure de mynuict, le vingt et unième jour 
de juing, devant ladite Escl use, firent provision 
de fagots, amenèrent eschielles, engiens et artille- 
rie pour donner l’assault ; et premier le bâtirent 
incessamment de deux gros courteaux , puis six 
heures au jour jusqucs à onze heures, tellement 
que lespovres paysans qui s’y estoient boutés, furent 
tout espouvantés. Hellin Dès, pensant que secours 
estoit loingtain, qu’il estoit mal pourveu de gens, 
de vivres et d’artillerie , rendit la place, leurs corps 
et leurs biens saulves. Et quand Franchois en fu- 
rent au-dessus, ils démolirent le fort, si que onc- 
ques puis ame ne se y bouta. Et par ainsi, tant 
d’un costé comme de l’aultre , fut la paix brisée et 
cassée , qui à si grand labeur fut tissue, à si grande 
joye reçue et malheureusement brisée et corrom- 
pue. 

CHAPITRE GXLVII. 


La printe de ThéroaanDc. . , 

Sallezar, fort expérimenté en la guerre, hardi, 
entreprenantetsubtil conducteur de gens d’armes , 
adverti aulcunement de la disposition et conduite 
de la cité de Thérouanne , délibéra pour passe- 
temps en lieu d’oiseuse , de faire une emprinse sur 
ladicte cité , et desplojer force , savoir gens et 
avoir, pour la conquerre au proufit du roi des Ro- 
mains , et de la retirer hors des mains du roi de 
France, qui par le trespas du duc Charles, que 
Dieu absolve! l’avoit occupée et destenue par l’es- 
pace de neuf ou dix ans. Dont, pour achever ceste 
emprinse, ledit Sallezar assembla de quatre à 
cinq cents combattants , assez vaillants et fort aven- 
tureux , lesquels montèrent sur mer en bateaux 
couverts, feindant que c’estoitsel, pour mieulx 
celer faict, et par un soir arrivèrent à Gravelinghes; 
et pour ce que si petit nombre de gens ne souf- 
fisoit point à si grosse besoingne faire, il s’ac- 
compagna de quatre cents Anglès que le roy d’An- 
gleterre a voit fait chasser hors de la garnison de 
CaJaix, desquels le souverain conducteur estoit 
Thomas d’Amont, fort expert et bien renommé 
au mestier d’armes. 

Ces deux bandes ensemble unies, firent provi- 
sion d’eschelles , engieiis , cordes et instruments 
convenables à telle besoigne , et à moins de bruict 
et le plus secrètement que possible leur fut, par 
une obscure nuict et fort pluvieux, qui fut par un 
vendredi le neuvième de juing, an quatre-vingt- 
six, se trouvèrent vers Thérouanne; etau quartier 
vers l’église de Saint-Nicolas se dévalèrent ès 
fossés. Se vindrent à la muraille, dressèrent leurs 
escbelles, et sans avoir aulcun entendement avec 
ceulx de léans , montèrent vigoureusement en 
bault. Le seigneur des (^)uerdes sentant les courses 
prinses et attentées qui lors se faisoient sur les 
frontières de France par ceux du parti du roy 
des Romains , afin de prévenir au dommaige qui 
s’ensuivit, pressa fort ceulx de Thérouanne de re- 
cepvoir ^rnison ; et nonobstant leur refus ^ les 
fourriers Franchois estoient venus ce mesme jour 
pour diviser les quartiers; et de faict retindrent 
son logis, où se logèrent aultres hostes qu’ils ne 
pensoient. '*** 

Quand la partie des Anglès et la partie des Bour- 
guignons, fiers comme luppars et hardis comme 
lions, se trouvèrent par moyen de leurs escbelles à 
peu de noisesur les murailles de la ville, tous résolus 
de la prendre ou d’cstre prins , de tout perdre ou 
de tout gaigner , ils ne trouvèrent de prime face 
guaires de résistance ^ car pour l’horrible temps 
qui lors estoit impétueux tant de vent comme de 
pluie , le guet de la nuict qui ce quartier avoit en 

charge , s’estoit retiré es tours prochaines ; si ne 
povoit garder le fort ni regarder l’effort de ses 
ennemis , lesquels, à peu de gré et de grâce d’eux, 
sans crainte de doubte, de tempeste ou d’oraige , 
s’estoient travaillés et venus de loing pour esveiller 
leur guet; et de faict, ce que debvoient l'aire^trois ou 
quatre de ceulx du guet de la ville, retirés au quoi 
arrière des cresteaulx, pour la dureté du temps , 
o)'ants,la l’roisse de ceulx qui montoient, demandè- 
rent qui vive ! et ceulx qui montés estoient res- 
pondirent de vil’ estomacq ^ vive Bourgogne ! à 
quoi ledit guet répliqua par manière de truffe. C’est 
bon à savoir que Bourguignonsse trouvèrent à ceste 
heure sur les champs par ce beau harle. A ces 
mots n’y eut plus de response ; mais mirent leur 
entente Bourguignons et Anglès de ramper à mont 
tellement, qu’ils se trouvèrent à la muraille en 
assez bon nombre ; et quand le guet sc sentit avi- 
ronné et approchié de tous costés d’aultre ma- 
nière de gens que de ceulx de sa sorte, il volut 
eslever un grand effroi; dont l’un entre lesaultres ' 
s’advancha de crier alarme! mais il l’ut incon- 
tinent féru par un Bourguignon , et tant angois- 
seusement navré , que tost après il rendit l’ame. A 
l’exemple duquel les aultres eurent conseil et advis 
de eulx taire; et furent tellement menachés, sur 
paine de mort , que oncques puis mot ne sonnè- 
rent. Lorsque Bourguignons et Anglès se trou- 
vèrent sur la muraille et au-dessus du guet, ils des- 
cendirent en la ville, et se tirèrent au marché , où 

ils crièrent . «Vive Bourgogne ! tuez tout et mettez 
)) tout à feu et à respée.*> Ceulx de la ville, qui pai- 
siblement dormoient en leurs lits, cuidans d’estre 
bien gardés, non adverlis de ceste verde emprinse, 
furent grandement esbahis, et non sans cause, 
de voir ce criminel resveil. Ceulx qui s’advan- 
choient de mestre teste à fenestre pour enquerre 
des nouvelles , estoient rudement salués de viretons 
et traits à pouldre, qui les firent à cop se retirer; 
et comme saiges et bien advisés, serrèrent leurs 
hnys , et ne widèrent de leurs maisons jusques à ce 
que l’effroi fut passé. Les chanoines de Nostre- 
Damc firent difficulté d’ouvrir leurs cloistres, mais 
à la fin furent ils convaincus; et Sallezar s’aida 
des siens ; et à peu de résistance , se trouva maistre 
de Tberouanne. 

Tl la fit diviser par quartier , et un chacun d’eux 
print logis selon son assentir. Il fit convenir de- 
vant lui les principaulx de la ville, et faisoit l’or, 
l’argent, les joya,ulx et vasselles des manans, 
pour les distribuer aux compagnons qui ceste em- 
prinse avoient furni, car ainsi leur avoit promis; 
mais les rqjies.et meilleurs vestements desdits ma- 
nants, furent mis en réserve et par inventaire , 
pour en fiiire le bon plaisir du roj des Romains. 

I Peu de jours après, vingt-quatre ou trente 
Angles chargèrent sur charriots la part du butin 
qui leur fut distribué, et tournèrent les timons de- 
vers Saint-Omer. Quand ils se trouvèrent emprès 
la justice, chantaus et fort joyeulx qu’ils estoient 

venus si près de ville sans avoir dure rencontre ni 
griefvel’orlune , uneenibuschede François chargea 
sur eux, qui en occil trois , saisit aulcuns d’eux, et 
ravit leurs proyes ; et partie de l’artillerie du roy de 
France, comme bastons et grosses pierres , furent 
trouvés alors à Thérouanne , frontière du pays , 
pour en besoingner à temps opportun ; de quoi 
les Bourguignons se réputoient plus joyeulx de les 
avoir conquis que d’y avoir trouvé ung grand riche 
trésor; et d’aultre part, la perte de ladicte artil- 
lerie estoitdure à porter aux Franchois, souverai- 
nement au seigneur des Querdes , qui lors tenoit 
la monarchie de Picardie en sa domaine ; et cuida 
recouvrer par finesse et cautelle, ce qu’il avoit 
perdu par mal garde ; et de faict, l’un de ses capi- 
taines nommé Perrot , gascon fort subtil et caute- 
leux, accompagné de vingt ou trente complices de 
luesme , les persuada tellement par aulcune in- 
telligence, qu’ils conclurent ensemble que ledit 
Perrotet ses adhérents, faindansde se vouloir rendre 
du parti des Bourguignons, furent rcceusàThérou- 
anne, et s’adressèrent à Sallezar; lesquels, comme 
les dotilces sireines endorment de leurs chants 
armonieulx les patrons de galées, il fut enve- 
loppé, séduict etachermé de leurs doux alFaictez 
languaiges , mixlionnés toutefois de fraudes et dé- 
ceptions; et tant bien patelinèrent, que ledit Sal- 
lezar bailla au capitaine Perrot l’une des portes 
de la ville. 

Le seigneur des Querdes, adverti que son Perrot 

estoit en estât et en train de parvenir à ses at- 
tainctes, fit loger secrètement une fière em- 
busche auprès de ladite porte, afin.de recouvrer 
la ville; et ce niesme soir Perrot tint la porte plus 
longuement qu’il n’estoit de coustume, et fit mettre - 
aulcuus engiens hors , de quoi le peuple estoit 
mal content. Sallezar, adverti de ces manières de 
faire, assembla à toute diligence la pluspart de 
sesgens, et les filtirerès portes, et charger surces 
pèlerins. Quant Perrot et les siens se trouvèrent 
surprinsen leurs mesus,et qu’il estoit en danger de 
sa vie, il saillit par-dessus les murs et eschappa lui 
dixième; puisjses compagnons, quinze ou seize, cou- 
pables de son maléfice , furent à mort exécutés ; 
mais du parti des Bourguignons y morut le sei- 
gneur de Pierues ; se fut bruslée une malheureuse 
qui conduisoit la trahison ; et pour ce que pen- 
dant le temps de cet alarme , les grosses cloches 
de la ville sonnoient à cause d’un grand oraige 
qui lors s’estoit eslevé, l’embuche des François 
cuidant estre decouverte et que l’on sonnast les 
cloches de l’effroi, se deslogea soubdainement , 
et tourna en desroi; se fut rudement poursuivie 
par Sallezar et les siens. 

CHAPITRE CXLVIII. 


L’entrëe da roi des Romains en Anvers , Malines et Broselles , ensemble 
la descente de l'empereur en Brabant et en Flandres. 


Les grosses villes du pays de Brabant sentans 
l’approche du roy des Romains, firent grosses pré- 
parations pour le recepvoir et conjouir en sa pros- 
périté et bienheurée fortune; car chose nou- 
velle et non accoustumée esloit d’avoir un roi à 
seigneur , et qui jamais n’estoit advenu des temps 
des Brabanchons, qui lors vivoient. Entre lesaultres 
villes bonnes et opulentes, Anvers, qui toujours 
l’a voit consolé en ses diverses adversités , se mit 
en son debvoir , et fit faire plus de mille robes de 
couleur vermeil et de la parure du roi , fit pré- 
parer les rues et maisons de verdures et de riches 
draperies , fit plusieurs histoires aornées de drap 
d’or et de soie, fort grans et sumptueux, et lui pré- 
senta le pâlie. Notable procession alla au-de- 
vant du roi à grand triomphe et magnifique or- 
donnance , qui seroit longue à mettre eu compte ; 
et fit son entrée le douzième jour de juing , an 
dessus dit, où il fut grandement honnoré, et fes- 
toyé à grande liesse et haulte esjouissance de tout 
le peuple. 

Peu de jours après il entra à Malines, où mon- 

seigneur Philippe , son seul unique fils archiduc 
d’Austrice , et duc de Bourgogne , illecq accom- 
pagnéde monseigneur de Ravestain, des cham- 
bellans , maistres d’hostel , chevaliers et gentils- 
hommesde son hostel , allèrent au-devant pour le 
révérender, ensemble les habitans de la ville, tant 
de l’églisecomnie ceulx de la justice, bourgeois 
et marchands , habitués de la couleur et pareure 
du roi, auxquels ils présentèrent un riche pâlie; et 
avoient faict en plusieurs carfours des rues où il 
deb voit passer , histoires par personuaiges , tendu 
le front des maisons de tapisseries , et chargé de 
luminaires de cire , en telle abondance qu’il sem- 
bloit qne ladite ville fusist quasi esprinse en feu 
et en flambe. 

Le lendemain, le roj se deslogea de Malines pour 
faire son entrée en Bruxelles, laquelle, pour lui 
complaire , avoit fait grans et somptueux appa- 
raux ; car depuis la porte du rivage jusques à Con- 
denbergh , les rues estoient tendues de tapisseries 
brocqueterées et aultres exquis ouvraiges, lesqua- 
refours décorés de quarante à cinquante histoires 
bibliennes et morales. Chacune entrée du mar- 
chié avoit sa porte grande et forte, eslcvée artifi- 
cieusement, composées de painctures moult sump- 
tueuses. Aulcuns mestiers, pour faire leurs allu- 
meries et monstres de nouvetletés , avoient rete- 
nus certains hostels , revestu les uns de drap d’or 
et de soie , les aultres armoyés des armes et bla- 
sons de l’empereur . du roy et de l’archiduc son 

fils, et estoient ces ouvraiges subtilement labourés 
à très grand coust et extrême despense ; entre 
lesquels le quartier des painctres estoit le plus 
riche. La maison de la ville estoit pareille- 
ment tendue en face de soye, et environnée de 
grans et gros flambeaux en très bon nombre ; et qui 
plus est, la tour d’icelle jusques à l’imaige de 
Sainct-Michel , estoit chargée de falots ardans et 
aultres instruments portans lumières, en telle façon 
qu’elle sembloit mieux estre de feu que de pierre. 
Tous les quarrefours , rue et places où le roi 
passa ce jour, estoient sortis de chirons et torses 
ardans en telle abondance que se rien ne cous- 
tassent, et toutefois la chire n’avoit esté en telle 
chierlé de vivant. Les maisons estoient couvertes 
de feu, de drap et painctures ou de métal. Et en 
ceste refulgente clarté, se monstra le roy des Ro- 
mains, très clair et resplendissant soleil de justice, 
associé de scintillans rais de noblesse, très’ noble 
et illustre chevalerie ; au-devant duquel les sei- 
gneurs de la ville se mirent en chemin , offrant un 
pâlie fort riche, qui lut porté dessus son chief. Se 
le revérendèrent honorablement, receurentetbien 
viengnèrent, ainsi qu’il appartient estre faict à la 
sérénité et hautesse de très auguste, sacré et royal 
personnage ; et fut conduict jusques à son hostel 
deCondenberghe,ence magnifique estât et notable 
ordonnance. Alors fut en Bruxelles toute liesse 
répandue , toute joie restituée , toute mélancolie 
ostée, toute doléance perdue. Lesdites allumeries 

se continuèrent sur le marchié six ou sept nuict 
entières, pendant lequel temps se multipiloient 
plaisans esbats , esbattemens joyeux, joyeusetés 
nouvelles, nouvelletés haultaines, hanltains fes- 
toyeniens et Testes d’instrumens. 

En ces jours vindrent nouvelles au roy, que l’em- 
pereur son père descendoit en Brabant ; si se par- 
tit soubdainement à privée maisnée de Bruxelles , 
et se tira à Louvain , où l’empereur fut receu en 
poinct, si somptueusement que si on eusist esté ad- 
verti de sa venue ; mais les Bruxellois, qui encoire 
estoient sur les rênes des préparatoires de la récep- 
tion du roi, se mirent grandement en leur devoir; 
ils tendirent nouvelles rues, amplièr.ent nouveaux 
luminaires, soutillèrent nouvelles histoires, esle- 
vèrent nouveaux esbastemens, et exposèrent nou- 
velles finances ; et si le fils avoit esté exeellemment 
festoyé à son joyeux advènement royal, encoires 
le fut mieux le père, en faveur du fils et de Eenfant 
du fils , seigneur naturel du pays. 

Les seigneurs de la loi , nobles, bourgeois, mar- 
chands et manans de la ville , habitués de la pa- 
rure du roy , issirent par la porte auprès de Sainte- 
Goule ; et allèrent aulcuns une bonne demi lieu 
pour le révérender. Messeigneurs de l’église, sécu- 
liers et réguliers , religieux , possessans et men- 
dians, sœurettes et beghinettes, à solemnelle pro- 
cession se mirent en ordonnance , pour eux humi- 
lier devant la majesté impériale, qui jamais n’estoit 
descendue personnellement en leur ville. Et se 

chacun à son possible se mectoit en paine , selon 
sa faculté et vocation, de l’honorer et conjouir, il 
n’est à doubler que entre les nobles personnaiges, 
et trop plus que nul des autres, le josne archiduc 
Philippe d’Austrice et de Bourgogne , unicque fils 
du roi, honorablement accompagné du seigneur de 
Ravestain et des nobles de son hostel , se mit sur 
les rênes, pour veoir et bien viengnier l’empereur 
son grand père; et son grand père le désiroit 
d’aultre part plus à veoir que nule rien : car tant 
de loables et honnestes rapports, par gens dignes 
de crédence, lui avoient esté faicts de lui, que l’œil 
et le cœur embrasés d’amour paternelle, constrain- 
dirent le très noble corps fort ancien du très 
sacré César, toujours auguste seigneur du monde, 
à veoir et visiter le très gracieux jouvenceau, ver- 
geon de paix et salut du pays. Et non en vain se 
travailla le très illustre et glorieux empereur , 
car le très inclite duc Philippe son nepveu , eagé 
de huict à neuf ans, estoit alors, pour un josne 
prince, tant bien adresché et doué des dons de Dieu 
et de nature, et de bonnes mœurs et formosités 
corporelles, de gravitez et princiales contenances, 
que c’estoit un chief-d’œuvre en terre, un second 
duc Philippe ressuscité au monde ; et avec ce qu’il 
estoit naturellement enclin à bonnes meurs et 
seignorieuses conditions, il avoit perso nnaiges de 
mesmes, comme messire Olivier de la Marche, son 
grand maislre d’hostel, et aultres, qui à ce l’ensei- 
gnoient et morigénoient. 

Chroniques. T. XLV. — J. Molinet HI~ n 


Digitized by Google 


y8 CHllONIQUES ('486) 

Ainsi ilonc, l’empereur estant en son charriot, 
accompaf^né du roi des Romains son fils et de l’ar- 
chiduc d’Austrice son nepveu , montés à cheval 
en grand triomphe, entra en Bruxelles la nuict de 
la Magdelaine , an dessusdict, en passant par-de- 
vant Sainte-Goule , descendans en brfs et remon- 
tans jusques le Gondemberghe, où tous trois furent 
logés et reçus à grant liesse ; et par les quarrefours 
et rues où ils passèrent furent faictes nouvelles 
histoires , nouveaux luminaires , ensemble nou- 
reaulx esbastemens ; et présentèrent ceux de la vil le 
à l’empereur, deux queuwes de vin , deux bœufs , 
une aiguerre et un grand plat d’argent. 

En ces jours estoit en grand beubant et fort* 
gorgias , sire Martin, sonastre capitaine des Al- 
lemans , lequel , tout chargié d’orfavrerie , pa- 
reillement ses paiges , tambourins et aultres en 
grand nombre, et tous d’une livrée , lui seul à che- 
val, lorsque l’empereur, le roi et les nobles alloient 
à pied, se gaudissoit plus pompeusement que s’il 
eustesté fils de prince ou d’un -bien grand comte. 

Le lendemain , qui fut jour de la Magdelaine, le 
roi, accompagné de ceux de son hostel, environ 
huit heures au matin , se tira vers le logis de l’em- 
pereur, lequel, tenant le roi par la main, se tira vers 
Sainte-Goule , tous à pied , pour oyr la messe ; et 
quand ils furent devant les bailles de Condenberghe, 
le josne archiduc Philippe son fils, le plushonnes- 
lement de jamais, vint faire la révérence à l’em- 
pereur son grand père et au roi son père , qui es- 

toit chose fort plaisante à veoir, dont plusieurs 
nobles cœurs, par' admiration de joye, ne peulrent 
contenir leurs larmes; et non sans cause, car onc- ’ 
quesde vivant d’homme si grands ne si puissants per- 
sonnages, ne de telle proximité de sang ne se trou- 
vèrent en Bruxelles. Et disoient aulcuns qui les 
regardoient : «Véez-ci figure delà trinité , Je père, 

» le fils et sainct-esprit. » Moi, le plus simple de tous 
aultres, ojant ces mots, et regardant ces trois per- 
sonnagesensemble par amour unis et procédanspar 
consanguinité l’un de l’aultre, par similitude de la 
trinité céleste , proposai de faire , à la louange et 
exaltation de leurs dignités et excellences, un petit 
traité intitulé le Paradis Terrestre, duquel le con- 
tenu s’ensuist. 


CHAPITRE CXLIX. 

Le Paradis terrestre. 

/ 

Considéré que les humains sont créés à la sem- 
blance de l’éternel impérateur, et que les cœurs des 
simples idiots , ensemble les ambifieux, iceulx 
aveuglés des biens terriens , ne scevenl ou veullent 
congnoistre sans miracles fort apparans, le supernel 
fabricateur dont ils sont images et faictures, moi, 
le plus rude de tous les aultres , selon mÔn gros 
pesant engin, leur voeil démonstrer paisible- 
ment un petit Paradis Terrestre , par lequel figu- 

rativementils auront cognoissance d’un seul Dieu 
tout-puissant , régnant en trois personnes, des mis- 
* lères de son glorieux enfant de la réparation 
d’humain linaige, des paines d’enfer , du feu du 
purgatoire, de la venue de Antéchrist, du très ri- 
goureux jugement et de la court céleste. Et ainsi 
que l’universel fabrique nous est figurée à l’homme, 
nommé Michrocosmus , qui nous signifie le petit 
monde , duquel le chief , pour sa rondesse, est ac- 
comparé au. ciel, les ^'eulx au soleil et à la lune , 
le cœur à la région du feu, la gorge à l’air, le ventre 
à l’eaue et les pieds à la terre , semblablement 
trouverons-nous , si bien les sçavons enquérir 
en quelque lieu, règne ou vergier , quelques 
équiparence ou figure de céleste Cour triom- 
phante; etmesmeslasplendeur des cieulx,les estoi- 
les et le cours des planètes proportionnellement 
réglées et ordonnées de degré enaultre du suprême 
gubernateur, seul principe et cause première, nous 
enseigne clairement la manière de nous conduire et 
commentles unsdoibventseignourir sur lesaultres. 

La lune, qui est la plus basse planète des aultres, 
et la plus prochaine de la terre, laquelle souvent 
elle circuit, représente l’estât des laboureurs de 
fort basse vocation, lesquels doibvent pareillement 
circuir, arrer et culturer la terre; caria lune, 
doulce nourrice des eaues et vraie mère des hu- 
meurs,- fait multipber les herbes. des prés, les se- 
menches des champs et les verdures des bois, près- 
tant sa lumière en temps nocturnal aux voiagiers. 

aux veneurs et aux maroniers. Et pour cesle cause, 
les payens la révérendèrent comme une déesse 
et la firent paindre en forme d’une dame, portant 
arc et flesches en main , avironnée de nymphes 
et de satyres cornus. 

Mercure, seconde planète ensuivant, située des- 
sus la lune, laquelle accomplit haslivement son 
cours, est comparée à marchandise. Les Egyp- 
tiens, qui premiers donnèrent spéculation aux 
inouvcmens du ciel , connaissans sa propriété , le 
nommèrent Dieu d’éloquence, duquel la statue 
portoit esles au chief et aux talons, et tenoit une 
flûte qui les gens eudormoit ; par laquelle nous 
est signifié que les marchands, par leurs doulces 
paroles, doihvent allicier lescorraiges des hommes, 
couvrir sur terre , naiger par mer , et voiler 
comme les oyseaux à la subvention de la chose 
publique. 

Venus, ensuivant Mercure, située unestaigeplus 
liaull, pour la hénévolence de son gracieux re- 
gard , est figurée à l’estât de bourgeoisie ; car, ainsi 
que Vénus, par son influence amoureuse, incline 
les hommes aux carnelles concupiscences, par quoi 
elle est dénommée déesse de volupté , les bour- 
geois semblablement, trop plus que nuis des aullres 
dessusdits , sont adonnés à dame oiseuse, aux jeux, 
aux devises, aux esbats et tous fols délits mon- 
dains. Et ja-coit-ce que Vénus et plusieurs corps 
célestes aient direction sur nous, comme les supé- 
riores sur les infériores', les grands sur les petits, 


103 CHHOniQUBS ('486) 

les forts sur les foibles, et les nobles sur lesvillains, 
loutesfois nous avons francq arbitre et raison ver- 
tueuse qui nous enseigne de choisir les mœurs 
et éviter les vices. 

Le soleil , situé au milieu des planètes, qui eslu- 
inine et précède toutes aultres en vigueur, chaleur 
et splendeur , est comparé à l’estât de l’Eglise , aux 
bons conseils des nobles et à la subtilité des gens 
mecquanicques. Les anchiens philosophes non illu- 
minés de clarté divine et su pernaturelle, considérans 
la vertueuse influence et admirable efficace procé- 
dant du soleil , lui attribuèrent divinité ; si le nom- 
mèrent Appollo, dieu de sapience et père de vie; 
eL comme dit Aristote, i’homme etlesoleil engen- 
drent l’homme; et Sainct-Ambroise dict, que le 
soleil est l’œil du monde ^ la jojeuseté du jour et 
la beauté du ciel , la grâce de nature et la pres- 
tance de créature. Et ainsi que le soleil , par son 
rutilant ray, illumine non-seulement les corps 
célestes , mais aussi les terrestres, l’Eglise pareille- 
ment , par la resplendissance de la foi catholique , 
illumine non-seulement les nobles personnaiges, 
mais aussi les bourgeois, les marchands et les la- 
boureurs. Et afin que les cors animaulx, végéla- 
' tifs, sensitifs et raisonnables, sentent la force 
génitive , nutritive, augmentative, modificative et 
consolative. Dieu l’a constitué dominateur sur les 
vivans , et choisi pour temple et oracle, selon ce 
que dict le psalmiste : « Jh sole posait taberna- 
culum siiiun. » En oultre, ‘nous voyons à l’œil que 

le haull soleil de justice représentant le bon con- 
seil des nobles , tant en chief comme en membres, 
que par ses puissants rais scintillans , a totalement 
illuminé nostre royal Jupiter, coadjuteur de son 
anchien père, qui resplendit sur tous et excède des 
ciels les plus clères estoiles. 

Mars, reflamboyant comme feu chaud et secq , 
constitué en la cinquième sphère est figuré à l’estât 
de noblesse ; car, pour la propriété de sa fière cons- 
tellation , ensemble les cruels efiets dont il est 
commoteur et cause, les poètes anchiens le nom- 
mèrent Dieu des batailles, duquel l’imaige estoit de 
folle contenance , ayant le lianlme en la teste, te- 
nant un grand flayau en main, et séant sur un 
chariot, en signifiance des terribles armes, sur- 
rection de guerre, sequelles de charroy, com- 
motion de peuples, effusion de sang et dure dis- 
xîipline , que ceulx qui sont intronisés en son faire , 
aulcuneinent incitent , prépai’ent , commencent , 
espardent et perpètrent. Et pour ce que Mars est 
en plus hault degré que ne sont le Soleil, Vénus, 
Mercure et la Lune, l’estât de noblesse doibt avoir 
regard sur eiilx, et donner protection à l’Eglise, 
à la*bourgeoisie , à marchandise et à labeur. 

Jupiter, planète seigneurieuse , gracieuse et bé* 
nivolente, triumphanteensixièmesphére, est com- 
paré au noble estât des princes , pour ce que, quand 
il est associé de Mars eu temps chaleureux , sa 
naturelle puissance est de eslever vents, produire 
scintillation , et de causer les terribles tonnoires , 

ainsi que les princes de maintenant , accompa- 
gnés des nobles en temps d’eslé à ce convenable, 
fontla terre crolerde leurs engiens cruels, troubler 
la mer de leur hideuse tempeste , et resplendir 
les airs de leurs claires armes. Tant portèrent 
d’honneur les poètes à Jupiter, fils de Saturne, 
qu’ils le nommèrent roi du ciel , aidant ou secou- 
rant son père, et feindirent qu’il estoit en un trdsne 
d’ivoire séant en majesté royale , tenant le sceptre 
en une main , et en l’aultre fouldre et orages qui 
cranetoient les monstrueux gayans(géans). Auprès 
de luiavoit un aigle aux esles développées, qui, entre 
ses pieds, tenoit un gradeux jouvenceau.' Ce mys- 
tère poétique se puefcom prendre et atribuer au très 
auguste roi des Romains, de sou père coadjuteur, 
lequel séant en hault trosne d’ivoire aorné de vertus, 
fort cleret net et quasi incorruptible, a pririsle 
sceptre en main,pour impartir etcontribuer grâces, 
dons, faveurs et honneurs aux comtes, barons^ 
vassaulx et subjects , et en l’aultre main , tient les 
esclistres, pour fouldroyer les orgueilleux gayants, 
parl’imaige, force et vertu du glorieux aigle sacré, 
et qui assiste et tient son fils en seure et bonne 
^arde , retiré hors des pattes du lion. 

Saturne , planète fort tardive , située au sep- 
tième estaige , assez loingtaine du soleil , est équi- 
parée à l’estât des nobles anchiens pers hors de cha- 
leur, Trois, attemperés, prudents et expérimentés. 
Et ainsi que Satvme, jadis dénommé père ori- 
ginel des Dieux , accompagné de Ops son es - 

pouse, enseigna aux terriens la mode de semer 
les bleds, si que en son temps fut le siècle d’or, 
pareillement le très sacré impérateur , qui la terre 
tient en commande , père des pères , seul roj des 
Toys et seigneur des seigneurs, par la sagacité des 
anchiens, et sans conseil des nobles sénateurs , 
exemplifie les joesnes princes, s’ils veulent en- 
suivir ce train de avoir cler et aurent règne de ré- 
gner en prospérité, de prospérer en unité , de unir 
ensemble les coraiges, d’encoraiger les batail- 
lons, de batailler les rebellants, de repeller mau- 
vais plantaige, de planter fruict et messonage, de 
messoner bon labouraige, de labourer en aug- 
mentant , d’augmenter en multipliant, démulti- 
plier le semaige , et de semer le bon terraige. Le 
firmament, décoré de mille millions d’estoiles ,qui 
amplecle et excède les sphères des sept planètes, 
représente l’estât des nobles vertueux, haulls hom- 
mes Irespassés de ce siècle , lesquels, après le de- 
coursdeleurvie, par leurs glorieux faicts, haultains 
exploicls et louables mérites , ont esté translatés 
lassus , et- comme estoilles resplandissantes les 
unes plus que les autres, selon la faculté de leurs 
proesses et prud’homies, nous sont miroirs, vifs 
exemplaires et clère vision de parvenir en ce- 
leste demeure. 

Les sept planètes erratiques , qui représentent 
l’estât de vivants, ont à la fois train retrogade et se 
maynent d’occident en orient, contre le commun 
cours du ciel; mais les estoilles du firmament, fixes 

en leurs sphères comme doux en roes de char- 
riot , se majnent incessament au cours de la 
totale masse , par les signes du zodiach , les imai- 
ges et les figures que nous voyons au firmament, 
comme ours , aigles , lions, daulphins, aigneaux, 
taureaux, capricornes, screvices et sagittaires, 
connaissons nous les armes, les bannières, les 
enseignes , les timbres et les bachemens des em- 
pereurs, rois, ducs, marquis, comtes^ barons, et 
cberalereux champions , par qui le bon zèle qu’ils 
ont eu à Dieu et à la chose publique , sont logés 
et intronisés in Jirmamento virtutis ejus. 

Le ciel impérial est le plus précieux des aultres, 
pour ce qu’il fut créé avec les angels^et principale- 
ment ordonné premier pour les bien heurés. Et pour 
ce que ledit ciel est immobile et incorruptible , et 
que l’organe visuel n’y peut atteindre son objet , et 
n’cst quelque raison naturel qui nous puisse réduire 
à congnoistre des glorieux divins mystères qui là se 
causent etexploictent , il n'est quelque similitude 
qui s’en puist tirer. Mais est à croire que ce hault ciel 
impérial est le sainct siège impérial d’un seul Dieu 
tout-puissant, régnant en trois , personnes , advi- 
vironné d’angelles , d’arcbangèles et de bienheu- 
rés saincts , et esleu par milliers et légions. Puis 
donc que le demourant de ciel transcende nostre 
entendement, et ne percevons quelque rien en 
quoi le créateur perdurable triumphant en gloire 
céleste , se puist au vrai approprier , il loist jetter 
nostre regard en bas, et; enquérir quelque chief- 

d’œuvre exquis , en qui l’imaige déifique soit au 
vif fort bien empraincle, ensemble la cour glo- 
rieuse, afin de veoir , de percevoir, d’apprendre 
et de comprendre quelque beau paradis terrestre. 

Regardons donc sous quel climat et en quel 
quartier de la terre l’air est le plus sain, pur et 
attempéré , et s’il y a abondance de fruict dé- 
lectable, ensemble honnesles personnaiges pour 
en donner l’équiparement. Ilest besoin de lequérir 
en septentrion , quand il est escript : ab aqiiilone 
pandituromne maluni. Si n’est-il en Noirwège , qui 
est région de ténèbres ; si n’est-il en Hiberne , car 
illecq se trouve le purgatoire Sainct-Patrice ; mais 
si possible est de le trouver en occident, le très cler 
et resplendissant palais d’Angleterre nousen donner 
quelqu’apparence : la terre est fort délectable, sé- 
parée de toutes aultres pour la singularité d’elle ; 
elle abonde en fruicts , en métaux , et en pierres 
précieuses appelées Marguerites; Angleterre ; de- 
puis cent ans ou environ , a été anoblie et repeu- 
plée de pubsantsroyaulx personnages, pères et fils, 
si vertueux que par leur hault tonnerre ont fait trem- 
bler l’jsle de Franche , ont faict cheoir les tours 
gallicanes, ont espouvanté leurs ennemis, si que 
par leurs œuvres miraculeuses , la terre de Dieu 
bénie fruclifioit en fructitude ; mais depuis que les 
victorieux personnages sont montés en gloire et 
ont acquis les diadèmes de perpétuel honneur, 
aucuns estrangers esprits, sont entrés au noble 
^ palais, se sont soulliez de sang humain, et faict sa- 

crldce au dieu Mars des innocens enfans cxtraicls 
de royale géniture; et ont changé les habitans 
d’icelle vaillance en vengeance, honneur en hor- 
reur, clémence en démence, dévotion en dérision, 
félicité en férocité, et est maintenant cesle terre 
plus terrifîque que déifique. Puisque Paradis Ter- 
restre ne se poelt trouver en occident ni en sep- 
tentrion , chercher le convient en quelque quar- 
tier méridional ; et semble de prime face qu’il se 
trouvera de lègier, selon ledicl du canticque : Deus 
ah Austro veniet. Et ne voy province plus propres 
à le comparer que la très chrétienne maison de 
France j car Paris, cité royale, qui semble un Petit 
Paradis , et de nom et de faict habonde en dé- 
lices, en beauté et en fioriture , plus que nul qu’on 
voye à l’œil. Paris porte l’arbre de vie tempo- 
relle , c’est l’expérimentée science de médecine ; 
Paris porte le fruict de bien et de mal , ce est le 
fort et juste droict canon ; Paris porte le fruict du 
vrai et du faulx, c’est le bel arbre de porphire 
avec les sept arts libéraulx, et plusieurs arbres 
de science qui là flourissent et germinent ; et au 
milieu de sa closture, pour arrouser ce vertueux 
plantaige, sourd la fontaine de justice, tantclère, 
froide, bien apurée , et dont la rive est tant saine, 
qu’elle modiHe, conforte et rectifie les povres corps 
humains. Guaires ne s’en faut que Paris ne soit 
paradis; mais il estescripten Genèse : U'esviditel 
nnum adoravit: des trois personnes comprinsesenla 
Trinité, l’on ne perchoit en France qu’une seule 


• • 


Digitized by Google 


('4^6) DE JEAN MOLIWET. 1 09 

imaige sanctifiée, représentant la personne du fils, 
lequel assez josne d’ans croist en meurs et en sa- 
pience, et ne a encoires desmonstré les mira- 
culeuses opérations que le père a mis en sa puis- 
sance. Tournons donc nostre face en orient, où se 
doibvent faire nos précations, et regardons en 
quelle région nous pourrons trouver trois per- 
sonnes en unité, pour avoir congnoissance de 
la court céleste. 

Il est assez à croire que si nous jectons nostre 
regard sur le sainct trosne impérial , nous trou- 
verons les personnaiges qui nous donneront simi- 
litude de la rédemption humaine ; non point que 
je veuille déifier les princes ; mais pour édifier le 
simple peuple, qui à dur croit les sainctes escrip- 
tures, je ferai comparaison de l’invisible au vi- 
sible, de l’éternel au temporel , et du facteur à la 
facture : car les hommes sont plus propres à ce 
faire , que ne le sont lions ou bestes sauvages. Il est 
escript : DU estis; et cF autre part: Æcce Adamfactus 
est quasi unus ex vobisj puis dit égèce, au second ^ 
livre , que quand l’empereur a prins le nom d’Au- 
guste, on lui doibt prester service et honneur, 
comme s’il estoit Dieu en terre , pour ce qu’il est 
imaige et semblance du perdurable impérateur, 
pour donner foi aux saints docteurs, qui nous enr 
soignent que parles péchiés des premiers parents, 
qui volurent gouster la pomme , nous fusmes for- 
banis de la clère vision de Dieu et possessés du 
prince des ténèbres ; nous en avons figuré pour 


Digitized by Google 




I » 


lio CHRONIQUES (»486) 

nous mesmes, quand/il n’y à guère de temps, que 
par les mesus de nos grans pères, qui ont volu 
toucher la pomme -d’or par grand appétit de ré- 
gner, nous avons été eslongés du sacré sceptre 
impérial , et possessés des ennemis qui nous ont 
faict aourer leurs idoles en délaissant anchiennes 
traditions et les sainctes loix paternelles. Mais le sou- 
verain roi des rois , seul seigneur de tout le monde , 
à l’intercession des justes, nous a regardés d’un 
œil de miséricorde , et pour nous retirer hors de 
captivité, fit saluer une pucelle noble nommée 
Marie ^ issue de royal estoc , croissant comme lys 
entre les espines, et de son impérial arche 
a l'ait descendre en nostre région l’archiduc Maxi- 
milien, son très aimé unique fils, lequel, quand il 
s’est trouvé en ce val misérable, rempli d’ennemis 
cornus , à l’aide des hommes de bonne volonté , a 
tellement éxploictié par miracles apparans et ver- 
tueuses opérations, qu’il a, comme les mauvais es- 
prits , desbrisé les idoles , redresché les boiteux , 
resluminé les aveugles, ressuscité les morts et con- 
verti plusieurs mescréans à la loi ; et finablement 
s’est tant humilié pour nostre salut, qu’il s’est 
offert à tous périls mortels , a souslenu plusieurs 
opprobres , a esté abandonné de ses frères , a porté 
la pesante croix , a senti le fer de la lance et en- 
duré très griefve passion , puis il est descendu au 
limbe, a hurlé aux portes d’enfer, a retiré l’hu- 
main linaige hors de grauwes des faulx satellites 
a recoeilli toutes ses forces , est ressuscité en puis- 

sance , et est monté en hanlte gloire , voyans ses 
parens et amis , et a dit à son père, de qui il a cla- 
rifié le nom : Pater, manifestam nomen iiwm ho~ 
minibus. 

Plusieurs obstinés incrédules enveloppés de folles 
superstitions, et nous meismes qui sommes redi- 
més par la sueur du noble fils , ne avons voulo- 
croire les lois du puissant père, et maintenant 
voyons-nous clairement, par les vertus admirables 
du fils, que le père est seigneur de tout le monde, 
à qui tous rois sont tributaires ; car, ainsi qu’il n’est 
que un seul Dieu , un soleil illuminant les estoilles , 
ungseulphénixenl’air, uneseuleame en un corps, 
et un seul Dieu au ciel, il n’est et ne doit estre qu’un 
seul seigneur en terre, attribué à trois personnes: 
c’est assavoir la couronne impériale à l’empereur 
Frédéric, le sceptre royal auroy Maximilian, et le 
chapeau archiducal au duc Philippe. Ces trois unis - 
ensemble sont un sang, un voloir, un savoir et un 
povoir ; «I se le josne archiduc veult cognoistre 
et demander que c’est de l’empereur, le roy lui 
peult respondre : Phdippum qui videt , me indet 
et patrem, . > 

Le père, à qui on attribue puissance , nous a des- 
montré charité ; le fils , plein de sapience, nous a 
soustenu en foi ; et le benoist vif esprit nous en- . 
Iretient en espérance. Par ces trois grands person- 
nages avons vraie similhode de la très saincte 
Trinité : le père n’est créé de nul des deux ; le fils 
est engendré du père ; et l’archiduc Philippe, qui 

signifie amour, procède de l’un et de l’autre. Et 
ainsi que le noble champion catholique, voulant 
complaire à Dieu et aux hommes pour atteindre 
félicité sommière , doibt estre habitué de sept 
précieuses vertus , foi , charité et espérance , qui 
sont théologales ; prudence , force , attemprance 
et justice, qui sont cardinales ; pareillement la 
seconde de nostre Trinité humaine, rédempteur 
de nous misérables, s’est adveslu et habitué des 
vertus dessus dictes, et par le moyen de sept ver- 
tueux princes électeurs , les trois ecclésiastiques 
et les quatre séculiers, est monté au trosne glo- 
rieux de royale majesté. 

L’archicharicellier de Gaulle, cognoissant sa foi 
très chrétienne , l’archichancellier de Germanie , 
sentant qu’il est embrasé de charité amiable , et 
l’archichancellier des liais , voyant son espérance 
saincte , l’ont choisi, esleu, en oinct et sacré roy 
des Romains , ensemble les quatre électeurs sécu- 
liers; et puis les vertus cardinales l’ont aorné 
de royale vesture et sumptueux joyaux. Justice 
lui donne l’espée , Prudence ^ui offre la pomme , 
Force lui présente le sceptre , et Attemprance la 
couronne. Voilà les sept vertus accomparées aux 
électeurs, qui sont les sept lampes ardans, illumi- 
, minans d’universel fabrique ; ce sont les sept an- 
gelles , les sept estoiles et les sept candélabres d’or 
au milieu desquels s’est trouvé le fils de l’homme , 
ayant couronne sur ' le chief , dont les cheveux 
sont fort resplendbsans, delà bouche duquel pro- 

cède un glaive agn de toutes parts, et aucjuel 
nostre souverain seigneur, le très auguste impé- 
rateur, son^ère, a dit : Sede a dextris mets donec 
ponam inimicos tuos scabellum pedum tuorum. 
Voilà le triomphe d’honneur, voilà la gloire de ce 
monde , voilà le Paradis Terrestre. 

Pendant le temps que le fils de l’homme est 
descendu en terre pour nostre salut , quants nobles 
hommes tant de Bourgogne , d’Artois et des pays 
voisins , ont délinqui pères et mères , frères et 
sœurs, femmes et enfans, chambres, bois, tré- 
sors et richesses^ pour ensuivir le très doux Mes- 
sias, et delFendre sa très juste querelle ! quants vrais 
martirs, comme le ducdeGueldre, messire Josse de 
Lalaing, messire Michiel çle Berghes, le comte de 
Sorre et aultres grands personnaiges de clères mai- 
sons et baultes baronnies, ont espandu leur sang 
et offert leurs corps à divers tourmens, pour ser- 
vir la pucelle et exaucer le nom de Maximilianus ! 
quants simples corraiges de foible résistance , ont 
esté séduits, temptés et subornés de mauvais esprits^ 
en délaissant lesdits commandemensj pour faire 
hommaige à l’idole exécrable ! 

Aulcuns gens ont mis avant que l’Autechrist es- 
toit nez en Babilone , et qu’il boutoit ses cornes 
hors; mais il peult sembler, combien qu’il ait laissé 
aulcuns disciples en ce quartier, que son régime 
est failli et lui mort et passé. Je cuide qu’elle a 
fait son cours la malle beste ; et qu’il soit vrai, nous 
en avons veu les signes admirables et cruels : ce 

n'est aultre , sinon celui que le feu du ciel a fait 
descendre pour brnsler nos haults édifices, et qui, 
par promessses et adulations, a converti les Mame- 
lus , qui par menaces et horribles tortures a per- 
verti les fors et durs corraiges , qui par ars et grans 
subtilités a sceu trouver les ihrésors absconsés, et 
a fait porter son enseigne et caractères en la 
main droicte et au front des graris , des pusilla- 
nimes, des riches, des povres, des francqs et des 
serfs. Et qui veult scavoir le nom de la merveil- 
leuse bestoUe, s’il a entendement , il le cognoistra 
de legier ; c’est le nom d’un homme qui pas ne 
se nomme Te tragram maton ; mais son nom con- 
tient quatre lettres en franchois, et en latin le 
nombre de six cens soixante seize , par tel si que 
D sera compté pour cinq cens, selon l’anchien 
usaige , en ensuivant ce qu’il est escript au trei- 
zième chapitre de l’Apocalypse. Numerus enini ho- 
minis est, et numerus ejus sexcenti sexaginta sex. 

Ceux qui, durant ceste cruelle persécution, sont 
demourés en vraie foi, ont enduré la patience; 
ont porté fain , soif, froid et chaud ; ont soustenu 
cruels lidenges; ont estez brûlez et estaincts ; ont 
servi la pucelle Marie et tenu les commandements 
de lu loi, seront premiez du père et du fils; seront 
escripts en lettres d’or au livre de vie, et perpétuez 
en gloire, glorifiez en magnitude, magnifiés en 
scientitude , fortifiez en digne estaige , establis en 
hault maisonnaige, amassés en lieu honorable, 
honorés de gens amiables et aimés d’amour chari- 

table. Ceux qui, par ignorance , force ou fragilité 
humaine, ne auront point résisté aux tentations et 
assaillis des faulx ennemis, et auront aulcunement 
vacillé en la loi, sans tenir pied ferme, s’ils ont 
remors de conscience , en satisfaisant aux mesus , 
seront menez en purgatoire, attendants la grâce 
et miséricorde du souverain, si que par les inter- 
cessions, aulmosnes et prières de leurs parents et 
vrais amis, parviendront au lieu de repos; mais 
ceulx qui par fin cauteleux, malice precogite, pour 
convoitise de régner, ont retournez leurs rolies, 
ont prins leurs faulx visaiges, pour espauter les 
innocens, ont despité la loiescripte, ont brisé les 
commandements, ont renié leur naturel seigneur 
pour fuir à l’ennemi mortel , seront rués en ténè- 
bres extériores, logés en cruel opprobre, livrés 
à grant confusion , privés de lumière haultaine et 
fourbanis du sainct empire, comme damnés et 
condamnés , comme fondus et confondus, comme 
sommés et consommés en deuil , confis et descon- 
fis en pleurs , noyés et anoyés , aux pieds pillés et 
transpillés. 

Que dirai-je plus : si nous voulons cognoistre les 
grands secrets de paradis et donner crédence aux 
lectures des saints docteurs qui nous afferment en 
la court céleste sont trois hiérarchies d’angèles, 
nous en avons vraie figure en monarchie impériale; 
en la première hiérarchie , sont Séraphins , Ché- 
rubins et Tbrones parlans à Dieu face à face, ainsi 
que les princes , les chanceliers , les chambellans 

sont prochains et familiers de la majesté royale. 
En la seconde hiérarchie, sont Dominations, Ver- 
tus et Potestez , commis et députés pour régenter 
les rojaulmes, ainsi comme sont les conseillers 
des princes , les marissaulx des osts et les cheve- 
tains des armes. En la tierce hiérarchie, sont prin- 
cipaulx Archanges et Angeles, ayant regard sur les 
cités, les maisons et les hommes, ainsi que nos 
prévosts et baillis , et nos mayeurs ont en main le 
régime policticque, économicque et étihcque. 

Et finablement, pour prouver le jour du juge- 
ment, nous voyons que tout ainsi que le fils de 
l’homme, nostre souverain seigneur, est monté au 
throsne impérial de son très sacré père , à grand 
triomphe , il est à grand triomphe descendu en 
nostre val, accompagné d’angélique chevalerie, 
pour rémunérer les bons et réprouver les maulvais ; 
et de faict, a envoyé ses lubicineurs par les quatre 
anglets du monde, pour resveiller les vivans et 
susciter les morts ; et sont venus à son command 
les juges et glorieux princes de la terre , aornés 
de couleurs d’or, ayans précieux vestements, qui, 
pour esclairer les pays, ont offert leurs corps au 
supplice. Et quand le roi sera assis au trosne de 
sa majesté, pour deffinir sentence criminelle et 
tout peser à la balance, les bons seront appelés à 
sa dextre , auxquels il dira : « Venite , benedicti 
» principes mei ; pour ce que vous m’avez recheu , 

» repeu, visité, secouru et assisté en mes requestes, 

» vous aurezpart à mon royaulme. » Puis il dira aux 

cruels satrappes , pervers , tyrans et hideux satel- 
lites, quiserontau coslé sénestre r «Par ce que vous 
» m’avez tourmenté , despité , laidengié , débouté 
» et deflié, moi et mes frères, départez-vous arrière 
» de ma face , car vous serez bruslés en feu de ma- 
» lédiction préparé aux faulx ennemis et esprits , 
» et livrés à divers tourments ; et les bons seront 
» eslevés au throsne d’honneur et en gloire de mon 
» beau paradis terrestre , patron , figure et exem- 
» plaire de céleste court triomphante. » Laquelle 
nous veuille octroyer l’éternel roi qui règne et 
régnera in secula seculoi’wn , amen. » 


CHAPITRE CL. 

I 

Commeni le •eij'near de Molenbais s’excuta honorablement, en la pre'- 
tence da roi des Romains , d’aulcune charge dont il estoit noué. 

Des tourbillons d’envie et de l’horrible vent 
soubtil de court, qui incessamment travaille les 
nobles, vertueux, haults hommes, fut angoiseuse- 
ment accoeilli sire Bauduyn de Lannois , seigneur 
de Molenbais et de Sorre, chevalier de la Thoison- 
d’Or, chambellan de monseigneur l’archiduc d’Aus- 
trice , gouverneur de Lisle et de Bouchain. Pen- 
dant le temps que ledit chevalier estoit retour né de 
court en son mesnaige et en son chasteau de Sorre, 
murmures et détractions s’eslevèrent contre lui, en 

telle façon que les aulcuus disoient qu’il avoit eu> 
tendement avec les François , et recepvoit annuelle 
pension du roi de France; ensemble aultres gran- 
des charges lui estoient imposées, qui trop lon- 
gues seroient à mettre en compte. Tant se alluma 
ceste haine couverte embrasée de secret vengement, 
par le souflement d'aulcuns mauvais esprits, que 
les grands personnages en sceurent à parler; et de 
l'aict, aulcuns qui para vaut lui monslroient amitié , 
le prindrent à desdaing et contrariété, disans que 
trop grande crédence lui avoit donné le roy , qui 
si long espace lui avoit souffert user de son office. 

De ces hongueries, rumeure et estranges lan- 
gaiges fut plairiement adverti le roy des Romains, 
tellement qu’il envoya signifier audit seigneur, que 
plus ne se trouvast en court jusques à ce qu’il y 
seroit mandé. Ces nouvelles espandues par pays, 
et parvenues à la notice du seigneur de Molenbais, 
se ledit seigneur soi sentant innocent, pur et net 
de telles horribles charges, fut grandement es- 
bahi , ce ne fut pas de marveil ; et comme celui 
qui mortellement est navré quiert vrai subside 
et médecin expert pour recouvrer sa vie et gué- 
rison ; le très prudent et preux chevalier^ soi voyant 
perché de ce glaive d’envie , à tort et sans estre 
escrié , employa toutes ses forces et ne cessa de 
quérir compétens moyens, amis et personnaiges , 
pour estre réparé de sa foule et vergondeux re- 
boutement, afin de saulver son honneur , qui plus 
près lui estoit que quelque membre corporel ; et 

finablement enrojra devers leroy des Romains, lui 
suppliant fort humblement qu’il le volsist oïr en 
ses excuses touchant les poinctes et nottes dont il 
estoit sans cause amèrement char^. 

Le roj, qui lors nouvellement retournoit de son 
.voyage d’Allemaigne , lui fit assigner lieu pour 
estre en Malines ou en Bruxelles. Le seigneur de 
Molenbais qui, après Dieu et son ame, n’aimoil 
rien tant que son honneur, comparut; en faveur 
de lui et avec lui grantpartie de son très noble pa- 
rentaige, très haults et puissants princes, cheva- 
liers et barons, afin de l’assister et conforter en 
son bon et juste droit, et le relever d’aulcuns hor- 
ribles crimes, si quelque-ung l’en vouloit im- 
poser , eux confians en son innocence , et que de 
riens n’estoit coupable de ce qu’on lui vouloit ad- 
mettre ; car n’est riens plus reprochable à bon che- 
valier, que avoir infidélité à son prince. 

Peu de Jours après que le roy fut entré en 
Bruxelles à grand triomphe il donna audience au 
seigneur de Molembais en présence de monsei- 
gneur le chancelier et d’aulcuns autres grans 
princes et seigneurs ; et le seigneur de Molembais, 
pour sa part , estoit accompagné de ses pare ns et 
amis , c’est assavoir de l’abbé de Saint-Martin , 
chancelier de l’ordre de la Tlioison-d’Or, des sei- 
gneurs de Lannoi, de Fiennes et de Boussu, che- 
valiers de ladite ordre , du seigneur de Mingoval, 
grand raaistre-d’hostel du roy, des seigneurs de 
Brimeu , Roubaix , de Santés , d’Estrées , de Fon- 

taine et de Melun. Et pendant le temps que la 
proposition se faisoit, y survint messire Philippe 
de Clèves , le prince de Chimay , le seigneur de 
Sempy, ensemble plusieurs chevaliers et nobles 
hommes. 

La révérence faicte au roi , silence imposé 
et licence de parler obtenue sire Bauduin de 
Lannoi , seigneur de Molembais fort éloquent et 
reverend personnaige, comme tout assuré, de bon, 
francq et hardi couraige , commencha à faire ses 
remonstrances , et mit avant les grans services 
qu’il avoit faicts de sa josne eage à la maison de 
Bourgogne , lesquels services n^avoient jamais esté 
repris ne chergié de quelque note deshonneste, 
et se donnoit grand merveille à quel titre et 
sous quelles couleurs , et de quels esperits es- 
toient suscitées telles rumeurs, fort désirant toute- 
fois sçavoir le principal motif j et de quelle sources 
elles naissoient , protestant aussi que s’il y avoit 
quelqu’un qui se volsist déclarer partie , il estoit 
celui qui à toute force se desfenderoit, comme celui 
qui injustement est oppressé de ses émulateurs. 
Plusieurs aultres doléances fort doulcement per- 
suadées, bien accoustrées de languaiges, proféra le 
proposant et d’ung organe fort bien résonnant, que 
le cœur du roi, ensemble toute l’audience, furent 
commeus àpitié; et jugeoit chacun en son couraige 
qu’il estoit à tort molesté. Dont, en continuantson 
propos, le seigneur de Lannoi, fort honorable per- 
sonnaige, riched’amis et de bonnes mœurs se print 

à dire que se lui et les nobles seigneurs de son pa- 
rentage véoient et scavoient ou perchevoient que 
le dit seigneur de Molembais f’usist coupable de 
quelque furfaict et deshonneste blasine ils ne le 
vouldroient favoriser, assister ne conforter , ain- 
choisle vouldroient et debveroient aider à le cor- 
riger et punir ; et d’aultre part . s’il estoit inno- 
cent du cas, ils supplioient très humblement au roi 
qu’il fusist comme devant restitué en son honneur. 

Ces remonstrances faictes^ et raisonnables excu- 
ses grandement pesées , ame ne l’accusa, ame ne 
se fit partie contre lui ; et le roi, qui premier l’a- 
voit suspect par l’incitation d’aulcuns haineux cou- 
vers se contenta de lui ; le réintégra en ses offi- 
ces , où il se conduisit fort bien et vertueusement, 
à l’exaltation de son honneur et au grand rebou- 
tement et confusion de ses secrets émulateurs. 


CHAPITRE CLI. 


Puissante armée mise sus, par le roi des Romains, à son retour d'AUe- 

mai{^ne. 

La renommée des haults triomphes et magnifi- 
cence, que le roi des Romains avoit receu à son élec- 
tion et couronnement estoit tellement espandue 
par pays ^ non seulement ès limites de ses alliés et 
bienveuillans, mais aussi ès régions de ses adver- 
saires et paysans, que ce bruit causa liesse à ses 

amis et tristesse à ses ennemis, redoublement 
d’honneur aux bons subjecls féaux , reboutement 
d’orgueil aux haineux capitaux ; et sembloit à 
ceux qui désiroient l’augmentation de son nom et 
gloire , ensemble le décore ment des flamboians 
royaux florons de sa couronne, que, s’il voloit 
poursuivre, riens ne lui seroit impossible, et tram- 
bleroient devant lui ses ennemis comme escoliers 
devant la ver je de leur maistre ; et pour donner 
resveil aux Franchois des frontières qui long temps 
s’étoient tenus en oisance , il eut conseil de faire 
un grand amas de gens de guerre , auquel il y eut 
de trois à quatre mille Suisses, et autant d’Alle- 
mands lansquenets, avec plusieurs Picquars, Han- 
nuyers et aultres, tant de cheval comme de pied , 
jusques au nombre de quatorze à quinze milles, 
les gens de cheval , sous la conduite de monsei- 
gneur Philippe de Clèves et le prince de Chimay , 
les gens de pied sous la conduite de monseigneur 
le comte de Nassou, et aultres chiefs et capitaines 
de guerre. 

Geste puissante et grosse armée se tira à Arques, 
auprès de Saint-Omer ; et afin de trouver ses enne- 
mis à plus grand nombre, et de attirer en bataille, 
si le temps et lieu et bon conseil s’y adonnoient, 
il délibéra de ravitailler Thérouanne , qui lorsavoit 
nécessité de vivres. Se fut le ravitaillement puis- 
samment fait et fort honnestement, sans quelque 
hasard, dangier ne fière empesche; et se admons- 
trèrent que peu les Franchois pour y quérir loz. 

proufît n’avantaige. Le roy voyant que ses ennemis 
ne se mectoient en poincle contre lui, les cuida 
trouver en aultre manière et quartier; et se tira vers 
la ville de Lens en Arthois , laquelle il print à peu 
de résistance; pareillement le chasteau, duquel es- 
toit capitaine Pierre de Belleforière, accom- 
pagné de environ quarante Franchois, qui se ren- 
dirent, saulfs leurs corps; et ledit Pierre, en- 
semble cinq ou six aultres , à la volonté du roy. 

Il y avoit en ladite armée une bande d’Alle- 
mans Suisses , lesquels avoient esté notés d’avoir 
esté cause de la reddition de Dolle , d’avoir servi 
le duc de Lorraine , et d’avoir esté aux souldées 
des frères de messire Guillaume d’Aremberg. La 
voix courroit lors auasi , et l’expérience en estoit 
grande, que ladite bande avoit entendement avec 
le seigneur Des Querdes et les capitaines franchois, 
tellen^ent qu’ils se faisoient forts de prendre prison- 
nier le roy des Romains , le prince de Chimay , 
le comtede Nassou , ensemble les haults et puis- , 
sants seigneurs; et par paction faicte , ceulx qui 
mettroient à fin de ceste besongne, debvroient 
avoir chacun d’eux dix parts pour jour bien assi- 
gnés sur la ville de Paris. Dont, pour coulourer leur 
faict et exécuter leur malheureuse prétente, en 
quérant de meslée , sonnèrent leurs 

tambours/ et par grand tumulte se trouvèrent de- * 
vant le roy , et lui dirent que, incontine ntet sans 
quelque délai, ils vouloient qu’il leur fist délivrer 
tout ce qui leur estoit deu jusques à ce jour , et si ' 

ce non, ik savoient bien qu’ik en avoientà faire ; 
et à celle heure courroit la voix, qu’il y avoit à 
une lieue près du roy , environ mille chevaulx de 
l’armée des Franchois, qui attendoient leur proie. 

Le roi des Romains, fort sage, bien moriginé et 
de vif esprit et plus cler que nul prince de ses 
contemporains, conceuptl’impétueulxcorraige des 
Suissers , par les langaiges qui estoient de mes- 
mes , et pensa bien qu’ils estoient escoUés d’aul- 
trui main que de la sienne. Dont , sans user des 
termes rigoureux , car il n’estoit pas heure , mais 
par doulceset agréables paroles, leurfict dire qu’il 
les feroit totalement payer , et en si brief terme 
qu’ils n’auroient cause deeux plaindre de lui. 
Ainsi furent rompus de leur mauvaise emprinse. 

Ne demoura guaires que le roy fut adverti de 
leur cauteleux malice; si le fit sçavoir secrète- 
ment aux princes de son ost , afin que, à toute di- 
ligence , ils se préparassent pour estre au-dessus 
d’eux, si besoing.estoit; laquelle chose ik firent 
volontiers. Et finablement le roy fit signifier aux- 
dits Suissers, qu’il estoit bien informé jde leur mal- , 
, vaise intention , ce nonobstant ik seroient payés , 
puis iroient où lion leur sembleroit. Aulcuns d’eux 
s’excusèrent du cas , et les aultres se rendirent 
fugitifs et coulpables ; car de prime face ik se 
• joiiidirent de trois à quatre cents ensemble en l’as- 
semblée des Franchois. 

Le roy considérant les manières et estranges 
termes que lui tenoient les Allemands,- voyant 

d’aultre part que son artillerie ne lui donuoit 
nulle approche pour achever quelque haultaine 
emprinse , et que vivres à grand difficulté arri- 
voient à son ost , il se tira de sa personne en la 
ville de Lisle , et laissa son armée à la Bassée , en 
la conduite de ses princes. 

Pendant le temps que le roy.séjournoit à Lisle, 
le bastard deFiennes, lequel s’estoit nouvellement 
marié à une femme vefve d’ung archier de mon- 
seigneur de Nassou . fut piteusement occis en la 
ville de Lisle par ledit archier et un sien frère 
archier, qui soudainement se saulvèrenl en l’église 
de Sainct-Estienne. Ledit bastard^ qui ce dit jour 
s’estoit confessé et avoit receu le corps deNostre- 
Seigneur, fut fort plaint de ceulx de la ville 
et de plusieurs gentils compagnons de guerre, 
qui recueillèrentson corps et l’ensepvelirent hono- 
blement. Il estoit fort recommandé , subtil et 
expérimenté au meslier d’armes, et portoit le 
meilleur œil de gendarme que nul autre de son 
temps ; si que par les emprinses et hardies courses 
qu*"!'! avoit plusieurs fois faict sur les F ranchois , es- 
quellesils’estoithonnestementconduict, sans porter 
guère de préjudice aux laboureurs , il estoit aimé 
d’un parti et d’aultre. Durant la guerre des Flam- 
mengs contre le roy des Romains, les Ganthois le 
firent conducteur de leur armée , où il les servit 
grandement et fort à leur appaisement, et depuis 
qu’ils furent reconcilliés , le roi à son entrée de 
Gand , lui pardonna, et le receut en sa grâce; et 

avoil au jour de son trespas la charge de cent 
lances, sous monseigneur Philippe de Clev^, 
fort triste et desplaisant de sa mort. 

Pource que la ville de Douai, entre les aul très avoit 
toujours tenu piedferme pour le partidu roijdesRo- 
mains, en livrant bonne guerre aux Franchois , les 
Franchois le coeillèrent en grande haine, et firent 
plusieurs assaulx pour ravir par emblée ce qu’ils 
ne pouvoient avoir par armes. Et advint en ce temps 
que le seigneur Des Querdes envoya Jehan deCour- 
teville,son maistre d’hostel, accompagné de Jehan 
de Bournonville et dix huit ou vingt compaignons 
de Boullenois, lesquels se trouvèrent une nuict 
devant Douay , les aulcuns entre le racquet et les 
fossez ; et les aultres approchèrent si près du fort, 
qu’ilsse prindrent à tempterles fossés à tout plombs, 
luges, lattes, entés ensemble,et certains instruments 
à ce convenables. Ledit Coarteville fut apperchu 
et oy de quatre compaignons, dont les deux estoient 
frères et les deux cousins germains, l’aisans les es- 
coutes pour la nuit ; si le prindrent en son mesus 
et le menèrent prisonnier en la ville, et ses com- 
plices reloutnèrent en leurs quartiers à l’effroi 
du guet, qui fut grand, cuidans que l’on lesdeusist 
poursuivre. 

CHAPITRE CLII. 


Emprinses faictes sur la ville de St.-Quentiu. 


Deux emprinses furent faictes en ce temps sur 
la ville de Sainct-Quentin ; l’une fut par les sei- 
gneurs de Montigni, de Lassaras, de Montl'aulcon, 
Ferry de Nouvelle, Robinet Rufiin, Henri d’I- 
nory , Bertrand du Chaslellet , et aultres con- 
ducteurs de gens de guerre et compaignons 
aventureux , jusqu’au nombre de cent cinquante 
lanches, et de huit à neuf cents piétons, unis en 
un mesme voloir et esprit. D’un grand hardement 
se partirent de Vallenchiennes et des logis à l’en- 
viron , sur intention d’eux trouver au point du jour 
devant la ville, et de la prendre et saisir, se Dieu 
et fortune se vouloientà ce consentir ! 

Ils avoient en leur compagnie un compagnon 
qui les guidoit , par qui l’emprinse se faisoit , le- 
quel congnoissoit la disposition du fort de la 
ville ; et leur donna à entendre que s’ils voloient 
ou osoient aventurer leurs vies, il y avait cer- 
taines arcures et trouées sur l’eaue^ par lesquelles 
legièrement ils parvendroient à fin de leur 
prétente. 

La compagnie de cheval se trouva au point du 
jour devant la ville, et le plus secrètement que 

possible leur fut faict sans guaires de noise, descen- 
dirent à pied, cuidans avoir sequelle de piétons, 
et se tirèrent au quartier de l’abbaye de Lisle , 
où ils trouvèrent l’arcure propice à leur faict , 
ainsi qu’il leur avoit esté dit ; et sans crainte de 
leurs vies , comme tout allumés de proesse , en- 
trèrent en l’eaue. Mesme le seigneur de Montigny, 
à qui riens ne sembloit trop chaud ne trop froid, 
se plongea jusqu’au col; et le seigneur de Lassaras, 
subtil et vaillant homme de guerre, «e trouva au 
fort de la ville, ensemble seize ou vingt aul très qui, 
à grand dangier, mais par grant ardeur de gaignai- 
ge, avoienl passé ce destroit, esperans confort des 
aultres et hastive assistance. Mais celui qui gui- 
doit les piétons se fourvoya pour l’obscurité de la 
nuit. Si ne peulrent subvenir aux hardis entrepre- 
nans; pourquoi l’emprinse fut rompue. Le conseil 
descouvrit le secret ; la porte s’ouvrit , et grande 
alarme s’esleva, tellement que aulcuns de ceux qui 
subtilement y estoient entrés furent constraints de 
légièreinent vuidier ; mais deux ou trois demou- 
rèrent morts en la ville, les uns navrés, et les autres 
furent le_ lendemain par justice exécutés. Les 
compagnies retournèrent en Haynault à peu de 
gaignaige et de joie. 

La seconde emprinse et de moindre exploict , 
mais de plus grans personnaiges, lut faicte par le 
roi des Romains, lequel estant logé en l’abbaye de 
Fontenelles, à une petite lieue de Vallenchiennes^ 
son armée se partit à l’envirou la nuict de la Nati- 

vite Kostre-Dame en la compagnie de ses nobles 
princes, comtes et barons, fit mener artillerie 
echelles et instrumens convenables à donner l’as- 
saut, chevauchant en la nuit, et environ le point du 
jour se trouva assez près de la ville de Saint-Quen- 
tin. Deux ou trois heures devant l’abordement de 
l’armée s’estoit desfoucqué un garchon de l’ost du 
roi , lequel estoit venu nonchier au guet de la ville 
l’emprinse qui se debvoit faire; et d’auUre part, 
les piétons en ce voyage l'aisoient feus sur les che- 
mins , esmouvoient noises , cris et buts , et se main- 
tenoient tant indiscrètement , que le guet sur les 
murailles povoit pleinement penser qu’il y avoit 
quelqu’armée sur les champs qui leur povoit tour- 
ner à préjudice; parquoi il furent plus avisés de 
mettre provision à leur fait. Le sieur de Moy illec 
estant venu avec petit nombre de gens de guerre , 
averti de la venue du roi et de son ost, fit diligence 
de pourvoir à ses défenses; fit soubdainement res- 
veiller tous les habitans et manans de la ville; fit 
cesser les matines des mendians , et venir à l’ef- 
froi; fit convenir chacun en sou quartier pour 
donner résistance ; fit faire grans feus en plu- 
sieurs quartiers , fit allumer torses, fallots, chierges 
et chandelles et apporter sur la muraille ; fit pré- 
parer par les femmes chaudières et chaudrons 
pleins de cendres et autres mixtions pour servif 
les pèlerins; fit ruer es fossés bottes d’estraia al- 
lumée, afin de perchevoir si quelqu’apparance se 
faisoit par eschellage ou aultreraent , car la nuiet 

estoit fort obscure. Leroy et les princes voy ans de 
Join ces grandes allumeries et préparations de re- 
pulse^ pensansque Franchoisy estoient en grand 
nombre tous avertis de sa venue , sans y faire ne 
souffrir faire quelqu’essai d’entreprinse ni d’assault 
par trait^ ni parsommation, retournèrent à Vallen- 
cbiennes; et ceux de Saint -Quentin d’aultre part , 
tous préparés sur la muraille pour les recepvoir , 
ne firent bruit ne noise de traict ,ne de bouche, et 
qui plus est , ne prolférèrentquelque injure mina- 
toire ni deshonnestes paroles sur l’armée qui se 
retournoit ; mais aucuns d’eulx issirent de leurs 
forts, cnidans happer aulcunsbons personnaiges; si 
se fourrèrent en la queue , et eux mesmes furent 
prins et amenés prisonniers en Vallenchiennes. 


CHAPITRE CLIII. 


Homplare d’arme» et le retour de l’empereur en Allemagne. 


Le roy des Romains retourné en Vallenchiennes 
du voyaige de Saint-Quentin, aulcuns nombres 
d’ Allemans s’estoient retirés autour de Maubeuge et 
d’Avesnes, où ils pillèrent tout; et ne desmouroit 
après eux ne qu’après feu ; et qui pis est, la maison 
des grises sœurs , et couvent des cordeliers d’A- 
vesnes, lesquels, pendant la prinse d’Avesnes , n’a- 
voient jamais esté déprédés par les Franchois ne 
mis au pillage , forent robés et desrobés de vestures 

oruemens et ustensiles , tellement que le g-ardien 
fut longuement en poursuite pour la recouvrance ; 
et toutefois les Allemans n’avoient cause* de le 
faire, car le roy avoit préparé leur paiement, et 
de faict envoyé jusques au chateau deSorre , quand 
quinze cents Allemans d’une bande, et quatorze 
cents d’une autre, sans recepvoir paie se tournèrent 
du parti des Franchois; et les autres plus heureux, 
en nombre de trois a quatre mille, receurent leurs 
sauldées. Pour la dommageuse gasteure que firent 
les Allemans, grand nombre du peuple s’éleva 
contre le roy, disant qu’il avoit plus foullé ses pays 
que ses ennejnis, et que grands désordres s’es- 
toient trouvés pour avoir ses pays gastés; et à la 
vérité la foulle et gasture estoit horrible ès mar- 
ches des frontières du quartier de Haynault , car 
sans prisonnier, ne sans feu bouter. Ton ne povoil 
pis, qui estoit très dolereuse et griesve plaie à por- 
ter aux paysans pour ce que la rouséede paix s’estoit 
descendueen ces limites.Troisansparavant, labou- 
reurs labouroient les terres, les terres estoient 
chargées de bien, les biens multiplioient , et la 
multiplication en estoit amassée ; mais les grands 
amas furent desmassés , les biens des grano-esdes- 
grangés et les grands tas tous destassés. Néant- 
moins le roi, qui en estoit plus desplaisant que tous 
les autres, n en pouvoit mais; il pourchassoit ses 
ennemis, et ses ennemis le fuyoient ; il espéroit 
d’avoir amis, et ses amis le délaissoient ; il cuidoit 
complaire au pays , et les pays gré n’cn savoient ; 

9 - 


Digrtized by Google 


i 32 chroniques («4*7) 

et se par immodéré conseil il eusist mis en hasard 
■sa puissance, perdu journée de bataille ou quelque 
ville de nom , la murmure y devoit eslre plus ap- 
parente : mais il n’eult perte ni de lui ni des siens, 
sinon que gasture de pays, qui fort accrut le grand 
vouloir des peu sachans, auxquels il sembloitqu’il 
devoit prendre Paris en un jour et Rome en un 
autre. 

Après que l'empereur eut séjourné environ 
trois mois ès limites de Brabant et de Flandres, 
où il fut somptueusement festoyé et magnifique- 
ment recoeilli et desfrayé , lui et son estât, chacun 
jour de trois cens mailles de Rin , au grand coust 
et despens des pays, il retourna en Allemagne, et 
fut convoyé par le seigneur de Mingoval , grand- 
maistre-d’hoslel du roi. Entre les aultres choses 
pourquoi il fut tant honorablement receu, l’une fut 
pour la nouvelleté de son avènement ; car long- 
temps auparavant ne s’estoit trouvé nul empereur 
pardechà; l’autre fut pour la proximité du sang 
impérial à monseigneur l’archiduc , nostre prince 
et naturel seigneur, car il estoit père du père , 
et grand-père du fils du père. 

CHAPITRE CLIV. 


Comment la ville de Saint-Omer fut esbranlée de tenir totallement le 
parti da roy de* Romains. 

! 

Lb roy estant à Bruxelles le jour de la Nativité 
de Nostre-Seigneur , très doleureuses coraplainctes 
et piteuses lamentations furent envoyées vers lui''par 
ceulx de Thérouane tenans son parti, lesquels es- 
toient tant amèrement flagellés et oppressés de fa- 
mine que rien plus. Dont, pour soubvenir à leur né- 
cessité, en intention de leur donner vivres, assembla 
ses princes , fît amas de gens d’armes , se tira vers 
Courtray , et de là à Ypres; et pour ce que Saint- 
Omer estoit convenable à son ravitaillement faire, 
il entra dedans la ville à très petite compaignie , 
et fit remonstrer aux mayeur, eschevins et ha- 
bitans, par maistre Jean de la Bonnière, chevalier, 
seigneur de Wière , en son temps chancellier en 
Brabant , les grands dommages et inlérests qu’üs 
avoieht souflert pendant le temps de leur neutra- 
lité , et qu’il leur seroit fort profitable se ils es- 
loient du tout subjects au roy des Romains , comme 
père et administrateur de leur prince naturel, 
monseigneur l’archiduc d’Austrice , Philippe son 
fils ; à laquelle remonstrance ils prindrent dila- 
tion , et respondirent ce que s’ensuit : 

» Veu les emprinses faictes par les gens du 
» roy de France sur les subjets de ceste ville de 

» Saint-Onier , banlieue et bailliage, en enfrain- 
» dant leur neutralité, dont réparation n’a esté 
» jusques à ores faicle, quelque poursuite ou dili- 
« gence que plusieurs fois l’on en ait faict devers 
» le roy et ses amis, aujourd’hui vingt-cinquième 
» jour de janvier , an quatre-vingl-et-six , sur la- 
» requeste faicle par le roy des Romains , nostre 
» seigneur, tendant afin que ceux de ceste ville 
>> se déclarent de sa part , et lui facent serment 
J» comme subjels naturels de hault et puissant 
» prince et nostre très redoublé seigneur , mon- 
)) seigneur l’archiduc Philippe son fils , et à lui 
» comme père, mambour et administrateur légi- 
» lime de sondil fils, les gens des trois estais de 
» ladite ville ont sur ce respondu : qu’ils sont 
» contents, au cas que en dedans trois seprnaines 
» prochainement venant ils ne puissent obtenir du 
» roy de France déclaration entière sans quelque 
» limitation de leur franchise, de pouvoir aller 
» marchandéemenlouaullremenl, àThérouanneet 
» partout ailleurs , et restitutions et réparations 
» plénière et prompte, en dedans lesdits temps de 
» trois seprnaines , de tous dommages, inléresls 
» et fourfaicts qui ont esté faicts par les gens du 
)) roy de France, au préjudice d’icelle , ensemble 
» de toutes les places dudit bailliage et aultresnien- 
» tionnées au Iraiclé diidicl Saint-Omer ne soient 
« viiidiées et mis en leurs entiers, ainsi qu’elles 
» estoient auparavant la prinse de la ville de Thé- 
» rouanne , de dès maintenant faire serment de le 
» recepvoir lors, et lui f^iire , ou à son commis , 

» déclaration telle comme il leur demande ; et 
» durant ledit temps , le roy, tant pour ravitaille- 
» ment et secours delà ville de Thérouanne, que 
« pouraultressesaffaires,aura entrée et issue, à tous 
» ses g'ens, en tel nombre qu’il les a, de présent 
» en ladicte ville de Saint-Omer, et y polra faire 
»> recoeillir, prendre et achepter et lever tous 
»» vivres et autres choses nécessaires pour Ladite 
» ville de Thérouanne , preveu que le roy des 
» Romains, comme il est offert, leur promette 
» que jamais il ne le souffrira séparer de la mai- 
» son de Bourgogne ; secondement, de nous faire 
» traicté qu’ils ne soient compris , et qu’ils n’aient 
» entière joïssance de leurs biens ; qu’ils ne au- 
» ront capitaine, sinon tel qui leur sera agréable , 
» et tel nombre de gens dont ils se contenteront 
» entretenir et payer d’avance de trois mois en 
» trois mois; tierchement, que le corps de la ville 
» et les habitans d’icelle soient entretenus en 
» leurs privilèges, franchises et libertés, en- 
» semble de tout lieu , espécialement de Grave- 
» Hughes, et les officiers en leurs estats et offices; 

» quarlement, tous ceulx qui en ceste ville vou- 
» dront demourer, et abandonner leurs biens 
» qu’ils ont situez en partie contraire , les ré- 
» compensera avant tous aultres, de terres et hé- 
»> l’itaigesou aultres biens en son obéissance, ap- 
» partenanls à ceulx qui tiennent ou tiendront 
•« parti contraire; quintement, que tous ceulx 
» qui s’en vouldront aller , s’en polront aller, en- 

•> semble leurs femmes et enfants et meschines 
» quelconques , franchement et dedans un mois 
» d’huy , et que tous ceulx qui vouldront venir 
» demeurer dedans la ville , joyront des privilèges 
» et franchises de ladite ville , et que toutes choses 
» faictes ou dictes durant ladite neutralité , l’on 
» n’en polra rien demander ; et que l’on expé- 
» diera lettres d’abolition générale et particulière 
n à ceulx qui en voldrout avoir. 

» Desquelles choses fumir et accomplir, le roj 
y> sera tenu de bailler ses lettres. Semblablement 
V ' bailleront lettres , monseigneur PhilippesdeClè- 
» ves, monseigneur le prince de Ghimay , monsei- 
» gneur le comte de N assou, les quatre membres de 
» Flandres , les trois estats de Brabant, Hajnault , 
» Hollande, Zélande; lesquelles lettres seront scel- 
» ’léesde la part du roy, desdits princes de son sang; 
» et des membres de Flandres baillies , avantqu’ils 
» fassent lesdites déclarations ; et les autres scellées 
» dedans neuf sepmaines d’huy. » 


CHAPITRE GLV. 


Ravilailleincut fait à Thcroaaue ]>ar le roy des Romaias. 


' Le seigneur des Qnerdes, grand marissal, lors 
dominant et princiant en Picardie comme un petit 
roi , sentant la ville de Thérouane attainte au 
vif du très poindant aiguillon de famine , voyant 
que le roy des Romains labouroit fort à le réfection- 

ner, assembla Franchois, Picards et Boulenois , 
an nombre de quinze cens chevaulx , et le double 
de piétons , enlaconduicte du bastard de Lorraine, 
duséneschal de Thoulouse, etaultresclievetains, et 
planta devant la ville, à manière d’un siège , cui- 
dant rompre l’entreprinse du roy des Romains ; et 
fortifia de boluwerls et trenchés les abbayes de 
Saint-Augustin et Saint-Jehan au Mont. 

En ce temps, estoit sire Charles de Savenses 
en son chasteau de Rimesture , accompagné d’une 
fière et forte bende , où estoit Charles de Menne- 
ville et aultres compaignons fort expérimentés , 
lesquels livroient bonne guerre aux Franchob 
des frontières; et par l’advis du comte de Nassou , 
lors estant à Berghes Saint-Winoch, attendant l’ar- 
mée du roy, et pour sollacier et donner espérance 
à ceux de Thérouane , lors estant en ballance de 
eux rendre , et en tant misérable nécessité qu’ils 
mengeoient chats, rats et sorris, fut conclu que une 
partie de la bende de messire Charles , ensemble 
aulcuns aultres de diverses compagnies, les mieulx 
en poinctet convenables à ce faire, jusques au 
nombre de deux cens chevaulx ou environ, secour- 
roient les affamés. Et de fait, des deux cents che- 
vaulx, les cinquante furent chargés de bled; et, 
par une obscure nuict, la ville avironnée de Fran- 
chois, comme dict est , Bourguignons arx'ivèrent 
aux barrières, advertirent le guet de leur venue, 
et , le plus secrètement que possible leur fut, des- 
chargèrent leur bled à l’environ des fossés , lequel 

f ut recoeilli à grant joie , puis retournèrenl fran- 
chement sans quelque dure rencontre. 

Le roy des Romainseslant autour de Sainct-Omer 
préparant son ravitaillement, les Franchois, au 
nombre de cinq à six cens lances , firent une course 
devant son ost, sans en rienadommagier; si se dis- 
posa le roy comme pour entrer en bataille, fort 
- joyeux et délibéré de combattre ; car ne deman- 
doit autre chose que soi joindre à ses ennemis ; et 
affin de les trouver, pensant que, s’ils ravitailloient 
la ville , ils se tiroient aux champs pour lui donner 
empesche , il ordonna ses compagnies; et s’y mi- 
rent en poinct les seigneurs de Lassaras^ de Mont- 
l'aulcon, et aultres nobles hommes, jusques au 
nombre de cent chevaulx bardés , plus de sept à 
huict mille piétons allemands, et de trois à quatre 
milles Flamens ; pub le roy , en personne , accom- 
pagné de ses princes, chevaliers et escuiers de son 
hostel, et grand multitude d’ai-chiers qui se te- 
noient sur les aesles. 11 y avoit seize cens chevaliers, 
cent chariots chargés de toutes manières de vivres, 
trois courtaux et artillerie volante. Et pour ce que 
Franchois avoient dit que Flamens n’estoient que 
bergiers, comme malhabiles au meslier d’armes, 
monseigneur Philippe de Ravestain, ensemble 
vingt-quatre nobles hommes se mirent en ce voyage 
en mode de pastoureaux , ayant houlettes et pan- 
netières. 

Le roy, pour descouvrir l’armée des Franchois, 
envoya Claude de Zurre^ accompagné de deux 

cens chevaulx , et depuis le seifçneur de Croj à 
cent chevaulx; et depuis ledit Claude envoya un 
avant-coureur fort bien monté , pour scavoir la 
conduite des Franchois , auquel il promit sa ren- 
chon^si d’aventure il estoit détenu prisonnier. Et 
ce mesme avant-coureur se trouva devant l’abbaye 
de Sainct-Jehan au Mont , et approclia la muraille 
de Thérouane , sans dure rencontre , et fît scavoir 
à ceux de la ville comment le roy des Romains , 
à main armée , accompagné de sa noblesse, les ve- 
noit secourir de vivres; et de là s’en alla à l’abbaye 
de Sainct-Augustin , où il trouva un seul religieux 
qui lui récita l’alFairedes Franchois, qui fut telque^ 
quand ils sentirent l’approche du roy, ils tindrent 
diverses opinions. Aulcu ns disoient qu’ils n’avoient 
charge de combattre ne de mettre l’honneur de 
France en hazard , s’on ne trouvoit les Bourgui- 
gnons grandement à son advantage. Aulcuns es- 
toient en volonté d’empescher le ravitaillement , 
et de joindre au roy, sur espérance de gaigner 
l’honneur et proufît. A ce s’accordèrent les piétons, 
par tel si, que les capitaines gens de chevaulx et 
principaux ducteurs descenderoient tous à pied 
sans payer lesdits piétons, commeaultrefoisavoient 
faict. En ceste controverse , se séparèrent les uns 
desaultres, et s’enfuirent Picars et Boulenois, au 
grand desplaisir des capitaines, qui n’osèrent at- 
tendre la venue du roy; elle roy, à grand triomphe, 
sans nul encombrier , approcha la ville. Les capi- 
taines , ensemble la pluspart de la garnison, lui 

vindrent au-devant : pareillement le college de 
Nostre-Dame , sans vidier la ville , les habitans et 
les petits enfans portans la croix. Bourguignons 
crioientà haulte voix : Vive le roy des Romains ! 
Les cloches de la grande église, qui sont fort mélo- 
dieuses, , don noient grande esjoïssance ; et fut le 
roy des Romains receu selon la facilité du temps, * 
à grant léesse à Thérouane , tant pour son joyeux 
advéneme n , que pour le ralTreschissement des 
vivres qu’il leur donnoit^ à la grant honte et re- 
boutement des Franchois. 

Maistre Pierre de W ez estoit doyen de Thérouane, 
et estoit bailly Jehan de Lex j et vuidièrent mes- 
sieurs du chapitre, sans venir gaires loin, à croix et 
.confanons; et devant qu’il venist si avant, Hughes 
des Anois , lors eschevin de Thérouane , lequel 
avoit souffert plusieurs maulx pour la querelle , 
vint au-devant du roy, en disant : Benedictus qui 
venit in nomine Domini. Il salua Nostre-Dame. Et 
puis ledit roy , sans gésir illec , retourna. Cedist 
Hugues mena le roy, jusques il fut receu des gens 
d’église. Et le lendemain , monseigneur des Quer- 
des , pour recueillir les fuitifs, fît publier en Bou- 
longne un mandement portant en substance , que 
tous compagnons de guerre , accoustumés de por- 
ter armes, souverainement les pillars infâmes qui , 
en très grand deshonneur du roy , du royaulmeet 
de leurs capitaines , avoient furtivement abandon- 
nés leurs forts devant la ville de Thérouane , sans 
jour et sans heure , retournassent audict lieu , et 

ce sur peine de la hart. Trois jours après, qui 
fut jour de la Chandeleur , fut derechef ravitaillée 
ladite ville. Les Franchois lors en bon nombre , 
s’advanchèrent tellement sur les Bourguignons , 
qu’ils prindrent prisonnier Lojs de \auldrej , ca- 
pitaine. En ce temps, trespassa le comte de Ro- 
mont, fils du duc de Savoie, oncle du roy de 
France lors régnant, et chevalier de la Thoison- 
d’Or . Il estoit fort expérimenté delà guerre ; il avoit 
bien servi le duc Charles de Bourgogne, pareille- 
ment leroi des Romains,lors estant archiduc d’Aus- 
trice , tellement que, à la journée d’Esquinegale, 
auprès de Thérouane , il fut conducteur d’une 
grosse Rende de Flamens contre les Franchois , 
où il acquit honneur et loz ; semblablement, en 
plusieurs autres fiers et durs exploictsde guerre , 
conquit louenge et gloire; mais, en la fin, se benda 
contre le roy des Romains, et tint le parti desGan- 
thois , qui détenoient monseigneur l’archevesque 
prisonnier, au très grand desplaisir du père des 
princes et des pays , pourquoi sa gloire fut termi- 
née et son grant bruict accoisé. Il avoit espousé 
madame Marie de Luxembourg , sa propre niep- 
che , fille de sa sœur germaine et du comte Pierre " 
de Sainct-Pol. Il termina ses jours en son chasteau 
de Ham, en Vermendois, au mois de febvrier, 
et laissa madame son espouse encheinte, environ 
de sept à huit mois; laquelle s’accoucha d’une 
fille nommée Franchoise; puis fust ladite dame 
alilée par mariage au comte de Vendosme. En ce 
temps fina de ce siècle, Frédérichseigneurde Monli- 

gny, fîlsdu comte de Homes et frère de l’évesque 
de Liège , fort chevaleureux de coraige , agile de 
corps , homme sans paour , et hardi entreprenant ; 
et s’il eusist esté autant modéré qu’il estoit chault 
et bouillant , on l’eusist compté pour un noble 
chief-d’œuvre. Il servit fort bien le roy des Romains 
en plusieurs durs voyages et rencontres : il fut pour 
un temps le fléau des Ganthois, la crainte des Fran- 
chois , et le fort et puissant mur des Hannuyers. 

Advint, trois jours devant sa mort, que lui avec 
le seigneur de Lens , le seigneur de Lasseras , et le 
seigneur de Montfaulcon , Henry d’Isory , ensemble 
aulcuns compagnons de la garde, jusques aunombre 
de quatre cens chevaucheurs et autant de piétons, 
firent une course devant Guise , et assirent leurs 
embusches sur intention de faire saillir les gar- 
nisons et les attirer jusque leurs embusches. Ceux 
de la ville estoient tout advertis de leur venue ; si 
vuidèrent leurs forts environ cinquante hommes 
armés au cler , et multitude de piétons. L’escar- 
mouche s’esleva assez fière ; mais les Franchois ne 
donnoient approche à ladite embusche, à la volonté 
des Bourguignons, qui fort desplaisoit au sieur 
de Montigny. Pourquoy , outre le gré de ceux 
qui pesoient ce fait, comme celui qui n’admiroit 
ses ennemis , sans crainte de traict, sans doubte de 
cop d’estocq ne de taille , ledit seigneur se lancha 
entre les deux barrières ; et entre les aultres qui 
estoient vuidés , choisit un mauvais garnement 
nommé Petiot son poincteur autrefois, lequel un pe- 
tit paravant avec ses complices, par cauteleux ma- 

lice et precogitée déception, avoit attiré Jehan 
Bonneau hors de la ville de Buich , dont il estoit 
prévost , et l’avoit mené en Guise, prisonnier aux 
Franchois, desquels ledit Petiot tenoit le parti; 
et le seigneur de Montigny percheut ce Petiot ; il 
le cuida prendre parle collet, pour soi venger de 
son mesus; mais, soudainement ung piéton Fran- 
chois le navra d’une picque en la jambe senestre 
un peu dessoubs le genoul; tellement, que en peu 
d’espace , le feu s’y frappa. 

Il fut amené au Quesnoy à grant doleur , où 
madame sa femme, fille du seigneur d’Anthoing , 
survint à grant diligence pour le faire administrer 
de son salut. La jambe fut visitée des chirurgiens, 
qui donnèrent en conseil de la copper. Le bon 
seigneur estant en fleur de son eage, fort et puis- 
sant de corps, ne s’y volut nullement assentir, et 
aimoit autant à morir devant ses jours , que vivre 
impotent. Toutefois , plusieurs remonstrances 
faictes, tant du parti de la dame que des nobles 
circonstans, ledit seigneur à grant peine se con- 
tenta, et fut ladite jambe sciée ; Dieu scait à quelle 
destresse ! et deux heures après qu’il eut souf- 
fert ce misérable et angoisseux martyr , il rendit 
son ame à Dieu , le treiziesme jour du mois de 
march , an quatre-vingts et six ’, fort plaint dès 
gentils rustres de guerre, et fort regretté en la 
comté de Haynault. 

I . Et 14B7, St. 

CHAPITRE CLV I. 


La prise de Saint-Omer par les Franchois. 


A LA rénovation de la date dont Pasques esché- 
oient le quinzième jour du mois d’apvril mil qua- 
tre cent quatre-vingt et sept, que tous animaulx 
naturellement se resjouyssent avec le temps, que 
les oiselets reprendent leurs chants , et les arbris- 
saux nouvelles vestures, les hommes par au con- 
traire se disposèrent à la guerre , et se pullulèrent 
dissenlions à tous costés , comme en Arthois , en 
Flandres , en Angleterre , en Liège , et souverai- 
nement en Bretagne , ainsi qu’il apperra cy après. 
Entre les villes de la comte d’Arthois, Saint-Omer 
qui se tenoit neutre par le traité de la paix, fut en 
variance de soi déclarer du tout pour le parti du 
roi des Romains . bien considéré les molestes et 
foulles du roi des Franchois, et se mit totalement 
en ses diligences d’y parvenir. Mais quant elle 
perchent que le roi n’y tenoit point la main prom- 
pte à sa volonté , mais leur donnoit plusieurs di- 
la\ions, elle se réfroida de ses intentions. Et ce 
temps pendant, le seigneur des Querdes, averti de 
mesme du faict, employa sens et scavoir pour 
avoir par emblée et à demi force ce que le roi ne 
povoit avoir par amitié et douces paroles. 

Atlvintde nuict,par un dimenclievingt-septlème 
de mai, an dessus dit, que les Franchois, en nombre 
de sept à huit cents, le plus secrètement que faire 
se peult , arrivèrent par bacqiiels et aultrement , 
sortis d’instrumens convenables à leur emprinse, 
devant la muraille de Saint-Omer, au quartier de 
l’abbaye de Saint-Bertin, auquel quartier la ri- 
vière d’Arques descend dedans la ville , et à son 
entrée faict tourner une grande et puissante roe,qui 
faict assez de bruit, et en tournoyant espuise l’eaue 
dont ladite abbaye est servie. Les Franchois illec 
abordés, un garchon nommé Blondel , sachant les 
secrets du fort de la ville , se print à desmachon- 
ner un boluvert nouvellement faict en bricques , 
duquel le mortier n’estoit encore prins , et tant 
besogna avec ses adhérens qu’il fit certaines trouées, 
et par eschellement montèrent et joïrent des 
murailles. Le guet, qui lors estoit fort négligent , 
nepovoitoyrlafrusse, pour le bruit de la rivière. Ils 
trouvèrent premièrement deux hommes, qui firent 
d’eslever l’eflroî , se furent occis. Un aultre com- 
menchoit à faire noise, auquel il fut dict , s’il ne ré- 
veloit le cri de la nuict, qu’il seroit mis en tel 
poinct que les aultres. Le cri sceu , ils s’achemi- 
nèrent où bon leur sembla j puis descendirent 
en la ville , se mirent en bataille , et esloient de- 
vant l’église de Sainte-Marguerite , avant que l’on 
sceusist leur venue. Ils se tirèrent au grand mar- 
ché, et en criant vive le roi! eslevèrent le plus 
impétueux cri que jamais, au bruit duquel chas- 

Chrokiqdes. T . XLy . — J. Molihit. ///. lU 


l46 CHKONIQÜES ('4®7) 

cun se resveilla fort esmerveillé d’estre ainsi sur- 
prins. Entre lesquels Jennet-Cauchie , vaillant 
homme de guerre, lieutenant de monseigneur de 
Bèvres , se mit sur les rênes avec petit nombre 
de compagnons, cuidant résister aux Franchois; 
se fut attainctd’ungquarreau d’arbalestre, duquel 
il morut; si firent aulcuns aultres , jusques an 
nombre de quinze ou seize. A cest effroi, aul- 
curis nobles personnaiges , doubtans la fureur des 
ennemis saillirent par-dessus la muraille et se 
saulvèrent. Le seigneur de Fresnoj, monseigneur 
le prévost de l’église de Saint-Omer, fut détenu 
prisonnier , puis fut rais au délivre, et ses biens 
lui furent restitués. 

Ce temps pendant le seigneur des Querdes, avec 
sa bende , attendoit la bonne fortune à la porte 
de Brusle , fort désirant la chevisance de son 
emprinse, car c’estoit la ville que plus appetoit 
au monde; et quand les Franchois se trouvè- 
rent au-dessus de leur besongne , ils lui ouvrirent 
la porte. Si fist aulcuns chevaliers à sa venue. 
D’aultre part , aulcuns habitaus do la ville , les 
uns en leurs pourpoints , les aultres en leurs 
chemises , s’estoient retirés à l’effroi de l’emblée ' 
en la basse court du chasteau , pour estre à sau- 
veté , ou pour eulx delFendre jusques à la mort; 
mais ledit seigneur, par doulces paroles et pro- 
messes, les fict retourner en leurs hostels, et fit ra- , 
douber le chasteau d’Arques; il fit relever les fossés, 
par les pionniers; il fit abbatre plusieurs maisons 

sur le marché pour Ibrtifier le chasteau; il pro- 
posa de faire un fort entre la porte du Cole et 
celle du Brusle ; et finablernent demanda aux 
habitans et inanans de la ville la somme de 
vingt huit mille escus pour commencher en ces 
édifices. Notables processions générales , grands 
feus, cleres allumeries^ convines festoyemens , as- 
semblées et esbatemens furent faictes , ne scais se 
ce fut du bon du cœur, par les contées d’Arthois et 
de Boulenois , pour la prinse de Saint-Omer , 
qui d’aulcuns estoit estimée une glorieuse vic- 
toire. Et jà-soit ce que l’on ait porté en avant 
qu’elle fut prinse par faulte de guet et sans quel- 
que intelligence du seigneur des Querdes aux gou- 
verneurs de la ville, toutes fois le menu peuple 
maintient qu’elle fut vendue la somme de cin- 
quante mille escus ; et en furent notés les plus 
grands de la ville, comme sire Julien Doden- 
fort, Jehan d’Ëme , le bastard de Nolcalines , 
Jean le Carron , Julien de la Coupe, maistre Lojs 
le Mire , Lhoste du Chemnes , et aultres qui ne 
sont venus à connoissance. 

Ce mesme jour advint en Gantj que dix-huit 
ou vingt vilains de Flandre entrèrent en la ville 
entour dix heures du jour. Quand ils se trouvèrent 
devant Fhostel où les seigneurs de la loi s’assem- 
blent, ils se prindrent à crier : vive le duc Philippe ' 
qui l’aime si nous suive ! En ceste fureur occirent 
Jehan Werlicq , eschevin en l’année passée, en- 
semble deux ou trois aultres. Ame ne monstra sem- 

lO. 


Digiiized by Google 



l48 CHRONIQUES (487) 

blant d’ensuivir ne leurs faicts , ne leurs traces ; 
maisaulcuns d’eux furent prins, et les aultres vui- ' 
dèrent franchement la Tille. 

En ce temps le roy de France fit grans pré- 
parations pour assiéger la ville de Nantes, où s’es- 
toient retirés , avec le duc de Bretaigne , le duc 
d’Orléans et se bende , comme il est plus ample- 
ment déclaré cy-après ; et pour ce que la ville et 
chasteau de Couchy tenoient pour le duc d’Or- 
léans , ils furent assiégés des Franchois , desquels 
furent conducteurs le seigneur de Sainct-Pierre , 
le grand escuyer de France, et aulcuns aultres 
qui estoient parmi les francs archiers , de trois à 
quatre cent combattans. La ville fut . emportée 
d’assault ; le chasteau fut battu finablement ; les 
assiégés , en nombre de trente-six à quarante com- 
battans, pourveus de vivres pour un an, rendi- 
rent la place , leurs corps et leurs vies saulves , 
chevaulx et armures parmi, promettant deux 
imlle escus. Le capitaine fut mené à Paris avec 
aultres , dont les aulcuns furent décollés et aultres 
pendus. Le siège dura de neuf à dix jours , auquel 
demourèrent morts trois à quatre cents francqs- 
archiers. 

CHAPITRE CLVII. 

La prinse do chattiaa de Rimestnre par le seignear de* Querdet, 

PoüR ce que la garnison du chasteau Rimesture , 
assis auprès de Saint-Omer et en coing de fron- 
tière , avoit porté et povoit porter grand dom- 
maige aux Franchois voisins, se remède n’y estoit 
mis^ le seigneur des Querdes délibéra de l’assiéger ; 
et en ce temps, la nuict du sacre, il fit son amas 
de trois mille hommes, où estoient le seigneur de 
Fiennes , le moisne Blochet, ensemble aulcuns 
josnescompaignons de Saint-Omer, forts et roides, 
lesquels il avoit amenés avecq lui , afin que en son 
absence ils ne mutinassent en la ville j et fit char- 
gier gros engiens sur charriots, et eschielles con- 
venables à son emprinse ; et vint tant secrètement 
et subtilement de nuict, que oncqpjes l’on n’oy t ung 
Seul chien aboyer j mesme ceulx qui estoient au 
chasteau , ne se perchurent oncques de ses ap- 
proches. Sitost que le seigneur des Querdes fust 
venu devant la place, fort bien édifiée et mâ- 
chonnée de rouges briques, fortifiée de doubles 
fossés plains d’eauwe , ü mil pionniers en œuvre , 
qui tant exploictèrent par leurs labeurs, que en 
petit d’espace , ils mirent jus l’eauwe ; et pour 
passer facilement et donner l’assault, ils empli- 
rent lesdit fossez des charriets ; puis trouèrent et 

perchèrent les chc()ues , afin <pie les instruniens de 
"lierre eussentplus prompte attaincte à la muraile. 

Dedans Rimesture estoient soixante-dix ou qu aire- 
vingt compaignons fort mal empoinct, et encoii’e 
pis sortis d’artillerie ; car ils n’avoient que trois 
hacquebustes et cinq arbalestres, desquelles les 
trois estoient sans corde. I eurs capitaines estoient 
Jennet Thieullart qui long-temps paravant avoit 
gardé la place , l’aultre estoit un compaignon fort 
aventureux, nommé le bailli d’Abbeville, auquel 
le roy des Romains , peu de jours paravant, avoit 
faict délivrer trois cents escus pour payer les soul- 
dars ; et en recepvant les desniers, promit de tenir 
la place quatre jours au moins. 

Quant vint lèpoiucl du jour, que ceulx du chas- 
teau pescheurent l’eau ostée, les fossés remplis, 
les dicques perchées, les engiens affûtés, et leur 
place avironnée d’ennemis, ils furent fort esbahis; 
et pour leur donner bon jour , le seigneur des- 
Querdes les salua d’un gros courtault, qui légière- 
ment perchoit la muraille quand il adreschoit aux 
arçures. Aultres engiens et grosses serpentines 
semblablement firent bon debvoir, si que finable- 
ment ledit courtault fut affûté devant la porte, et 
avec les au lires engiens bâtirent incessament la 
place jusquesàdix heures; et jà-soitee que les 
assiégés fussent petitement pourveus d’artillerie,, 
toutefois ils sedeffendirent à leur povoir. Plusieurs 
parlemens furent tenus par le moisne Blochet , 
pour iraictier de la rendition ; et tellement; s’ac- 

cordèrent, qu'ils rendirent la place. Se partirent 
en leurs pourpoincts la vie saulve , et portoit leur 
sauH’-conduit pour quatre-vingts et au-dessus. Si- 
tüst qu’ils furent hors , le capitaine Péret y entra, 
açcompagné de deux cents Franchois, qui se for- 
tifièrent trop mieulx que paravant. Le seigneur des 
Querdes remerchia grandement et prisa les com- 
paignons de Sainct-Omer , qui vaillamment s’es- 
toit [X)rtés à la besoigne , disant que grand dom- 
maige estoit de les avoir tenus si long-temps en 
oysiveté ; et bien considéré leurs prouesses, pour 
employer leurs forces , estoit délibéré de les en- 
voyer au siège de Nantes , où ils povoient beau- 
coup profiter et acquérir bruict et honneur. Dont 
pour en estre quitte, il fit donnera chacun d’eux 
deux francs royaulx. Aulcuns aventuriers se tirè- 
rent vers Nantes, et les aultres retournèrent au 
service du roy des Romains. 

CHAPITRE CLVIII. 

Le couronnement do fîU de Clarence en Irlande. Son emprisonnement 
en Engleterre , et la mort dn seigneur Martin Zwatrc. 

Après que le comte de Richemont fut couronne 
roy d’Angleterre , et institué Henri septiesmedece 
nom par le confori et puissant subside du roy 
de France , pluseurs débats et contentions se ger- 
minèrent entre les Anglez, dont ceulx auxquels 

ce couronnement povoit plus desplaire , estoit au 
prince héritier et successeur de la très haulte et 
très excellente maison d’Iorcq , laquelle estoit tant 
excellenlement eslevée en triomphante majesté, 
que le bruict et la splendeur en estoit veu et oj 
par les sept climats du monde ; et maintenant es- 
toit tant soudainement tombée et mise en déser- 
tion par fortune , que à peu si l’on y perchevoit 
paroit, couverture, pillier, ne fondement qui le 
peusist redrescher en royale convalescence. Tous 
tesfois ung rainceau extraicl d’estoc de royale géni- 
ture, s’estoit nourri entre lesfertilset seigneurieux 
arbrisseaux d’Irlande, lequel, quand il ot esté paré, 
llouri et eslevé en force, a voulu réparer et re- 
mettre e nhonneur resplendissant l’arche glo- 
rieuse et triumphante maison d’Iorcq , dont il est 
issu. Ce très noble rainceau est Edouard, fils du 
duc de Clarence , lequel , par le conseil et meure 
délibération des nobles d’Irlande , et en faveur de 
plusieurs barons d’Angleterre , ses bienveuillans, 
* fut délibéré de soi couronner roy , et d’expulser 
de son royal trosne le comte de Richemont, qui 
lors occupoit la couronne d’Angleterre , au très 
grand préjudice , dépression et dommaige de la- 
dite maison, ensemble de trèshaulls etpuissansper- 
sonnaiges, quisoubz les appendances avoieni pïîns 
origine , propagation et nourriture. Dont , pour 
venir à c hief de sa haulte prétente, et affin d’avoir 
aide de ses affidés , fit advertir de son emprinse, 
très haulte et puissante dame, madame Marguerite 

d’Iorcq, ducesse de Bourgogne, sa tante, jadis 
espouse de très illustre prince monseigneur le duc 
Charles de Bourgogne, que Dieu absolve! Geste 
très haulte et puissante dame , diligenta tellement 
pour son nepveu, vers la sérénité de son beau- 
fils, Toy des Romains, qu’elle esleva une bande 
d’Allemans en nombre de quinze à seize cents , 
desquels estoit principal conductenr et capitaine , 
sire Martin Zwatre. Les préparations faictes des- 
dits Allemands, sortis de vivres et d’artillerie, ha- 
billés et bien payés pour aulcuns temps ^ ils se 
partirent de Hollande, et arrivèrent en Irlande, où 
ils trouvèrent le duc de Clarence, ensemble les 
comtes de Lynconne et de Guldar, et des nobles 
du pays , qui , du grément de tout le peuple , le 
firent couronner roy d’Angleterre par deux ar- 
chevesques et douze évesques , puis le menèrent 
à main armée au pays du nort en Angleterre , 
et descendirent en une havre nommé le Four, et 
en passant les grandes montaignes , sans quelque 
périlleux rencontre , se trouvèrent à Scan fort , où 
plusieurs seigneurs de là entour se rendirent à son 
obéissance. ^ 

Le roy Edouard, nouvellement couronné en 
Irlande, arrive à Scanfort à grande puissance, 
sire Edouard de Oudeville , seigneur d’Escalles , 
tenant parti pour le roy Henry , estoit venu à 
une ville nommée Lancastre, accompaignié de 
six mille hommes , pour secourir l’armée du roy 
Edouard; duquel il fut teUement poursuivi de 

logis en logis , et rebouté par trois jours conti- 
nuels, -qu’il fut contraint de passer la forest de 
Notinghen , à très grand haste. Le seigneur de 
Occenfort, le seigneur de Sai’esbry et Tallebot , 
le seigneur d’Astinghen , messire Jehan Sauvaige, 
et aultres grands seigneurs , accompaignés de 
quinze raille horames , lesquels , après la venue 
dudit seigneur d’Escales, congnoissant la dispo- 
sition de l’arraée du roy Édouard, repassèrent 
l’eaue à toute diligence , sans oser attendre sa 
puissance , et se rendirent comme fuitifs. Ceux de 
la cité d’Iorcq , advertis du couronnement du 
roy Édouard^ en Irlande, de la descente de son 
armée en Angleterre, devant laquelle le seigneur 
de Saresbry , et autres de l’avant-garde du roy 
Henry, avoit desjà tourné le dos, se déclarèrent 
de son parti; semblablement le seigneur de 
Stroppe, qui long-temps avoit tenu le chasteau 
dudit lorcq. Ce mesme jour que ladite avant- 
garde abandonna Nottinghe, le seigneur de Veales, 
qui venoit au service du roy Henry , accompaigné 
de dix mille hommes , tourna comme les aultres 
en fuite, et passa sa bende parmi Londres, et là 
entra; et lors ceux qui estoient en francise de 
Londres, voyans ce desrqi , pensans que tout es - 
toit gaigné pour le roy Édouard , saillirent hors 
de leurs francises , pillèrent les serviteurs et bien- 
veuillans du roy Henry demeurans là entour , et 
crièrent à haulte voix, comme tous resjouis : 
Vive Werwicq .au roy Edouard ! ’ 

Le roy Edouard chassant ses ennemis devant 
lui, et quérant adversaire, chevaucha parmi la 
forest de Notlinghen ; et sans entrer en la ville, 
vint à Nieuwerque, où il passa la rivière , qui est 
fort grande, au long de laquelle il marcha au 
pays, environ deux ou trois lieues; et, au bout 
d’une prairie, trouva l’armée du roy Henry , lez 
un villaige à deux aesles. L’avant-garde estoit 
en chief , le comte d’Occenfort , accompagné du 
seigneur de Scaudale , du seigneur de Saresbry , 
du seigneur d’Estingles, du fils du duc deNorfolque, 
frère au seigneur de Linconne , et de plusieurs 
grands nobles et puissants barons d’Aingleterre. En 
l’esle dexlre de ladite avant-garde estoit en chief 
le seigneur d’Escales, ayant deux mille chevaulx; 
et, en la senestre, sire Jehan Saulvaige, à tout 
quatorze cents chevaulx. En la grande bataille , 
estoit le roy Henry, en personne , accompaignié 
des nobles princes et notables chevaliers, en nom- 
bre de vingt mille ; et , en l’arrière-garde , estoit 
le seigneur d’Estranges, en nombre de quatorze à 
quinze mille. Mais la bataille du roi Edouard 
estoit en une masse , montant en nombre de huict 
inUle seulement; lesquels, quant vint au joindre 
d’un parti contre l’autre, ne peult porter le traict 
des archiers 'd’Angleterre, souverainement les 
Allemans, qui n’estoient armés qu’à demi;etjà- 
soit-c<; que ils montrassent grant vaillance , voire 
autant que possible , estoit, selon leur petit nombre 
et quantités : toutesfois ils lurent rompus et des- 

l'aicts , sagettés et chargés de traicts comme héri- 
chons. 

Illecq moriit le comte de Linconne , très preux 
et renommé en armes , sire Martin Zwatre , che- 
valier fort entreprenant et de très hardi couraige , 
ensemble plusieurs notables personnaiges , en si 
grand nombre , que de toute leur armée n’eschap- 
pèrent que deux cens ; desquels , deux jours après, 
ceux qui furent trouvés Irlandois et Anglois furent 
pendus, et les estrangiers furent congiés. Et le 
roy Edouard fut prins et mené prisonnier en la 
ville de Nieuwercq, à quatre lieues près, où le 
roy Henry, joyeulxdesa victoire, sans descendre 
en chemin , alla rendre grâce à Dieu de sa victoire 
et de sa bonne fortune. Les collèges de la grande 
église, à solennelle procession, lui vindrent au- 
devant : il salua la vierge Marie , et donna son 
estendard à l’image de Sainct-George ; et deux 
jours après , rompit son armée tant nettement 
qu’il n’avoit autour de lui plus haut de quatre à 
cinq mille hommes. 


CHAPITRE CLIX. 


Ravitaillement de The'ronanne faict par monseignear PhUippe de 
Clèvet , monieigneur de Goeldres et le comte de Nassoa 


Thérouane , voyant Sainct-Omer qui lui so- 
loit favoriser, le contrarier, le chasteau de Re- 
meslure- qui lui fut ennemi mortel, fut en grande 

désolation , prochaine de tous ses ennemis , loin^- 
taine de ses bienveuillans , comme une brebclte 
familleuse en la gueule de loups, esgarée des biens 
et du bon pastoureau. Les Franebois, au-debors 
de son fort , lui faisoient grand travail , et la fa- 
mine , par dedans , lui faisoit grand reveil ; car 
chevaulx, chiens, rats et souris estoient livrés aux 
familleuses dents des corps humains; et plus ebière- 
mentvendusque gras bœufs , mis sur les estaux des 
bouchiers. Le roi des Romains , considérant l’ex- 
trême nécessité dont elle estoit oppressée, ensemble 
la dommageuse perte que ce seroit, si les ennemis 
la recouvroient , veu la ebière coustance de son 
enlretenement , délibéra, par le conseil des nobles 
princes de son sang , de lui donner confort et brief 
subside. Et pour ce que l’œil, la main, et la 
puissance des Franebois, estoient plus aspres, 
promps et diligents de l’a gueter que oneques , 
mais, le roy print le choix de sa chevalerie, pour la 
secourir de vivres, et pour hurter aux adver- 
saires, se le cas s’y donnoit. Provision fut faicte de 
toutes choses nécessaires à ravitaillement, jusques 
à trois cens chariots , les deux cens pour la ville , 
et l’aultre cent pour l’armée; et estoit chef de 
ceste emprinse monseigneur Philippe de Clèves, 
'accompagné de monseigneur de Gueldres, du 
comte de Nassou , le bastard Bauduin de Bour- 
gogne , le seigneur d’Isestain , le seigneur de 
Valckestain, le seigneur de Meurs, souverain 
de Flandre , le comte de Sorre , messire Charles 

tle Saveuse , le sei^eur de Croy , le seigneur 
de la Boutillerie, Sallezar , le seigneur de Las- 
saras, le seigneur de Montfalcon , Jacques de 
Foucquesolle , Hugues de Meleun , et aultres che- 
valiers et escuyers, ju^ques au nombre de deux 
cents; et avec ce une grosse et forte hende d’Al- 
lemans et de sept à huit cent Flamens; et me- 
nèrent quinze ou vingt pieches d’artillerie voi- 
lant, dont il y avoit trois bonnes serpentines. 

Le roy estant en Zellande , les seigneurs, leurs 
sequelles, les vivres, leurs chariots et les engiens 
se partirent de Bruges le dix-septième de juing, 
et passèrent au Noe-Fossé sans empesche. Lors 
estoit le seigneur des Querdes à Sainct-Omer , 
accompagné de quatre cens lanches , le bastard 
Cardon et Querqueleuvent estoient en la ville 
d’Aire ; et se logea sur Blancquemont à plain 
champ, l’ost des Bourguignons, à une petite Fieue 
près d’Aire , où ils prindrent de quarante à cin- 
quante pièces de vin que ceulx d’Aire envoyoient 
à ceulx de Sainct-Omer. De la prinse desdits vins 
firent les Flamens grand feste, et le buvoient en 
lieu de cervoise, à longs baseaux, et rondeloient 
les poinçons à force de brachs. Le lendemain, 
tost après qu’ils furent deslogés, vindrent nouvel- 
les aux princes, par les avant-coureurs des Fran- 
chois ; qui toujours les cottoyoient si donnèrent 
à entendre que jamais homme n’en reschapperoit, 
ne retourneroit à port de salut, ainchois seroient 
combattus; et lesdits coureurs respondirentjoyeu- 

senient: «A ce faire sommes , nous venus; c’est le 
marché que nous demandons ». Et lorsqu’ils fu- 
rent à demie lieue de Thérouane, leur fut rap- 
porté par les avant-coureurs que , aux ravains à 
l’environ , estoient grosses embusches des Fran- 
chois pour les ruer jus , et aulcuns aultres, en 
nombre de mille chevaulx , se préparoient pour 
les recepvoir, desquels l’on perchevoit les estan- 
dards et enseignes. De ce rapport estoient les 
Bourguignons non espantez, mais plus encoura- 
gez et joyeulx que devant ; car fort désiroient 
se joindre aux ennemis. Et comme ceux qui cui- 
doient avoir un grand et merveilleux rencontre fu- 
rent tous délibérés de combattre , et monseigneur 
Philippes ordonna les batailles par le conseil 
des princes, qui tous se mirent à pied, chacun 
une picque en la main , et laissèrent leurs chevaulx 
aux pages fort arrière d’eulx, afin de non avoir 
espérance, sans victoire. Ils se cloyrent de leur 
charroy., mirent trois serpentines en front et trois 
en queue , mirent gens de cheval sur aesles, pour 
escarmucher et avant-courir , et eurent si bon 
ordre, que l’un ne passoit l’aultre ; chascun sca- 
voit ce qu’il debvoit faire. Et lors les Allemands, 
qui estoient la plus forte bende environ de deux 
mille, cuidans ce jour avoir hurt de la bataille , 
se mirent à genoulx , selon la manière du pays , 
et baisèrent la terre , et monseigneur Philippes, 
par doulces et aimables paroles_, les admonesta 
de bien besongner, priant qu’ils fussent loyaulx 

au roy des Romains et à ceulx de son parti; et 
ils respondirent de vif et joyeux couraigc qu’ils 
viveroient et inourroient pour lui, et avec ce si 
ne l’abandonneroient jusques au dernier homme; 
et quand ainsi seroit que les Franchois seroient 
dix mille ^ se ne redoutoient-ils les assaillir. Geste 
response espresse d’un hardi courage resjoït tous 
ceulx de l’armée, desquels aulcuns, voyans leur 
bonne affection larmoyoient par pitié , consi- 
dérans que d’estranges marches ils estoient venus 
ès pays au service du roy , libéralement eulx 
offrir au dangier de mort. Et jà soit ceque tou- 
tes ces préparatoires de batailles, furent subtil- 
lement ordonnées , tant pour combattre que 
pour estre combattu , et qua en ceste notable 
ordonnance ils marchassent auprès de la ville , 
toutes fois la bataille des Franchois n’approcha 
plus prés d’un ject de veuglaire ; et firent aulcun 
seigne de planer et de non combattre ; car ils ne 
se sentoient fors assez pour ce faire, à cause qu’ils 
attendoient la compagnie du maressal de Goy, 
du bastard de Bourbon , du seigneur de Sainct- 
Pierre et du grand ôscuyer de France , lesquels 
arrivèrent trois jours après le ravitaillement, cui- 
dans que, deux ..jours après leur venue , il se 
deusist faire. 

Ainsi doncques lesdits princes, ensemble l’ar- 
mée, sans quelque ahurt ou dur rencontre d’en- 
nemis, se trouvèrent à la porte de Thérouane, 
entre cinq et six heures du soir , le jour Saint 

Jean-Baptiste, an mille quatre cents quatre vingt 
et sept. La pluspart de l’armée fut logée pour 
ceste nuictau monastère de Saint-Augustin; mon- 
seigneur Philippes et aulcuns princes entrèrent 
en la ville , et conduiront leurs vivres, qui furent 
recueillis à grant joie. Les gens du capitaine Al- 
merade, qui illecq estoienten garnison , en grant 
perplexité et perchiés de famine , en widèrent ; 
et pour eslre rafreschiés de nouvelles gens j en- 
trèrent le seigneur de Ci’oy, Jacques le bastard 
de Saint-Pol le seigneur de la Boutillerie, accom- 
paignés de deux cents chevaulx , payés pour un 
mois, avec aulcuns aultres, qui paravant y estoient. 
Ils avoient vivres à larjesse pour trois mois , 
mais les mesnagiers de la ville estoient tous 
deffigurés de la grand oppresse de famine dont 
ils estoient aguillonnés. Les chariots qui les vic- 
tailles amenèrent, afin d’employer leur voyage 
et de non retourner à Videngen , chargèrent il- 
lecq diverses fâchons d’artillerie, dont les Fran- 
chois avoient faict leur amasse, comme de boul- 
lets de fer, manteaux^ taudis , petits bacquets de 
bois et de cuivre. 

Le ravitaillement achevé, les princes, l’armée 
et le carroy, retournèrent en notable ordonnance, 
fort désirants de trouver leurs adversaires , qui 
de paroles les avoient fort menachés , mais riens 
ne les admiroient ; car en passant saluèrent de 
traict à poudre ceulx d’Aire , et eulx leur firent 
le pareil, sans quelque attaincte d’un costé’ ne 

d’aultre. Advint qu’au destroict d’un pont, quant 
partie des gens de guerre et de carroy furent 
passés, les Franchois survindrent par uneestroicte 
voie couverte , pour cuider desfaire le demeu- 
rant; mais les Bourguignons monstrcrent si bon 
visaige, qu’ils retournèrent confus par la bonne 
et saige conduite des princes , lesquels, à grand 
honneur, louange et gloire se trouvèrent à Noef- 
fossé, où jà soit ce que le pont fusist rompu 
par les ennemis , toutesfois il fut soudainement 
refaict , si que chacun y passa à son aise , et fu- 
rent receus à grand joie en la comté de Flandres. 


CHAPITRE CLX. 


La recouvrance dc^ Theronanc par les Franchois. snr les Boargnignons. 

N’est merveille si le seigneur des Querdes, lors 
triomphant e n Artob comme un César en Rome , 
ne fut en grand desplaisance , quant il fut ad- 
verti que les princes du roi des Romains, à main 
armée et forts bras chevaleureux , avoient puis- 
samment et sans de rien s’admirer, ravitaillé la ville 
de Therouane, enclavée en la conférence de son 
hault dominer ; et afin de remédier au reboute- 
ment qu’il en pourroit avoir , il se mit en paine 
de recouvrer par subtil et cauteleux moyen ce 
qu’il avoit perdu par mal garde ; et de faictchoi- 

sit un compagnon tout fourré de malice, iJoine 
à son cinprendre, lequel, quant il eut bien veillé 
et instruict de ce qu’il debvoit faire, il l’envoya 
à Therouane, vers le bastard de Saint-Pol qui 
esloit illec en garnison , avec le seigneur de Croy; 
et faindoit le malicieux gars que le roi des Ro- 
niains l’envoyoit secrètement vers lui pour scavoir 
du gouvernement et cOnduicte de la ville I affin 
d’y donner subside et subvenir à ses nécessités. 
Tant pleut au bastard de Saint-Pol le beau par- 
ler du séducteur, que facilement il y donna cré- 
dence, tellement, que par lettres missives, il 
manda au roi tout le secret de la ville, les in- 
digences qu’ils avoient. tant de gens comme devi 
vres, et comment les princes, au congé prendre, 
leur avoient promis que dedans un mois après leur 
parlement ils auroient secours et recouvrance de 
quelque bonne ville ou chasteau prochain d’eux , 
qui leur seroit aide et racoinlance ^ ce que point 
n estoit advenu , dont ils estoient très fort attediés 
que faisoient ensemble plusieurs condoléances , 
qui longues seroient pour mectre en compte. 

Quant ce malicieux garnement fut adverti, et 
par bouche et par escript, de ce qu’il préten- 
doJt scavoir, il retourna fort joyeux, et présenta 
ses lettres , non point au roi des Romains , mais 
au seigneur des Querdes ; congnaissant la misé- 
rable disposition de la ville par lettres fainctes . 
rescripvit au nom du roi audit bastard ce que 
lx)n lui sembla; si lui renvoya de rechef son sium- 

lateur plus affiné que un vieux regnart, qui bien 
sçavoit noer entre deux eaues ; et quand il eut 
tiré tout ce que possible lui fut de scavoir , il 
fit son amas de gens d’armes, et fit tenir aul- 
cuns jours> à manière de siège volant ; puis, à 
l’obscurité de la nuict, planta une embuscbe au 
bois de Saint-Jean , assez près d’illecq , et logea une 
quantité de ses gens en un ravain ; aulcuns sor- 
tis d’eschelles, se descendirent ès fossés, et les > 
aultres se joindirent rez à rez des murs , tant 
coilement que les guailteurs ne s’en peulrent ap- 
percevoir. Il y avoit en Tlierouane toujours un 
guet sur le clochier, lequel, sitost que le jour es- 
loit esclarci, descouvroit autour de la cité ; mais 
les embusches des Franchois furent pour ceste 
fois tant subtillement conduictes, que riens n’en 
vint à congnoissance. Ce guet avoit accoustumé de 
taper cinq ou six fois la cloche du matin, au sou 
de laquelle le guet de la nuict descendoit , et ces- 
tui du jour s’avanchoit; mais advint que le guet 
tlu clocher fut fort négligent pour ceste fois de 
sonner de la cloche , dont il fut noté d’avoir eu 
entendement avec les Franchois; et pour ce qu’il 
ne faisoit devoir à son appartenir , les guaitteurs 
de la nuict, fort ti availlés de longue veille , des- 
cendirent de la muraille avant le son , et le guet 
de la porte n’y dounoit quelques advanches ; si 
que , pendant ce temps , Franchois, tous advisés de 
leur faict , besougnèrént à leurs pieches ; em- 
J>usches se descouvrirent; eschelles furent dres~ 

chées ; gendarmes gaignèrent les murs , descen- 
dirent en la ville , et occirent vingt ou trente 
hommes qui leur donnèrent résistence. La plupart 
des guaitteurs de huict reposoient en leurs lits; 
aulcuns', qui se cuidoient sauver , se ruoient ès 
fossés. Un estrangier, routier de guerre , ouvrit 
la porte aux ennemis ; le seigneur de Croj , le 
bastardde Saint-Pol, et aulcuns nobles, surprins 
des Franchois par faute de guet et fort mes- 
cbante garde, rendirent leurs corps prisonniers; 
et ainsi , après que Thérouane eut esté ès mains 
des Bourguignons un an entier , et quarante-six 
jours après qu’elle eut souffert intolérables 
plaies par verges de famine , et qu’elle eut cousté 
innumérable avoir en son ravitailler , elle fulre- 
prinse, recouvrée et reconquise par les Franchois 
sur les Bourguignons , le lendemain de la Saint- 
Christofle, l’an mil quatre cents quatre vingts et 
sept. 

En ces mesmes jours, la nuict de la Magdeleine, 
fut bruslé par feu de meschief, la ville de Bourges 
en Berry , tant horriblement , qu’il y eut neuf 
mille six cents soixante quinze maisons arses, dix 
églises, parmi celles des Carmes et des-Augustins, 
deux portes de la ville et grand partie des faulx- 
bourgs. Et à cause du différent qui lors estoil 
entre ceulx de Bourges et de Lion , pour la 
francque feste que chascun d’eulx prétendoit avoir, 
les Lionnois furent suspicionnés d’avoir bouté le 
feu, mais riens n’en vint à clarté. Neuf ou dix 

mois après ^raiid partie du démourant de la ville 
lut pareillement bruslé par feu de meschief. 


CHAPITRE CLXl. 


Le dur rencontre de» Bourguignons* devant Béthune , que aulcunes gen» 
nommèrent la journée de* Fromaiges. 

N’est merveilles, si le seigneur des Querdes , 
et plusieurs de sa bende natifs de Picardie, sont 
Cauteleux, fort subtils et ingénieux, car les an- 
chiennes histoires nous enseignent que les Pi- 
carsdescendirent des Grégeois, qui, sur tbutes na- 
tions en science, en art et en armes, furent les 
plus recommandés; et que ainsi soit qu’ils soient 
imitateurs des Grégeois , leurs progéniteurs, le 
vrai s’en apperra en l’exécution de ceste besongne. 

Le seigneur des Querdes, voyant que la no- 
blesse du roy des Romains, flourissant en honneur 
et prouesse , aspiroit de prendre quelques villes 
en frontière, pouriàvoir entrée en France, dé- 
libéra , long-temps avant la délivrance de Thé- 
rouane, de attrapper la fleur et le choix de sa 
chevalerie par quelque malicieux tour. Dont, pour 
achever son emprinse, à peu de travail de corps, 
et à grand gaigne, il forgea médiateurs de mesmes, 
lesquels il envoya vers ceulx auxquels il espéroit 
que volontiers ils tendroient les oreilles ; et en- 
tre les aultres ung conipaignon aventureux , 


Digilized by Google 


(‘487) UE^JBAN MOL.INET. 167 

nommé Ruelle, uatU' de Lisle, ayant un sien frère 
au chasleau de Betiiune, conduisit la fraudulente 
déception , et s’adrescha au lieutenant de la gou^ 
vernance de Lisle, à luessire Bauduiii de Lanuoy ; 
et finablement à monseigneur Philippe tle Clèves» 
auquel, pour agencier son fait, disoit que les villes 
des frontières esloient fort dépopulées de geus- 
d’armes , à cause des garnisons qui s’esloient tirées 
au siège de Nantes, et que jamais l’on n’aroit si 
belle au jeu ; et se faisoit fort de leur livrer, se 
l’on y vouloit entendre, le chasteau et la ville de 
Bethune. Plusieurs gens expérii.iicntés des fraudes 
etbersauldés des grans déceptions eussent beaucoup 
pesé le faict avant de lui donner crédence ; mais 
il estoit tant bien enlaugaigé , son langaige si 
bien instruict^ son instruction si bien colourée 
et sa couleur tant apparante, que fort leur fut 
de le croire, et que, après plusieurs avis et cou - 
sultations, journée fut prinse que. le marchand 
devoit livrer ledit chasteau par un mardi vingt- 
quatrième de juillet, à l’heure de douze heures à 
la nuict. Du pris qu’il en pouit avoir je u’en fus 
jamais adverti. Et lors si les Bourguignons 
firent grans apprests d’avoir 1 leur, > marchan- 
dise, les Franchois d’aullre part, informés de la 
vendition, firent grande diligence de les recueillir 
et de les payer d’aultre monnoie qu’ils n’enien- 
doient à recepvoir. Mais pourtant que le seigwur 
des Querdes avoit mandé au prévost de Paris et 
aultres capitaines qu’ils leur envoyassent gens d’ar- 

mes pour recouvrer Thérouane, lesquels passèrent 
par Cambresis en diverses compagnies, la journée 
du mardi fut rompue, et fut remise au vèndredi 
par nuict, dont sabmedi ajourna. 

En ce temps pendant, Thérouanne fut reconquise, 
puis le seigneur des Querdes entendit au faictdeBé- 
thuneetdisposa de sesembusches. Monseigneur Phi- 
lippe de Clèves, fort désirant d’achever son em- 
prinse , fit amas de gens de guerre, fit sçavoir son 
intention au duc deGueldres et au comte de Nas- 
sou, qui estoient à Bruges, et les avisa qu’il en- 
tendoit que les Franchois seussent son emprinse, 
ou que vraisemblable il y auroit débat ; et lui of- 
frant la part qu’il donna à monseigneur de Nassou, 
qui est de grand corraige, désirant d’aller à l’em- 
prinse avec monseigneur Pbilippes, et de y mener 
monseigneur de Gueldres , qu’il lenoit en singu- 
lière afieclion , qui de bon cœur l’accompagnèrent, 
pareillement , au seigneur de Boussu , déjà fort 
avant en son eage et très fort Iravaillié de gouttes. 
N’y avoit toutesfois nuis d’eux qui doubtast de la 
faulselé des Franchois, espcrans qu’üs estoient 
ailleurs empeschés ; et leur sembloit bien qu’ils 
parviendroient légièrement à leur entente; mais 
pour estre noblement accompaignés , et aussi pour 
doubtes de rencontres, ils appelèrent leurs plus 
Icaux et familliers amis , nobles chevaliers et puis- 
sans conducteurs, fort expérimentés delà guerre; 
et y furent le seigneur de Molenbais, lequel con- 
duisoil ceste emprinse sous monseigneur Philippe 

tle Ravestain , le seigneur d’Estrées ,1e seigneur de 
Canibray , le seigneur de Lens , le seigneur de 
Forest, leseigneur deTrellon,LamantdeBruxelles, 
le seigneur de Lassaras , le seigneur de Famars , 
le seigneur de Monlfaulcon , Jacques de Fouc- 
quesolle , La Mouche , Gcnnet de Habart , Estienne 
de Chastalle , le bastard Gérasme, Chariot de Men- 
neville, Ferry de Nouvelle, Anthoine de Mas- 
thain , Anthoine de Fontaines , Anthoine de Lon- 
gheval, Anthoine de Longchamps, Anthoine de 
Sains, Claude de Zurre , Pierre de Gaure , Belle- 
Forrière^ aulcunes escades de la garde, cinq 
cent piétons de Werny et des villages à l’envi- 
ron , et aullres, jusques au nombre de seize cents 
à dix-sept cents, et de douze à treize cents ché- 
vaulx , avec certain carroi garni de bateaux arti- 
ficieux, cordes et instrumens h ce servans. 

Quant le seigneur des Querdes , ensemble les 
Franchois, furent au-dessus de Thérouanne, bien 
advertis de la marchandise qui se debvoit livrer 
aux Bourguignons, le vendredi par nuict ils gar- 
nirent le chasteau de Béthune de deux cents crene- 
quiniers , et la ville de deux cents lances ; puis 
assirent six ou sept embusches , et ordonnèrent 
les aulcuns pour donner dedans les Bourguignons , 
se ils trouvoienl avantaige, les aultres pour les 
mettre en desroy , les aultres pour donner la chasse^ 
les aultres pour garder lespassaiges, et les aultres 
pour secourir au plus foible quartier. Et furent 
lesdites embusches tant secrètement assises, (pie 

oncques ne se percheurent les Bourguignons , du 
maintien desquels le seigneur des Querdes, par ses 
espies, avoit nouvelles d’heure en heure. Les Bour- 
guignons en jiotable ordonnance, comme tous 
asseurés^ sans crainte d’en nemb, et non sachans 
l’atrappe qui se faisoit sur eux, passèrent au 
pont àMerinville, et en approchant de nuict la ville 
de Béthune, à moins de noise que faire se povoit , 
regardant au hault et voyant plusieurs impressions 
au ciel à manière d’estoiles chéantes sur la ville , 
pronostiquèrent aucuns que c’estoit signe qu’il y 
auroit grand boucherie de P’ranchois ; et de faict 
déjà partissoient les quartiers , et se logoient ès 
maisons des riches bourgeois dont ils avoient con- 
gnoissance ; et leur sembloit bien qu’iU estoient 
seigneurs et maistres de Béthune ; mais, Dieu et 
fortune en disposèrent autrement. Le guide des 
Bourguignons nienoit les piétons autour delà ville, 
en laquelle l’on n’ooit noise n’effroi non plus que 
s’il n’y eussist eu ame. 

Après ce long pourmenaige, les Cordeliers sonnè- 
rent leurs matines, puisdouze heures sonnèrent^ et 
toutesfoisil estoit plus de deux heures et demi ; et se 
fitcedesroyd’orlogeparl’entendementquelesFran- 
chois avoient avec l’un des facteurs qui conduisent 
la sonnerie. Lequel se mist hors de la voie , si que 
oncques depuis n’en fust nouvelles. Il y avoit cer- 
tains signes qui se debvoient faire au chasteau, de 
la part des marebans', lesquels ne furent niveus ni 
appercheus; mais pourtant ne délaissèrent àpour- 

chasser leur adventure. Les seigneurs ordonnèrent 
six ou huit nobles hommes pour faire leur em- 
prinse , gens sans paour et bien asseurés , c’est as- 
savoir : Jacques de Foucquesolle , Ferry de Nou- 
velle, le hastard de Thérasme, La Mouche et 
Chariot de Menneville , et chacun print dix 
, hommes à son commandement , pour porter 
l?acquets de cuir , eschielles , cordes et instruniens 
à ce propice ; et ainsi qu’ils faisoient leurs prépa- 
ratoires pour taster les fossets, et entrer au chas- 
teau, ainsi qu’il estoit devisé, survint d’aventure , 
ung homme Franchois, auquel ils demandèrent : 

» Qui vive? » Et il respondit : «cLe roy ! » Les 
aultres demandèrent : « Quel roy ? » et celui 
dit : « Le roy de France! n’estes-vous pas Fran- 
» chois comme moi? Ne savez-vous pas que les 
» seigneur des Querdes a mandé gens d’armes 
» à tous lez , jusques au nombre de quinze à 
» seize cents chevaulxi et les a mis en diverses 
» embusches pour ruer jus les Bourguignons , 

» qui Guident prendre et embler le chasteau et la 
» ville de Béthune. »> 

De ces nouvelles furent les compaignons tant fort 
esbahis que rien plus. Se fut ledit Franchois amené 
devant les capitaines, auxquels il récita ce que des- 
sus est dict , et persistant tousjours en son ferme 
propos. Aulcuns disoient : « Possible est qu’il dit 
» vérité. »Lesaultresdisoient:«Possiblequ’ilment, 

» et qu’il est ici envoyé pour rompre nostre faict; ne 
» se faultarrester àla voix d’un homme. »Toutesfois 

le clesreglement de l’horloge , la faulte des signes 
qui ne furent desmontrés qu’à l’approche du jour, il 
futconcluddelaissier l’emprinse ; etles nobles hom- 
mes qni premiers en firent l’essai , firent hastive- 
ment rapporter leurs bacquels^ et recoeillèreut 
aulcunes de leurs baghues , et puis retournèrent en 
leur compagnie , fort desplaisans de la malicieuse 
et faulse déception où leurs ennemis les avoient 
attirés ; et entre les aultres ceulx à qui l’ennui en 
gissoit au plus près du cœur , estoient ceulx à qui 
les fins et màlicieux garnements s’estoient adressiés 
pour baslir la matière ; et est à présupposer qu’ils 
eurent des Bourguignons plus de dix mille majé- 
dictions. 

Quant cesle noble chevalerie, qui estoit le chois, 
le pris , le bruict et la riche espargne du roy des 
Romains, se vist tant cauleleusement séduicte , 
abusée et déceue , n’est à doubter qu’il y eut plu- 
sieurs cœurs dolens ; et furent tellement aguil- 
lonnés de tristesse, qu’à peu qu’ils n’avoient force 
ne hardement ; et avec ce , et les hommes et les 
chevaulx estoient tant travaillés par longues veilles, 
parce qu’on les avoit chariés du long de la sep- 
maine , que plusieurs en estoient foullés et amatis ; 
et pour ce qu’ils ne se doubtoient de leurs ennemis, 
ils n’estoient armés qu’à demi. 

Quant la noblesse se veitmalheureusement frustrée 
de son emprinse , la conclusion porta de retourner, 
et de soi monstrer en bataille devant la ville ; et 
quant l’aube du jour fut crevée, pour congnoistre la 

vérité de ce que les Franchois avoient misavant des 
ambassades du seigneur desQuerdes, l’on envoya 
pour descouvrir quatre hommes d’armes et douze 
crenequiniers , lesquels se tirèrent vers un molin 
à vent , ou riens ne pereheurent ; puis allèrent à 
une maladrie, où un ladre, qui desjà estoitsur pied, 
leur certifia , après brefve inquisition , que rien ne 
scavoit des Franchois ne de leur venue, estât ne de 
leur embusche. Mais après qu’ils furent un petit 
eslongiés d’illecq, ils pereheurent vingt ou trente 
chevaulx des avant-coureurs des François , et s’en 
vindrent dire les nouvelles à la seigneurie-, qui tan- 
tost y envoya Claude de Zurre , accompaignié de 
soixa nte ou quatre-vingt chevaulx. Et lors s’a- 
monstra une puissance de Franchois en une vallée, 
qui verdement , comme fresques et bien reposés , 
chargèrent sur les Bourguignons ; et les Bourgui- 
gnons d’aultre part, sans les craindre ni barguigner, 
donnèrent dedans puissamment. Là furent d’un 
costé et d’aultre lanches brisées , chevaulx 
esfondrés et hommes abattus ; et en fut le hurt 
fort dur et bien attainct ; si que chascun eut hon- 
neur ; mais la force des Franchois es multiplia ^ar 
les ambassades qui les secouroient , et la puissance 
des Bourguignons s’afFeiblia par les fuitifs qui s’en 
couroient, tellement que Franchois furent les 
maistres, et Bourguignons mis en desroi, quidon- 
noient les fuites par grosses compaignies ; et aban- 
donnèrent les piétons, comme brebis sans pasteur, 
en la gueule des loups. Mais monseigneur le comte 

de Nasscu , et avec lui le duc de Gueldres, et les 
nobles chevaleureux corraiges , dirent que mieulx 
aimeroient à mourir que bleschier leur honneur ; 
et bien qu’ils fussent séduicts et trahis plaine- 
ment, ne voulurent abandonner les nobles hom- 
mes, ains recoeillèrent les piétons et les consolèrent 
à leur povoir, pendant le temps que Franchois don- 
noient la chasse aux Bourguignons jusques auprès 
de Bailleul ; et lors le seigneur de Boussu , comme 
preux et vaillant chevalier, radouboit les com- 
paignonsel appeloitles fuyans, les unspardoulces 
paroles aimables , les au 1 très par dures et aigres 
repréhensions. Anthoine de Fontaine disoit aux 
fuilil's : « O noblesse de Bourgogne , seras -tu 
» maintenant foullée? Où est ta force? Où est ta 
» grande et renommée prouesse ! » Et d’aultre part 
le duc de Gueldres , le comte de Nassou , Ferry de 
Nouvelle , et aultres nobles hommes vaUlans , offri- 
rent leurs corps à tout périls mortels , pour re- 
coeillir et entretenir les piétons; ensemble di- 
soient qu’ils vivroient et mourroient avec eulx. 
Et entre les aultres^ le seigneur de Lassaras, noble 
chevalier de Savoie, faisoit merveilles d’armes en 
soi deffendant comme un petit Ogier , d’une grande 
espée qu’il avoit ès mains ; mais il fut tellement 
aggressé des Franchois, qu’il fut navré à mort ; se 
rendit l’âme peu de jours après. Le comte de Nas- 
sou estant à pied , qui chevaleureusement se main- 
tint, fut attainct en la joue d’un coup delanche, 
dnquel il fut abattu par terre; et lui abattu, fut 

perchié et en dangier de mort. Et si les puissants 
princes , très nobles chevaliers , et vaillans barons, 
espandoient sang et sueur de corps et de bras, en 
la protection des piétons, n’est à doubter que les 
piétons, voyans leur haiilt vouloir et admirables 
proesses, s’employèrent à leur povoir ; car ainsi 
qu’ils cstoient tirés trois quarts de lieue arrière 
de Bétfîune, en un villaige nommé lluignes, ils se 
porèrent et delFendireiit tant vaillamment, qu’ils 
lindrent une bonne demi heure , avant que l’on 
les peusist deffaire ; mais , sans la grosse bande 
et puissante multitude des Franchois qui les aviron- 
nèrent de tout lez , ils fussent demeurés sur pieds ; 
mais avec ce qu’ils estoient lassés , travaillés , 
annoyés , séduicls , et amatis , ils lurent tant 
vigoureusement entamés et enchargiés , qu’ils 
ne peulrent soustenir le faict , ains lurent mis à 
desconfîture ; si qu’il y en eut de compte faict , 
morts sur la place, parmi aul eu ns Franchois, le 
nombre de deux cent vingt-neuf, et environ autant 
que noyés que tués en la chasse ; et furent dé- 
tenus prisonniers monseigneur de Gueldres, le 
comte de Nassou, le seigneur de Boussu , le sei- 
gneur de Forest, le seigneur d’Endisselle, An- 
thoine deMasthain, Anthoine de Fontaine, Ferry 
de Nouvelle , Claude de Zurre, les frères de Mor- 
becque , Estienne de Chastelre^ et aultres nobles 
hommes de nom et d’armes, jusques au nombre 
de quarante et plus. 

Pendant la chasse , Anthoine de Long-champs 

aultres personnages du parti des Flamens, sire 
Adrien, seigneur de Rasenghien et Capperolle 
furent ceulx qui plus les tindrent en leur folle 
et dure arrogance ; et pour ce que sire Adrien 
Villain avoit esté dès l’an quatre-vingt et cinq , 
des principaulx commoteurs du peuple de la 
ville de Gand, qui s’estoit eslevée contre le roi à 
cause de la détention de son ills l’archiduc Phi- 
lippe en ladite ville , le roi l’avoit mal prins en 
gré , et s’estoit ledit Adrien Villain , après la 
mort de Guillaume Rine, absenté de Gand , lui, 
sa femme et son mesnage, et demouroit en la 
ville de Lisle ; et jà soit ce qu’il se disoit avoir 
asseurance , mandement et pardon du roy des Ro- 
mains, toutefois Chariot de Menneville et aulcuns 
archiers du comté de Nassou se trouvèrent en Lisle , 
prindrent le prisonnier, et le menèrent au chasteau 
de Willevorde , où il fut longue espasse assez es- 
troitement tenu, fort desplaisant cest emprison- 
nement à ses amis ; et advint par un jour d’esté, 
l’an mil quatre cent quatre-vingts et sept^ que 
Adrien de Lickerke, son cousin - germain , lui 
quatorzième de ses familiers amis , fort empoincts 
et bien montés , saichans que le chastellain estoit à 
Bruxelles, se trouva avec sabende entour de Wil- 
levorde , sur intention de retirer hors d6 prison 
sire Adrien son cousin; et> lorsqu’ils Lut des- 
cendu, il alla, lui quatrième seulement, hurter 
à la porte du chasteau, duquel le portier de 
prime face lui dénia entrée^ disant que le cbas- 

tellain estoit absent ; toutesfois , il multiplia 
tant «le prières, avancha tant de promesses^ et 
mit avant tant de beaux langaiges , persévérant 
en sa queste, que l’entrée lui fut offerte , et- 
demanda de prime venue où estoit son cousin 
deRasenghien, le portier respondit : « Seigneur^ il 
» n’est guaires loing. » Et sire Adrien de Rasen- 
ghien se pourmenoit avant la court , vestu d’une 
robbe longue , et lors Adrien de Lickerke s’ap- 
procha de lui et lui dit : « Revenez, beau cou- 
» sin , revenez, vous y avez assez esté. » Et lors mes- 
sire Adrien despouilla sa robbe longue , et se 
vestit d’une courte propice à son Jaict , puis en- 
forma un chaperon. Le portier voyant ‘ ces ma- 
nières de -faire, esleva ung grant cri; mais il se 
trouva buffé et rudement poussé contre les pa- 
rois , et tellement navré qu’on n’y espéroit vie. 
Une josne fille le voyant en ce dangier, se print 
à faire effroi, mais elle fut fort menacée , se 
n’osa dire mot. ' 

Ainsi doncques Adrien de Lickerke tira hors du 
chasteau messire ’ Adrien de Rasenghien , et le 
monta sur l’ung des chevaulx estant assez près 
d’illecq , puis widèrent la ville , et tournèrent 
leur compagnie au dehors, qui les attendoit. Au 
wider de la porte, une femme commença adiré 
haultet clerc : « Voilà un prisonnier eschappé! » 
Mais il n’y eut quelque poursuite , car les che- 
vaucheurs qui ramenoient leur proie sans entrer 
en Bruxelles, poindirent des espérons autant que 

chevaulx peulrent souffrir, et allèrent d’un trot 
repaistre à Frasne en Buissenois, et de là se 
trouvèrent à Tournay. 

Le violent eschap d’emprisonnement dudit 
Adrien de Rassenghien fut fort préjudiciable au 
pays, fort despiaisant au roi et au seigneur de 
Valhain , qui le chasteau avoit en garde; et 
sembloit bien à plusieurs subtils esprits, que s’il 
rentroit en Gand, il ne feroit point moins de 
mutinerie que paravant il avoit faict, ainsi que 
expérience le démonstra ; car sitost qu’il eust 
le pied ens, il trouva manière de rebelb'on , et 
suscita les membres et les testes folles en leurs 
erreurs et folle opinion ; et d’aultre part les 
Flamens voyans les pays foullés par faulte de 
justice , laquelle ils désiroient sommièrement estre 
entretenue , voloient aussi que le roy se fesist 
quicte des Allemans , lesquels ils voyoient ennuis , 
et avoient grand regret à la paix faicte de l’an 
quatre-vingt-deux; et leur sembloit bien que l’in- 
fraction d’icelle leur estoit dbommaigeable , et 
que , par la nutrition de la guerre, innumérablês 
deniers, quasi par millions, s’estoient levés en 
Flandres, desquels ils vouloient avoir le compte, 
pensans que tous n’estoient venus à la congnois- 
sance du roy ; mais aulcuns gouverneurs , comme 
ils disoient, les attribuoient à leur profit singulier, 
et disoient mesme-que le duc Philippe ne le duc 
Charles , n’avoient autant tiré de cbevance de 
Flandres , comme avt)i> faict le roy de sa prime 

venue. La garde du roi, qui sans entretenance 
avoit foullé et mengé le plat pays de Brabant et 
de Hollande, se tiroit lors vers lui estant en Bru- 
ges, et se tenoit à l’environ, au grand desplaisir 
de ceulx de la ville , qui fort doubtoient d’estre 
pillés tant par ladite garde, que par les Alle- 
mands qui lors estoient avec le roi , lequel sou- 
vent issoit et rentroit en la ville pour enlrete- 
nance de sa gendarmerie , laquelle il vouloit 
employer à la recouvrance d’aulcune ville , non 
pour piller Bruges, comme ils cuidoient, ne pour 
grever ses manans , qui contre lui machinoient ; 
et qui plus est, ils s’anuyoient parce que le roy, 
ensemble son estât, s’estoit long-temps tenu en 
Bruges, à la grande charge des hostellains qui les 
soutenoient à leurs despens , sans recevoir paye, 
dont ils estoient fort mal contens; et n’avoient 
sinon menaches, opprobres et villenies d’aulcuns 
mauvais garchons, qui disoienl par manière de dé- 
rision , que le temps estoit venu qu’ils baigne- 
roient leurs bras au sang des Flamens. 

Tels semblables mordans langaiges allumans 
les testes fumeuses, avec aultres sécrétés machi- 
nations et publiques menteries , furent cause de la 
détention et emprisonnement du roy et des siens, 
lequel toutesfois , à la requeste des Flamens, avoit 
mandé les estats du pays pour besongner au bien 
de paix j et de faict y estoient les députés de 
Ypres, Vallenchiennes, Lille, Douay et Orchies, 
ceulx de Bois-le-Duc et Mildebourg en Zellande. 

Advint un jour que les seigneurs de Bruges , 
ensemble tous les doyens des mesliers, estoient 
assemblés à la maison de la ville , devant Sainct- 
Donat, le roy vestu d’une robbe de drap d’or , 
sur un cheval couvert de mesme , ses gentilhom- 
mes devant lui en notable ordonnance , se tira 
vers eux , et voyant leur manière de faire , leur 
demanda quelle intention ils avoient ; et ils res- 
pondirent qu’ils vouloient paix; et le roi dit qu’il 
ne demandoit auitre chose, et regardassent entre 
eulx par quel tour on le polroit trouver et avoir, 
saulve l’honneur de lui , de son fils et des pays; 
car touchant sa part il avoit obtenu saulf-couduil 
pour vingt de ses gens aller vers le roy de 
France, pour practiquer bonne paix. 


CHAPITRE CLXIII. 


La {iriiiae de Coartraj par les Gantliois , et la mort du seigneur de 

Heule. 


Les Ganthois , en nombre de trois mille testes 
armées, desquels, entre les aultres estoit principal 
ducteur Adrien de Lickerke, assemblèrent charoy, 
engiens, artillerie^ eschelles, aisselles et cloyes, 
et certains instrumens propices à donner l’assault ; 
et par une longue nuict d’hiver, dont le neuvième 
de janvier adjourna, s’approchèrent de la ville 
de Courtray sur espérance de la gaigner ; et en- 

viron six heures du matin se trouvèrent es faulx- 
bourgs de la porte; mais afin que le train de 
leur charroy menast moins de bruit et que leur 
venue fust mieulx celée, ils espardirent estrain 
en grande abondance au long de la chaussée. 

Le guet de la ville, qui de riens ne se doubtoit , 
oyant ceste approche , demanda comme fort es- 
bahi, d’où venoient les chariots si matin, et 
aulcuns respondirent : « Ce sont les paysans , les- 
» quels amènent leurs biens à saulveté de paour 
» desGanthois.» Et n’y prindrentaultrementgârde. 
Les Ganthois toutes fois passèrent les barrières , 
et devallèrent en bas^ et pour ce que l’eau des ~ 
fossés estoit engellée^ et que les glaces n’estoient 
rompues^ ils se joindirent facilement à la mu- 
raille, dreschèrent leurs eschelles, et montèrent 
à mont; et quand ceulx de la ‘ville boutoient 
testes aux cresteaux pour eulx delFendre , ils 
estoient rudement reboutés de hacquebutes, vire- 
tons et sagettes. Et à cause dé la gelée le pont- 
levis ne s’estoit clos pour ceste nuict à son ap- 
partenir ; se fut par un seul cop de serpentine 
légièremenl abattu f SC donna ouverture a la 
ville et entrée aux Ganthois. L’assault fut aspre 
et soudain , et dura environ heure et demie , 
auquel il n’y eut que un seul homme de la ville 
mort^ lequel estoit l’hostellain de la Cornaille. 

Le bailly de Courtray et le seigneur d’Estrées, 
qui illec estoient en garnison , oyrent cest im- 
pétueux effroi se furent fort esbahis; dont, pour 

seureté de leurs vies saillirent hors de la ville , 
et tirèrent vers Lisle. La ville de Courtray ainsi 
prinse et conquise, les seigneurs, bourgeois et ma- 
nans firent serment au duc Philippe et aux Gan- 
thois; Cornille de la Barre, et le seigneur de Heu- 
le avec certain. nombre de compaignons de guerre, 
estoient au chasteau, lesquels par appointement 
se rendirent le lendemain , et firent aulcuns ser- 
ment comme dessus ; Cornille se partit, et le 
seigneur de Heulle demoura capitaine du chas- 
teau. 

La renommée de la prinse de Courtray fut 
tost espandue par la comté de Flandre , laquelle 
venue à la congnaissance du roy des Romains , 
cuidant que le chasteau que Ton estimoit impré- 
nable deussist tenir, monseigneur Philippe de 
Clèves se partit de Bruges , le vendredi ensuivant , 
prinl trois cents piétons , et s’achemina vers Cour- 
Iray , espérant donner secours audit chasteau, 
qui desjà. s’estoit rendu. Il se tira vers Ypres et 
laboura d’y bouter les piétons en garnison ; mais 
ceulx de la ville ne s’y voulurent assentir, par- 
quoi il s’en retourna en Bruges, jà soit ce que le 
seigneur de Heulle eusist faict le serment au duc 
Philippe et aux Ganthois, et fusist capitaine du 
chasteau. Toutes fois, Adrien de Lickerke avoit la 
clef de l’artillerie en garde , dont le seigneur de 
Heule estoit fort desplaisant; et comme repen- 
tant de son faict , commencha à aspirer après le 
roy des Romains, lequel, comme aulcuns tiennent, 

lut adverti de sou intention , car , ce temps pen- 
dant, lui estant en Bruges, il envoya deux cents et 
cinquante piétons , archiers , picquaires et halle- , 
bardiers, sous la conduite de This son escuyer 
d’escuyerie et aultres, pour donner secours audit 
capitaine ; mais les murmures des Brugelins rom- 
pirent et retardèrent l’emprinse du roy et de ses 
nobles, si que le seigneur de Heulle perdit la 
vie. Et advint par un dimanche deuxième de fé- 
vrier , que Adrien de Lickerke, capitaine de la 
ville de Courtray , fit assembler multitude de 
gens sur le marchié , pour faire exécution d’un 
inalfaicteur; en laquelle multitude estoient aulcuns 
liacquebutiers et canonniers de la garnison 
du chasteau. IjC seigneur de Heulle voyant le 
peuple amassé sur le marché , Adrien et aultres 
fort embesongnés, pensa d’achever son emprinse, 
et envoya ses paiges à l’assembler pour quérir 
ses souldoiers illecq amassés avecq les aultres, et 
lui mesraes alla à l’hostel d’ung maressal quérir 
aulcuns marteaux et instrumens , et fit rompte et 
desserrer les huys des prisons, où estoient aucuns 
compaignons que l’on prélendoit à exécuter , 
lesquels, délivrés de ce dangier , se tirèrent au- 
dit chasteau; et combien que Adrien Lickerke 
fusist fort embesongné et ententif à faire l’exé- 
cution du malheureux, néantmoins il percheut 
les paiges du seigneur de Heulle, qui appeloient 
lesdits liacquebutiers , et les faisoient tirer vers le 
chasteau , et se douta que ledit de Heulle ne pour- 

ch assast quelque folleemprinse ; pourquoi, sans plus 
avant procéder en l’exécution du malfaicteur , lequel 
il fit rebouter en prison , il appela ses gens en di- 
sant : « Le seigneur de HeuUe content à moi desfaire ; 
» les prisonniers sont eschappés, mais il luicoustera 
» chiere.» Adoncq à toute diligence fit ses prépa- 
ratoires , assaillit lé chasteau , fit rompre les 
ponts et les places par lesquelles il pensoit que 
secours pooit venir et fit publier qu’il donneroit 
trois marcs d’argent à sixh ommes qui les pre- 
miers entreroient, à six en suivant deux marcs 
et à six aultres un marc. 

Le seigneur de Heulle , sa femme et sa maisnée 
estoit audit chasteau , accompagné de dix-huict 
à vingt hommes de delFense , lequels boutèrent 
hors la bannière au roy des Romains ; l’as- 
sault fut donné aspre et puissant ; eschielles fu- 
rent dreschiées, chargiées de gens, ralongiéeset 
reloyées de leurs propres chaintures , quand trop 
courtes estoient ; et jà soit ce que les defiendans 
n’eussissent guaires de traict qui peusist grever les 
assaülans, à cause que ledit Adrien avoit la clef 
de l’artUlerie , toutesfois ils résistèrent vigoureu- 
sement à leurs adversaires , si en bleschèrent et 
navrèrent plusieurs ; mais finablement ils furent 
vaincus ; car après que l’assault eut duré environ 
trois heures, le chasteau fut prins, le seigneur de 
Heulle fut navré d’un vireton , et il se tira en sa 
chambre. Adrien de Lickerke entra audit chasteau ; 
si le trouva couché sur trois ou quatre coussins 


Digitized by Google 



3 o 6 chronique? (* 487 ) 

et en présence de la dame son espeuse qui 
le condoloit à son pooir, lui féru d’une espée trois 
cops en la teste , tellement qu’il morut Ulec sans 
confession, qui fut chose piteuse et lamentable. 


CHAPITRE GLXIV. 


Comment le peuple de Brades difploya ses banui&res sur 1e marche. 


Au commenchement du mois de febvrier très 
horribles et fières commotions du peuple de Bru- 
ges s’eslevèrent contre le roy des lîomains estant 
illec et contre ceux de son hostel, tellement que 
les' mestiers de la ville se mirent en armes, s’as- 
semblèrent par grosses multitudes en plusieurs 
lieux ; com de faictles carpentiers et ceulx de leur 
bende, pour scavoir qui entroit ou issoit de leur 
fort, se tirèrent aux portes devers Gand et Saincte 
Catherine, et les aulcuns sur les terrées. Le 
roi sentant ceste murmure, pensant appaisier le 
rumeur du peuple, qui tout la nuict s’estoit mu- 
tiné , se leva de bon matin , et entre cinq et six 
heures se trouva devant Sainct-Donas, où la tul- 
multe populaire estoit grande. Les gentilshommes 
de son hostel le suivoient à la file, chascun une 
picque à la main. Le roy à privée maisnie, ac- 
compaignié des seigneurs de Polhain et du sei- 
gneur de Mingoval et leurs sequelles, se tira vers 
lesdites portes, où il trouva les carpentiers, aux- 

quels il demanda qui les mouvoit d’estre ainsi en 
armes; et ils respondirent que ce faisoient pour 
garder leurville , avec aultres paroles fières et mix- 
tionnées de haulteur , dont le roy mal se contenta. 

Ce temps pendant, le comte de Sornes ensemble 
plusieurs gentilshommes, nobles et escuyers de 
rhoslel du roi, estoient en la place de Sainct- 
Donas, où ils se chauffoient en un grand feu , 
qui , par manière de passe temps et aussi pour 
veoir comment les jouvenceaux se conduiroient , 
si ce venoit à la force , dit à ceux de sa compai- 
gnie :« Faisons le limechon à la mode d’Allemagne.» 
Et lors les gentilshommes tous en armes , chacun 
la picqueau poing , firent quatre et quatre en nota- 
ble ordonnance un tour à la place à l’environ du 
feu ; puis le seigneur de Sorne s’escria et dit : 
» Chacun avalle sa picque !» A ce mot chacun fit 
son debvoir ; mais ceulx de la ville estans sur la 
place, et ceulx meismes qui estoient en la mai- 
son en grand nombre , oyans ces mots et voyans 
ces picques avallées , eurent telle paour et bidde, 
qu’ils ne scavoient où lancier ; et pour ce qu’ik 
estoient en suspicion et doubte des Allemans, 
ils cuidoient que l’on deusist chargier sur eulx, 
dont plusieurs donnèrent la fuite avant les rues ; 
aulcuns fermoient leurs huis , les aultres serroient 
leurs fenestres, aulcuns entroient en Sainct-Do- 
nas ; et y avoit tel cri, tel huy , telle presse , et 
telle foulle, que sans ordre et sans mesure l’on 
marchoit l’un sur l’autre. Illec estoient gens ah- 

batus et desfroissées, comme en bataille descon- 
lile. A cest effroi , le roi , ensemble sà compai- 
gnie, retourna de la porte, et se trouva en la place 
où se faisoit ce piteux desroi. Quand les Allemands 
les percheurent , ils crièrent : «Vive le roy ! » Lors 
les Flamens furent plus efirayés que devant; mais 
le roy, sans ame grever, recoeilla ses gens, se mit 
au milieu d’eux , et retourna à son hostel ; et les 
Brugbelins, plus effrayés que devant, persistèrent 
en leur commotion; car ce jour, environ douze 
heures, les mesliers, par le commandement de 
leurs doyens, s’assemblèrent en leurs maisons, se 
partirent en armes en grandes coinpaignies, ap- 
portèrent leurs bannières sur le marché, et prin- 
drent lieu chascun selon son estât et vocation. Il 
y avoit en ladite assemblée environ cinquante- 
deux enseignes, parmi aulcuns pignons, et dont 
entre les aultres la principale et mieux recom- 
mandée estoit la banière du comte de Flan- 
dre, qui estoit à drap d’or au lion de sable , 
située devant le beffroi de la ville ; une aultre 
auprès d’elle estoit l’étendard de Bruges , la ban- 
nière des bourgeois et des carpentiers sous les- 
quelles estoient dix-sept pignons de dix-sept 
mestiers qui se nomment naringuiçrs, comme 
marchands drappiers, foulions et painctres. Geulx 
de ceste bende sur toutes aultres fut celle qui plus 
cerna le roy en sa captivité. Ces bannières ainsi 
arrangées, et les gens des mestiers soubs elles , 
, l’on ferma le marchié et fortifia tellement de 

palis et d’artillerie , qu’il j avoit de compte faict 
quarante-neuf bastons à feu. Eh ceste orgueil- 
leuse pompe, assurés comme Rolland, se tenoient 
Brughelins fiers comme lions nuict et jour sur le 
marché , sans ouvrer ni service faire , sinon 
penser et imaginer par quel tour et moyen ils 
polroient pugnir et contrarier ceulx qui avoient 
eu le régime des deniers de la demaine du roy; 
et chascun ,en son quartier commenchèrent à 
faire logis et eslever tentes et pavillons, comme 
en un ost champestre, et estoient entretenus et 
nourris aux despens des mestiers. 


CHAPITRE CLXV. 


La détention du roi des Romains au Cranembourg sur le marché de 

Bruges. 


N’est merveille se plusieurs grans et notables 
personnages de^la maison du roy , lors estant en 
Bruges, estoient en grand soussi et dangier de 
leurs vies , voyant la désordonnée et furieuse in- 
surrection du peuple, non-seulement contre les 
gouverneurs des finanches, mais directement contre 
la personne du roy. Advint le second jour de feb- 
vrier, que une bende de ceulx qui estoient sur le 
marchié, fit lever un estendard par un enfant 
eagié de quatorze ans , puis se partirent en grand 
fureur et s’en allèrent en la maison du seigneur 

Pierre Lanchast, maistre-d’hostel du roy, espé- 
rans de le trouver ; mais pour la saulveté de son 
corps ils’estoit absenté ; tcfutefois ils furetèrent son 
logis, prindrent en son comptoir environ vingt 
livres de gros, ravirent pain et chair sallée , et 
trouvèrent artillerie et pouldre , picques et in- 
struments de guerre , lesquels ils amenèrent sur le 
marchié. Furent pareillement ès maisons de Rol- 
land Lefebvre recepveur de Flandres , de Thie- 
bault Barodo , trésorier , ’ et de Jehan Neufwen- • 
hove, burguemeslre de Bruges, qui , comme saiges, 
s’estoient mis hors de la voye, dont les mestiers fu- 
rent fort desplaisans. 

Leroy, avironné de ses nobles, chevaliers, es- 
cuyers et gentilshommes , se tenoit lors en son 
hostel jour et nuict, fort admiré des insolences des 
Brughelins. Le seigneur de Bevres et le seigneur 
de IVCngoval allèrent sur le marchié de bannière 
en bannière , demandèrent aux doyens , qui les 
mouvoient de faire telles commotions, et se ils vou- 
loient eux eslever contre le roy. Ils respondirent 
que non , ains vouloient vivre et mourir avec lui , 
mais jamais ne se partiroient d’illecq , n’avoient à 
leur volopté aulcuns de ses officiers gouverneurs. 

Le lendemain, eslirent pour leur capitaine le sei- 
gneur d’Inckerke, qui paravant estoit bailly de 
Bruges ; et firent nouvel escoptette , Pierre Met- 
teney et faisoient les sermens à ce convenables. Ce 
jour advint que deux Morienncs , de la famille du 
comte de Sorne , dirent à leur hostesse , au moins le 

donnoit-elle à entendre que le marchigue d’Anvers, 
accompagnié de grand nombre de gens , viendroit la 
nuict ensuivant bouter les feux en la ville de Bruges, 
en trois ou quatre lieux. Ces paroles ne demeu- 
rèrent guaires es oreilles del’hostesse, qui promp- 
tement le planta de sa langue ès oreilles d’un 
aultre ; et ainsi de bouche en bouche et d’oreille 
én oreille parvindrent à la notice des dix-sept 
' neringhes, qui, plus emflambés que dragons, furent 
tellement allumés d’ire et de courroux , que pour 
inciter le peuple en commotion, ils sonnèrent la 
cloche d’elTroi, au son de laquelle, après que les- 
dits Moriennes furent emprisonnés , aulcuns mau- 
vais garchons teinptés du mauvais esprit, prin- 
drent leur train vers l’hostel du roy, ayant l’es- 
tendard de Flandres ; et avec leurs sequelles qui 
furent grandes, faisant grant noise avant les rues, 
sur intention de l’occir, et de mettre à mort ses 
nobles, chevaliers, familiers, serviteurs et domes- 
tiques , et généralement tous ceulx qui lenoient 
son parti. Aulcuns de leurs gens se fourèrent en 
l’hostel du roy , et estoit leur estendard plus de 
demie voie , quant le seigneur d’Inkerke, leur 
capitaine retournoit de devers leroy, lequel, à très 
grand dangier de sa vie , les retarda de leur folle 
et malheureuse emprise ; car le débat y fut si 
grand, et l’estreinte tant impétueuse, que la ban- 
nière fut brisée et deschirée; mais finablement 
furent tant réduicts ces mauvais garnements, par 
ledit capitaine et les persuasions d’aulcuns nota- 

blés personnages, lesquels y survïndrent^ que moitié 
par force , moitié par requeste , ils cessèrent leur 
maulvaise prétente , et retournèrent avec les 
aultres. 

Néanlmoins,ils seprindrent celle nuict en nombre 
de quatre-vingt-dix, firent le guet à l’hostel du 
roy, prindrent regard sur sa maison ; et le roy leur 
envoya le vin et deux moutons , pour eulx récréer 
ensembles. Peu de jours après les deux Moriennes, 
qui furent cause de cette commotion^ furent mis 
sur le bancq, livrés à torture, et menés sur le 
hourd , Je roy les regardant sur le marcliié par 
une fenestre; puis furent bannis de la conté de 
Flandres l’espace de dix ans , et le roy, par pitié , 
leur fit donner dix escus. 

Les Brughelins , pour parattaindre et attrapper 
en leurs lacs les gouverneurs des deniers du 
roy, firent publier que quiconque leur vouldroit 
ou polroit enseigner ou livrer» sire Pierre Lau- 
chast , mestre Rolland Lefebvre et mestre Thie- 
bault Barado, il auroit pour chacun d’eux cent 
livres de gros ; et quiconque enseigneroit où trou- 
• veroitConrard, le Fol dénommé, auroit vingt-quatre 
livres de gros. Ainsi , tant pour l’affection qu’ils 
avoient de vindication ^ comme pour le gain de la 
promesse, chacun se mit en diligence de quérir 
lesditspersonnaiges. Lé cinquième jourdefebvrier, 
le s seigneurs de Gand envoyèrent lettre aux sei- 
gneurs de Bruges , contenant en bref qu’il se me- 
sissent au-dessus du roy. Ces lettres venues, environ 

quatre heures du vespres, le seigneur d’Inkerke 
vint parler au roy en son hostel , et lui dit qu’il 
convenoit que incontinent il se trouvast sur le 
marcbié, que telle estoil la volonté des doyens et 
de leurs séquelles. Le roy , voulant complaire au 
commandement du commun, cuidant pacifier sa 
rigueur, il alla à pied, à privée maisnie acconipaignié , 
des seigneurs de Bevreset Mingoval, de messire Mar- 
tin Polhain et Grand Polhain. Et lorsqu’il fut illec 
venu, il alla de bannière en bannière saluer les 
doyens et leurs complices, lesquels, après toutes 
salutations, lui monstrèrent les lettres que ceulx de 
Gand leur avoient envoyées , contenantes qu’ils se 
misissent au-dessus de lui : sur quoi le roi leur fit 
requeste qu’il peusist retourner d’illecq et demeu- 
rer à son hostel. A ceste requeste furent aulcuns 
d’opinion qu’il s’en retournast; mais les carpentiers, 
ensemble les dix-sept neringhiers ne s’y volurent 
consentir , et dirent qu’il povoit aussy bien demou- 
rer sur le marcbié , comme ils faisoient. En ceste 
murmure , fut le roi Eespace de demy beura, sans 
avoir apoinclement , si que nul ne parloit à lui ; mais 
finablement il fut conclud qu’il demouroit auprès 
d’eulx, et fust logié en froncq du marcbié, assez 
estroictement , au Cranenbourg , hostel d’un espi- 
cier. 

Geste admirable histoire bien considérée, est 
miroir et vif exemplaire à tous baults grands per- 
sonnaiges intronnisés en excellent degré, car 
l’on voit comment le très sacré roy des Romains , 

futur iuipérateur et infaillible successeur de la 
monarchie mondaine , à qui les plus nobles et puis- 
sants princes de la terre doivent louange , honneur 
et service, est venu à celle extrémilé par meuterie 
et sédition populaire qu’il a esté conslraiut sa- 
luer , prier , requérir et incliner gens misérables 
et de basse condition , et non pas estrangiers, 
Barbarins, Esclavons ne Tartarins, mais ses pro- 
pres subjects, ses propres oaillcs, et en sa propre 
ville. O très soubdaine , très caducque et très in- 
constante roe de mutabilité de fortune ! comment 
tu charries et renvei’se à ta mode folle et poindante 
les plus honorés dece monde, notables hommes et 
puissants personnaiges, courtisienset aultres. Sou- 
verainement, ceulx qui estoient suspicionnés des 
dix-sept néringhins, vojans le roy ainsi détenu 
oultre sa volonté , par villains de basse condi- 
tion , furent en grand soussi, pensans d’heure en 
heure prins et incarcérés ; car il y avoit guet sur 
enlx, et à grand prière vuidoit l’on la ville. 
Néantmoins aulcuns eschappèrent par subtilités et 
par prendre habits descongneus, et entre les aultres 
l’abbé de Ste.-Benigne, tenant l’ordre de Sainct- 
Benoist , transmua son habit noir en un manteau 
rouge ; et pour couvrir sa couronne^ s’affubla d’une 
perruque, fit paindre et eslever un porion en 
son visaige ; puis, à la manière d’Espagnol, la 
coustille au costé , quérut sa passeport , et avec 
monseigneur l’évesque de Léon en Bretaigne et 
aulcuns aultres, vuida lavillede Bruges. Messire 

George de Guieslin , chevalier, seigneur de la Boe, 
sentant ses besoignes fort pesantes, et fort en la 
charge des nieutins, se mit en habit d’augustin. 
Guidant vuidier comme les aultres ; mais il fut re- 
congnu à la porte et amené prisonnier en la ville. 

Sallezar, lequel estoit fort mal agréable aux 
Flamengs , qui le réputoient fracteur de paix, 
à cause de la prinse de Therouane, trouva fa- 
chon de lui partir de nuict , lui douzième, à main 
armée ; et manda auroy que si son plaisir estoit,. 
il se faisoit fort de l’emmener sain et saulf. Ainsi 
ledit Sallezar fît prendre quatre tonneaux à Adrien 
d’Iatte, sur lesquels il fît clouer des asselles; il 
monta sur lesdits tonneaux, et à manière de pon- 
ton , rompant et Iirisant les glaces , passa seure- 
ment, lui et les siens, sans grippe de fortune. 

Le lendemain s’appercheurent les Flammengs 
rpie Sallezar leur estoit eschappé , de quoi ils fu- 
rent fort esbahis et anoyés ; et les tonneaux sur 
quoi ils estoient eschappés furent apportés en plain 
marché, et mis en la veue de tout le monde. 
Messire’ Charles de Sauveuse se rnucha derrière 
l’huys d’une chambre parmi laquelle passoient 
ceux qui le quéroient. Aultres gent ils corn- 
paignons , cremans fureur populaire , se glissèrent 
hors par diverses fâchons, aulciins en fourme de 
marchans , aulcuns en guise de faulconniers, et 
aultres en habits de mendiants. 

I ô. 

CHAPITRE CLXVI. 

La Tcnoe de* Ganthois en Bnige*. 

r 

Les Ganthois ayant entendement avec les Bru- 
ghelins , furent fort joyeulx de la prinse et dé- 
tention du roy. Dont , pour les assister, consoler , 
conforter et conseiller en leurs affaires , après les 
envoyés et réceptions en plusieurs lettres missives, 
tant d’un costé comme d’aultre , les Ganthois se 
mirent en train pour venir et entrer en Bruges 
à grande puissance; mais pour ce que les Bru- 
ghelins doubtoient qu’ils ne se fourrassent en leur 
ville à main forte et en grand multitude, pour les 
dompter, comme aultrefois avoient faict , ils leur 
mandèrent qu’ils venissent seulement à trente che- 
vaulx : et les Ganthois respondirent que , pour la 
protection et saîiilveté de leurs personnes , il estoit 
nécessité de y entrer en nombre de sept à huict • 
cents au moins. Les nations et marchans estranges 
sentans l’approche des Ganthois à main armée et 
en grand nombre , se tirèrent vers les seigneurs 
de la ville et les doyens des mestiers , auxquels 
ilsremonstrèrentcomment, par ci-devant, les Gan- 
thois avoient par plusieurs fois pillé la ville , et 
que legièrement polroient encore faire ; si leur 
supplioienttrès humblement qu’ils leur volsissent 
octroyer saulf conduit pour eulx tirer hors, eulx et 

leurs marchandises, sans attendre l’aventure de 
leur venue. Adonc les seigneurs de la loi et les 
doyens conseillèrent ensemble; et furent d’avis, 
avec les bourgeois et les marchands , que les Gan- 
thois entreroient en la ville, à trente chevaulx seule- 
ment; maislescarpentiers etlesdix-sept néringhins, 
qui souvent estoient contraires à tous bons et cer- 
tains pi’opos, vouloient qu’ils y entrassent à grosse 
puissance ; et les Ganthois, que ceste opinion es- 
mouvoit, leur firent sçavoir que jamais ame d’eulx 
n’j entreroit , se tous ensemble n’y entroient , la- 
quelle chose ne leur fut octroyée, dont très mal si 
aventurèrent. Mais pour les auculnement pacifier, 
à cause que la nuict approchoit , pensans qu’ils 
avoient faulte de vivres, les Brughelins leur envoyè- 
rentpain, chair, fromaige et cervoise, lesquels ils 
renvoyèrent, par grand déplaisir qu’ils avoient 
qu’on leur refusoit l’entrée de la ville. Et combien 
qu’ils se disoient estre le nombre de sept à huit cents 
seulement , ils estoient autant de milliers, bien en 
poinct , satis la suite des paysans qui conduisoient 
leurs charriots ; et furent pour ceste nuict logiés 
à demi lieue près de la ville de Bruges. 

Les Brughelins sentans les Ganthois si près d’eulx 
et en leur indignation, furent en grand crainte et 
soussi comment ils se conduiroient la nuict, à 
cause que les fossez de la ville estoient engellçs , et 
que facilement ils les povoient venir visiter par 
les terres. Dont, par manière de renforcement de 
guet, et pour mieulx estre asseyrés de leur be- 

#onffne,'iU prièrent le seigneur de Mjngoval et 
inessire Charles de Lalaing qu’ils voulsissent avec 
eulx garder la ville, afin de obvier au dangier 
qui povoit advenir à la ville par les Ganlhois ; et 
fit chascun d’eulx bonne diligence de prendre 
garde à son quartier. 

Le lendemain , sixième de febvrier, fut conclud 
par les Brugbelins que , se les Gantbois vouloient 
entrer en Bruges, cent hommes seulement, sans 
estre armés et sans vuidier leurs hostels , comme 
ceulx de Bruges avoient autrefois faict en Gand , 
faûre le povoient. A quoi fut respondu , que pour 
ce jour ils remeneroient leurs gens en Gand , et 
lendemain relourneroient. Le samedi ensuivant, 
neuvième de febvrier, environ cinq heures du vespre, 
huit députés des plus notables de Gand vindrent 
par chariots et entrèrent en Bruges, accompai- 
gniés de seize ou dix-huit chevaulcheurs armés 
au cler, et quatre-vingts piétons, arcbiers, arba- 
lestriers et picqiienaires. Ils marchèrent en ordon- 
nance jusques au marchié, firent la révérence aux 
^ seigneurs de la ville, puis allèrent de bannière 
en bannière saluer les doyens des mestiers ; et 
les Brugbelins qui les festovèrent et accueillirent 
honnorablement leur moustrèrent grand signe 
d’amitié, qui de prime venue deschargèrent à un 
cop toute l’artillerie du marché. Ainsi s’esgaudis- 
soien t , s’es j o uissoien t et se glorifioie n t les u n s avec les 
aultresjcar lesGanthoisréputoientles Brugbelins di- 
gnes d’aussi grand gloire , pour la prinse et déle n lion 

du roj, que fut J ason pour la conqueste de la thoiso n . 
Et lendemain de bon matin, les députés de Gand, ac- 
compagnîésde leurs gens d’armes, en grand pompe, 
se trouvèrent sur le marchié avec les seigneurs de 
, la loi , qui tous ensemble allèrent de tente en tente 
parler auX doyens, et à l’après-disner se mistrent 
en conseil, auquel il fut conclu de mectre garde 
sur la personne du roy ; car la nuict devant avoient 
fait serrer et barrer les fenestres de son logis ayant 
regard sur le marchié. Dont pour mettre à exécu- 
tion ce qui estoit délibéré par l’advis des Ganthois 
et Brughelins, Piètre de Metteney, escoutette , se 
partit du conseil, appela huit hommes estans 
sous les bannières, auxquels il commanda prendre 
garde au roy et faire le guet en sa chambre ; et de 
faicl le mena jusques au Cranembourg , puis re- 
tourna en la halle dont il estoit parti , sans parler 
au roy ; et ces huit hommes députés de ce faire , 
estoient par apparences extéiiores, fort dblents et 
enrioyés de leur commission, tellement qu’ils n’a- 
voient audace de monter et d’entrer, ni d’appro- 
cher la chambre du roy. Illecq survint d’adventure 
le seigneur de Mingffval , qui les trouva en ce des- 
confort , auquel ils récitèrent la commission qu’ils 
avoient sur grosse peine. Le seigneur de Mingoval • 
le noncha au roi, et le roy les fit monter et entrer 
dans sa chambre^ lesquels fort doubtifs et pensifs, 
s’excusèrent à leur possible, coulourans leurfaict 
et disans que l’emprinse qu’ils avoient faicte de le 
garder, estoit plus par force que par propre vo- 

lonté ; car les Ganthois leur avoient dit par force 
de raenasche, que, s’ils ne s’acquittoient de le 
garder , ils le garderoienteux-mesmes , et seroient 
griefment pugnis. 

Quant la table fut ostée du souper , et que le 
roy jecta son regard avant la chambre, lui qui 
soloit estre accompaigné et entretenu des plus 
grands princes de la terre , fut grandement es- 
bahi de soi voir avironné , aggaitié et gardé de 
rudes, cru eulx satellites de très basse condition ; 
et comme esloigné de nobles personnaiges , et 
approchié des fiers vilains meutins, commencha 
piteusement à soi doloir et complaindre , jectaat 
ses regards chà et là ; et , entre les aultres choses , 
considérant le grand dangier qui lui estoit ap- 
parent , pria à si peu de gentilshommes qu’ü avoit 
autour de lui, puisqu’il convenoit qu’ils fusissent 
esgaiés de sa présence ; ils voulsissent estre tou- 
jours léaulx à monseigneur l’archiduc son fils. Ses 
complainctes finies, ses domestiques, serviteurs et 
familiers voyans leur maistre en train de grand 
péril, pensanstjue seraient brief constrains d’eulxse 
partir , ne peurent contenir leurs larmes , et se 
prindrent aulcunsd’eulx à plourer et piteusement 
desconforter. 

Un jour ou deux après s’esleva une grosse bende 
de mestiers qui estoient sur le marché , prindrent 
leur chemin devers l’hostel du roy, brisèrent, 
rompirent et effondrèrent serrures, huys et fe- 
nestres, tant des salles et des chambres, que des 

garderobes, furtèrent la maison partout où bon 
leur sembla, ravirent armures, picques, halle- 
bardes, cranekins, arcqs ,‘ bastons de guerre et 
menue artillerie, ensemble aulcuns hucqs, es- 
chielles, cordes et bateaux de cuir, desquels ils 
Guidèrent que tous se fussent assemblés pour leur 
porter préjudice , emmenèrent quatre serpentines 
soubz leur bannières, et pareillement rdbèrent 
tout ce que possible leur fut. Adonc furent les 
Brugbelins en grant difficulté de renouveler leur 
loi, pour ce que les Gantbois vouloient que le re- 
nouvellement se fesist sous la commission de 
monseigneur l’archiduc prince du pays, auctorisé 
du roy de France comme souverain , en ensui- 
vant une appellation entrejectée par ceulx de Gand, 
par laquelle ils avoient déclaré le roi des Romains 
inhabile au gouvernement , et bail de son fUs mon- 
seigneur l’archiduc , sous la commission duquel 
pareillement , et de l’auctorité du roy de France 
comme souverain, ladite loi fut renouvelée; en 
présence de laquelle, pareillement devant aulcuns 
seigneurs de Gand" estant Ulec , les députés des 
bonnes viUes de Lisle, Douay, Orchies, Vallen- 
chiennes, Bois-le-Duc, Midelbourch en Zélande, 
lesquels le roy avoit illec appelés pour besongnier 
au bien de paix, firent leurs propositions et de- 
mandèrent congié deretourner , veu que les aultres 
députés de Brabant , Hollande et Namur , estoient 
retournés, et que ceulx d’Ath, en Haynault', et 
de Mous, séjournoient à l’Escluse. Si leur futrc»- 

pondu par inaistre Jehan Rogier , que pour leurs 
grands affaires, ils ne pou voient besong nier aux 
estais; pourquoiilslescongièrent jusques ilsseroient 
amendés, comme avoient intention de faire, et 
monstrèrent lettres du roy de France, adres- 
chantes à eux , disans que , jà soit ce que nous 
ayons accordé le sauf conduit pour vingt hommes 
du roy des R(Mnains, toutefois ne besognerons-nous 
aulcunes choses, sinon par les députés de 
Gant , les merchians de leurs gratuités , ayant 
aussi saulf conduit pour retourner paisiblement , 
comme ils firent, soubs la conduite de leurs mes- 
sagiers. 


, CHAPITRE CLXVII. 


L’empmonnement de monseigneur le chancellier, monseigneur l’abbc 
de Saint-Bertin et autres nobles et puissans seigneurs de l’hostel du 
roy des Romains. • 


Ne seuffisoit aux Brughelins d’avoir estroicte- 
ment détenté le roy , siparl’enhort des Ganthois 
ils ne emprisonnèrent les haults nobles et puis- 
sants seigneurs de son hostel, lesquels ils pensoient 
avoir raaniances des deniers ou gouvernements 
quelconques autour du roy. Advint, environ 
huict heures du soir, qu’ils envoyèrent huict de 
leurs satellites bien armez au logis du seigneur 
de Willernoult, notable et prudent chevalier 

Bourguignon , desquels il fut prins et amené en la 
prison de la ville. Lendemain, quatorzième de feb- 
vrier, fut pareillement prins autour de Saint-Do- 
nast, après qu’il avoit oy la messe , le seigneur de 
Dugelles ; et cemesme- jour, environ cinq heures 
du vespre, furent prins, chascun en son hostel, 
monseigneur le chancelier, nommé Jans Caron- 
delet, chevalier de Bourgogne, seigneur deChampe- 
naux , et Jehan de Lannoy , abbé de Saint-Bertin , 
et furent emprisonnés comme les aultres. 

De la prinse de ces deux personnaiges furent tous 
nobles coraiges de paix fort angoisséux et es- 
bahis, souverainement de moiiseigueur le chance- 
lier , qui fort prudemment s’estoit tousjours con- 
duict en son office de chancellerie, au très grand 
honneur du roy son maistre, tellement qu’il en 
avoit acquis grâce , faveur et amitié des grands 
princes, des moyens et des petits; et doubtolent 
plusieurs de ses bienveillans, que les Brughelins 
ne le fissent mourir en la faveur de leur commotion, 
comme ils avoient faict à 6and maistre Guil- 
laume Hugonet, chancellier, son prédécesseur, 
par les meuteries qui illec se firent tost après la 
mort du duc Charles. Disoient en oultre ses pa- 
rens et amis familliers , qui le cornplaindoienten 
son adversité , que possible ne lui seroit porter le 
travail de la prison, considéré son anchienneté 
et impotence , et qu’il estoit fort subject à ma- 
ladies. Mais nonobstant ces inconvénients , il en- 
dura tout patiemment comme vertueux et tout 

assuré en sa griefve et poignante fortune. Et jà-soit 
ce qu’il fut esgaré de tousses privés amis etfèaulx 
serviteurs , toutefois il a voit acquis amis qui le con- 
fortèrent en temps de la captivité. 

Âulcuns de Bruges et de Gand allèrent vers le 
roy , et dirent en présence des assistées , que les 
prinses qu’ils faisoient esloient pour parvenir au 
bien de paix, laquelle esloif reboutée par les em- 
prisonnés ; et avoient intention de pugnir les 
maulvais gouverneurs, et ceulx qui avoient com- 
mis les insolences sur les pays; et avec aultres 
choses , offrirent au roy quatre-vingt mille livres 
pour payer ses gentilhommes, et quatre mille 
pour les archiers , lesquelles offres le roy refusa 
pleinement. Cemesme jour, les mestiers, auxquels 
riens ne sembloit trop chault ne trop pesant , se 
fourrèrent en la chambre du roi , et pour plus 
accroistre son doeil, prindrent trois ou quatre che- 
valiers d’Allemaigne, ses mignons privés familliers, 
qui tousjours l’avoient accompagnié et loyaulment 
servi dès que de premier estoit descendu ès pays. 
L’un d’eulx fut messire Martin Polhain , chevalier 
delà Thoison-d’Or , l’aultre le Grand Polhain, 
marissal de son hostel , messire Philippe de Nassau, 
et le seigneur de Volkestain. Furent pareillement 
incarcérés messire Jehan de Lannoy. seigneur de 
Mingoval, grand maistre d’hostel du roy, messire 
Regnier de May , capitaine de guerre , et aultres 
desquels le record se fera ci-après. Et quand vint 
au congié prendre et que la séparation se fit du 

roy et des nobles , nul ne sauroit penser les pi- 
teuses complain<}tes et lamentations qui s e firent 
à dire l’adieu ; ils se jectèrent à genoulx devant 
la face du roy , tous chargiés de larmes, prians, 
par grande affection de cœur, que son plaisir fust 
de prendre en grâce le petit service qu’ils lui 
avoient faict , requéranS aussi qu’il eusict recor- 
dance et mémoire d’eulx ; à quoi le roy respondit 
qu’il en avoit et auroit assez souvenance. 

Ainsi, après ce douloureux partement, fut ceste 
noble chevalerie emmenée comme les aultres en 
la prison de laville, et demeura le roy seulement 
accompagnié, pour nobles hommes, du comte de 
Sorre et du comte Philippe , Allemands ; car il 
fut défendu à monseigneur de Bevre le départir 
de son hostel ; mais quatre jours après se partit 
secrètement le comte de Sorre en guise d’une 
femme de villaige portant un crétin en son brach , 
et trois ou quatre couples d’oignons sur sa teste. 
Semblablement furent emprisonnés ceulx de la 
loi faicts par le roy des Romains avec les vieux 
doyens. Entre les aultres prisonniers messire 
Georges Guiselin , chevalier , qui ^ pour s’eschap- 
per, s’estoit faict tonsurer comme mendiant, fut 
amené devant les seigneurs de la loi ; ensemble 
Jehan de Van Nenose , Wautergrave , et un 
sergent nommé Bontemps. Quand ces prison- 
niers eurent esté interrogés au lieu accoustumé, 
l’espace d’une petite heure, le doyen des car- 
pentiers et ceulx de sa route se partirent soudai- 

nement dumarchié, et vindrent impétueusement 
frapper à l’huis où ils examinoient lesdits pri- 
sonniers ; et dirent que si on ne leur faisoit ou- 
verture par amour, ils y entreroient par force. 
Tellement persistèrent en leurs menacheset vio- 
lences, que les seigneurs furent contraints d’ou- 
vrir les huys et de habartdonner les pouvres pri- 
sonniers' fort tristes' et en grand soussi ; lesquels 
furent furieusement prins et amenés avec ban- 
nière sur le marchié pour les livrer à torture et 
les exécuter par mort, se cause s’y adonnoit. 

Ces doyens avoient au marchié nng parcq fait 
de bailles, où ils tenoient leurs consaulx sur leurs 
affaires; et pour achever leurs mortelles exécu- 
tions avoient eslevé un hourd grand et spacieux ; 
et au milieu du parcq estoit le banc à la gehenne , 
sorti de chevilles de fer et de verrous, et composé 
tellement qu’il estoit convenable à tous ; et ral- 
■longeoit les membres de. ceulx qui selon leurs ty- 
rannies sinistres et desralsonnables estoient condam 
nés à la gehenne. Ces trois prisonniers illecq venus, 
attendans très dure discipline , les complices des 
doyens se mirent en leur diligence à préparer 
-le bancq, et appoinctèrent cordes et aultres ba- 
gaiges à ce servans, et couchèrent dessus Jehan 
de Van Nenove , en commun spectacle , et le tor- 
turèrent tant rigoreusement, qu’ils le ralongèrent 
oultre mesure, dessérèrent les membres de son 
corps, et par force de les estendre lui ouvrirent 
les aisselles. En cesl angoisseulx fort horrible tonr- 

ment congnut publicquement, que pour dompter 
ceulx de Bruges il s’estoit consenti avec messire 
Pierre de Lauchast de bouter la garde en la ville. 
Lesergeant futsemblableinentgehenné ; mais mes- 
sire George Guiselin fut respité pour ceste fois. 
Néantmoins, ne sçais se c’estoit par force de tor- 
ture ou aultrement, ils prioient Ions trois qu’on 
les fesist morir , et pardonnoient à tous leur mort. 
Le bourreau, qui volontiers entendit ces mots pour 
son gaing, et afin que la chose ne demourast à faire 
pour faulte de lui , monta soudainement sur le 
Lourd, où se firent les exécutions; et en attendant 
sa proie, estoit sorti d’espées et de bandeaux. 
Lors furent en différent lesmestiers les uns contre 
les aultres , et s’esleva si grand noise sur le mar- 
chié par leurs controverses, qu’à peine l’on 
eusist ouï Dieu tonner. Aulcuns disoient « Nous les 
» voulons avoir morts. «Les aultres disoient Nous 
» les voulons avoir en vie. »Sique finablement la plus 
saine partie porta qu’ils seroient reboutés en pri- 
son et plus au long examinés, afin que par leur 
disposition l’on puisist avoir la notice , et appré- 
hender ceulx qui coupables estoient de leurs mès- 
us'. Si que de rechef , le deuxième jour ensuivant. 
Jehan ,Van Nenove fut amené sur le bancqet pi- 
teusement torturé; et le bourreau comparut surle 
hourd, lors cuidant trancher la teste; mais l’es- 
couttete de Bruges se trouva au milieu du marchié, 
et dit aux doyens que, nonobstant la torture dege- 
henne, ledit.Jehan estoit innocent du cas qui lui 

êstoit admis , et ne savoit en lui chose par laquelle 
il fusisl digne de mort ; et à tant la fureur cessa ; 
et fut le povre patient, fort débilité de ses mem- 
bres, derechef rebonté en prison. 

Pour plus aocroistre le reboutement du roj , et 
de lui multiplier dœil sur dœil, ne suffisoit aux 
Brughelins d’emprisonner ses nobles : mais, autant 
que possible leur fut, s’efforcèrent de destruire ses 
povres serviteurs et souldars allemands et wallons , 
qui lors esloient en Bruges. Dont, pour mieulx les 
avoir ensemble et mectre à fin leur maudicte pré- 
tente, firent publier, sur le hart et à son de 
trompe parles quarfours delà ville, que tous ser- 
viteurs del’hostel du roy, ensemble tousceulx qui 
avoient accoustumé de militer à ses gaiges^ se 
trouvassent, sans vefges ne sans bastons,à une heure 
après disner sur le vieux marchié, pour illecrecep- 
yoir souldée et pour employer à ce qu’il leur seroit 
ordonné. De ceste publication furent moult res- 
jouis plusieurs gentils compaignons qui leur argent 
avoientdespendu , et n’osèrent vuidier la ville, es- 
pérans que par ce moyen ils auroient entretene- 
ment ; et selon le contenu de la criée , compai- 
gnons de diverses sortes et langues , se trouvèrent 
au lieu qui dict leur estoit, en nombre de trois à 
quatre cents ; et quand vint l’heure que plusieurs 
archiers du roi, du comte de Nassou et aultres 
gentils compaignons estoient assemblés sur le 
vieux marchié, espérans avoir bien heurée for- 
tune, le doyen des carpentiers, accompaigné d’une 

1res fière et grosse bende des mestiersj,^se tira devers 
eulx à bannière desplojée, laquelle il fit planter 
au milieu de la place ; et adonc le plus estourdi 
d’entre eulx commencha à crier ; « tuez tous ! tuez 
» tous! » « A ces mots Flamengs s’élevèrent contre 
Bourguignons, Allemands et Wallons , lesquels 
tous nuds, tous surprins, sans bastonselsans armu- 
res, fort craindansle cop de la mort, se tournèrent 
en fuite , et les Flamengs leur donnèrent la chasse. 
Là y avoit grand cri , grande crainte et grande 
course. Les povi’es gens du roi, dispars, deschas- 
sés de toutes parts comme cerfs abandonnés aux 
chiens, s’en alloient^ pour saulveté de leurs corps, 
d’hujs en hujs , de rue en rue , de maison en mai- 
son ; là furent plusieurs compaignons foullés, 
battus et abattus , pillés et pestellés ; et n’eust 
esté la bénignité des femmes de Bruges, qui moult 
grande peine prindrent à les saulver, il y eusist 
eu grand meschief; mais pitié la debonnair'e qui 
se logea aux coeurs de bonnes personnes , les ga- 
rantit contre les maulvais. 

Quant les Flamengs se véirent frustrés de leur 
mauvaise intention, et que les gens du roy leur 
furent eschappés , ils firent derechef crier sur le 
hart, que chacun se trouvast sur le marchié comme 
dessus. Et lors la pluspart d’eulx , pour double de 
la mort et d’estre mis en leurs mains furieuses , 
retournèrent au lieu dont ils furent partis, et les 
dix-sept neringhes séparèrent les Allemands des 
Wallons, firent emprisonner lesdits Allemands 

en deux tours sur les terres de la ville, licentiè- 
rent les Wallons, et leur dirent qu’ils retour- 
nassent en leurs hostels , et que lendemain auroient 
provisions. Ces beson gnes accomplies, les Flamengs 
reprindrent leur estendart, sous lequel ils mar- 
chièrent en ordonnance ; et se trouvèrent devant le 
bourg de Saint-Donas, où ils firentà manière d’ung 
chappelet , leurs enseignes et leurs doyens au mi- 
lieu, pour estimer le nombre de leurs gens, etchoi- j 
sirent aulcuns d’eulx, sur in tention de tirer devant le 
chasteaude Middelbourg, quant temps seroit. Ainsi, 
par furieuse menterie et commotion populaire, 
lurent non seulement le roy, mais ses nobles cheva- 
liers, loyaulx serviteurs, gens d’armesetsequelles. 
estroitement emprisonnés et rudement traictiez. 

A 

CHAPITRE CLXVIII. 

Le transport de la personne da roj des Romains et de ses nobles , cl la 
paix criée en Brnges. 

Ganthois et Brughelins doubtans que le roy 
détenu au Cranembourg ne leur eschappast, tant 
par force d’armes, faveur, deniers, que parsub- • 
tilité d’engien , délibérèrent de transmettre sa 
personne en lieu ample et sûr , et de la logier en 
i’hostel de monseigneur de Ravestain , qui jadis . 
fut à monseigneur Jehan Gros. Dont, pour fortifier 
ledit hoslel , en postposant la cremeur de Dieu, sans 

observer le saint tliinanche ne avoir rei^ard à la 
fesle Saint-Pierre, firent jour et nuict cliarpenter et 
mâchonner trailles de fer, barres et serrures pour 
l’emprisonner J puis vindrent vers lui ^ et lui re- 
quirent que son plaisir fust de soi partir du Cra- 
nembourg, où il estoit assez estroictemenl, pour 
estre plus amplement logié à l’hoslel de monseigneur 
Philippes ; à quoi le roy respondit que de là ne se 
partiroit, si eux-mesmes ne le portoient hors à la 
force; et cuidant restraindre leur fureur, leur 
remonstra par belles persuasions, doulces et amia-^ 
blés paroles , la rudesse qu’ils lui faisoient en sa dé- 
tention , et comment ils le traii;toient à toute ri- 
gueur, comme l’on feroit le plus povre chevalier de 
son hostel ; toutefois ils l’a voient allé quérir ès Alle- 
maignes , et s’estoit eslongnié de sa maison pater- 
nelle , et descendu du très hault et très puissant 
siège impérial , pour venir au pays espouser 
leur princesse naturelle, de laquelle il avoit eu gé- 
nération, telle que chacun scait.; et en l’espace 
de douze ans n’avoit eu un seul jour de repos, 
ains continuelle labeur , en repuise des ennemis oc- 
cupans les seigneuries ; et avec ce , il estoit seul fils 
d’empereur, roy sacré des Romains, de très haulte 
et noble génération ; parquoi il devoit estre traicté 
selon la dignité de son estât; néantmoinsil se con- 
noissoit estre mortel , et que sa vie , laquelle es- ■ 
tiinoit estre aussi briefve que le moindre d’eulx , 
pendoit en eulx; et, comme leur prisonnier, le pou- 
voient s’ils vouloient occir; mais pourtant n’a- 

voient ils tout occis ; se regardassent premier à 
quelle fin ils en viendroient. 

La pluspart de ceulx qui ces mots ooient, se 
prindrent àlarmoier; se n’y avoit si dur cœur, qu’il 
ne fnsist navré de compassion ; meisme ceulx qui 
le cuidoient desloger d’illec, vaincus de ses pa- 
roles, retournèrent vaincus, et ne retournèrent 
avant pour ceste fois. Tost après leur retour, le 
roy fit une supplication adreschante aux sei- 
gneurs et au commun de la ville; si la délivra à 
certains héraults, lesquels revestus de leur cottes 
d’armes, la baillèrent au premier esche vin qu’ils 
trouvèrent au bourg devant Saint-Donas, pour la 
présenter auxdits seigneurs; mais illecq survint 
un rude vilain , de fières menasces et rigoureuses 
paroles, disant, quecequiestoit conclud demouroit 
conclud , tellement que ledit eschevin fut fort 
joyeux de refuser ladicte supplication , laquelle 
ne sortit nul elFect à l’appétit du roy. 

En ces jours, les Ganthois envoyèrent leurs com- 
mis requérir aux Brughelins d’avoir jusques au 
nombre de dix prisonniers , comme monseigneur 
le chancellier , l’abbé de Sainct-Bertin , et aultres 
grans personnaiges de l’hostel du roy, afin de lès 
mener à Gand , de leur, faire illecq juridiquement 
leur procès, etfinablement de les pugnir Selon leurs 
débets et mésus/; à quoi les Brughelins s’incli- 
nèrent et consentirent , moyennant certaines obli- 
gationâ à quoi les Ganthois s’inclinèrent , conte- 
nans en substance que tous les seigneurs de la loi , 

nobles, bourgeois, luarchans et habitans,. en- 
semble tous les doyens des mestiers et commu- 
iiaultés de la ville de Gand, promectoient de rendre 
à cculx de laville de Bruges lesdits prisonniers . 
toutes et quantesfois qu’ils en seroient requis ; et 
pourseureté de ladicte obligation, donnèrent let- 
tres-patentes escriptes en parchemin , scellées du 
grant scel de la ville de Gand , lesquelles furent 
lues et publiées en plain marché, en présence des 
doyens et de tous les adhérents estans sous leurs 
bannières. 

Ainsi, monseigneur le chancellier, monseigneur 
l’abbé de Saint- Ber tin, messire Martin Polhain , 
le Grand Polhain , le seigneur de Myngoval , nies- 
sire Philippe de Nassou, le seigneur de Willer- 
vault, messire Regnier de May seigneur de Vol- 
kestain, et Philippe Lauwette^ furent tirés hors 
des prisons de Bruges , chargiés sur quatre cha - 
riots , et livrés aux députés pour les mener à Gand. 
Merveille n’est se ce voyage fut fort desplaisant à 
tels haults et nobles personnaiges, comme ceulx 
qui sans quelque remède cuidoient illecq ter- 
miner leurs jours. Et venoit à mémoire à monsei- 
gneur le chancellier, comment, par furieuse com- 
motion populaire , son prédécesseur avoit esté dé- 
capité. Pareillement, les aultres se recordoient de 
la mort du seigneur de Humbercourt, comte de 
Meghe, chevalier de la Thoison d’Or , qui pareil- 
lement avoit esté exécuté. N’y avoit celui qui ne 
fusisl surjjrins de terreur et de cremeur, doublant 

le meschef advenir. Les archiers et les arbales- 
iriers et gens de serment de Bruges , se mirent en 
point avec aulcuns deGand pour les ramener; si 
les conduirent jusques à Arselle seulement, où ils 
trouvèrent certain nombre de Franchois, na- 
guères paravant venus au secours des Ganthois, 
qui les convoyèrent jusques à Gand , où ils furent 
estroitement emprisonnés dedans Greve-steen,sans 
permectre ne souffrir que nuis de leurs serviteurs 
entrassent avec eulx. 

En ces jours, Coppenolle, accompaigné d’aul-; 
cuns Franchois venus à Gand, se trouva en Bruges , 
où il fut reçu à grande joie, tant pour ce qu’il ap- 
portoit la paix de France , que pour ce qu’il estoit 
grand ennemy et adversaire du roy, dès les aul- 
Ires guerres de Gand , et continuoit tousjours en 
son hostilité. A la venue de Coppenolle , le 
vingt - septième jour de febvrier , environ Onze 
heures au jour, le roy des Romains estant encoire 
au Cranembourg, fut publiée par le roy de France 
la paix faicte en Arras , dès l’an quatre-vingt-deux ; 
mais avant la publication les Brughelins firent son- 
ner trois fois la cloche du beffroi , et par trois fois 
jouer les menestriers aulcuns mettez, puis M. Jehan 
Rogier, pensionnaire delà ville, lit bien au loing 
le traictié de ladicte paix; et furent illec tenus 
et feputez pour ennemis tous ceulx.qui occupoient 
les places , et se tenoient en garnison ès limites de 
Flandres, de par le roy des Romains, lequel ils 
nommèrent simplement archiduc d’Austrice. Fut 

publié aussi que tous Allemanls et Bourgui- 
gnons, officiers en Flandres de par le roy des Ro- 
mains , se déportassent de leurs offices sur paine 
de perdre la vie. Et afin que le cri de ladite paix 
demourast perpétuel en la mémoire des hommes , 
Pieter Mettenej et ledit Coppenolle, semèrent 
argent monnoiet sur le marchié de Bruges, qui 
soudainement fut recoeilli par le menu peuple. 

Après que l’hoslel de monseigneur Philippe, 
qui jadis fut à M. Jehan Gros , fut préparé , serré , 
barré et fortifié pour emprisonner le roy , au con- 
tentement de ses adversaires , Brughelins et Gan- 
thois vinrent de rechef vers lui , et lui dirent 
sommièrent qu’il falloit qu’il se deslogeast de 
Cranembourg, qu’il venist parler aux dix-sepl 
nernighen sur le marchié , et de là s’en iroit au- 
dit hostel , où il seroit plus au large , et arrière 
de toute noise. De ce nouvel desloger fut le 
roy fort desplaisant et en inestimable soussi ; car il 
y avoit résisté à son possible ;* et perchevoit bien 
comment il estoit caressé, oppressé et contra- 
rié de plus en plus et en péril mortel , comme est, 
l’aignel innocent entre les gueules des loups rabbis; 
et n’est merveille s’il craignoit leur furieuse et des- 
raisonnable insolence. Et quant le roy veist que 
ne force, ne amour, ne beau parler, ne beau sem- 
blant ne luipovoient aidier à réfréner leur ire, il 
se recommanda en la garde du roy des rois; 
si se descendit à leur vouloir , proposant de 
leur faire trois requestes. 

Ce jour doncques, qui fut le vingt-septifeme de 
febvrier , le roy vestu d’une robe de damas noir , 
ayant une barrette vermeille en chief, se tira 
vers les seigneurs de la ville , et alla sur le mar- 
chié de doyen en doyen , de bannière en ^ban- 
nière, leur requérir trois choses, à chief des- 
couvert et la barrette en main : Premier, que l’on 
ne touchasl à son corps par violence ; seconde- 
ment, qu’il ne fusbt livré aux Françhois ne Gan- 
tliois ; tiercement, que l’on lui parmesist d’avoir 
dix ou douze de ses princes, familiers et servi- 
teurs, pour lui administrer ses nécessités, tant 
en chambre , à table, comme en la cuisine. Les trois 
poincts lui furent libéralement accordés; puis 
monta à cheval^ couvert de drap d’or, ses gentils- 
hommes devant lui^ et fut amené audit hostel, fort 
près gardé , fort près serré , et en grand dangier 
de sa vie , pour les meutineries , commotions et 
monopolles qui se faisoient en la ville. 

Maintenant, sans quérir anchienne histoire loing- 
taine, voyons- nous clèrement en la détention et 
très dure adversité du très victorieux roy Maxi- 
milian , la subite et estrange et desreglée muta- 
bilité de fortune ; car deux ans révolus paravant 
cest emprisonnement , en ce meisme mois de feb- 
vrier, voirreet quasi en ces propres jours , lors es- 
tant archiduc d’Austrice , fut eu la ville de Franc- 
fort, par les princes de l’empire électeurs, du 
l>on vouloir et consentement de la noblesse de 
Germanie, sans quelconques contradictions , esleu. 

en-oingt et consacré roy des Romains, en pré- 
sence de son père l’empereur Frédérick, et fut 
dénommé coadjuteur et successeur immédiat de 
l’impériale majesté ; et fut en ceste eslection ho- 
noré, révérendé, prisé et recommandé pour le 
plus preux, le plus victorieux et triumphant prince 
de la terre ; et maintenant est tellement depressé, 
humilié et adversé par les turbillons de commo- 
tion furieuse , qu’il est séparé et esgaré de toute 
société chevalereuse , ès mains des cruels satel- 
lites, prisonnier, et traicté comme povre misé- 
rable homme , sans avoir regard à sa dignité 
royale , à ses clères vertus ne à sa très inclite et 
haulte générosité; car il estoit seul fils de l’em- 
pereur, empereur à venir, et consacré père de 
paix. Or estoit-il en la sérénité de sa magnificence, 
très redoubté des nobles chevaliers ; et il est main- 
tenant la sérénité de sa décadence, très rebouté 
des villains durs et fiers ; il estoit francq et libre 
entre ses parents et amis , et il est maintenant serf 
et souspris entre ses ennemis; il estoit honoré des 
haults barons puissants ; il descouvre son chief 
devant rudes meschants ; on lui requéroit grâce 
comme au roy qui pardonne , maintenant faut 
qu’il prie pour saulver sa personne; sa clareté 
lumoit nobles cœurs vertueux , il est abscons et 
clos entre gens vicieux. El ainsi doneques, par for- 
tune rétrograde exorbitant du vrai train raiso?ma- 
ble, les membres tiennent le chef en subjection, les 
petits oiselets debecquenl le seigneur aigle, les pois- 

sonceaulx de la mer agissent la balaine, 
et les simples et rudes moutons, pour complaire 
aux loups qui les estrangleront , tindrent le ber- 
ger et ses chiens prisonniers, et en son propre 
parcq, qui fut chose estrange ; et jà soit ce qu’il ne 
fust associé de très illustres et chevaleureux per- 
sonnaiges, sa captivité de son estât royal pour en- 
tretenement, toutefois jamais sans magnanimité et 
seignourieux maintien, sans entretenir ses gra- 
vités à son possible^ toujours accompaigné de 
louables vertus. ' 


CHAPITRE GLXIX. 


La réductiou du chasteau de Mildelbourg en Flandre*, et la mort d’aul- 
cunt nobles personnaige*. 

Quawt monseigneur Philippes de Clèves sçut le 
roy estre destenu des Brughelins , de si peu de 
gens qu’il peult recuoeillir, il se mit au-dessus de 
l’Escluse, le huictiesme jour de febvrier, et garnit 
lechasteau, lequel se trouva fort despourvèu_ de 
ceulx de son hostel , comme Pierre Damas et aul- 
tres ; et puis vint le seigneur de Ghanteraine , qui 
tint la ville pour le roy des Romains contre les 
Flamengs, qui moult en furent desplaisants. Les 
Brughelins mandèrent à ceulx de l’Escluse , qu’ils 
venissent sur le marchié, faire le guet soubs leur 
bannière, et ceulx de l’Escluse s’en excusèrent , 

disans que possible ne leur estoît de ce faire, crain- 
dansles garnisons des deux chasteaux , où il y avoit 
cinq cents hommes ; et mandèrent lesdits Brug- 
helins à- monseigneur Philippes qu’il leur rendict 
les deux chasteaux ; et monseigneur Philippe leur 
manda qu’il les garderoit bien au prouffit de mon- 
seigneur l’archiduc , leur priant qu’ils fussent sai- 
ges, et qu’ils traictassent le roy gracieusement, se- 
lon la dignité de sa personne, ou aultrement mal 
leur en prendroit. Si leur 6t alors bonne guerre, 
et de faict bouta aulcuns de ses gens au chasteau 
de Midelboutg en Flandres, duquel fut capitaine 
messire Guilbert du On . 

Quant les Brughelins eurent convoyé leurs pri- 
sonniers à main armée, comme dit est, et les li- 
vrés aux Ganthois, ils s’en allèrent versMiddel- 
bourg, qui leur faisoit assez de dommaige. Ils 
entrèrent en la ville, cuidans toutavironner et em- 
porter devant eulx ; mais le chasteau, garni de 
gens de guerre , leur donna résistance. Se propo- 
sèrent de l’assiéger ; et ceulx de Bruges saichans 
leur hault vouloir, pour leur<lonner confort, fi- 
rent crier que l’on leur menast des vivres, afin de 
parachever leur.emprinse. Ce temps pendant. Jehan 
de Nenove, Wauter-Grave, Victor, hoste de 
la Thoison', Peter d’Arincq et deux au lires, 
furent menés en jugement pour ouïr sentence poîir 
ou contre eulx, selon la qualité de leurs démé- 
rites ; car les doyens en estoient du tout deschargés, 
et donnés auctorité et puissance de les sentencier 

aux seigneurs de la justice ; lesquels bien informés 
du cas , ne sceurent perchevoir en eulx mesus quel- 
conques pour quoi ib fussent coulpables de mort ; 
mab pour appabier aulcunement l’ire des mau- 
vais, et satisfaire à leurs volontés^ et mitiguer 
leurs conspirations, fui ordonné que, eulx des- 
vestus en leurs chemises, prieroient merci aux 
doyens et au commun de la ville , feroient aulcuns 
voyaiges, donneroient certaines sommes de deniers 
aux povres, et üs seroient respités de leur vie, 
combien que le bourreau faboit ses préparatoires 
sur le hourd , pour jouer son personnaige. Mab 
advint la nuict ensuivant, que le chasteau de Mid- 
delbourg , par appointement, se rendit aux Brug- 
belins, par condition telle, que le capitaine, en- 
semble les gens de guerre, se partiroient leurs corps 
et leurs biens saulves. La promesse fut entretenue 
aux compaignons; mais elle faillit au capitaine, 
qui estoit fort mal en grâce des Flamengs ; et aussi 
la chose fut faicte contre sa volonté, par les soul- 
dats,qui lui dirent, s’il ne faboit traictié aux assié- 
geans , qu’ib feroient sans lui. 

Sitost que les Flamengs furent au-dessus de la 
place , ils retournèrent en très belle ordonnance de- 
dans Bruges. Àrchiers, arbalestriers,hallebardiers, 
et picquenaires tous ensemble , en nombre de huit 
cents, amenèrent une bombarde, deux ou trois cour- 
taulx, cinq ou six grandes serpentines, quinze ou 
seize petites ; et pour tesmoignaige de leur victoire , 
amenèrent le capitaine audit chasteau ; se le livré- 

rent es mains des seigneurs de la ville. Mais vin- 
drentà la congnoissance le pardon qui s’estoit faict 
à Jehan de Ninove , Peter d’Arnicq et leurs com- 
paignons; ils en furent tant desplaisanls que riens 
plus, et tellement esprins et animés de lureur et 
de courroux , que de force et de puissance ils fu- 
rent amenés sur le marchié au milieu du parcq , 
et de rechief livrés à torture en commun spec- 
tacle de tout le peuple. Semblablement le capi- 
taine du chasteau de Middelbourg, auquel on avoit 
promis la vie saulve, fut mis sur le bancq et gé- 
henne comme les aultres. 

Lendemain, vingt-neuvième jour de febvrier, à 
cause du bisexte qui courroit ceste année , après 
avoir souffert terrible toufment de gehenne par 
plusieurs et diverses fois, furent condamnés à mort 
par commotion populaire, sans terme de justice, 
contre droit et sans raison, et furent tous soudai- 
nement décapités, Jéhan de Ninove, Wauter- 
Grave , Pieter d’Arnicq , Victor, hoste de la 
Thoison , messire Guilbert du On , capitaine 
de Middelbourg , et messire George Ghuiselin , 
seigneur de la Boule. Puis fut amené sur le hourd , 
pour estre exécuté comme les aultres * uu sergent 
nommé Bontemps ; mais quand il se trouva en ce 
dangier*, il pria que l’on le voulsist recepvoir à 
merci , disant qu’il n’avoit desservi la mort ; et 
s’il estoit jîerwnne illeCq à qui il eusist mesfait, 
si le disist plainement , et il s’en excuseroil. A ces 
mots, ame nerespondit, tout lui fut pardonné , 

et il eut la vie saulve ; et ce jour mesme, les 
gens des villaiges du Francq, apportèrent leurs 
pignons sur le marchié de Bruges , qui furent es- 
timés de vingt-sept à trente. 


CHAPITRE CLXX. 

Cominenl la garnison de HuUt ma jus les Ganthois à Sainl-Jehan-le- 
Pierre , et les tint en grande subjecion 

Messire Charles de Saveuse, seigneur de Sou- 
verain-Molin, fort expérimenté delà guerre, lequel 
souslenoit la querelle du roy des Romains , avoit 
ses places occupées des Franchois, et receu plu- 
sieurs angoissenses plaies en ses services , se tint 
ès garnison en Hulst , et avoit en sa bande , IVfotin 
l’Estendard , son lieutenant , deux de ses frères , 
Pierre de Thiébault- Ville, Pierre Hollecq , les 
Watelets et auUres gentils compaignons de 
Boullenois. Tost après la détention du roy par les 
meutins de Bruges, survint illecq Jehan Dischiz , 

grand escuyerd’escuyrieduroy, Ancqueruste, Go- 
mart, et aultres Allemans, Picquars et Hannuyers, 
jusques au nombre de sept à huit cents, ensemble 
unis et tellement encoragiés en celle povre pe- 
tite ville de Hulst , la moindre de toutes les aultres, 
que pour l’honneur du roy leur maistre injus- 
tement emprisonné, et pour grever les déten- 
teurs, ils firent et livrèrent fort bonne guerre à la 

ville de Gand, laplusfièreetlaplus grande des pajs 
de pardecbà, et la tindrent eu. telle subjection 
que la mémoire en sera quasi inciedible à nos 
successeurs , pour les grandes courses et intolé- 
rables dommaiges que firent lors ceulx deHulst 
à ceulx de Gand , situées à six lieues près l’une de 
l’autre. Les Ganthois leg prindrent en grande ini- 
mitié, et délibérèrent d’employer leur puissance 
à les succomber par siège , par force d’armes , 
ou aultrement. Dont , pour venir à fin de leurs 
conceptions , issirent de Gant trois ou quatre 
mille combattants, menèrent gens et artillerie 
propice à leur emprinse, et se logèrent demi- 
1 ieue près de Hulst , à un gros villaige nommé 
Saint- Jehan- le-Pierre. ,, 

Ceulx de Hulst sçaichàns la venue des Ganthois, - 
sans souffrir plus prochain approche , et pour an- 
ticiper leurs envahies, proposèrent de les des- 
loger, et se prindrent de quatre à cinq cents com- 
paignons. Allemands, Picquars et aultres, fort 
experts et bien asseurés de leur faict, desquels 
estoit conducteur un capitaine allemand, nommé 
Ançqueruste. Ils issirent de leur fort, en grand’ vo- 
lonté de trouver les Ganthois, par un dimanche • 
deuxième de mars, environ quatre heures du 
matin; et se tirèrent au villaige où estoit l’ost des . 
Ganthois, illecq reposants leurs esprits pour len- 
demain achever quelque bon exploict ; et estoient 
fort travaillés à cause d’une allarme qu’ils avoient 
soustenue petit de temps paravant. Iceulx non cui- 

dans avoir rencherge se prinrent à dormir , et pre- 
miers ordonnèrent aulcuns pour faire les escoutes 
sur les advenues , lesquels furent rencontrés et mis 
aux tranchans des espées, par ceulx de Hulst , les- 
quels avironnèrent le villaige à tous costés et bou- 
tèrent le feu en plusieurs quartiers , tellement que 
les Ganthois furent surpains en leurs logis , rais 
en desroi et tournés en fuite , aulcuns brusiés , 
aulcuns noyés , aulcuns mutilés, jusques au nombre 
de vingt-deux cents, parmi ceulx qui furent trou- 
vés morts sur les sentiers de la chasse , qui dura 
environ deux lieues. 

Ainsi donc la garnison de Hulst, par subtille 
usance de guerre et anticipation desfirent et ruè- 
rent jus les Ganthois , qui raesme les pensoient 
subjuguer et desfaire , et perdirent en ceste beson- 
gne de quatre-vingt à cent hommes, que morts, que 
prins; mais ils gaignèrent de sept à huit cents pri- 
sonniers , parmi trois ou quatre capitaines de Gand^ 
six serpentines, deux tonneaux de pouldre, un 
tonneau de fusées, un de feu grégeois , et un de 
chauldestreppes. Quand ceulx deGand sceurent la 
repuise de leurs gens , et comment ils avoient 
esté durement rencoutrés et mortellement fes- 
loyés de ceulx de Hulst , il leur tourna à grand des- 
plaisir; et mandèrent à ceulx de Bruges comment, 
s’ils avoient le roy en leur commandement , que 
eulx ils feroient tant vers lui qu’ils delFendroient 
à la garnison de Hulst dé faire plus nulles si faic- 
tes armées ; et se le roi n’y vouloit entendre , ils 

prioient qu’il fût rengrevé de prbon , et tellement 
traictié , que leurs courses et envahissements en ' 
furent restrainctes et modérées. Pour quelques re- 
monstrances que l’on fesbt, ne quelque rescription 
que le roi sceust faire , qui par plusieurs lettres 
y envoya , ceulx de Hulst , fiers et forts d’orgueil 
et d’argent , à cause de leur prouesse et de leurs 
prinses , ne se voldrent abstenir de leurs pillades 
et emprinses, ains s’enforchèrent de plus en plus 
ranchonner, oppresser et fouller lesiianlhois et le 
plat pays à l’environ ; et de faict constraindirent 
ceulx de Gand redimer de feu les molius à vent 
séans à l’entour de leur ville , et les composèrent 
à quatre mille escus par mois , ou aultrement ils 
se portoient fort de les brusler. 

Ceulx de Languebrughe , un gros villaige à une 
lieue de Gand, doubtans d’estre pillés de ceulx de 
Hulst , fortifièrent leur place , rompirent ponts et 
abbatirent arbres de travers les chemins èsquels il 
leur sembloit que leurs enuemb leur donneroient 
approche pour les assaillir et les escarmoucher. 
Dont pour renfort de leur villaige et afin de donner 
repuise aux hostilités de leurs adversaires, les 
Ganthob leur envoyèrent archiers et picquenaires 
de cinq à six cents; et jà soit ce qu’ils se réputassent 
bien garnis et asseurés en leur fort, pour soustenir 
une grosse puissance , toutesfois ceulx de Hulst , 
obstant lesdits empeschements et fortifications , 
entrèrent de nuict audit villaige , surprindrent 
les Flamengs , les mirent en desroi , et livrèrent 

au trancbaut des espées de deux à trois cents arba- 
lestriers, prindrent lesaultres prisonniers, ravirent 
tout ce que possible leur fut , et amenèrent leurs pil- 
V lades en Hulst.fortresjoïsde leurs bonnes fortunes. 

Semblablement ceulx de Haultaing, un gros 
villaige à trois lieues de Gand , bien garni de 
pajsans , fortifièrent leur église, où ils se tirèrent 
fort asseurés, attendant toutes aventures. Ceulx 
des garnisons de Tenremonde et d’Alost , tant à 
cbeval comme à pied, se trouvèrent devant Haul- 
taing , donnèrent l’assault à l’osglise aspre et mer- 
veilleux. Ceulx qui dedans estoient se defiendirent 
tant vigoureusement^ que les piétons desdites gar- 
nbons furent reboutés de prime face ; mais finable- 
ment survindrent ceulx de cbeval , qui tous se 
mirent à pied , recoeillirent lesdits piétons foullés 
et endommagés , tellement que les Flamengs, 
vexés , foullés et travaillés, furent rompus , ren- 
versés et desfaicts ; si demeurèrent morts sur la 
place environ cent et cinquante et autant de prison- 
niers. Plusieurs aultres rencontres , escarmouches 
et entreprinses , rescousses et pillades firent lesdites 
garnisons , souverainenement ceulx de Hiilst , 
tant à Preboin , Accelles et ailleurs ; si que les 
records en seroient fort longs. Et , pour conclusion 
finallç > se monstrèrent vaillants, hardis , entre- 
prenans et léaulx pour le roy , autant pour un 
petit fort pourpris que jamais firent gens de 
guerre. 

CHAPITRE CLXXI. 


La mort du aeigneur de Dngellea. 

Messire Jacques de Guistelles, honnorable che- 
valier , seigneur de Dugelles , fut très fort indigné 
des dix. -sept neringhen, qui lui imposoient avoir 
deten U grand somme de deniers, et futmisen prison 
fort estroitement,puis le treizième de février j usques 
au quatrième de may . Dont , pour le faire, passèrent 
au train des àultres ; ils levèrent Testendard de 
Bruges , et à grand nombre de meutins le tirèrent 
de prison ; si le livrèrent aux seigneurs de la ville 
pour en faire exécution. Et jà soit ce qu’il eussist 
supporté intüllérables pertes par la guerre précé- 
dente , tellement que ses chasteaux en estoient 
dilapidés , gastés et abbattus , dont pour la ré- 
fection d’iceulx le pays de Flandre lui avoit or- 
donné , donné et oclroié , à prendre sur la ville de 
Bruges, la somme de huit mille escus, toutefois il 
fut tant enchairgé desdits Brugbelins, qu’il fut con- 
damné à mort. Madame de Dugelles , son espouse , 
fort noble de parents , et de bonnes mœurs , 
voyant les éminents dangiers mortels où son mari 
estoit , quérut tous les moyens que possible lui 
fut , pour lui saulver la vie ; et furent ses média- 
teurs, monseigneur le prévost de Nostre-Dame 
de BrugcïS , aulcuns notables personnaiges des na- ' 

t ionsj et aul très ecclésiastiques et nobles séculiers . Et 
quant vint l’heure que les bourreaux faisoient leurs 
préparations sur le hourt pour l’exécuter , et que le 
seigneur de Dugelles estoit administré des confes- 
seurs, et despouillé en sa chemise, pourrecepvoirle 
cop, madame sa femme labouroit à toute puissance 
pour le saulver ; et pour plus esmovoir à pitié et 
compassion les cœurs obstinés et endurcis en leurs 
tirannies , elle lenoit ses deux josnes filles parles 
mains, et avec la compagnie des notables seigneurs 
dessusdits, alloit de bannière en bannière et de 
doyen en doyen, soi jectant à genoulx piteusement, 
plourant , et requérant , au nom de la passion de 
Nostre-Seigneur , qu’ils voulsissent avoir pitié de 
son mari, et lui pardonner son mesus. 

D’aultrepart, monseigneur le prévost de Nostre- 
Dame se metloit en toute diligence pour inter^ 
céder pour le bon seigneur, et disoit : « Regardez 
n en pitié la noble dame et ses beaux enfants qui 
» tant humblement vous prient et requièrent ; et 
» mesmes , de nostre part , nous vous en prions 
» et requérons , en tant que possible nous est. Le 
» bon seigneur a tenu deniers soit en Bruges ou au 
I » pays de Flandres ; ceste très noble dame vous 
>) prie et requiert que tout le vaillant, revenus, 
» rentes , terres et seigneuries , tant de son sei- 
H gneur comme d’elle , soient vendus et ade- 
)) nierés et convertis à la restitution de ce que 
» vous lui demandez , tellement que chascun s’en 
» rembourse ; et si ce ne suffit , elle est contente 

» que son seigneur , elle et ses enfants soient à 
» tousjours mais bannis , repulsés et exilés de la 
» contrée de Flandres; puisse wider une chemise 
» en son dos seulement. » 

Ces offres faictes, qui sembloieut à aulcuns suf- 
fisantes et raisonnables, ne lurent acceptées, ains 
refusées et mises en non-chaloir; dont la dame fui 
surprinse de grand doléance. Le seigneur de Du- 
gelles espérant vivre par l’intercession de sa femme, 
voyant ce refus, fut angoisseux et attainct de grand 
tristesse. La dame toutefois persista en son pour- 
chas et s’approcha du hourl, requérant respit pour* 
son mari; mais aulcuns mutins craindans que 
pardon ne lui fust accordé, commencbèrent à crier 
en leur langaige «Sladoot! sla doot! » qui vault 
au tan t à dire comme : «T uez-le! tuez-le! » A ces mots, 
la dame sentant que requesle amiable, proumesse, 
et satisfaction n’y valloient , toute desconfortée et 
quasi demi morte , fut , ensemble ses enfants, à très 
grande paine tirée de la presse ; elle fut bleschéo 
à un bras et ramenée à son hostel. Semblablement 
les notables personnaiges qui l’accompagnoient , 
doubtans commotion populaire, craindansd’e stre 
assommés, se retirèrent en leur logis , et lors se pri- 
rent à crier : « Faictes-nous quictes de cest homme ! 
» faictes-nous justice hastivement! » Et lors le bon 
chevalier qui plus n’espéroit en sa vie, dit au 
bourreau: « Maistre Charles, mon ami, faictston 
)) office, etme meclshorsdela vuede ce merveilleux 
» peuple.» A ces mots se mit à genoulx ; il eut les 




by Googli 


X 


a5u 


CHBOHIQÜES 


(. 488 ) 


jeux bendés , et maistre Charles lui trencha la 
teste^ laquelle cbeut sur un drap vermeil. Sa mort, 
qui fut le huitième de mars^ fut fort plaincte de 
plusieurs nobles couraiges qui congnoissoient ses 
louables vertus, et fort desplaisant à son fort grand 
et noble pareutaige. 


CHAPITRE CLXXII. 


Aitemblcment des trois estais à Maliiies devant mousei(;Deur l’arehiduc 
pour besongner à la délivrance du roi son père. 


Les nouvelles de la détention du roi furent sou- 
dainement espandues, non-seulement èspays voi- 
sins , mais aussi ès marches loingtaines , comme 
il apperra cy-après , et causa grande admiration et 
doléance à tous nobles et vertueux princés, vojans 
l’un des plus excellens personnaiges du monde et 
le plus victorieulx , misérablement molesté de pri- 
son en sa propre ville , de meschants vilains , or-, 
goeilleux subjects qui le tenoient en dangier. Sur 
tous aultres très nobles et puissants princes aux- 
quels ce doeil poindoit plus angoiseusement , es- 
toient l’empereur Frédérick son père et mon- 
seigneur l’archiduc son fils. Quant donc le fils, 
plus prochain que le père, fut adverli de sa cap- 
tivité , il en fut amèrement dolent , fort triste et 
desplaisant; se furent messeigneurs du sang et 
ceulx de son conseil; et fit assembler les estais de 

ses pays en sa ville de Malines , et leur manda et 
commanda bien expressément , que en toute dili- 
^nce et à grande célérité ils comparussent pour 
déterminer et conclure qu’il seroit de faire en 
ceste matière. 

Quand les estats furent assemblés le vingt- 
huitième jour de febvrier , illec survint monsei- 
gneur l’archiduc, accompaigné de monseigneur 
Philippe de Clèves , des seigneurs de la Grutuse , de 
W alain , de Molembais , et aultres nobles et ceulx 
de son conseil ; et leur fit proposeren langue thioise, 
par messire Guillaume de Haultaing, chancelier de 
Brabant , depuis en langue wallone par maistre 
Jean Marinier, président de Luxembourg, com- 
ment, par le commandement de son seigneur et 
père le roy , aussi par l’advis de messeigneurs de 
Ravestain , et Philippe son fils prochain de son 
sang, et ceulx de son conseil, il avoit illecq fait 
convenir les estats , pour leur advertir que sondit 
seigneur et père s’estoit, puis certain temps, à la 
requestede ceulx de Bruges etdu Francq , trouvé en 
Bruges pour faire et conclure une paix au royaulme 
de France, ou avoir l’entretenement de celle faicte 
en l’an mil quatre cents quatre -vingt -deux, et 
à ce propos , avoit escript ses lettres à ceulx des 
estats pour se y trouver au dernier jour du mois 
de janvier passé ; mais lesdits de Bruges , sans 
^prendre regard à tout ce, et après que ceulx des 
mestiers s’esloienl voulu esmou voir contre lui, les 
avoient rabaissés, et lui avoient promis le tenir en 

bonne seurelé, révérence et amitié, ils s’étoient 
avec leurs bannières tirés sur le marcbié de ladite 
ville, où l’avoient forcément faict convenir , et le 
retinrent meismes, et le firent logierà une maison 
dite Cranembourg, où il entenduit encoires estre, 
qui estoit à son très grand regret et ennui , dont il 
requéroit advis et conseil. Fit exposer comment 
ils avoient mis en oubli les grands périls^ tra- 
vaux et dangiers où monseigneur son père s’es- 
toit mis en son advèneinent , pour la tuition et 
deffense du pays, èsqiïels il estoit venu à leur 
poursuite, non pas à la sienne, et le grand des- 
plaisir qu’il prenoit en cœur à cause de l’ennui et 
arrest de sondit père ; et que tribulation ne peut 
estre faicte à père , qu’elle ne redonde au fils. Fit 
aussi dire pour cequ’ilestoit certain que sonditpère 
et seigneur dcsiroit la paix, comme aussi les susdits 
de son sang ; et que de sa part estoit tout son désir, 
et l'equéroit avoir conseil, comment il se y con- 
duiroit pour y parvenir, disant oultre qu’il estoit 
venu à sa cognoissance que l’on chargeoit sondit 
père d’avoir enfreinct la paix, qui estoit contre 
vérité ; car la paix avoit esté enffreincte par ceulx 
du parti contraire, dont avoient esté motifs ceulx 
de Gand , en tant qu’ils avoient prius secours et 
aide du seigneur des Querdes et de ses gens, lors- 
qu’ils tindrcnt contre lui; et de faict avoient les 
Francbois, depuis ce temps , baillé secours de 
gens et d’argent à ceulx de Liège , faisant men- 
tion que lesdits de Bruges et de Gaiid espéciale- 

ment , et le seigneur de Rassenglien , non recog- 
noissant les biens et grâces que le roj leur avoil 
faicts en l’an quatre-vingts et deux, et sur ce 
qu’ils s’esloient meus contre lui, et l’avoient voulu 
assaillir à main armée en son hostel de Leu 
wale, il leur avolt baillé absolution et pardon , et 
si avoient esté faictes lettres scellées de son scel 
de l’appoinctement^ lequel appoinctement ledit 
de Rassenghen avoit nagaires en une grande as- 
semblée pour ce faict enGand, deschiré et coppé 
lesdites lettres . à la villipende de sondit seigneur 
et père. Fit remonstrer en oultre , que ceulx de 
Gand , et aultres murmureurs, maintenoient que 
les lettres envoyées en divers quartiers, avoient 
esté signées dudit seigneur de Walhain , sans le 
sceu et consentement de ceulx de son sang, qui 
estoit mensonge ; car il avoit commandement du 
roy son père , de monseigneur de Ravestain et son 
fils , qui lut ratifié par mondit seigneur Philippe , 
lequel excusa mondit seigneur de Ravestain son 
père en son absence , à cause de sa maladie ; et 
ülFroit, pour sondit père et lui, de faire èsdiles 
matières. Spécialement au bien et honneur de son 
très redoubté seigneur, et de ses pays et subjects, 
tout ce qu’il y pourroit employer, corps et biens. 

Après ces choses dictes, l’on leut lettres que 
ceulx de Gand et de Bruges vouloient envoyer 
au seigneur des Querdes , desquels les messagiers 
avoient esté prins envers Lisle, contenans que en 
ensuivant l’instruction dudit des Querdes, ils ne 
besongnoieut (jue pour eulx et ceulx qui leur vou- 

droient adhérer, ils eussent abstinence de guerre, 
et ne renvoyassent vers eulx les gens d’armes qu’ils 
avoient requis , jusques ils les redemanderoient , 
mais les envoyassent envers Hainault et Audenarde. 

La proposition finée et faicte au nom de mon- 
seigneur l’archiduc , oye sa doléance pileuse et 
lamentable , les estais des pays , fort desplai- 
sants de son ennui , lui offrirent tout le service 
que possible leur seroit de faire à leur souverain 
prince et naturel seigneur , et touchant la re- 
couvrance du roy son père ; et pour practiquer 
bonne paix , ils envoyèrent par le roy de Hay- 
nault lettres doulces et amiables aux eschevins 
des deulx bancqs, et aultres doyens et communes 
de la ville de Gand; pareillement par le roy de 
Brabant envoyèrent lettres aux bailli, escoutelte, 
bourgmestre, eschevins, chiefs, doyens et aultres 
de ladite ville, comme de la ville de Bruges, oflPrans 
saulf-conduit tant à ceulx de Gand , comme de 
Bruges , entrecours de marchandises et abstinence 
dé guerres ; se il leur plaisoit venir à Malines pour 
inventer bonne paix avec eulx, lesdits estais leurs 
en prioient amiablement ; et contenoiént lesdiles 
lettres comment monseigneur l’archiduc les avoit 
rassemblés à Malines , pour leur remonstrer que , 
à la très instante poursuite , requeste et prière des 
trois membres de la comté de Flandres, le roy 
s’estoit trouvé en Bruges , et illecq le faict con- 
venir pour paix Bnale , fructueuse et loable entre 
lui et le roy de France , duquel il aVoit obtenu 
saulf-conduit pour conduire les matière ; et for- 

ceement l’avoient détenu sur le marchié , et logé 
estroictement eu lieu où il estoit privé de l’habi- 
tude^ visitation et service de ses gens; dont ledit 
archiduc se donnoit merveille , et en avoit très 
grand regret, ennui et desplaisir en son josne 
eage ; et prioit bien à certes lesdits estais, qu’ils 
voulsissent entendre à la délivrance du roy et à 
la paix. Lesdits estais requirent à monseigneur 
Philippe, tant en son nom et pour monseigneur 
de Ravestain , son père , qu’ils se voulsissent em- 
ployer à ladite paix, et prendre telle adhérence et 
aide que bon leur sembleroil ; laquelle chose il 
promit libéralement de faire, dont il fut remer- 
chié desdits estais , qui de là en avant , autant que 
possible leur fut , labourèrent sur les principaux 
poincts ci-dessus déclarés. Si furent faictes cer- 
taines instructions en franchois, et depuis trans- 
latées en flammeng -, pour besongner à la paix de 
France. 

Le huitième de mars, les eslats recenrent lettres 
de ceulx de Gand , responsives qu’ils avoient en- 
voyé ; et oultre ce mandoient auxdits estais qu’ils 
se trouvassent en Gand le douzième de ce mois. 
Sur lesquelles lettres furent escriptes lettres d’ex- 
cuses de soi y trouver , les requérant derechef 
qu’ils se trouvassent audit Malinnes, et que à eux 
n’appartenoil d’assembler estais sans le conseil du 
souverain ; et se venir n’y vouloient , ils se trou- 
vasseAt à Tenremonde , et l’on y envoieroit aul- 
cuns députés pour les induire à rétablir le roy 

en sa liberté , lequel meismes rescriprit lettres 
signées de sa main , par lesquelles il commandoit 
aux prélats de Brabant qu’ils se trouvassent à Gand 
le douzième du mois , pour besogner tant sur la 
paix que pour sa délivrance. Sur quoi fut conclut 
non V aller au commandement desdites lettres , 
' veu que le roy n’estoit pas en sa propre franchise. 
Monseigneur Philippe de Clèves , en présence des 
estais , dict : que aulcuns l’avoient chargié de 
ce qu’il n’avoit fait la guerre à ceulx de Bruges 
pour recouvrer le roy , et qu’il n’estoit pas af- 
fecté à la paix de France , veu qu’il desiroit la 
guerre; sur quoi il donna excuse, disant: que 
par commandemement du roy , il s’en étoit dé- 
porté , en tant que sa personne détenue en eusisl 
pis valu ; et aussi qu’à son entrée à l’Escluse, il 
avoit trouvé la ville et le chasteau fort desnué 
de vivres et d’artillerie , et que, pour les répa- 
rer , il avoit employé du temps ; et aussi d’entre- 
prendre ceste nouvelle guerre sans consentement 
des estais, il en pourroit esti'e désavoué , offrant 
de y employer corps et biens ; et quant à la guerre 
de France , il désiroit la paix ; et se y vouloit euv- 
ployer par tous bons moyens. 

Notable ambassade envoyée des princes d’AlIemaigne à monseigneur 

l’archiduc pour la délivrance du roi des Bomains son père. ' 

Les estais assemblez à Malines pour besongnier ès 
matières dessus dictes, arrivèrent illecq notables et 
grands personnages d’Allemaigne , ambassadeurs 
des électeurs, des ducs de Bavière , de Julliers , et 
aultresgrandsseigneürs auxquels monseigneur l’ar- 
chiduc, eagié de neuf à dix ans , en présence desdits 
estais , donna audience , et tint gravité princi- 
palement, aussi meurement que s’il eust vingt ou 
trente ans. Ces ambassadeurs, en grande révérence, 
se présentèrent devant lui , et après qu’il les eust 
prins par la main , lui baillèrent quatre lettres 
closes, contenant crédence de par lesdits électeurs 
et princes , par lesquelles ils exposèrent comment 
l’emprisonnement du roy des Romains estoit venu 
à la notice de leurs seigneurs et maistres , qui 
fort s’esmerveilloient comme de cas non jamais 
advenu ; si estoient illec délégués pour complain- 
dre et condoloir sa lamentable fortune ^ et pour 
offrir confort , aide et assistance au nom desclits 
princes , de corps , de biens , d’avoir et de puis- 
sance en la recouvrance de leur souverain seigneur, 
comme tenus et obligés à sa royale majesté ^ avec 
plusieurs aultres choses , persuadans les cœurs des 
escoulans à hault comprendre et Voloir retirer le 

roj de sa captivité et mbérable désertion , disant 
que Ton debvoit appaiser et réduire ceste matière 
par amiable voie , si' faire se povq^t , et se se non , 
ils offroient ce que dit est , pour y procéder, par 
armes; et se disoient avoir charge de eulx trouver 
à Bruges et à Gand, pour cognoistre leur intention, 
et leur dire plus ample charge. Ce proposé, monsei- 
gneur l’archiduc tint ses devises avec monseigneur 
Philippe de Clèves, le seigneur delaGruthuseet aul- 
tres, et leur fit dire par le marissal de Nassou, que 
pour ceste matière il avoit illecq assemblé les estats 
de ses pays ensemble , pour besongnier au bien de 
paix ; si les fit remercier de leurs belles offres , 
lesquelles il recepvoit fort agréablement , et leur 
fit offrir le semblable avec aultres plusieurs 
amiables paroles proférées par ledit marissal , 
tirans à fin de bonne conséquence. 

Ce faict , les ambassadeurs donnèrent lettres de 
crédence au nom de leur seigneur et maistre , à 
monseigneur Philippe , contenant ce meismes , 
qu’il les remercia et leur offrit service. Pareil- 
lement ils proposèrent devant les estats un pe- 
tit plus amplement , en remonstrant comment 
leur souverain seigneur et roi estoit venu par 
dechà , et en son josne eage de dix-noef ans , avoit 
prins alliauce à madame Marie, son espouse, 
de laquelle dame il avoit eu deux beaux enfans ; 
et néantmoins n’avoit eu guaires de joie ni de 
biens , tant pour la perte de madite dame , comme 
pour les guerres et troubles où il avoit mis plusieurs 

foys sa très noble pereonne en danger de mort; et 
pour rétribution , Ton l’avoit prins prisonnier en 
Bruges, au très grand desplaisir des princes d’Al- 
lemagne, qui lesavolent envoyés, et conséquemment 
du résidu de toute Germanie, lesquels, considéré 
le cas non jamais advenu, le voiiloient délivrer de 
ceste oppression et foulle. Dont ils furent gran- 
dement remerciés desdits eslats ; puis prindrent 
congié à monseigneur l’archiduc, lequel tint ma- 
gnanimité honnorable en congéant chacun d’eulx, 
selon sa vocation et appartenir, à l’un estant son 
bonnet , à l’aultre y touchant seulement , et aux 
aultres les prenant par la main. Et pour ce qu’ils 
s’estoient offerts d’aller à Bruges et à Gand , on 
leur demanda leur intention sur ce pas; et respon- 
dirent que volontiers le feroient , moyennant que 
monseigneur Philippe de Clèves y allast avec eulx 
en personne, ce qui ne fut pas consenti par les 
estats de Brabant . Toutesfois , mondit seigneur 
Philippe s’estoit offert à faire tout ce qui seroit 
dict au bien du roy et de monseigneur son fils , à 
l’honneur des eslats et des pays, auxquels ils dirent 
oultre , et pour certain appoinctement et secret 
entendement conceu entre le roy de France et le 
duc deGueldres, et meismesquele bruit couroit 
que ledit roy le debvoit mettre à puissance en la 
possession de la ducé , en déclarant les incidences 
qui en polroient ensuivir, prièrent de prendre 
garde aux garnisons sur les limites de Gueldres , 
disans qu’avant leur partemenl de Coulongne , les 

princes d’Allemagne avoient escripl ■ lettres aux 
Gueldrois , aux nobles et bonnes villes , afin qu’ils 
gardassent leurs leaultés envers leur souverain 
seigneurie roi , les advertissant en tout de tout ce 
que dict est. 

En ce jour retourna Anthoine de Fontaine à 
Malines , qui , par l’incitation des seigneurs de 
Bevres et de Wyère, avoit esté envoyé vers le roy 
par monseigneur Philippe de Glèves , son maistre ; 
et en faisant record de sa besogne dit que , lui 
venu en Bruges, fut bien recueilli par les seigneurs 
de la ville, qui firent grande doléance du roy, de 
son gouvernement et de ses gouverneurs , par les- 
quelles pays estoient en apparence d’estre perdus ; 
si voloient pourvoir parle moyen de paix. Ledit An- 
thoine fut interrogé sur quel titre il estoit illec venu ; 
à quoi respondit que , au commandement de son- 
dict maistre, et sur leur seureté il étoit illec envoyé 
pour voir le roy, pour ce que le bruit couroit qu’il 
estoit fort estroitement détenu, dont il desplaisoit à 
mon seigneurl’archiduc son fils, et prioit de pouvoir 
aller le veoir . Sur quoi fut demandé qu’il lui vouloit . 
Il respondit qu’il n’avoilcherge que de recomman- 
dation , et que les estats esloicn t assemblés à Malines, 
pour l’aider et faire la paix. Et demandèrent quelle 
aide l’on lui vouloit faire , et ne vouloient souffrir 
que l’on lui desist ainsi ; mais que le roi se aidast 
lui-meismes et l’on l’aideroit ; et atant se partit. 
L’on lui bailla huict hommes pour aller vers le roy, 
quatre deGand et quatre de Bruges, lesquels furent 

présents, etoyrentlesrecoihmandationsque lîtledit 
Anthoine au roy, priant qu’il eusist patience , et 
qu’il se aidasteton lui aideroit; et après l’avoir prins 
par la main , demanda de monseigneur l’archiduc, 
son fils , adjoustant que , par tout moyen il voloit et 
desiroit que l’on besongnast sur la paix et sur son ’ 
faict et estât. Lesdits de Gand et de Bruges dirent 
au roi qu’il escripvist ses lettres aux estats, estans à 
Malinne , afin qu’ils se trouvassent à Gand le dou- 
zième de ce mois ; et le roi leur respondit qu’il 
n’estoit en sa puissance de prier ne de commander ; 
néantmoins volontiers le feroit. Le congé prins, 
Anthoine vint à son logis , et derechef fut mandé 
qu’il allast à la maison de la ville , où il fut requis 
de tant faire que lesdits estats se trouvassent à 
Gand, à journée dessusdite, luy priant qu^il fesist 
son retour par Gand , comme il fit ; et se trouva 
vers les seigneurs de la ville , où messire Adrien 
de Rassenghien lui parla des matières encommen- 
chées, espérant que bien seconduiroient, se lesdits 
des estats vouloient comparoir audict Gand. Dict 
oultre plus ledit Anthoine , en faisant son rapport 
aux estats, qu’il cuidoit tant tenir de l’intention 
du roi , qu’il desiroit que l’on y envoyast aulcuns 
députés pour le tout mener à bonne fin , autre- 
ment le roi doubtoit fort sa personne. Lendemain 
que Anthoine de Fonthaine eut fait sa légation, les 
estats assemblés , vindrent deux notables hommes , 
l’un deGandetl’aultre de Bruges, députés desdictes 
villes , portant lettres de crédence des eschevins 

des deux bancqs et des doyens de Gand ; desquels 
délégués et commis , l’un, qui se noramoit messire 
Pierre DuMolin, fit plusieurs remonstrances, char- 
geant le roi des Romains des injustices , gasts , 
foulles et vexations qu’il avoit souffert faire au 
pays , requérant que l’on envoyast à ladite jour- 
née aulcuns des estats , souverainement monsei- 
gneur de la Gruthuse, qui leur estoit fort agréa- 
ble, pour practiquer bonne paix , soi complaindant 
amèrement des cruels excès, rigoreuses insolences, 
ot dommages que faisoient ceulx deHulst, priant 
que l’on deffendît de courrir sus le pays , ou au- 
trement le roi en seroit aggrevé ; et finablement 
présentèrent lettres escriptes et signées du roi, par 
lesquelles il commandoit d’envoyer audit Gand , 
afin de besongner à son élargissement. 

Oye la relation dudit Anthoine et la charge des 
députés de Bruges et de Gand , ensemble la re- 
scription du roi , fut conclu d’envoyer au jour 
assigné , le douzième de mars , les personnaiges 
qui cy-après seront dénommés ; mais premier se- 
ront mis en compte les demandes que firent les 
ambassadeurs d’Allemaigne, avant le partement. 
Premier requirent sçavoir quel debvoir l’on avoit 
fait de recouvrer la personne du roi , priant que * 
l’on prenist garde aux offres qu’ils avoient faicts 
de leur part j secondement , qu’ils ne souffrKsent 
transporter la personne de monseigneur l’archi- 
duc hors de Malines , si ce ne fût par le sceu et 
commandement du roi , du sceu de l’empereur 

son grand père et des estais ; lierchement , qu’ils 
pourvussent aux frontières pour paiement des 
gens d’armes ^ ou desissent leur intention ; quar- 
tement , desiroient sçavoir quelle aide et secours 
les pajs feroientauroi pour recouvrer sa personne, 
en cas que par amiable voye l’on ne le polroit 
recouvrer. 

Ces matières consultées et coinquées par les 
estais avec les consei Hiers du roy, fut respondu 
au premier poinct , que devoir avoit esté faict 
de recouvrer le roi par amiable voye, si faire 
se pouvoit ; et , à ceste cause , monseigneur l’ar- 
cbiduc , monseigneur de Ravestaiu , et Philippe , 
son fils, et meisme ses estais avoient envoyé leurs 
députés àGand pour y besongner ; au second poinct, 
n’esloient d’advis de transporter la personne de 
monseigneur l’archiduc de Malines sans le con- 
sentement du roy en son francq arbitrage: au tiers 
poinct, firent response que les estais debvoienl 
pourveoir aux frontières pour autant qu’il leur 
louchoit, car autrement ils les perdroient, et en 
seroit la paix plus dure à Iraiclier ; au quatrième 
poinct, tauchant l’aide, ils espéroient que, gardans 
leurs leaultés, chacun feroit debvoir ; mais néant- 
TJioins ils n’estoient chargés de ce faire. 

CHAPITRE CLXXIV. 


mort de mcuire Matins Payarl et d’aulcuns autres , dëcoHc's en la 
ville de (iand. 


Mbssire Mathis Payart , en son temps grand 
doyen de Gand , pendant la dernière guerre qui fut 
l’an quatre-vingt et cinq , favorisoit à la querelle 
du roy des Romains, qui le fit chevalier; et quant 
vint le temps de réconciliation et appoinctement 
de ladite guerre , et qu’il fut conclu que le roy 
entreroit en Gand , comme il fit , sire Mathis 
Payart promit aux Ganthois qu’il y entreroit ac- 
compagné de six cents hommes seulement ; mais 
il y entra à puissance d’Allemans ; pourquoi les 
Ganthois oncques depuis n’aimèrent ledit Payart. 
Si le recoeillèrent en grand haine ; car tousjours 
maintenoient qu’il avoit mis la ville de Gand en 
grand bransle d’estre bruslée, pillée, périe, et 
menée de finale destruction par lesdits Allemans, 
Bourguignons, Picquars , Haynuiers, qui lors 
se trouvoient avec le roi. Advint que quant les 
Ganthois commenchèrent à baigner contre le roi , 
et que commotion desjà toute espcinse se com- 
mencha à allumer , messire Mathis Payart , cuidant 
' estre mieux assuré à Bruges que Gand , se partit 
dès le mois de septembre assez soubdainement de 
Gand , craindant fureur populaire qui le vouloit 

homicider ; fit enmener ses biens et se tira en Bru- 
ges, oùilavoit une fille mariée; et illecq, sentant 
le cours de la terrible division lors régnant, vo)'ant 
aussi le roi détenu , ses nobles en captivité , et les 
gouverneurs des finanches expulsés , bannis , em- 
prisonnés , ou décollés , languissoit en grand mé- 
lancolie, craindant tousjours ce qui lui mésadvint. 
Et quand vint le cinquième de mars , il fut saisi 
prisonnier, au pourchas des Ganthois , par les Bru- 
ghelins, et livré aux députés de Gandqui le me- 
nèrent en leur ville où il fut inhumainement ge- 
henné deux ou trois jours entiers , si que le convint 
reporter en prison , à force de gens. Aulcuns 
dirent qu’on lui fit faire procès ; mais, quoiqu’il en 
soit, saulve ses bonnes raisons, il fut décollé en 
Gand et escartelé comme Iraictre. Sa teste fut mise 
sur la porte tirant vers Bruges , et ses membres 
pendus en divers quartiers et lieux ; et pour l’an- 
goisseux tourment des tortures qu’il eut à souffrir 
il accusa et chargea aulcuns notables bourgeois de 
Gand, et aultres, parchonniers de son mésus, comme 
l’on disoit. Pour plus subtilement appréhender 
lesdits bourgeois , et adfin que fuitifs ne se ren- 
dissent et ne se appercheussent de leur mésadvenir, 
Jan Van Donne, prévost des marisseaulx , le doyen 
des cordonniers et aulcuns aultres , firent pré- 
parer un beau souper^ où furent invités œulx avec 
leurs femmes , lesquels ils disoient eslre coupables 
de mort , et désiroient exécuter et faire passer la 
nuict. Dont après qu’ils eurent fait grand chière 

ensemble , prevost , doyen j bourgeois et mar- 
chands,hommeset femmes, compères etcommères, 
sans faire mention de rien , sinon de bien boire et 
de fortmengier, et que chascun, les congiés prins, 
lut retourné en son hostel , et que les notables 
bourgeois qui de riens ne se doubtoient , comme il 
faict à présumer, reposoient en leurs licts , ledit 
doyen et ses adhérents, qui point ne dormoient, les 
resveillèrent durement; car, quant vint environ 
onze heures de la nuict, ils firent impétueusement 
hurler à leurs huys , les firent soudainement des- 
coucher , les emmenèrent de force et de haulteur 
en nombre de dix sur le marché au bled , et les 
firent bouter en une prison nommée le Salselet. 
Illecq estoiçnt les confesseurs jxjur les administrer 
leur salut , 'pareillement les bourreaux pour faire 
exécution de leurs corps ; et ainsi , sans plus avant 
enquérir du cas , sans oyr partie , sans procès 
formé , sans terme de justice , et sans nul autre 
jugem'ent, sinon volonté de propres, par contre- 
venge et haine précogitée, environ deux heures en 
la nuict, furent piteusement mis à mort et decolés 
audit Salselet,lehuictième demars, maistre Jehan 
de la Graecht , seigneur du conseil de Flandres 
et seigneur de Melseve , jadis pensionnaire de 
Gand, vivant le duc Charles, Jehan Wen Hove, 

. fils de Jean Water-grave , Denis Wan Saren , 
Pieler Baudins , doyen des cuveliers , Lieuvin 
Wan West, chastellain delà Walle , qui est l’hos- 
lel du comte de Flandres , Joos de Reschs , hoste 

des Cinq Heaulmes sur la Lipe , Joos d’Avertem , 
marchand et conreur de cuir , Jehan de Wilde , 
brasseur, à l’enseigne de la Cauwe , et Pieler Goer 
Soeve , contrôleur de la monnoie du comté de 
Flandres. Le dixième de leurs compagnons, nommé 
Stephen Mopr^elaeth , orphévre en son temps , 
doyen des mariniers, durant le gouvernement de 
messire Malhis Payart, avoit les yeux bandés 
comme les aultres quand il fut recogneu de son 
frère germain , frère Guillaume Moerselaeth , de 
l’ordre des Augustins , lequel frère Guillaume avoit 
confessé la plusparl des bourgeois exécutés, quand 
il percheut ledit Stephen, son frère, en ce grand 
et extrême péril mortel ; et lors multiplia prières et 
requestes pour que sondit frère fut respité de mort. 

Les femmes des notables hommes illecq décapi- 
tés, ignorantes de l’exécution d’iceulx , estoient en 
grand sousside savoir pour quelle affaire l’on avoit 
si soudainement resveillé leurs maris. Considéré le 
. temps de sédition qui lors régnoit, n’est merveilles 
si elles avoient grand esmoi au cœur ; mais les 
premières nouvelles qu’elles en oyrent furent fort 
lamentables j car l’on leur amena devant leurs 
huys, leurs maris en deux pièches, pour les faire 
ensevelir et les mener enterrer en telle église ou 
chimetière que bon leur sembleroit. Ainsi en ceste 
misérable pestilence et commotion populaire , fi- 
nirent malheureusement leurs jours , ces seigneurs, 
bourgeois et marchans , qui de riens ne se doub- 
toieiil, et qui, poelt estre , ne cuidoient avoir com- 
mis delict pour avoir fini si malheureusement. 

CHAPITRE CLXXV. 

lettres de l’empereur envoyées à mons^neur l’arcliiduc et aux estais 

de Haynanlt. 

« Illustre prince et très chier nepveu , le lamen^ 
table cas de nostre très chier fils, le roi des Ro- 
mains , vostre père , est venu à nostre connoissance, 
et comment il est tombé et détenu ès mains d’aul- 
cuns fourbes et desloyaux bourgeois et habitants de 
la ville de Bruges , tellement que le somme de sa 
vie et mort est mise en leur vouloir et arbitraige , 
et jà quasi , lui et toy ensemble près à estre bailiié 
et mis ès mains des Franchois , lesquels vous per- 
sécutent et bayent en tous temps à mort, et que 
en leur vouloir et disposition soyez, et vos subjects, 
constraincts de leur obéir et de servir. Et si telle 
raige et foursenerie leur enflamboit le couraige de 
ainsi le faire , où sera la gloire et l’honneur de 
ceste noble seigneurie de Bourgogne qui , de temps 
de la servitude des Franchois et de toutes témé- 
raires gens , s’est trouvée si franche et exempte ? 
Où sera ce noble sang des ducs de Bourgogne par 
le universel monde si cler et si renommé ^ s’il ad- 
vient qu’il abaisse si légièrement à la servitude des- 
dits Franchois? Certes, cesle sédition deBrugesn’cst 
pas seulement excitée contre le roi des Romains et 
loi , mais contre tous vos pays et subjects , et en 

cspécial que tout à un cop lesdicts Franchois par 
ces divisions vous mectent en perpétuelle servi- 
tude. Desquelles choses et à chacune d’icelles, se 
par bon et raeur conseil veux procéder , tu ne 
presteras l’oreille à nulles de leurs faulses suhjec- 
tions ; et ne faisons doubte que tanlost , non-seu- 
lement pour rédimer ton père, mais aussi pour 
garder la liberté de la maison de Bourgogne , tu 
ne craindras aucunes paines et labeurs , ne u’y es- 
pargneras biens quelconques. Et comme il soit 
ainsi que entre tous les princes du monde à moi 
et à toi appartient lasalvation de nostre sang, je 
t’exhorte tant comme je puis , et avec tous tes 
subjects couraigeusementetavec toute ta puissance. 
Par aultre moyen tu ne peux amolir et réduire 
les couraiges de ceulx de Bruges et de leurs com- 
plices ; tu delivres ton père , auquel de droit divin 
et naturel tu es obligié , des mains de ses ennemis , 
et le remets en son premier estât et administration. 
En ce faisant , non seulement ton père , mais toi 
mesmes remecteras en liberté et franchise ; car, se 
aujourd’hui ton père, quitantdefois pour la maison 
de Bourgogne^ et pour garder la liberté de la 
comté de Flandres a mis son' corps et sa vie con- 
tre les Franchois en tant de périls et dangiers , 
est de ceulx de Bruges et de leurs complices per- 
sécuté et tellement oultragé, sans nulle double il 
est à croire que autant et pis ils le feront cy-après. 
Et ainsi , comme ton proave et ton grand père l’ont 
expérimenté , et afin (|ue le corraige ne le faille 

de bien et rigoreusement faire et poursuivir ce que 
tu ^ois, tu auras brief l’aide des princes de l’em- 
pire , lesquels pour cesle matière et par mon auc- 
torilé ferai exciter; el alors lesdits princes qui, 
par lignaige el subjeetion de principaulté n’ont 
pas moins au cœur que nous mesmesla vengeance 
de si grand prince , plus ardemment s’eslèveront 
allencontre desdils de Bruges. Au mojen de la- 
quelle puissance et auctorité , facilement se polra 
destruire el déterminer leurs faulsetés et deslojau- 
tés, el alors Ion père le roi ensemble, polrcz 
perpétuellement garder et deffendre le droicl et 
l’auctorité de la très noble maison de Bourgogne, 
et éviter la servitude des Franchois. Se aussi, que 
Dieu ne voeille ! ta puissance et auctorité ne soient 
aujourd’hui telle que de povoir résister à la fureur 
desdits de Bruges , et que , à ton père et à toi soit 
faict et ostépar force aulcune chose , jamais, tant 
que vie sera en nous, ne cesserons par tous moyens, 
et jusqu’à esmouvoir tout l’empire, de venger l’in- 
noceuce de tondit père et de nostre sang. Et pour 
tant nous te adver tissons , exhortons , et derechef 
admonestons que tu veuilles penser à la grandeur 
de ce cas, et combien à toi et à toute la maison 
de Bourgogne il peult toucher , affin que pendant 
le temps que le feu encoires se poelt esteindre , lu 
puisses l’honneur et l’estât de ton père rejecter hors 
des mains et du pooir de ceulx qui le détiennent. 
Et néantmoins cependant , nous et les princes du 
Sainct-Empire , ne cesserons dey travailler, et te 

aiderons de toute nostre auctorité et puissance. 

» Donné en nostre chasteau de Unnsprug, le 
sixième jour du mois de mars, an quatre vingt et 
liuict, et de. nostre règne le trente-sixième. 

Au dos de la lettre estoit escript : « A nostre très 
cher et très illustre nepveu Philippe , archiduc 
d’Autrice , duc de Bourgogne , de Brabant , de 
Gueldres , etc. , comte de Flandres , de Thirol , 
etc. , ou à ceulx qui , durant sa minorité l’ont 
en gouvernemenl. » Et la superscription estoit: 

« Frédérich, par la grâce de Dieu , empereur des 
Romains , toujours Auguste. » 

Sur ceste mesme matière escripvit l’empereur 
aux estais de Haynault , àMalines , et contenoient 
ses lettres : 

« Honnorables, dévots, magnifiques, nobles 
chevaliers léaulx, certain ‘cas lamentable à présent 
nous est insinué, assavoir que nostre très cher 
fils , le roy des Romains, est escheu ès mains cruels 
d’aulcuns bourgeois et habitans de Bruges , telle- 
ment que , en somme , toute sa vie et mort est en 
leur arbitre et volonté , et qu’à présent il est près 
en chemin que lui , ensemble nostre nepveu Phi- 
lippes, archiduc, son fils,soient délivrés aux Galles, 
(jui de très exécrable hayne poursuivent vous et 
le sang de Bourgogne, et que eulx, ensemble leurs 
subjecls, ne soient constraincts de servir à leur vo- 
lonté et plaisir. Que se tant de raige les avoit allu- 
més, où sera la’ noble gloire et honneur de la 
noble comté de Hayaault , de présent et de par 

tant de temps franche de toute servitude des Galles 
et quelconques gens téméraires ? où sera le noble 
sang des ducs de Bourgogne , par tout le monde 
très renommé , se très légièrement ils obéist en 
misérable servitude aux gens de Galles ? Geste sé- 
dition des Brugbelins n’est pas seulement esmeue 
contre le roy des Romains et sou fils, nostre nep- 
veu , mais pour certain ès vos chiefs ; au moyen de 
quoi ils espèrent, par une impétuosité, livrer et ^ 
mectre tous leurs princes avec tous leurs gens à 
perpétuelle servitude. Toutes lesquelles choses et 
chacune d’icelles, se par diligent conseil vous per- 
pensiez comme desirans le salut de la chose pu- 
blique , et vivre sous le gouvernement de noslredil 
nepveu,etne adjoutez foià leursfaulses subjeclions, 
ne doubtans auleunement qu’en brief , non-seule- 
ment pour reeouvrer ledict roy , mais aussi pour 
l’entrelennement devostre liberté, que vous n’y es- 
pargnerez labeur ni chevance quelque une. Gomme 
doncques en eeste matière, par-dessus tous les 
princes du monde avons inlérest que nostre sang 
et seul fils soit saulve , et que nous avons cogneu 
par tout le temps de son règne lui avoir esté 
très féaulx a nous, et au Sainct-Empire très af- 
fecté , usant de vostre mesme foi et constance , 
exhortons très acertes , et par la mesme foi et 
serment que estes liés à icellui roi nostre fils, à 
quoi aussi , par loi naturelle et divine estes obli- 
giés , vous requérons que , avec tous les aullres 
fcables subjects de sa sérénité , et de fort corraige 

et de toute voslre puissance, se par j)aclion nebé- 
névolence iceulx de Bruges, avec leurs complices, 
ne se peuvent amolir, le tirez hors des mains de 
ses ennemis, et le remcctez en*son premier eslat 
et administration. Lesquelles choses l’aisa ns ^ vous 
ne mettrez pas seulement ledict roy mais aussi 
sondict fils et vous à liberté. Et se présentement 
le géniteur , qui tant de fois pour le droict de lui 
Philippes son fils et de toute la seigneurie de la 
maison de Bourgogne , aussi pour garder la liberté 
de la comté de Flandres , a mis et exposé sa teste 
contre les Galles , non pas sans péril de vie et mort, 
tellement est persécuté , sans doute icellui Philippe 
son fils en son temps aura à souffrir ces mesmes 
et plus grands périls, comme aussi son grand 
père et prédécesseurs ont expérimenté. Et aflin 
certes que pour ces choses hardiement compren- 
dre et commenchier, le couraige ne vous faille, et 
que force et aide se assemblent soudainement, 
seront princes du Saint-Empire en grand multitude 
excités de nostre auclorité ; lesquels princes , 
qui par droict de sang et de principaultés ne pren- 
dent pas moins en vergoigne telle ignominie que 
nous , et pour ce ardement s’eslevent à la ven- 
geance d’iceulx, par l’auctorité et puissance des- 
quels la loyaulté susdicte pourra seulement eslre 
privée et facilement extirpée , et que icellui roy ne 
son fils , à jamais le droict ne l’empire de la noble 
maison de Bourgogne, ne craindrez estre ostés, ne 
vous eslre submis à laservilude des Galles. Et se, que 

Dieu ne voeille ! ne voslre eslude ne léaultés, à pré- 
sent n’estoient telles que à leurlureur ne puissiez ré- 
sister, et que à nostrecUct fils et nepveu quelque mo- 
leste ou diminution , ou de seigneurie ou de chose 
pire leur advenoit , nous ne cesserons , tant que 
viverons, de venger l’innocence de nostre prince et 
nostre sang, quant toutrempire se debvroit mouvoir, 
jusques à condigne pugnitlon ou correction. Et par 
ainsi, trèsféaulxetlrès cliiers audict roy, derechiel' 
et derechlef vous exhortons et admonestons que 
veuillez penser la grandeur de ceste chose présente, 
et de quel péril elle est apparente à vous et à toute 
la communauté de Haynault. Et en tant que le feu 
se poelt eucoires estaindre , veuillez l’estât et hon- 
neur du roy , et vostre prince retirer hors de leurs 
lachs.' Nous néantmoins ne tarderons poinct que, 
avec les princes du Sainct-Empire traictier et faire 
ce qui appartient à l’entretenement de son honneur 
et de nostre puissance et auctorité, serons présens 
à vostre féaullé. 

» Donné en ville de Unnsprug , le Imictième du 
mois de mars ,l’au mil quatre ceus quatre-vingts 
et huict , de nostre empire trente-sixième. » Et 
dessus. « Par mandement de nostre seigneur l’em- 
pereur en conseil. » Et au dos de la lettre : « A hon- 
norables , dévots, magnifiques , chiers et féaulx à 
nous et au Sainct-Empire, prélats , barons , nobles 
et coinmunaultés des trois eslats de Haynault. » Et 
à la suscription : « Frédérick , par faveur de la 
divine clémence , empereur des Romains. » 

CHAPITRE CLXXVI. 


Ce quifut faict et besonfpié à Gandet Bruxelles, parles de'patez des estais 
avec les trois membres de Flandres. 

Sdr inlention de besongner à la délivrance 
du roy , et pour trouver paix finale , se trouvèrent 
en Gand , le douzième jour de mars , les ambas- 
sadeurs et députés des estais du pays , lors estans 
àMalines assemblés pourcemeismes, est assavoir :1e 
seigneur de la Gruthuyse , l’abbé de Bonne-Espé- 
rance , Anlhoine, bastard de Brabant, le seigneur 
d’Armie , Anthoine de Fontaine , chastellain 
d’Ath , le seigneur Van Praet , le seigneur de 
Herseles , messire Anthoine Izembart , pension- 
naire d’Anvers , Josse de Cordes, recepveur d’Au- 
denarde , Robert Henri , pensionnaire de Wal- 
lencbennes. Jehan de la Vacquerie, Christophe 
Gauthier et aultres. Les seigneurs de Gand advertis 
de leur venue , deux eschevins et messire Jehan 
d’Eslenwerpe les vinrenlsaluer,etdirent que lessei- 
gneurs de la ville envoyoient vers eux faire le bien- 
vegnant,monstrans signe qu’ils estoientfort joyeux 
de leur venue. Le lendemain se trouvèrent lesdits 
députés à l’hostel Saint-George , appartenant aux 
arbaleslriers, où vindrent les abbés de Saint-Bavon, 
évesque de Rosen, de Saint-Pierre , de Yvain et 
des Dunes , ensemble chevaliers^ gentilshommes , 
et aultres représentans les estats du pays de Flan- 

tires , avec eulx les trois membres de Gand , de 
Bruges et d’Ypres , lesquels par maistre Guillaume 
de Zoutte , chief pensionnaire de Gand , firent 
proposer et mettre avant plusieurs complainctes 
des injustices et aultres excès perpétrés et commis 
depuis la paix de Tan quatre vingt et deulx ; et 
finablement requirent trois choses : premier , que 
les pays se voulsissent tous réunir en bonne amitié ^ 
veu le grand mal advenu par le désordre, et que^ 
par ce, tout fust réduict à bonne paix ; le second , 
que l’on mesist provision à la noWe personne et 
estât de monseigneur l’archiduc , comme il estoit 
bien mestier pour plusieurs considérations; tierce- 
ment, qu’il fustadvisé au gouvernement et ressource 
des pays, pour estre conduicts selon leur anchien 
usaige , veu la perte et gast d’iceulx. 

Ces choses oyes, les députés promirent à penser 
dessus ; et à l’après disner l’assemblée se fit à la mai- 
son de la ville , où comparurent les dessus nommés ; 
et illecq survint Michel de Belle-Forière , bailly 
de Lens en Artois , lequel , à la charge du roy de 
France, comme il disoit, leur dit que le roy leur 
mandoit et à tous aultres des pays , que , qui vol- 
droit joyr de la paix de l’an quatre-vingt et deulx, 
le roy leur en feroit joyr et leur bailleroit aide 
contre les empescheurs et refusants. Il fut res- 
pondu audit Michel , que chascun désiroit la paix, 
et à tant se partit. Et touchant le proposé du 
pensionnaire de Gand, au nom des membres de 
Flandres , les députés prindreht conseil ensemble, 
et par aussi du seigneur de Bevre et du seigneur 

tle Wyère, conférans avec en!x, fuel clicl que les 
remonstrances, complaincles et doléances qu’ils 
avoient mis avant, n’estoient de g’rande impor- 
tance, et désiroient estre traictiés par plus grand 
nombre et de plus grands personnaiges que n’es- 
loient les députés desdits estats ; se estoit néces- 
sité que une aultre assemblée générale se fesist de ' ■ 
tous les estats en la ville de Bruxelles, espérant 
que les matières se tourneroient à bonne fin et 
au bien de paix. A quoi respondirent les membres ■ 
de Flandres , par la bouche dudit pensionnaire , 
que les matières estoient trop crues de la part des- 
dits députés, pour les traiclier en aultre ville, 
et que rondement y vouloient besongner , tant 
sur la paix générale , sur la personne de monsei- 
seigneur l’archiduc, sur les provisions des pays, 
que sur le gouvernement de justice ou aultrement; 
et estoit nécessaire que monseigneur de Ravestain 
et Philippe son fils , ensemble les estats en Ma- 
lines, venissent audit Gand ; etsembloit, comme ils 
disoient, que Icsdits députés n’estoient illecq venus 
que pour passer temps et les abuser. Et de faict 
baillèrent coppies de certaines lettres , que le ca- 
pitaine de Hulst envoyoit au roy des Romains, 
responsives à ce que le roy lui a voit mandé par 
ses lettres , qu’il se déportast de faire la guerre Ct 
de bouter feulx. Et contenoient lesdites lettres, 
qu’il n’estoit en intention de obéir à son com- 
mandement, tant qu’il fiisist prisonnier; et du 
contraire avoient charge de par monseigneur l’ar- 

chiduc , signées de sa njaio , de faire la guerre. 
Monslrèrent aultres lettres des petites villes de 
West-FIaridres, lesquels estoienl mandés à ladicte 
assemblée, et en avoienl commandement par 
lettres du roy , signées de sa main ; et se excu- 
soient de non y, comparoir , car ils avoient deffense 
de par monseigneur l’archiduc de non y comparoir, 
et par France-conté , Hérault , qui reveslu de sa 
coite d’armes, en avoit fait debvoâ*. Pour les 
causes dessus dictes, n’esloient d’opinion de se 
trouver àRruxelles, ne en quelque aidtre lieu hors 
de Gand ; et pour ce qu’ils désiroient la paix , 
ilsfirentlireungmandemerU scelléengauvechière, 
ensemble lettres closes envoyées aux eschevins des 
deux bancqs et doyens de Gand, ‘par’ le roy de 
France, contenant la forme de la paix de entre 
le roy de France et les trois membres de Flandres. 
Ils demandèrent advisaux députés sur lesdites let- 
tres ; lesquels respondirent que pour labourer au 
bien de la paix estoient illecq venus, et aussi pour 
la délivrance du roy ; et afin que les matières 
fussent conduictes salutairement, l’évesque de 
Rosen , abbé de Saint-Bavon , célébra la messe 
solempnelle du Sainct-Esprit en l’église de Sainct- 
Jehan, où furent les membres de Flandres et les- 
dits députés des estats. 

Ce jour, à l’après-disner , vouloient lesdits mem- 
bres de Flandres et estats coinquer sur les pmnts 
mis avant par le pensionnaire de Gand. Quant au 
premier, qui estoit de réumr les pays ensemble , 

dirent lesdits membres et estais de Flandres , que 
ce ne se pou voit faire, que préalablement chacun 
n ’acceptastlapaix^parlaquelle acceptation ils ven- 
droient leurs amis, parmi tant que l’on feroit 
cesser tous exploicts de g-uerre. Quant au second, 
qui concernoit la garde de monseigneur l’ar- 
chiduc, dirent que leur intention estoit qu’il fust 
gardé par ceulx du sang , et mené par ses villes 
de Brabant et aultres , et qu’il eusist estât pour 
faire raison aullrement qu’il n’avoit faict. Quant 
au tierch , qui consistoit en la police des pays , 
dirent que le régime debvoit estre conduicl par 
ceulx du sang et des estais, chacun en son quar- 
tier; et dirent que quand ces choses seroient 
parachevées , lesquelles ils desiroient estre 
faictes, ils procéderoient à la délivrance du roy. 
Et lesdits députés vouloient principalement en- 
tendre à la dicte délivrance , pi'eraier que l’on pro- 
cédast aux aultres; et voilà le principal poinct du 
différent. Et jà-soit ce que lesdits estais de Flan- 
dres eussent rebouté de non vuider la ville de 
Gand , pour aller en quelque assemblée , toutes- 
fois ils se condescendirent d’envoyer leurs députés 
à Bruxelles révérender monseigneur l’archiduc 
quand il y serolt , aussi monseigneur de Ravestain 
et monseigneur Philippe son fils , pensant que, les 
estais estans à Malines , y seroient ; et de rechief 
firent leurs complainctes de la garnison de Hulst^ 
de Mafchègue , d’Anvers et du maire de Louvain . 
lesquels faisoient innumérables dommaiges aii- 

tour de Lîouchaull. Pareillement désirolenl que 
abstinence de guerre l'usist mise ès villes d’Aude- 
narde, Tenremonde et Alost. Aquoi respondirent 
les députés, que l’on f croit telle delFense auxdictes 
garnisons, marchègue d’Anvers et maire de Lou- 
vain, qu’ils s’en percheveroient et liendroient la 
main à ladicte abstinence. 

Le seigneur de la Grutliuise , du grc et sceu 
des estais et membres de Flandres, alla à Bruges 
vcoir le roi^ lequel estoit. content, comme disoit 
leditseigneiir , de soi déporter de sa manbournie, 
avecq aullres choses contenues en ung papier. 

Ainsi doncques, le vingt-deuxième de mars, le 
seigneur de la Grutliuise, les aultres députés, en- 
semble les seigneurs de Bcvres et de Wières, se 
partirent de Gand , furent au giste à Tenremonde ; 
lendemain à Malines , où en la présence de mon- 
seigneur l’archiduc, messeigneurs du conseil et les 
estais des pays firent rapport de tout ce qui dessus 
fut fait et dit. Et par le vouloir et bon plaisir 
de monseigneur l’archiduc, fut assigné journée 
le vingt - sixième de mars en Bruxelles , pour 
illecq assembler les estais avec les députés de 
Flandres , auxquels furent envoyés saulf- con- 
duits ; et comparurent deux notables hommes 
pour Gand, deux pour Bruges et deux pour 
Yp res. L’assemblée se fit à l’hostel de la ville , en 
présence de messeigneurs du sang ; et les délégués 
de Flandres déclarèrent la cause de leur jenue, 
requérans que tous les estais des pays illecq 

assemblés volsisscnt eulx trouver en Garni , pour 
conclure des matières, et présentèrent le concept 
de une libelle en forme d’alliance des pays , la- 
quelle fut leute ; et furent tous ensemble d’advis 
que ladite libelle fusisl coinquée à monseigneur 
de Raveslain et à monseigneur Philippe son fils , 
les seigneurs de Bèvres et de Wières_, le bailly 
de Hainault et aultres députés, afin de le cor- 
riger, augmenter et diminuer, selon que bon sem- 
ble roi t à l’utilité et bien des pays; laquelle coin- 
quation faicte à l’hostel de Ravestain, la libelle 
corrigée au contentement d’un chacun, chascun 
desdits estats print la copie pour en faire raj)port 
a ceulx qui les avoient envoyés; et fut journée 
prinse pourfaire une générale assemblée de tous les 
estais en Gand, le mercredi dePasques, quatre vingt- 
huict , en laquelle monseigneur de Ravestain et le 
seigneur de Gruthuse promirent de y eslre. 

Ces conclusions prinses, les ambassadeurs deRre- 
tagne présentèrent lettres de leur duc et seigneur 
aux estats de cesle congrégation, par lesquelles 
il requéroit que l’on labourast à la recouvrance 
du roi, et désiroit de soi employer du tout. Si 
lui fust respondu , que chascun estoit à ce déli- 
béré et conclud; et à tant retournèrent lesdits 
estats, chascun en son quartier, pronieclant de 
soy trouver a Gand an dessus dict jour assig'iié. 

Jedelairaià traictier plus avant de ceste matière, 
et mectrai en compte ce qui ce temps pendant 
advint en la ville de Rnigcs, 

CHAPITRE CI.XXVII. 

La printe de Clatx Yan Delf , et de la mort de meesire Pierre Laucliait : 
etl’emprime faicie par les Gaothois sur la ville de Lessiuet. 


Poüh ce que messire Pierre Lauchast , issu de 
petite maison, par son agréable service et subti- 
, L‘té d’engien , s’esioil tellement monté, que le 
roi l’avoit fait chevalier et son maistre d’hostel , 
il estoit fort envié des Bnighelins ; et à cause 
aussi que plusieurs grandes sommes de deniers de 
Flandres s’estoient passées par. ses mains, en 
exactionuant et travaillant oultre raison aulcuns 
particuliers, il estoit plus que nul des aultres, 
accoeilli et haj du commun , qui à toute 'dili- 
gence . labouroit à le trouver , tant en ladite ville 
comme ès villes voisines k l’environ ; et d’aultre 
part , il faisoit son possible de soi absenter , sa- 
chant que s’il estoit prins , tenu, et appréhendé , 
il vallüit que mort. Advint que le neufvième de 
mars,queaulcuns compaignons de Bruges allèrent 
jouer au chasleau de Male , efd’adventure trou- 
vèrent en une maison trois ou quatre tonneaux 
couverts d’estrain, logés ensemble. Lesdits com- 
paignüns, fort esbahis de trouver lesdits tonneaux 
ainsi accouplés , imaginèrent que c’esloit un pont 
propice à' saulver quelque prisonnier ou person- 
naige enclos au fort de la ville. Ils prindrent par 

suspicion l’hoste de la maison, et respanlèrent 
tellement de cruels menaces, qu’il cogneult son 
faict, et dit qu’il avoit assemblé lesdits tonueaulx sur 
es'pérance de saulver son compère Claix Van-Delf, 
qui se lenoit en une petite maisonnette en Bruges, . 
auquel il avoit promis de ruer ledit pont es lossez 
de la ville , et par ce moyen le tirer hors de la 
misérable captivité où il esloit évaucré. Les com- 
paignons demandèi’ent se possible esloit d’enlrer 
en la ville comme il proposoit , et il respondit que 
ouy , et que s ils vouloient aclendre la nuict, ils 
en verroient l’expérience. 

Quant le jour lut couvert de ténèbres, les ton- 
neaux furent rués en l’eau , et passèrent facilement 
les compaignons, ensemble leur hosle , qui les 
mena à ladite maisonelte ainsi qu’il leur avoit 
prédict; et lui-mesmes burta à l’huis ; et trou- 
vèrent illecq Claix Van-Delf, lequel avoit espousé 
la fille bastarde de messire Pierre Lauchast. Ils 
lurent fort jojeulx de sa prinse, cuidans que 
par sa déposition ils auraient vraie notice de son 
beau-père, que tant désiroient à trouver. Il lut 
prestement mené sur le marchié, fort accoeilli et 
bien regardé, et de prime venue estendu sur le 
bancq et livré à tortures les plus horribles des aul- 
Ires. Et pour ce qu’il estoit fort familier, et 
comme ciercq de messire Pierre , il fut fort exa- 
miné et interrogié sur deux poincts ; le premier, 
où estoit son beau-père, ledit messire Pierre ; le 
second, en quoi s’esloient employés les deniers 

levés eu la coin lé de Flandres, depuis le premier 
jour d’aoust de l’an quatre-vingt et cinq, jusques 
à ce jour. Au premier poinct , respondit , sur la 
damnation de son ame et sur la mort qu’il atten- 
doit , il ne scavoil où estoit sondit heau-père ; et 
touchant les deniers qu’il avoit receu, il les lui 
avoit baillés, et ne sçavoi là quel emploi il les avoit 
convertis. Aultre chose l’on ne poelt tirer de lui, 
de quoi l’on s’esmerveilla , veu que l’on espéroit 
qu’il révéleroil le secret du lieu où son maislre 
estoit absenté ; mais il ne fut quicte pourtant, et 
fut detenu prisonnier , fort estroictenient gardé. 

Ce temps pendant, les dix - sept néringhes 
s’esforcèrent moult de visiter les couvents des or- 
dres mendians de Bruges , et fustèrent chambre 
en chambre , cuidans trouver messire Pierre et 
aultres , desquels la renommée courroit qu’il 
se tenoienl en leurs maisons , souverainement aux 
Jacobins et Augustins ; de quoi plusieurs nota- 
bles religieux , fort menacés et traictés rigou- 
reusement , furent en grand péril de perdre leurs 
vies, et ne furent de ce trouvés coupables. 

Quatre jours après l’emprisonnement de Claix, 
fut prins Jacques de Ilere , et publiquement 
gehenné; et le quinzième de mars, entre neuf et 
dixheures, monta sur le hourd ; se fustillec déca- 
pité. Et en ceste mesme heure fut mené sur le 
hourd, Claix Van Del f, et despouillé pour attendre 
le cop de l’espée; mais le commun, qui guaires n’a- 
voit accoustumé de recepvoir gens à merci , lui fit 

grâce; sefut respitéde mort, et de là, sans plus d’ar- 
rest ,s’en alla nuds pieds et sans chemise, faire son 
pélérinaige à Nos re-Dame de Ardenbourg , loant 
la royne de miséricorde de ce qu’il estoit es- 
chappé de ce dangier. Et aflin que plus légèrement 
l’on trouvast messlre Pierre Lauchast, lequel on 
supposoitmieulxd’estre en la ville que aultre part, 
la justice accomplie de Jacques de Here , et Claix 
Van Delf mis au délivre, le peuple encore estant 
sur le marchié , fut publié et crié publiquement que 
quiconque soustenoit ou sousliendroit d’ores-en- 
avant en son logis, maison ou domicile , pourpris 
ou habitation , la personne de messire Pierre Lau- 
chast, il seroit pendu devant son huys, sa femme 
et ses enfants voire , au cas qu’il ne le révélasl ; et 
seroit sa maison abattue sans jamais estre réédifiée; 
seroit son lignaige banni , exillié et reprochié à 
toujours mais , avec plusieurs causes minatoires , 
qui longues seroient à réciter. 

Messire Pierre Laucbasl , fort subtil et agu 
d’engien, avec ce que vexation domine et œuvre 
l’entendement, sentant son cas pesant et fort ac- 
coeillié des meutins , s’estoit tenu long-temps à 
l’hostel d’un bonnetier, demeurant auprès des car- 
mes, fort avanciéauconseil de la ville, lequel aulcuns 
estimoient son ennemi ; et se tint illecq par cau- 
telle pour abuser le monde ; car jamais bomme 
n’eusist pensé ne conjecturé qu’il se fusist confié en 
lui. Ledit bonnetier oyant ceste inhumaine et hor- 
rible deffense , non jamais accoustuméc , fut trou- 

blé et iort esbahij car, se paravant l’eusist volu 
mucher, il eusist gagné cinquante livres de gros. 
Toutesfüis , pour éviter et non encourir crimi- 
nelle defîense cy-dessus publiée , il descouvrit l’em- 
busche , et advertit les burguernestres que inessirc 
Pierre estoit en sa maison , et l’avoit illecq sous- 
tenu l’espace de cinq sepmaines ; et ledit burgue- 
mesfre lui pria qu’il tenist ce record en silence , et 
n’en list quelque bruict jusques au soir ; que lors 
il l’endescbargeroit, en y procédant meurement ; 
car si , à la vue du commun il estoit appréhendé, 
il faisoit doubte que le peuple furieux et travaillé 
. de mauvais esprits, qui le hayoient à mort, ne l’as- 
sommast en ses mains ; pourquoi on ne pourroit 
esclarcir plusieurs aultres matières dont on dési- 
roit sçavoir la vérité. 

Quand l’heure fut venue de sa prinse , le bur- 
gueniestre mit aulcuns compaignons en aguet 
pour le saisir à l’issir de son logis. Le bonnetier le 
vint adverlir de l’horrible ban qui s’esloit publié, 
et de la criminelle pugnition qu’il auroit à porter, 
ensemble sa famille, si plus le soustenoil^ lui priant 
bien acertcs que incontinent il se partist de sa 
maison , et se mesist à l’adventure , telle que Dieu 
ou fortune lui donneroient. De ces nouvelles fust 
messire Pierre Lauchast fort troublé et en inesti- 
mable souci , et nou sans cause , pensant comment 
il pourroit eschapper; et de faict , cuidant non estre 
recognu, se habitua d’un court manteau, et au soir, 
sur le tard, vuida hors de l’hostel, où long espace 

s’estoit lenu secrètement, ^ne fut guaireseslongné 

qu il se trouva ès mains de céulx qui l’aguétoientj et 

de ce train fut bouté en prison. Et pour ce que sur 
tous les hommes du monde, les Brughelins dési- 
roient la mort dudit iauchast , ils ne furent moins 
joyeux de sa prinse, quf s’ils eusissent tenu le 
Grand - Turc. Afin qu’il fusist veu plus ample- 
ment, tant des petits comme des grands, et pour 
assasier les cœurs des envieux, qui tant appé- 
toient sa mort par vengement désordonné, l’on 
eslevaen plein marché , au milieu du parcq, uno- 
nouvel eschaffault , sur lequel fut mis le bancq 
a la gehenne, et par un dimanche , seixiesme de 
mars, fut par deux fois, tant du matin comme 
a 1 après disner, mené et ramené, interrogié et , 
examiné, et finablement despouillé^, couché sur le 
bancq, et tant piteusement torturé, qu’il le convint 
reporter en prison en une chajère. 

Lendemain fut remené sur l’eschaffault, et fu- 
rent lus devant lui aulcuns articles, lesquels il 
avait confesses le jour précédent. Le peuple requé- 
roit moult fort qu’ü fusist de rechief gehenné : 
mais cependant les Ganthois envoyèrent lettres 
par lesquelles ils prioient que l’on cessast jusques 
a ce que ceulx qui le vouloient accuser fussent venus 
en Bruges, et à tant fût mis en prison. 

Le jour séquent se .trouva en Bruges Copne- 
.rôle, son grand adversaire et accusateur, qui lo 
ht feœhenneren sa présence, lui mectant avant 
plusieurs cas perpétrés par lui , comme il disoit j 

mais ledit Laucbast Ifli dit : « Tu as mieux des- 
» servi la ^eberme c|ue moi j car lu es Iraistre a ton 
» maistre, et je ne le suis pas.» IjCS paroles lurent 
dures , ag^uës et rigoreuses de 1 un à 1 aultre ; et 
au plus deslroit de son gebenne, sur lebancq du- 
quel il avoit esté prenfler inventeur, cbergea aul- 
cuns seigneurs prisonniers en Gand. 

Ce temps pendant, les commuis et députés de 
Bruges estant en ambassade en Gand avec les es- 
tais des pays, envoyèrent lettres aux seigneurs de 
Bruges, contenansen substance que les Hannuyers, 
ceulx de Malines , d’Anvers , de Lisle , de Douay 
et de Hulsl , esloient délibérés de ravoir le roi par 
amour ou par armes. Ces lettres furent lentes en 
commun spectacle; de quoi le menu peuple lut 
moult esmerveillé. Après que messire Pierre Lau- 
cbasl cust souüèrt maints angoisseux tourments 
par gebenne la plus cruelle de jamais , et qu’il 
eust esté interrogué sur plusieurs poinctsde divers 
personnages, auxquels il se monstra fort magna- 
nime et courageux en responses, sans flescbir, va- 
cillier ne bloiser , les dix-sept neringhen se par- 
tirent du marché avecq leur pignon , par un 
samedi, vingt-deuxiesme de mars, environ onze 
heures , et le allèrent quérir en prison ; si 1 a- 
menèrent en la balle sur le marchié , où il lut de- 
rechef exainiué des seigu/iurs de la ville et des 
doyens des mesticrs; et de là le remenèrent au mi- 
lieu du parcq , où il descbergea , comme la voix 
rouroil, aulcuns nobles prisonniers, lesquels il avoit 

accusé en ses tortures. Là fut trouvée une lettre 
pleine de zizanie, que quelques envieux avoient 
senjée, contenant relation de la mort dudit Lau- 
cliasl, et que l’on ne se fiast trop en Franchois ne 
en Ganthois , avec plusieurs aultres articles sédi- 
tieux ; de quoi la cominunaulté fut tant trou- 
blée que riens plus ; si que finablement ses lettres 
avancèrent assez sa fin ; car on le fit monter sur le 
bourt, honorablement habitué, selon son estât, pour 
la mort recepvoir, à laquelle il estait condamné. 
Il fut despouillié d’une noire robbe de camelot, 
fourrée de martres zibelines, d’unsavdevelour cra- 
nioisy, fourré de blancqs aigneaux, et d’un pour- 
point de satin noir; et quand il fut administré de 
son salut , et qu’il eust prié merchi aux assistans , 
il fut décapité sur un drap vermeil. Son chef fut 
mis à la porte vers Gand, et le corps futrecoeilli et 
sépulturé en une sienne chappelle, fondéeenl’église 
Nostre-Dame deBrugcs.Ilfitun fort beau testament. 

Si l’on l’eusist volu recepvoir à merchi, il offrit 
grande somme de deniers, et les gens-d’armes 
du marcliié payés pour six mois, chacun qua- 
tre patars pour jour. Mais s’il eusist donné six fois 
son pesant d’or, il n’eusist eschappé de mort, tant 
estoit hay, envié et mal agréable du menu popu- 
laire, qui lors dominoit. Le bonnetier, son hoste , 
qui l’avoit accusé, fut détenu prisonnier. Goppe- 
rolle qui, le mercredi devant, avoit fait derechef 
solemnellement, et au son des ménestriers, publier 
en Bruges le mandement de la paix, auquel pen- 

doit le grand scel du roi de France, et avoit fait 
semer argent pour le perpétuer en la mémoire des 
hommes, dont il avoit acquis bruit et faveur des 
Brughelins . fut si mal en grâce et si fort accoeillié 
du commun, après la mort de messire Pierre 
Lauchasl, que si l’on l’eusisttrouvé, il eusist esté mis 
sur le bancq où il lâisoit mettre les aultres ; mais 
lui , adverti de bonne heure , retourna hastive- 
ment en Gand. Et ainsi voit-on clèrement le émi- 
nent péril et dangereux inconvénient que ceulx 
soiilattendans, qui prendent piedet fondement sur 
la volonté du commun; car elle est variable et in- 
constante comme la roe de fortune. 

Le lundi ensuivant , la nuit Nostre-Dame en 
mars,aulcuns Franchois estant en Gand auxsouldées 
de la ville, ensemble aulcuns de la nation de Flan- 
dres avec aulcuns paysans qui se boutèrent avec 
eux, se délibérèrent de faire une emprinse avec 
eux sur la ville de Lessines , qui fort povoit nuire 
à leurs adhérons et villes voisines. Dont, pour estre 
mieulx asseurés de leur faict et sçavoir la conduite 
delà ville, ils envoyèrent, deux jours paravant leur 
venue, aulcuns de leurs gens ès habits de poisson- 
niers^ regardant le fort, et quels gens il y avoit 
poursoutenir le faict. Lesdils poissonniers et espies 
retournés à leurs gens , firent rapport de ce qu’ils 
avoient veu ; sur lequel rapport ils se partirent de 
Gand de cinq à six cents hommes , avec plusieurs 
femmes de Grammont qui les suivoient, ayant 
sacqs jx»ur rapporter le butina et se trouvèrent par 

nn lundi matin qui faisait grosse bruine , de- 
vant la porte de Lessines. Le guetle de la ville 
avüit faictson tour, qui de riens ne se doubtoit ; 
et quand Flamengs et Franchois furent illecq ar- 
rivés , au moins de noise que possible leur fut , ils 
dévallèrent ès fossés qui sont à sèche terre pour 
plus légèrement monter à mont la muraille, et 
d reschère n t le u rs eschelles àce^rvant;et n’estoie'n t 
encore montés que deux ou trois, quand ils furent 
ouïs et apperchus d’aulcuns guetteurs, qui esmeu- 
rent l’effroi sans approcher de près. Et lors ung 
chappellier, demeurant enla ville, nommé Adrien , 
assez puissant et de bonne taille, s’esveillaau cri de 
l’eflffoi , vestit sa robbe sur sç chemise , print un 
maillet deploncq en main , et icelui voyant que les 
Franchois s’efforchoient de monter, chargea sur le 
premier qu’il trouva; se l’cssena tellement, qu’il de- 
meura mort sur la place. Il renversa aulcuns autres 
ès fossez ; et le résidu voyant que leur emprins(î 
estoit descouverle , et que l’on y servoit de dures 
morilles, ne sehastèrent devenir à l’olFrande, mais 
de leurs trompettes et gros tarnburs sonnèrent la 
retraite, au son desquels la plnspart de ceux de ville 
vinrent au secours , tenans pied ferme sur la mu- 
raille. Franchois et Flamengs 0*0 voyans, retirèrent 
vers Gand , ravissant tout ce quepovoient. Aulcuns 
gentils compaignons estans lors enla ville, mon- 
tèrent achevai, rescouirent grand’ parliedu butin, 
et leur tindrent le fer au dos deux ou trois" lieues. 

Decejoureu avantcenlxdel^essincs, fort joyeulx 

du reboutement de leurs ennemis, firent une bonne 
guerre aux Flamengs ; et se boutèrent illecq plu- 
sieurs gentils compaignons , sous la conduite de 
Anthoinede Mastain, cappitain s d’iceulx, lesquels, 
parmi aulcuns paysans qui devindrentgensd’armes, 
’courroient, ravissoient, déprédoient, prenoient, 
ranchonnoient et butinoient leurs voisins > tenant- 
parti contre, tellement que Lessines, par équi- 
parence de piller, estoit nomméel e petit Hulst. 


^ — — 

CHAPITRE CLXXVIIi: 

Le dctlo^ment des doyens desmestiers et de ceuLi qai se lenoieilPsoDt 
leurs bannières sur le marché de Bruges.' 

Les seigneurs^ de Bruges et aulcuns notables 
bourgeois labouroient fort ardemment de desfaire 
et séparer l’armée qui se tenoitsur le marché ; mais, 
tousjours les rompoient les dix- sept neringhen ; 
jà soit, ce que, sur intention de parvenir à ce, l’on 
fisist célébrer solemnellement et par dévotes per- 
sonnes aulcunes messes du Saint- Esprit. Enfin 
les pr.oterveset obstinés garchons en leur malice 
furent tellement, admonestés, induits et persuadés 
de ceux de bonne volonté, en labonne sepmaine, 
que le samedi de grandPâqués, environ cinq heures 
du vespre, les* seigneurs de la justice,, ensemble 
les doyens des -niestiers, se nîirent en conseil'sur 
teste matière, et de cqmniun iiccord délibérèrent 

(le tlesloger du marché et de remcctre leurs ban- 
nières en leurs lieux accoutumés; et à cesle cause 
fut publié que chascun de ceulx qui porteroient 
armes fussent, enlresix et sept heures, chascun des- 
soubs son enseigne, le mieulx en poinct que 
possible leur seroit ; et incoutinent fut desfait le 
hourd où les exéctilions capitales avoient esté per- 
pétrées. Le hourd ou le bancq à la gehenne avoit 
esté esievé, pour monstrer plus amplement messire 
Pierre Lauchast. Pareillement le parcq faict de 
gros mairiens où se tenoient les consaulx lesquels 
tous ensemble , et hourd et bancq , cordes et ins- 
truments à ce servans furent rués et bruslésen un 
grand feu illecq allumé ; et les compagnies illecq 
assemblées sous la bannière, chaseun se mit en 
notable ordonnance, comme ils ont usage de faire 
à la procession du saint sang de Bruges; et en 
deslogeant prindrent congé amiablement entre 
eux. Les doyens baisèrent l’un l’autre, remer- 
cians et louans Dieu de ce que tant paisiblement 
et sans murmure ni grande noise s’estoient entre- 
tenus et trouvés ensemble. Ce faict^ se partirent du 
marchiéà grande pompe, chacunselon son ordre et 
estât, les bourgeois les derniers. Le seigneurde Dinc- 
kercke portoit l’estandart de Flandres , et Pierre 
Metleney la bannière de Bruges. Pendant lequel 
temps qui dura plus de deux heures, ear ils es- 
toient nombre de quinze à seize mille, les menes- 
triers jouèrent plusieurs mettez et ehansons. Le 
mardi de Pasques ensuivant, firent ceulx de Brug’es 

une procession générale où fust porté le corps 
saint Donas ; et les bourgeois ayans les testes 
nues, portoient chascun un chiergeen la main, pa- 
reillement les doyens chacun en son ordre. 


CHAPITRE GLXXIX. 


Copie d’on moniloire pénal , translaté du latin en franchois , enToyé 
par nostre saint-père le pape contre les Brughelins, Ganthois et les 
trois membres de Flandres , afin que sur très griefves censures et for- 
midables paines ils mettent le roy des Homains , ensemble les nobles 
détenus prisonniers, en leurs franchises et libertés. 


Peu de sepmaines après Pasques de l’an mil 
quatre cents quatrevingt et huit, nostre saint- 
père le pape J adverti de la détention du roi , en- 
voya par dechà ung monitoire pénal afin qu’il 
fusist délivré ; et avec ce envoya certaines mis- 
sives au lieutenant dellaynault^ affin qu’il excitast 
les trois estats en la délivrance dudit roi , des- 
quelles missives s’ensuit la coppie translatée du 
latin en franchois. 

« Innocent pape huictiesme. Chier et amé fils , 
» salut et apostolique bénédiction ; oyela détention 
» de nostre chier filsen Jésus-Christ, Maximilian, il- 
» lustre roi des Romains, de parles Brughelins, qui 
» par fraude et dol, et non sans un grand débet , 
» ont osé retenir leur seigneur , nous , qui pour 
» office de pasteur, nullement ne pouvons tolé- 

» rer icelle chose, périlleuse et de très mauvais 
» exemple, avons enhorté les trois estats qu’ils bail- 
» leut aide à la délivrance du roi; et pour ce que 
» ton aide poeultestre assez grandement opportune, 
» nous enhortons en Nostre- Seigneur ta dévotion 
)) et requérons de cœur que en ceste si grande 
» cause, que plus grand ne poelt estre ne plus peril- 
» lieuse, tu , cpmme à bon et féablesubject appar- 
» tient, face adsistence aux devantdits trois estats 
» et provinciaux en la délivrance du dit roi ; en 
» quoi faisant, certes tu reporteras grand loenge 
» de foj et amour à ton seigneur , et nous feras 
» chose très agréable et très acceptée. 

» Donné à Rome, à Saint-Pierre, soubs Panel 
» du pescheur, le vingt troisième jour de mars 
» mil quatre cent quatre-vingt et huict, la quarte 
» année de nostre pontificat. Ainsi signé , Nil 
« Balbanus ; et au dos de la lettre : à nostre chier 
» et aimé fils le lieutenant de Haynault. » 

Pareillement l’arche vesque de Coulongne es- 
cripvit lettres sur ceste matière, adreschantes aux 
dits estats de Haynault, dont la teneur s’ensuit : 

« Vénérables et prudens de nous bien amés, 
» salut : nous ne vous volons celer nostre sainct- 
>> père le pape avoir envoyé ung monitoire pénal 
» avecq très griefves censures, formidables paines, 
» contre les Brughelins^ Ganthois, les trois mem- 
H bres de Flandres , et les participans du débet 
» perpétré avoir aussi constitué commissaires de 
» Sa Sainteté pour exécuter celui monitoire, ainsi 

» comme par l’exempie des lettres plus à plain 
)) prenderez. Lesquelles -choses et aultres premi- 
» ses estudirons diligentement à mettre à exécu- 
n tion, comme elles nous sont commises, se hasti- 
» vement ne sommes certiffiés que le très noble 
» prince et nostre seigneur le roy des Romains , 
» tous jours auguste roy , avec tous sesdetentés, 
» n’est totalement restitué en sa lil^rté j et vous 
» voulons bien donner à cognoistre* que l’im- 
» perialle majesté , avec aulcuns princes , sera ici 
» en dedans peu de jours ^ pour aller enquérir et 
» venger l’injure faicte et irroguée à la royale 
» majesté. 

« Escrit en nostre cité de Coulongne , le sep- 
» tième jour du mois d’apvril. » Et la superscrip- 
tion estoit : « Herman , par la grâce de Dieu , ar- 
n chevesque de Coulongne, prince et électeur etduc 
>1 deW estphalie et de Angarie etc. » Et au dosdela 
lettre: «A vénérables, nobles ; spectables et pru- 
» dents abbés, barons , recteurs ^ comtes palatins 
» à Mons en Haynault et pays et cité de Valen- 
» chiennes, conjoinctement nos amés charitable- 
» ment et principalement. 

CHAPITRE CLXXX. 


La copie du monitoire de noslre saint-père , [enrojé à cenlx de Gand 
et de Bruges , contenant en substance ce qui s’ensuit. 


« Ihnocbwt^ évesqué, serf des serfs de Dieu , pour 
» mémoire future. Comme en tant so jent les cris- 
» mes plus griefves , que les princes contre les- 
» quels sont perpétrés sont plus excellents ; et se 
» les délinquant ne le voellent amender j il est 
» décent par le siège apostolique de tant plus 
» grande et griefve animadvertion les venger, 
» que le délict est griefve , et la personne bles- 
» chiée est plus grande , certainement , non sans 
» grande desplaisancé et perturbation, par la rela- 
» tion de plusieurs avons entendu nos amés fils 
» les préconsoles , conseillers , eschevins , bur- 
» geois , doyens des mestiers , et l’université des 
» hommes de Bruges, de Gand et d’Ypre, et des 
» diocèses deTournay et Thérouane, etdesaultres 
» lieux de la comté de Flandres^ leurs adhé- 
» rens, complices et sequelles sont cheuz en tant 
» grand pétulence et invasion que nostre chier fils 
>» en Jésus-Christ , Maximilian, estant enoingt roy 
» desRomains et successeur en l’empire romain, de 
» nostre très chier fils en Jésus-Christ , Frédé- 
» rich, empereur des Romains, toujours auguste , 
» son géniteur, et lequel, procédant noslre sei- 

» gneur , espérons empereur futur, auquel par 
» jurement et fidélité sont abstraints, à cause du 
» régime et administration de ladite comté qu’il 
» a au nom du chier fils, noble homme, Phi- 
» lippe, comte de Flandres, aussi fils légitime et 
» naturel dudit roi , les conseillers dudit roi et 
» aultres leur compagnons concomitant en venant 
» léméraii'ement contre leur serment, n’ont point 
» creraeu en ladite ville de Bruges , en laquelle 
» après plusieurs instances desdits de Bruges, 
» se sont transportez les enclore malgré eulx sou 
)) féable garde, affin qu’il ne issent sans leur li- 
» cence ; et de faict les ont par plusieurs jours 
» faict tenir j et ainsi les tenants , les ont privez 
» de leurs propres libertés d’estre ou aller où ils 
» vouloient au grand péril de leurs âmes , et 
» pernicieux exemple et esclandre de plusieurs. 
» Nous doncques, à qui appartient iceulx mauvais 
» esforcements, par congrus remède , obvier de 
» noslre propre mouvement^ non point à l’in- 
» stance dudit roy ou d’aultre par lui à nous faicte 
» ou présentée quelque pétition , mais de nostre 
» France délibération , et du conseil et assent 
» de nos vénérables frères les cardinaulx de la sainte 
» église de Rome, les devant dit proconsules, 
» conseillers , eschevins , burguemestres , doyens 
M des mestiers , les universités des choses dessus- 
» dictes coupables, et généralement tous et cha- 
» cun qui à iceulx proconsules, conseilliers, esche- 
» vins , burguemestre et doyens et universités , 

» quanta la détention prémise par quelque moyen 
» baillent aide, conseil ou faveur, directement ou 
» indirectement, publiquement ou occultement, et 
>» leurscomplicesetadhérentsde quelque estât, de- 
» gré , condition ou prééminence qu’ils soient , et 
» de quelque dignité ou auctorité qu’ils soient , 
» reluisant de l’auctorité apostolique , enhor- 
» tons et en Nostre-Seigneur requérons et admo- 
» nestons , et à iceulx et chacun d’eulx par ces 
» présentes escriptes destroictement comman- 
» dons et mandons , et dedans à trois jours immé- 
» diatement suivant et après que ces présentes 
» auront cognoissance , desquels , l’un pour le 
» premier , l’aultre pour le second et l’aultre 
» pour le tierch et dernier et péremptoire terme 
» à eulx et chacun d’eulx, canonique moni- 
» tion prémise, assignons les proconsules, esche- 
» vins , burguemestre , doyens , universitez, et les 
» singulières personnes d’eulx coupables ès cho- 
» ses prémises entièrement et totalement désis- 
» ter ou oultre de tenir enclos ledit roy, ses 
» conseillers et aiiltres de sa comitive ; et iceulx 
» roy , conseilliers et aultres qu’ils tiennent en- 
» cloz restituent en leur primitive liberté j et là 
» où il leur plaira, seurement, franchement, sans 
» quelque empeschement, puissent estre et aller, 
» ainsi comme ils faisoient paravant la dicte dé- 
» tention , et les consulteurs , auxiliateurs , corn- 
» plices et adhérents totalement désistent de bail- 
» 1er iceulx consaulx aide et faveur; et se 

» iceulx proconsules, consules, eschevins, hurgue- 
» meslres , doyens , universitez et les singulières 
» «personnes d’icelles coupaldes en choses prè- 
» mises , les aultres consulleurs , complices et 
M adhérents, susdicls en dedans lesdicts trois jours 
» ne obéissant à nostre dicte exhortation , inoni- 
» tions , réquisitions et mandements , et iceulx 
» jurisconsules , consules , eschevins , burgue- 
» mestres, doyens, universitez et singulières per- 
» sonnes d’icelles et aussi autres auxiliateurs , con- 
» sulteursetadhérensetchacund’eulxqui ainsi dé-- 
» sobéiroient, ne obéissent et différassent d’obéir, 

» bailleroient conseil , surscroient , feroient , 

» diroient ou procureroient ou en quelqu’aullre 
» manière, en ce estoient coupables directement 
» ou indirectement en eulx taisant ou parlant 
» dès maintenant, dès-lors et pour lors, pour 
>» maintenant promulgons sentence de grande 
» excommunication , et voulons eux et chacun 
» d’eulx l’encourir de faict. De laquelle sentence, 

» se n’est en l’article de mort par aultre que par 
» l’évesque de Rome , par vertu de quelconque 
» faculté à cuy qu’il soit, sur ce, pour celui 
» temps, concédée, ne puissent ni obtenir bénéfice 
» et absolution, en telles manières que se aulcuns 
» d’iceulx comme en tel article de mort constitué 
» estoil absous , qui après retournast en icelle 
>» sentence d’excommunication reneberroit incon- 
» linenl , se après la convalescence n’obéissent 
» à noz monitious et mandements , et se les admo- 

» neslez etexcomuniez susdicls icelle sentence Je 
» exconmjuniemenl par aultres trois jours imnié- 
» diatement suivans , soustènoiept de conraige 
» endurci, que jà ne adviengne ! dès maintenant , 
» pour lors ceulx de Bruges, Gandet Ypres, aussi 
*> les aultres villes et lieux de la comté desquelles 
M lesuniversitez à iceulxde Bruges, Gand et Ypres 
» ès choses susdictes adhèrent et polront adhérer 
» ès temps futur , et aultres quelsconcques villes 
)> et lieux estans tant en ladite ville comme 
» dehors, ès quelles aulcuns desdicts excommu- 
» niez polroient décliner et aller, tant et si lon- 
» gueulent qu’ils demoureront ès dicts lieux , et 
» trois jours après son partement, et les églises , 
n monastères et aultres quels-concques lieux de 
» piété estans en icelle de l’avant dicte auctorité , 
» les submectons à interdicts ecclésiastiques en 
» telle manière que celui interdict durant en iceux 
» lieux mesmes , par vertu de quelque concession 
» apostolique , faicte aux personnes ordonnées 
» ou lieux , se n’est en temps promis de droict ; 
» et en icelui temps aultrement que les huis clos 
» et les excommuniez et interdicts exclus , et en 
» voie basse que l’on ne puisse célébrer messe ne 
» aultres offices divins. Et se le admonestez , ex- 
» communiez, interdicts susdits par aultres trois 
» jours , lesdits second trois jours immédiate- 
» ment suivant, different retourner leurs cœurs, 
» et les susdits détenus et enclos roy , conseilliers 
» et aultres de sa commissive, restituésen pristinos 

» liberté, de leur inclusion et ultérieure détention 
» désister , à nos nionitions et mandements sus- 
» dits obtempérer , et en leur dureté de cœur et 
» perverse obstination voellent demorer, iceulx 
» proconsules,consules,eschevins, burguemestres, 

» doyens et les singulières personnes coupables , 

» les auxiliateurs , consulteurs et adhérons , du 
» glaive de anathématisation , éternelle malédic- 
» lion et perpétuelle damnation avec Sathan et 
» Abiron, lesquels la terre englotisttous vifs, nous 
» les lions, et soyent liez et enlachez, et tant eulx 
» comme les univers! téz prédictes excommuniez , 

» aererravez , raffsrravez , anathématisez, damnez , 
» mauldicts comme dict est, en leur inique propos 
» perseverans ; estre coupables de crime de lèze 
» majesté ; les décrétons et les privons de digni- 
» tez et honneurs èsquels ils sont constituez , 
» et des privilèges, concessions , grâces et induits, 
» et de tous biens qu’ils tiennent en fiefs , en mé- 
» lioration ou aultrement de la court romaine ou 
» aultre église , monastères ou lieux ecclésiasti- 
» ques , en telle manière que ceulx à qui appar- 
» tient la propriété et seigneurie droicte pubsent 
)i d’iceulx comme à eulx retourner, à leur li- 
» bérale volonté disposer , et de tous aultres leurs 
» biens de ladicte auctorité lesprivons, en telle 
» manière que d’iceulx n’en voient riens à leurs 
» successeurs. Et eulx ainsi privés de iceulx biens 
» et aultres quelsconcques dignitez , honneurs , 
» administration et offices séculiers , et après 

M les obtenir les inhabilitons ; et afin que les 
» aultres espoventez de leur exemples , cy après 
)) ne attemptent si*mblable chose , dès lors soient 
» infamés et ne soient admis en tesmoig'nai^e, ne 
» puissent aussi faire testaments ou codicilles, 
»> succéder à aultrui, testais ou intestats; et s’ils ont 
» jurisdiction , ils en soient privez, et ne soient 
» leurssenlences de quelque valeur, netoutceque 
» ensuivir s’en pourroit ; nuis pour eulx , et ne 
*> eulx pour aultrui ne puissent procurer ; et se 
» aulcuns d’eulx sont notaires^ les instruments 
» par eulx faicts soient de nulle valeur , mais 
') avec leurs aucteurs damnez; leurs debteurs soient 
» quictes de ceiüx qui leur doibvent ; nul ne soit 
» tenu de rendre à eulx sur quelque négoce ; mais 
» ils soient tenus à aultrui , leurs fils , nepveux et 
» aultres descendans d’eulx jusqu’à la quarte gé- 
» nération , de faict, sans espérance de restitution ; 
» soient privez de tous les églises, monastères, cha- 
» noinies , prébendes , dignitez et aultres bénéfices 
» ecclésiastiques qu’ils tiennent, et soit le pas clos 
» à eulx et à leurs enfants adoncque nez, et qui 
» naistronl, jusquesà ladictegénération, deretour- 
» ner à ce dont ils sont privez , et aultres ecclésias- 
» tiques bénéfices, ordres, dignitez et honneurs 
» ecclésiastiques ou mondains. 

» Et néantmoins nous mandons à nostre véné- 
» rable frère Herman, archevesque de Coulongne, 
» parcest escript apostolicque,queceulxdes devant 
>> dits admonestez, qu’il apperra non avoir obtem- 

» péré à nos monltions et luandements , excoimnu- 
» niez , aggravez , réaggravez , interdicts , maudits 
» et damnez, et eslre enlacliiez, et aultres cen- 
» sures et paines devant dictes , les dénoncher et 
» faire publiquement par aultres dénoncher, et 
» estroictement estre évités de tous, jusques à 
» tant que, retournez à leur cœur, ils obéissent à 
» nos luonilions et mandements, et ayent desservi 
» de obtenir sur ce le bénéfice de absolution. Et 
» se iceulx persevérans en leur dureté , ne poelt 
» induire à obéissance, s’il voit estre expédient, 
» il invocque contre eulx le brach séculier du des- 
« susdit empereur , et aultres roys , princes , ducs, 
» contes et universitez , pour les constraindre à 
» obéir à iceulx mandements , en appaisant les 
» contrediseurs par censures ecclésiastiques, ap- 
» pellations postposant, nonobstant quelsconcques 
» constitutions et ordonnances apostolicques , con- 
» joinctement ou divisémenl , par ledit siège apos- 
» tolicque, est concédé par lettres apostoliques , 
» non faisant pleine ou expresse mention de mot 
)) à mot de cette concession qu’ils ne puissent 
» estre interdicts, suspens ou excommuniez; et 
» pourtant que à iceulx admonestés, n’y a seul 
» accès pour les admonester à leurs propres person- 
» nés, et seroit difficile de porter ces présentes let- 
» très en tous les lieux qu’il seroit expédient, nous 
» voulons que la publication de ces présentes , ou 
» de leur transcript autbenticque , soient mises en 
» deux ou trois lieux voisins desdites villes , des- 

» quels lieux soit vraisemblable que la teneur des- 
»> dites présentes puisse parvenir à la cognoissance 
» desdits admonestez, et les constraingne telle- 
» ment, et comme si lesdites lettres eulx per- 
» sonnellement présents, et à leurs personnes 
» avoient été présentées , leues et insinuées j et que 
» autranscript desdictes lettres, faictpar la main 
» de notaire publicque , et scellé du scel d’aulcun 
» prélat, soit adjousté autel foi et jugement en 
» dehors, comme à icelles présentes lettres scel- 
» lées , si elles étoient exhibées ou présentées en 
» jugement. A nul doncques des hommes soit 
» loisible ceste purge de notre exhortation, ré- 
» quisition, monition, commandement, mande- 
» ment, assignation, subition, ligation, privation, 
» inhabilitation et volonté enfraindre, ou, par 
» téméraire hardiesse , aller au contraire. Se donc 
» aulcun présumoit ce attempter, il saiche qu’il 
H encourroit l’indignation de Dieu omnipotent et 
» des benoîts saints Pierre et Paul , apostres. 
» Donné à Rome , à Sainct-Pierre , l’an de l’in- 
» carnation de Nostre Seigneur, mil quatre cents 
» quatre-vingts et huit, dixiesme calende d’apvril, 
» quatriesme année de nostre pontificat. » 
Combien que ledict rigoreux monitoire fust si 
lormidable et de grand’ crainte à ceulx qui se sen- 
toient eoupables de mesus, toutes fois, quand il 
fut venu à leur notice,’ ils n’en eslargirent pourtant 
ne remirent le roj ne ses nobles en leurs francliises 
et libertez , ains appelèrent dudit monitoire. 

CHAPITRE CLXXXI. 

La dcUvrance du roj des Ro^iains faictc en Bruges an pourchas des 
Estau du pays. 

Les garnisons de Hulst , Alost , Tenremonde , 
Lessines et de Likerk.es , furent en grand déplai- 
sir, saichans que les estats se rassembloienl en Gand 
pour hesongner au bien -de paix, qui leur esloit fort 
contraire pour lesproyes , pillades, vexations, ran- 
chonnemens et compositions qu’ils faisoient sur 
ceulx qu’ils tenoient de Gand et de Bruges ; pour- 
quoi, en tant que possible leur fut, ils mirent toutes 
interruptions, obstacles et empeschemens, afin d’es- 
taindre ledit voyaige , tant par traficques que par 
menaches et aultres romptures. Ceulx d’Anvers 
mesme monstroient qu’ils n’estoient guaires affec- 
tez à l’assemblée de Gand ; car ils envoyèrent , 
pour les députez de leurs villes, deux prestres et 
ung advocat de mesme sentiment, lesquels ne 
furent acceptez des aultres. Ceulx de Mabnes 
s’excusèrentde l’alée^ disans que les Ganthois les te- 
noient pour suspects; et, d’aultre part, ils retin- 
drent endeur ville le seigneur de la Gruthuysé , 
nonobstant' qu’il eusist lettres de seurelé et con- 
sentement de monseigneur l’archiduc, èsquelles il 
estoit expressément dénommé. Sur quoi, mon- 
seigneur de Ravestain , monseigneur de Bevres et les 
estats étant en Liège, en escripvirent à monsei- 

gneur l’archiduc, qui leur fit scavoir qu’il estoit 
advertî^ puis la concession de seurelé , que sur tant 
que l’on désiroit et auroitle bien du roy son père la 
seureté de sa personne, meisines qu’il ne fusist 
transporté en la main de ses ennemis. Le seigneur 
de la Grutliuyse ne se trouva à ladite journée , 
attendu aussi que le roy son père lui avoit paravant 
cscript, que ledit de la Gruthuyse l’avoit pressé 
de le condescendre à plusieurs grandes choses à 
son grand regret. 

En ce temps, la garnison du chasteau de Lic- 
kerke, sortie de plusieurs Franchois , faisoit innu- 
mérables maulx aux voisins tenant le partye du 
roy ; car ame n’osoit aller de Mons à Bruxelles , 
sinon à force d’armes, pour doubte des rencon- 
tres périlleuses et dommageables, considéré l’em- 
pesche dessiisdite, et que mesme aulcuns person- 
nages desdites garnisonss’embuschoientet tenoient 
sus. Les seigneurs -de Ravestain, deBevres et aul- 
tres des estats , désirans le bien de la paix et la 
délivrance du roy , délibérèrent lesdits seigneurs 
de monter sur mer , d’arriver à l’Escluse , et 
par Bruges tirer à Gand. Mais, lorsqu’ils se 
trouvèrent sur mer, ceulx de Hulst , qui les 
aguettoient à tous lez, tirèrent sus à force de na- 
vires, et leur donnèrent tous les troubles que pos- 
sible leur fut. Toutefois il arrivèrent à l’Escluse; 
• et le roy, adverti de leur venue, leur manda , par 
son confesseur, portant lettres escriptes et signées 
de sa main , que , à toute diligence et le plus bref 

chemin que trouver pourroient, ils se trouvas- 
sent à Dbnc le seigneur de Ravestain , 

attendit que les matières s’approcheroient , y 
eavoya^en son nom le seigneur de Pratte. An- 
thôin'e de Fon tanne y, comparut pour monsei- 
gneur Philippes, et le seigneur de Herselles pour 
le seigneur de Bevres. Ils se trouvèrent à Gand 
avecq lesdits estats, le vingt-cinquiesme jour du 
mois d’apvril. L’assemblée se fit en la maison de 
la ville , et en présence des prélats , des chévaliers 
et aultres représentans les estats de Flandres, en- 
semble les trois membres , avec les estais des aul- 
tres pays. Maistre Pierre N. docteur en médecine , 
pensionnaire de Remswalle en Zéelande., proposa 
pour les estats desdits pays, faisant résumption 
des conclusions prinses en Bruxelles. Dont après 
excuses faictes de leur tardive venue, requist que 
préalablement l’on besongnast a la délivrance du 
roi ; et les membres voloient que premiers fussent 
vuidez trois poincts par eulx mis en avant en ung 
libel. Le premier à l’union des pays,* le second à 
la paix de France , et le tierche au gouvernement 
et ré^ttie de monseigneur l’archiduc. En ce dif- 
férent 'et altercation furent aulcuue espace , et 
tousjours coulloit le temps sans. riens expédier. 
Tellement advint que, après toutes controverses, 
plusieurs argumens, réplicques et duplicques faicts 
d’un parti et d’aultre ^ le seigneur du Wyère 
messir& Jehan de la Bonnerie , partit de Bruges , 
sûrefeent à l’assemblée , et mit avant que le 

roy querroit estre eslargi sur ostagiers qu’il hail- 
leroit, c’est assavoir le duc Christofle en Bavière, 
le marquis de Bader, Allemans, et monseigneur 
Philippes de Clèves , parmi tant qu’il feroit vuidier 
les gens de guerre hors delà comté de Flandres, 
les Allemans en Allemagne, et les aultres en leurs 
quartiers. Toutes aultres intentions de procéder 
postposées , et les estais et membres prestèrent 
les oreilles au proposé dudit seigneur de Wyere . 
et fut respondu par ceulx de Flandres , pourveu 
que les deux princes dessusdits se renderoient osta- 
giers pour le roy en Bruges , sans en partir que 
toutes les promesses du roy ne fussent accomplies, 
et aussi que monseigneur Philippes se readroit 
ostagier en la ville de Gand , ils consentiroient 
à la délivrance du roi. Et disoient que monseigneur 
Philippes passeroit par Bruges, pour soi trouver 
en Gand, et seroit commandé du roy ainsi le faire. 
Et s’il advenoit que le roy deffaulsist de sa pro- 
messe aulcunement, ilquicleroit mondit seigneur 
Philippes des serments et fidélitez que lui debvoit 
et avoit faict , et lui consentiroit donner ayde aux- 
dits estais et membres; et dirent oultre plus qu’ils 
n’avoient intention de rudement traictier, ne de mal 
faire à monseigneur le chancelier ne à ceulx qui 
esloient avecq lui emprisonnez; mais, sans en 
faire prompte délivrance, les garderoient jusques 
à ce que les choses mises avant seroient parache- 
vées. Et en présence des notaires et tesmoings, re- 
quirent lesdits estais et membres de Flandres aux 

Chrohiqurs. T . XLV . — J. Moliret III , ig 


3 10 CHRONIQUES (' 4 **) 

estais des pays, qu’Us voulsissent déporter le roy 
de la mambourgnie de tous les aultres pays, veu 
queson gouvernement; et, se mal en venoit , ilspro- 
testoientdu debvoirfaict, et non serment reprochâ- 
mes devers monseigneur l’archiduc, lorsqu’il vien- 
droit en eaige. Sur quoi respoiidirent les estats des 
pays, qu’ils estoient des limites de l’empire, et 
d’aultre condition que ceulx de Flandres , et que , 
par le moyen de messeigneurs du sang et du con- 
seil, provision seroit mise au gouvernement du 
pays, et que l’on entretiendroit leroy à manbourg. 
De cest acte furent faictes lettres et instruments 
requis d’une part et d’aultre , à quoi ceulx de Lille 
et Douay s’accordèrent ennuis. 

Geste chose mise en train de parattaindre à la 
délivrance du roi , les estats conclurent* d’envoyer 
une partie d’entre eulx à Bruges , et les aultres 
demorer à Gand. Dont ceulx qui furent députez 
jK)ur aller à Bruges obtindrent de quatre princes 
d’Allemagne, scellé de leurs sceaux. De la veue 
desdits députés furent les Brughelins fort joyeulx, 
et leur firent le bien viegnant fort amiable , et en 
signe de voloir acquiescer àleurloable poursuite , 
lescuidans grandement complaire, ils firent mectre 
jus du marché ung hourd et un gibet propice à 
faire leurs exécutions. Lesdits députez se tirè- 
rent vers le roy, emprisonné à l’hostel de mon- 
seigneur Philippes , soubs la garde de trente-six 
hommes seulement , tant en chambre , eu bas, que 
aux entrées. Et, après que le pensionnaire de 

Romswalle, au nom des estais, eut fait une petite 
proposition , le roj fit dire, par le seigneur de 
Wjere , que ce qu’ils avoient faict lui estoit 
agréable, fort les remerchiant, et que jamais 
ne les metlroit en oubli. Mais, quant au parfaict 
des besongnes , sourdi une rompure fort grande ; 
car le duc Ghristofle et le marquis de Baden 
firent refus d’estre ostagiers pour le roj, combien 
qu’ils en furent fort requis. Mais monseigneur 
Philippes s* y offrit libéralement, auquel le roy 
avoit fait scavoir, par frère Pierre Denis , que les 
membres de Flandres désiroient de l’avoir pour 
hostaige avec lesdessusdits princes. Et il rescripvit 
au roi que, par le grand désir qu’il avoit à sa dé- 
livrance , moyennant que le marquis et le duc le 
vosissent faire, il s’i offrôit de sa part ; et, si plus 
y povoit emploier que corps et bien , il le feroit de 
très bon cœur. * 

De la rompture des princes d’^Allemagne furent 
les estats fort desplaisans , non cuidans mener à fin 
leur espérée et très désirée œuvre ; mais le roy y 
pourveutd’aultrespersonnaiges ; car en lieu du duc 
et du marquis, se consentirent de venir et tenir 
hostaiges en Bruges , le seigneur de Volkestain et le 
comte de Hanon. Sur espérance de parfaire' le 
tout, l’on avoit fait ung hourd grand et spacieux, 
de cent à six vingts pieds en quarrure , sur le mar- 
chié de Bruges ; mais monseigneur Philippes de 
Clèves , qui se debvoit rendre liostagier , ne com- 
parut point si tost que l’on eut bien volu , et 

doubtoiot aulcuDS qu’il ne fust resfroidié de sa pro- 
messe conditionnelle , est assavoir , estre ostagier , 
au cas que lesdits duc Christofle et marquis de 
Baden eussent faict debvoir, ce que non. Le roy de 
rechief envoya devers monseigneur Philippes; qui , 
comme dessus , amyablement l’accorda, venissent 
lesdits princes ou non , moyennant que monseigneur 
de Ravestain , son père, fusist renvoyé à Lescluse. 
Pourquoi mondit seigneur de Ravestain , dès le 
jour de l’Ascension^ jura la paix, l’alliance et 
l’union des pays, en l’église Saint-Donat , lorsque . 
l’on chantoitla grant messe, en présence des sei- 
gneurs et estais. 

Le lendemain de l’Ascension., en expectant 
monseigneur Philippes , en qui gisoit le neu de la 
besongne, fut préparée One très dévote procession 
générale, où, en partant de Saint- Donas, fut 
porté le saint sacrement de l’autel , la vraye 
croix , le corps dé saint Donas , patron de paix , 
et aultres plusieurs sainctes et dignes reliquaires. 
Et vint la procession jusques à l’hostel là où le roi 
tenoit prison , tousjours suractendant monseigneur 
Philippes, jusques à onze heures. Pendantce temps, 
le roy fit sceller certaines lettres aux membres, par 
lesquelles il promectoit de rendre ses nobles pri- 
sonniers en Gand. Et d’aultre part , le roy promit 
dejaire vuidier toutes gens de guerre , Allemans et 
aultres , hors la comté de Flandres , dedans trois 
jours , et en dedans aultres quatre jours hors des 
aultres pays. Promist aussi que, sans renchon. 

à 

(lespens ou intérest , il feroit recouvrer le seigneur 
tle laGruthuyse^ maistre Rolland, le burguemestre 
de Bruges , et aultres prins en la poursuyte et à 
cause de la délivrance du roy. Ces promesses 
faîctes, les lettres scellées, au contentement des 
parties, leroy monstrant signe de récréation, leva 
la main, etdict auxestats : «Or allons, nous avons 
» la paix. » 

Ainsisepartitle roydel’hostelqui fut messire Jean 
Gros , où il avoit esté prisonnier depuis le vingt- 
septième de febvrier, et accompaigna de pied da 
procession fort dévote à laquelle précédoient les 
estats des pays, en notable ordonnance, puis les ^ 
gentilshommes de l’hostel du roy , puis le roy, et 
sur le derrière les seigneurs de Bevres , notables 
prélats , notables clievaliers et les trois membres 
de Flandres. La procession venue sur le marchié , 
les gens d’église et les estats des pays montèrent 
sur le hourd fort tapissié et paré de verdure, sur 
lequel estoit ung autel pour les reliquaires, et ung 
Iriumphant siège pour le roy ; mais le roy se tira 
au Cranembourg le premier logis où il avoit esté en 
arrest. Les estats voyants qu’il ne montoit sur le 
hourd, les aulcuns pour le convoyer , et lors sou- 
dainement s’eslèva un hideux cry populaire tant 
espouvantable, qu’il sembloit que l’on deusisttout 
tuer ; et lors gens d’église , pour eulx saulver et 
pour mieux courre , ruèrent jus chappes et man7 
leaux ; l’un courroit dechà et l’aultre de là ; l’on 
ne sçavoit où estre le mieux asseuré; et ainsique 

ce cry s’estoit impétueusement eslevé subtilement , 
il s’accoisa, et ne sceut-on à quelle cause ne dont 
procéda ce tumulte. ' 

En cesthostel de Cranerabourg, oùestoitle roy, 
accompaignié des nobles, lui estant aux fenestres , 
se trouvèrent illecq en ung lieu de trente pieds de 
quarrure, les membres de Flandres , l’escontette, 
eschevins, horsemanstous vestus de couleur noire; 
lesquels, après qu’ils se furent mis à genoulx, eqix 
humiliés et faict la révérence devant la face du 
roy, vindrentdeuxetdeuxsurlehourd, se présen- 
tèrent devant les cstats , se mirent de rechief à ge- 
noulx , etparmessire Jehan Rogier leur pension- 
naire, firent remonstrer comment par le grant 
mesus, rudes insolences et horribles excès qu’ils 
avoient faict et permis faire par le peuple en la 
noble personne du roy , ils estoient certains qu’il 
u’auroit miséricorde d’eulx, se n’estoit par l’in- 
tercession d’aulcuns de leurs médiateurs , car de 
eulx-mesmes ne lui oseroient requérir merci , 
pardon ne miséricorde ; pour quoi^ la pluspart 
d’eulx fondans en' larmes, monstrans signe de 
grande contrition et repentance , prièrent fort 
humblement auxdits estats qu’ils voulsissent estre 
leurs intercesseurs vers le roi , et lui prièrent que 
en l’honneur de la Passion de Nostre-Seigneur , 
il leur pardonnast leurs mesfaicts , mesus, et cri- 
minel délict , avecq plusieurs doulces persuasions 
incitans les cœurs à pitié et compassion . Les estats 
voyans les requestes et supplications, voyans que 

leurs larmeâ procédoient de la fontaine du cœur , 
leur promirent intercéder pour eulx ; et à ceste 
fin descendirent du liourt, accompaigniés des- 
dits membres, et se trouvèrent ensemble au quarré 
dont ils estoient partis. Le roy estant aux fenestres 
comme dessus , le pensionnaire de Romwalle fit 
la requeste, au nom des estais pour lesdits mem- 
bres , en manière d’une belle , doulce et hono- 
rable proposition, pour ouvrir le cœur au roy, et 
desployer le trésor de sa miséricorde j pour ainsi 
induire les délinquants à repentance et cognois- 
sance de leurs mesfaicts , qui miséricorde crioient 
à pleine voix, tellement que le roy fort plorant, 
accompaigné de plusieurs nobles, les receut à 
merci et leur fit dire par monseigneur de Wyere, 
que de toutes offenses particulières ou aultres, 
par paroles ou de faict , il pardonnoit tout, sans 
ce que jamais le retenist en son corraige. La pro- 
position finée et la pardonnance faicte , les estatset 
ensembleles membres vindrent derechief, chacun 
en son lieu ; et le roi semblablement, qui de 
prime face se mit à genoulx devant l’autel où 
reposoient les dignités, jusques à ce que les en- 
■fants de chœur eurent chanté en plain-chant : O 
erux ave, spes unica , le verset et l’oraison y ser- 
vant. Ce faict, le roy fut requis de faire le serment 
de la paix , illecq posé. Il le volut veoir et lire 
bien au long ; puis en grande révérence et crainte, 
comme il sembloit, fille serment tel qui s’en- 
suit : 

«Nous proniectons de nostre franche volunté , 
» et jurons en bonne foi sur le sainct sacrement 
» cj présent , sur la sainte vraye croix , sur les 
)) évangiles de Notre-Seigneur , sur le précieux 
» corps saint Donas, patron de paix, et sur le canon 
» de la messe , de tenir, entretenir et accomplir 
» pareffect, la paix, l’alliance, les accords et bon 
» entendement faict et conclud entre nous d’une 
» part , et nos bien amés les estats et trois mem- 
» bres du pays de Flandres et leurs adhérens, 
» d’autre part ; ensemble la concordance , union 
» et alliance de tous les estats^ etpaia, faicte et 
» conclute par nostre consentement en tous leurs 
» poincts et articles, selon ce que par nous et par 
» eux de nostre consentement a esté fait et scellé; 
» et promectons, en parole de prince et comme roy, 
» sur nostre foi et honneur, que jamais ne viendrons 
» et souffrirons venir ou faire au contraire directe- 
» ment ou indirectement, en quelque manière 
» que ce soit , selon nostre pooir , le tout selon le 
w contenu , forme et teneur des lettres de ladite 
» paix , concordance , union et alliance , en des- 
» chargeant lesdits de Flandres du serment qu’ils 
» nous ont fait comme père et tuteur et mambourg 
» de nostre bien chier et aimé fils, et aultrement 
» en quelque manière que ce. soit. » 

Au commandement du roi fit le seigmeur de 
Bevres le serment, qui fut tel. 

« .Te, Philippe de Bourgogne, seigneur de la 
» Vere et de Bevres, en ensuivant le solemnel 

» serment faict par très noble personne, le roy cy 
» présent, promects en bonne foi, et jure sur le 
» sainct sacrement cy présent, sur lasaincte vraie 
» croix , sur les sainctes évangiles Nostre-Sei- 
» gneur, sur le précieux corps saint Donas , pa- 
» tron de paix, et sur le canon de la messe, de 
» tenir, entretenir et accomplir par effet ladite 
» paix^ concordance et union et alliance en tous 
» ses poincts et articles, et de non vouloir ou faire 
» souffrir estre venu ou faire au contraire. Je pro- 
» mets et jure aussi , par l’ordonnance du roy cy 
» présent , de aider et de faire assistance à ceux 
» de Flandres , contre les infracteurs de ladite 
» paix^ union et alliance. » 

Les députez des estais du pays jurèrent ce qui 
s’ensuit : 

« NouSj les députez des trois estais des ducez , 
» contez et pays de Brabant , Zeelande, Haynault, 
» Namur et des villes de Lisle , Douay, Vallen- 
» chiennes, et tous aultres cy presens, representans 
» les trois estais desdits pays et villes , en ensui- 
» vant le serment solemnel faict jurons et pro- 
» mectons comme dessus. » Les derniers , les trois 
membres de Flandres , le bailli de Bruges et les 
doyens firent leur devoir. Et receut le serment 
le souffragant de Tournay, lequel avait chanté la 
messe, et lequel incontinent tourna sa face vers 
l’autel , print le sacrement , chanta une oraison 
et bénédiction à ceulx qui garderoient la paix, et 
jectant malédiction sur les infracteurs d’icelle , puis 

ies enl'ans crièrent Noël et l’on chanta Te Dennr 
laudamus. 


CHAPITRE CLXXXII. 

Traicté de paix entre le Roi des Romains et les estais et trois membres 
de Flandres. 

« Maximilian, par la grâce de Dieu roy des Ro- 
mains, etc. J faisons savoir à tous présens et à venir 
que pour mectre jus et parvenir à bon traictié 
de paix de tels mesus , questions , divisions et des- 
bats qui puis le mi aoust en chà sont advenus-, es- 
meus et ensuivis entre nous d’une part, et les ha- 
bitans de la ville de Gand avec peulx de la ville- 
de Bruges et Ypre adhérens desdits de Gand , 
tous ensemble représentans les trois membres de 
Flandres , d’autre part : plusieurs coincations du 
consentement de nous ont esté faictes entre nos 
beaux cousins le seigneur de Ravestain , messire 
Philippe Æon fils* et le seigneur de Bevres, aussi 
nostre conseiller , ensemble ceulx des estats du 
pays de Brabant, Haynault, Hollande, Zeelande 
et Namur, d’une part, et ceulx des estats de Flan- 
dres d’autre part, si avant que, par moyen d’entre- 
parler d’aulcuns, à l’honneur de Dieu , souverain 
roi et acteur de paix , ayans pitié et compassion des 
grandes pertes etrespandementdu sang humain des 
chrétiens , intérest , desplaisir et dommages qui 

pogr cause desdits différens et divisions adviennent 
journellement et encores peuvent advei^r, le tout 
au préjudice de nostre très chier et bien aîné fils 
Philippe, archiduc d’Austrice, et de ses pays et 
subjects, nous, qui comme celui qui lousjours avons 
esté enclins plus au bien de paix que autrement, 
avons avecq les inhabitans et subjects au pays de 
Flandres espirituels et teinporek, (aict une lionne, 
seure et estable paix ^ moyennant certaines répa- 
rations honorables et manifestes que ceulx de la 
ville de Bruges nous ont faictes , soubs les points et 
conditions cy après escriptes : 

» Premiers. Que les trois membres de Flandres 
ont promis, et seront tenus de nous mectré sur nos 
pieds et en nostre liberté pour* incontinent qpi’il 
nous plaira, retirer où bon nous semblera. De ce 
laisserons en seureté et ostage en la ville de Bruges 
le seigneur de Volkestain et le comte de Haon , 
et en la ville de Gand messire Philippe de Clèves ; 
lesquels seigneurs, comte etmessire Philippe jure- 
ront, à la requeste de nous , sur le fust de la saincte 
croix , et sur les évangiles , et aussi sur leur foi et 
honneur, qu’ils ne se départiront des dites villes 
jusques à ce que tous les poincts et articles con- 
tenus en ceste présente paix seront bien et léau- 
inent furnis et accomplis. 

» Item. Encore pour plus grande seureté, avons 
priez; et requis ledit messire Philippes, que , en cas 
que nous fuissions aulcunement en faulte de n’ac- 
complir iceulx poincts, ou que aucun , quel qu’il 

fuist, en nostre faveur OU aultrement, se advancbast 
d’y mectje empeschement ; que en ce cas icelui 
inessire Philippes avons deschergié et descbergeons 
de tous sermens de fidelité et aultres qu’il nous 
poelt avoir faict et assistera ; ceulx de Flandres à 
l’encontre de nous , de tout son pouvoir et de toute 
sa puissance ; et de ce fera le dict messire Philippes 
serment et en baillera lettres auxdits de Flandres 
en tels cas pertinentes. 

» Item. Et par dessus ce ^ avons consenty, or- 
donné et commandé aux députez des estats des 
' pays de Brabrant de Haynault, de Zeelande, de 

Namur et des villes de Valenchienneà , de Lisle , 
de Douay, et aultres présentement assemblez en la 
ville de Gand qu^lS ne se départent hors de la ville 
, de Gand, mais y demeurent, et les aulcuns d’eulx, 

Q.- tant que la paix de France et les alliances entre les 

pays, et tous aultres points concernans ceste ma- 
tière soient concluds et asseurez. 

» Item. Promectons de promptement faire ces- 
ser nos gens d’armes de tous exploits de guerre , 
et les faire , ensemble tputes garnbons de nostre 
costé, partir hors de Flandres en dedans quatre 
jours après que soyons mb à délivre , et quatre 
jours après hors de tous les aultres pays , ou plus 
tost s’il est possible. Et defiendons que en deslo- 
geant et partant, iceulxgens ne brullent , pillent 
desrobent, prendent, ranchonnent, ne facent aul- 
cuns maulx CQ iceulx pays, et aussi qu’ils ne 
enmainent Irors de Flandres nuis prisonniers ; et 

se aulcuns en ont, seront tenus de les mectre à ren- 
chon raisonnable, sans les povoir transporter ne 
mener avec eulx. Et se advient qu’ils fassent au 
contraire l’on recouvrera de ce l’interest et d’om- 
mage sur la pension que ceulx de Flandres nous 
ont consenti ou consentiront. 

» Item. Et pareillement seront tenus lesdits 
de Flandres de faire cesser leurs gens de guerre 
et garnisons, et aussi partir hors desdits pays, et 
garderont que d’entre ne viendra nul mal aux dits 
pays. 

» Item. Et affin que nous puissions tant plus 
facilement faire desloger et despartir nosdits gens 
de guerre et garnisons, les estats de tous lesdits 
pays par ensemble , nous ont accordé payer , en 
dedans ung mois prochainement venant, la somme 
de vingt-cinq mille livres de gros, monnoie de 
Flandres la livre , à condition que se iceulx gens 
de guerre et garnisons ne sont partis dehors de 
tous les pays en dedans ledit temps , que en ce 
cas les dits vingt - cinq mille livres seront em- 
ployées au payement d’aultres gens de guerre, 
pour par force, se aultrement faire ne se peult, les 
expulser et les chasser, en ensuivant les alliances 
et unions faictes entre les dits pays. 

» Item. En oultre, avons consenti et sommes 
tenu de mectre incontinent toutes forteresses et 
chasteaulx du pays et comté de Flandres ès mains 
des seigneurs du sang au prouffit de nostre fils , 
pour en iceulx estre mis tels cbastelains et ofli- 

tiers qu’il appartiendra , selon les droits et privi- 
lèges des pays de Flandres, par l’advis et consen- 
tement des dits trois membres. 

'» Item. Avons, à la très haute prière et re- 
questc des députez desdits estats , et aussi à la 
très humble supplication des bourgeois, manans 
et habitans de la ville de Bruges, abolli , quicté 
et pardonna à tousjours la prinse et détention de 
nostre personne , ensemble tout ce qui est advenu 
devant ou après, par qui, quant , comilient, ne en 
quelque manière que ce soit. 

» Item. Semblablement, à la requeste que des- 
sus , avons pardonné et remis tout ce qui , par les 
trois membres de Flandres , et chacun d’eulx en 
général ou particulier , poelt avoir esté faict ou 
mespris envers nous, soit en adhérant au peuple 
de Bruges, en nous détenant en leur nom, en 
nous faisant hostilité en guerre, à part ou par 
ensemble, en tlamant ou injuriant nous ou les 
nostres , par faict ou par parolles, ou aultrement, 
en quelque manière ce soit , sans que , à l’occasion 
de ce ne de toutes aultres choses passées, nous 
leur puissions jamais rien demander en général 
ne en particulier j en corps ne en biens, ne dedans 
le pays ou aultrement, en nulle manière , et mes- 
mement de ce qu’il advint en l’an quatre-vingts 
et cinq et aultres. 

» Item. Lesdits de Flandres , à la contemplation 
de nous et de ceulx du sang, aussi à la requeste 
des députez des estats, ont amiablement et fran- 

chemenl pardonné toutes offenses, injures et vilou- 
nies qui leur ont esté faictes pour cause desdites 
divisions, par qui, ne en quelque manière que ce 
soit, sans aulcùne exception ou réservation, aussi 
bien en consentant plusieurset diverses aides faictes 
sans le sceu et consentement des membres^ comme 
aultrement, en le mettant totalement en oubli, 
comme non advenu, saus aulcutje exception ou ré- 
servation , consentent et accordent que chacun 
porra paisiblement retourner au sien en Testât 
qu’il le trouvera, sans, à cause des guerres et divi- 
sions, puissent jamais riens demander. » 

» Item. Que tous aullres, lesquels à cause et 
sous umbre desdites divisions, ont esté offensez, 
injuriez et vilounez, soit en corps, en biens, ou 
aultrement, en manière que ce soit, pardonne- 
ront semblablement le tout, et le meoteront hors 
de leur entendement , sans plus le ramentevoir ne 
faire question. ^ 

» Item. Se aulcuns ayans eu administration de 
nos deniers, de nostredit fils, ou d’aulcunes villes, 
chastellenies , terres ou pays d’iceulx, se fusissent 
mesusés en leurdicte ministration , ou que Ton 
trouvast qu’ils eusissent applicquié aulcunes som- 
mes à leur singulier prouffict, seront tenus en res- 
pondre par-devant les juges et les loix, où il ap- 
partiendra. ^ 

» Item. Et se aulcun , avant les divisions , sans 
cause ne raison , par menache , force ou puis- 
sance , par malice ou male noise ou praticque , a 

obtenu et applicquié à son prouffict les biens, 
joyaulx , argents et meubles d’aultrui , sera sem- 
blablement tenu de en respondre là où il appar- 
tiendra, et de actendre droict sur la restitucion 
desdicls- biens. , 

» Item. Pour certaines causes et considérations 
à ce nous mouvans, et mesmement pour éviter 
tous procès et questions , au moyen de l’appella- 
tion interjectée par lesdicts de Flandres, estoient 
apparans de mouvoir, nous avons renonché et re- 
Donchons à la manbourgnie de Flandres , et avons 
quicté et quictons tous serments qu’en telle 
qualité ou aultrement, nous ont esté faits par 
iceulx de Flandres ; et avons consenti et accordé 
que celui pays et comté de Flandres, et tous ses 
membres désormais , durant la minorité de nostre 
fils , sera régi et gouverné soûl s son nom , tant 
en souvergiaeté que aultrement, par l’advis des 
seigneurs du sang et du conseil, tel que lesdicts 
du sang ordonneront, par l’avis et consentement 
des trois estats de Flandres, en ensuivant le con- 
tenu de l’union faicte par tout le pays. ^ 

» Item. Que moyennant ladicte renonchia- 
tion , lesdk^ -de Flandres nous ont accordé , pour 
nostre eniretenement , chacun an, durant la mi- 
norité de nostredict fils , la somme de mille livres 
de gros, six livres monnoye de Flandres la livre, 
que lèveront par les mains du regard de Flandres, 
à deux payemens, assavoir, moictié au Noël, et 
l’aullre moictié à la Saint- Jehan-Baptiste, dont le 

premier 0iyeuient esclierra au Noël prouchain 
venant, sans que jamais nous puissions plus rien 
demander, exiger, ne lever en iceluipays; et pour 
ce sont quictes de tous arriéraiges qui nous peu- 
vent estredeus à cause des aides et subventions pas- 
sées, s’aulcunes en sont. 

» Item. Nous avons déclaré que ne prendrons 
nul droict de propriété, ne autres quelconques , 
au pays et comté de Flandres , et avons promis 
doresenavant ne porterons plus le tiltre ne les 
armes. 

» Item. Nous acceptons la paix que le roi de 
France, par ses lettres closes et patentes, offre 
aux trois membres de Flandres, et à tous aultres 
qui se voldroient joindre et adhérer avecq eulx , 
et déclarer pour la paix de l’an quatre-vingts et 
deux; et sommeSiContens que tous les aultres pays 
Se déclarent pour icelle paix; et confirmerons, et 
ratiffierons , et tiendrons inviolablement tout ce 
que , par mes ambassadeurs , s’aulcuns envoyer en 
volons , ou que , par les ambassadeurs des estats , 
sera faict et conclud. 

» Item. Que nous avons promis- de mectre la 
personne de nostre fils ès mains desdicls du sang, 
pour désormais eslre gouverné et entretenu hon- 
norablement, sur l’estât qu’on lui ordonnera , et - 
de estre transporté de pays en aultre , par temps et 
par ordre , ainsi que aultrefois a esté consenti et 
advisé ; ou ainsi que pour le mieux on advisera , 
en faisant' ledict estât, à l’entretenement duquel 

estât lesdicts pays contribueront à rate^ portion. 

» Item. Nous avons promis de tenir lesdicts de 
Flandres quittes et indemnes envers nostredict 
fils, et tous aultres à qui, en temps advenir il 
polra toucher de tels joyaulx et tapisseries que , 
après la paix de Flandres de l’an quatre-vingts , 
nous eusmes d’hors de leurs mains, appartenans 
à icelui nostre fils. 

» hem. Demoureront ceulx de Flandres, tant 
en général qu’en particulier , en tous et quels- 
concques, leurs privilèges, franchises, libertez , 
coustumes et usages; ainsi, et par la manière 
qu’ils ont esté de tous temps paravant, sans avoir 
regard à ce qui pœlt avoir esté faict au préju- 
dice d’iceulx, restitués comme cassez et de nulle 
valeur. 

» Item. Nous avons promis que jamais ne fe- 
rons ne procurerons, directement ou indirecte- 
ment, chose qui puist venir et tomber au préju- 
dice et dommaigedudict pays et comté de Flandres, 
ni aux marchands ne marchandises d’icelui ; et se 
aucun a esté faict, par nous on les nostres, soit 
par censures ecclésiastiques ou aultrement, nous 
lerons révocquer incontinent et mectre au néant ; 
et si baillerons lettres de seureté à tous marchans 
et aultres qui le requerront pour franchement aller 
et converser marchandement et aultrement^ ès 
Allemaigne et partout ailleurs ; sans , pour l’oc- 
casion des choses passées, estre travaillez en corps, 
c’en biens ne, aultrement, en quelques manières. 

>> Item. El pour la seureté tle loiil ce que dict 
est, nous jurerons auxsainctes Evangilles, et sur 
la saincte vraie croix de Dieu, sur le canon de la 
messe , et sur le sainct sacrenient, que inviolable- 
ment nous observerons et entretiendrons ce traic- 
tié de paix de poinct en poinct , sans jamais faire 
ou procurer estre faict riens au contraire, et nous 
submectons à toutes censures ecclésiasticques , no- 
nobstant les privilèges que , comme roi des Ro- 
mains, puissions avoir au contraire. 

» Item. En oullre , que dict est cy-dessus, à 
nostre requeste, seront nostre Sainct-Père le pape, 
monseigneur l’empereur nostre père , les sept 
princes électeurs de l’empire , les seigneurs du 
sang et des estats dudict pays, au contentement 
desdicts de Flandres, et aussi par les esvesques 
d’Utrecht et de Liège, les ducs de Clèves et de 
Julliers, tenus de conserver ladicte paix parleurs 
lettres patentes ; et si promectons d’icelle entre- 
tenir, sans faire ne donner assistence au contraire. 
Et avecq ce, lesdicts esvesques deLiége et d’Utrecht, 
ensemble les ducs de Clèves et Julliers , promecte- 
ront et se obligeront de non donner passaige par 
leurs pays ou rivières à aulcuns gens de guerre 
qui voldroient venir porter dommaige audict 
pays et eomté de Flandres. 

» Item. Et ce nous obligeons, consentons èt 
promectons; et s’il advenoit que "Dieu ne voeil, 
en aulcune manière , nous entretenissions ou feis- 
sions contrevenir à cedict présent traictié, ou à 

aulcuns poincls d’icelui^ que, en ce cas, sans 
aultre déclaration faire , lesdicts du sang , les sei- 
gneurs de l’ordre, estais, manans et habitans de 
tous lesdicts pays, seront ipso facto, dès mainte- 
nant et pour lors , quictes et absouts de leurs ser- 
inens; et aussi deschargés de toutes aydes, sub- 
ventions, pensions et aultres gratuitez accordez et 
à accorder, et de toutes arréraiges , ensemble les- 
dicls de Flandres de la pension que dessus , et les 
autres pays quictes de nostre subvention , seront 
tenus de assister , et de baillier secours auxdicts de 
Flandres , et dès lors en avant seront gouvernez . 
dessoubs le nom de noslredictfils le duc Phelippes , 
par l’advis desdicts du sang, et du conseil de cha- 
cun pays, ainsi que présentement seront régis par 
ceulx de Flandres. 

» Item. Et ce présent traictié de paix sera con- 
firmé par le roi de France, comme le plus prochain 
ou hoir et héritier apparent de nostredict fils , à 
cause la royne sacompaigne, nostre fille. 

» Item. Et se ledit traicté esloit enfrainct par 
aucuns ou aucunes , il seroit pugni et corrigé à 
l’exemple de tous aultres, quelque part qu’ils 
soient trouvez et appréhendez , comme infrac- 
teurs de paix. 

» Item. Se advenoit cy-après , que Dieu ne 
voeil! que par aucuns de nous ce présent traictié 
fust infrainct en aucuns ses points et articles , que 
toutefois ledit traictié de paix demeure en sa force 
et vertu , et pourra poursuivir sans procéder par 
voye de faict. 

» Item. S’aulcuns desdils princes ou aultres, par 
delay , négligence ou aultre déffault , ne voulsist 
appendre ou meslre son scel à ce présent traicté, 
pour ce ne sera icelui traicté entendu , ni tenu de 
moindre effect et valeur, et soit ainsique nous ayons 
compassion et pitié du povre peuple, afin de 
éviter icelui de tout dangiers et inconvéniens 
qui peuvent advenir et sourdre par division et 
guerre^ et avons, en l’honneur de Dieu, con- 
senti et accordé , confirmé et approuvé ; et 
par ces présentes , signées de notre propre 
main , consentons et accordons , confirmons et 
approuvons, en article de bonne foi et prince, 
de entretenir , et faire entretenir ce présent 
traictié de .paix , en tous ses points et articles cy 
dessus escripts , par nous accordez et promis , 
sans jamais faire ne souffrir faire au contraire 
de ladicte paix, ou aucuns des poincts et ar- 
ticles d’icelle. Et pour le tout duement entrete- 
nir sans enfraindre ou interruption , nous nous 
submectons d’encourir en toutes paines et cen- 
sures ecclésiastiques, nonobstant droicts et pri- 
vilèges que avons au contraire. Et s’il advenoit, 
que Dieu ne voeil! que nous ou aultre en nostre 
nom fist faire quelque chose contre , ne au pré- 
judice des poincts et articles en deseuse escripts, 
nous volons , consentons et accordons , ordon- 
nons en donnant commandement aux princes 
cy dessus nommés; et aussi aux gens des estais 
de nos pays de Brabant^ Lembourg, Luxem- 

bourg, Gueldres, Zutphen, villes de Vallen- 
chiennes et de Malines, que tout le secours, 
faveur et assistance que possible leur sera de 
faire le facent par elTect à ceulxde Flandres, et 
à leurs adhérons , afin que ladicte paix en tous 
ses poincls et articles soit de tant mieulx entre- 
tenue , et ce que enfraint pourra estre soit réparé 
et remis en son estât , et pour ces choses estre 
mieulx faictes et conclûtes sans aucun mespri- 
sement , requérons que sur ce qui dicl est, nos 
féaulx cousins cy - dessus nommez et aussi les 
estats des pays, volloir sceller ces présentes de 
leurs sceaulx avecq le nostre , et sur ce consentir 
leurs lettres apportes. Absouldrons et deschar- 
gerons aussi ceulxdes estats des senpents qu’ils 
ont à nous , et ferons commandement à nostre 
amé et féal chanchellier et conseil de Brabant , 
nostre gouverneur et conseil de Luxembourg, 
de Gueldres, de Haynault, de Hollande , de 
Zeelande , Namur et tous aultres justiciers et 
officiers , et chascun d’eulx qu’il appartiendra, 
que ladicte paix ils entretiennent et facent en- 
tretenir, en chacun desdicts poincts et articles, 
sans faire ou souffrir faire au contraire en au- 
cune manière; car ainsi nous plaist-il. Et pour 
ce que de ces présentes l’on pourra avoir affaire 
en plusieurs et divers lieux , l’on adjoustera foi 
aux vidimus qui en seront faicts soubs sceaulx 
autbenlhiques comme aux lectres originales. Et afin 
que le tout demeure ferme et estable , nous 

avons à cesdictes • présentés leclres Caict uiectre 
et appendre nostre scel de vérité. Et si requi- 
rons en oultre nostre beau cousin le seigneur de 
Beuvres, aussi nostre cousin le seigneur de Ra- 
vestain , et Philippes son fils , et semblablement 
les prélats , nobles et villes desdits pays de Bra- 
bant , de Luxembourg, Gueldres , Haynault , 
Hollande, Zeelande, Nainur, Zntphen , Vallen- 
chiennes et Malines , volloir aussi mectre et ap- 
pendre leurs sceaulx à cesdictes lectres. 

Et nous, Adolf de Clèves et de la Marcque , 
seigneur deRaveslain, Philippe de Clèves et de 
la Marcque, seigneur de Vyndalle, Philippe de 
Bourgogne, seigneur de Beuvre, Guossim abbé 
d’Aflleghen , Martin , abbé de Sainct- Bernard , 
Marck , abbé de Griinberghen ; Dietrick , abbé 
du Parcque, Anthoine de Brabant, chevalier, 
Arnould de Horn , seigneur de Brimeu , Guil- 
laume de Fon tan nés , seigneur de Melun, Jehan 
de Gaures, Pierre de Herbaix , Jean Bernaige , 
seigneur de Peuke , chevalier Daniel, Luxo- 
ren burguemestre , Jehan Pinocq, chevalier, 
Michel Absemis^ chevalier, Philippe de Nele, 
pensionnaire , desputez de la ville de Louvain ; 
Roland de Mol , chevalier, Henri de Mol , chevalier 
burguemestre,. Jehan deCombliel chevalier, Pielre 
do Oberghen , Arias de Scapre , Jehan Van Erke . 
pensionnaire, desputez de la ville de Bruxelles; 
Martin Van Redo , Simon Van Ghelle , pension- 
naire, desputez de la ville de Hillemont; Henri 

lioutch, desputé de la ville de Leu we ; Walerius 
Slenins, député de la ville de Nivelle, représentans 
tous ensemble les trois estais des pays de Brabant, 
Raphaël, évesque de Resence, abbé de Saincl- 
Bavon^ Phelippe, abbé de Saint-Pierre, Gérard, 
abbé de Enain, Guillaume, abbé de Bondele, 
« Jehan , abbé de Droughene , Basse Clement de 

4# Saint-Martin d’Yppre, Pieler Bogaert^ prévost 

‘ de Salnt-Donas à Bruges, Pieter Van de Honten, 
prévost de Renaix , Wautier, seigneur du 
Fossé ; Jehan Scallent_, chevalier , seigneur de 
Izenghien ; Collart de Hallewin , chevalier ; 
Adrien du Fossé, chevalier, seigneur de Scardau; 
Cornille de la Barre, seigneur de Mouscron; 
Jehan de Claront, seigneur de Puthen; Andrieu de 
la Wesline ^ seigneur de Beselane ; Josse de la 
Porte , seigneur de Morselede; Adrien Villain, 
chevalier , seigneur de Razenghien ; Gérard 
Van Hangherde, Jehan de Picq, Jacques Van 
Helluder,eschevins; Pieter Ghiselins, grand doyen: 
Lievi de ,Moor , doyen des tisserans , despuiez 
de la ville de Gand; Joes de Deulrecq, burguemes- 
tre; Jehan Van Lender Slenes, Vander Gheertes , 
Jehan Bierth , pensionnaire , desputez de la ville 
de Bruges ; Pieter de Langhe , Adrien Paulin , 
Guillaume de Corne , desputez de la ville 
d’Ippre ; Hughe Gauchois, Jehan de Lattre, Jehan 
Franchois, pensionnaire, desputez delà ville 
de Lisle ; Ame Pinchon et Jehan de la Wacquerie , 
desputez de la ville de Douay ; Arnoult Des- 

pineux , chevalier ; Jehan le Leu, Jehan le Maire , 
pensionnaire, desputez de la ville d’Audenarde; 
Evrard Despühelten , desputé d’Alost ; et plusieurs 
aultres desputez des petites villes du quartier de 
West, représentans les trois estais de Flandres; 
Guillaume, abbé d’Ormond; Anlhoine , abbé de 
Bonne - Espérance ; Michiel des Sares , che- 
valier , seigneur de Clerfaj ; Izambart Pieten , 
Christofle Gauchier , Sernay Wandart , despfutez 
de Haynault; Anlhoine de Sains, escuyer; Tho- 
mas de Carouble , Sobert Hervy , desputez de 
Vallenchiennes , tous ensemble représentans les 
trois estais du paysde Haynault; Jehan, fils Jacques 
de Midelbourg en Zeelande ; Loys de Praat , 
chevalier , au nom de monseigneur de Raveslain ; 
Daniel de Herse wes , chevalier , au nom de 
monseigneur de Bevres ; Jehan de Vierlos, maistre 
Jehan Dinkas, maistre CornelisDoon , Thierry fils 
Cornille , Claies fils Jacop, desputez de Frize; 
Jelian fils Dielrich , et Pierre de Grave, desputez 
de la ville de Romsewalle , Pierre fils Simon , et 
Sindo fils Gabriel , desputez de Goux ; Jehan fils 
Jehan, et Henri, desputez de la ville de Toulieu , 
tous ensemble représentans les trois estais du 
comté et pays de Zeelande ; Jehan de I/espinet , 
Loys Lodenet et Jacques Sezillon, desputez du 
pays de Namur, avons faict meclre nos sceaulx 
à ces présentes lectres, signées de nos mains en 
absence d’iceulx. 

Donné en la ville de Bruges , le seizième jour 

de mai an mil quatre cenl qualre-vingl-luiit, et 
de nostre re^ne le troisième an , ainsi signé 
Marc , et le secrétaire Hasvel. 


CHAPITRE CLXXXIII. 

Union , alliance , confddc'ration et intcllif^ence par ensemble des 
pajs du roi des Romains et de monseigneur Uarchiduc. 

« .A tous ceulx qui ces présentes lettres verront, 
nous, etc. , représentans les trois estats de la ducé 
de Brabant et nous de Midelbourg, Lembourg et 
de Luxembourg, de Flandres, de Ha)fnault, 
de Yallenchienties, de Zeelande^ de Namur ,, 
Marchiennes, d’Anvers, seigneurie de Frize 
et de Malines, salut; pour ce que pour la 
garde et conservation de toutes polices, gou- 
vernement et bien publicq , n’est rien plus utile 
ne chose plus nécessaire que paix , amitié et bonne 
union par ensemble , qui sont mères de tous biens^ 
et vertus, et à cause que le service divin est aug- 
menté, l’estât des nobles honoré, marchandise 
haulte et le pays cultivé en grant repos et seureté , 
et au contraire n’y a rien plus dommageable ne pré- 
judiciable audict bien publicq que dissention et 
confusion des réglés qui sont nourrice et mère de 
tous maulx^ commenchementet occasion de toutes 
divisions , guerres et différends ; au moyen de quoi 
les pays , villes , provinces et royaulmes eschéent 
en grandes confusions, désolations et ruynes, et 
souvente fois sont transférés de gens en aultre , et 

il soit ainsi que lesdiots pays de pardeca appar- 
tenant à nostre très redoubté et naturel seigneur 
le duc Philippe, ont pris naguaircs chemin de 
grandes charges et dissentions ; en telle sorte (jue 
justice , paix , amitié et union, marchandises en ont 
esté deschassez et estrangez, au grand desplaisir , 
destriment et dommaigedu povre commun peuple, 
et au préjudice de nostre très redoubté seigneur et 
prince naturel^ qui est soubs l’âge et lequel nous, 
comme bons et leaulxsubjects , debvons et sommes 
tenus de garder et préserver de tous nos povoirs , 
comme à ce sommes tenus et obligez , par tous 
droicts naturel diviq , canonicque et civils, nous 
avons pour mectre et réduire lesdicts pays en paix 
et bonne police, lesquels sont contigus et voisins 
les ung aux aultres, et appartenant à ung sei- 
gneur, faict, conclud et juré, faisons, proinectons 
et jurons, par meure délibération et aulhorité de 
nostredit très redoubté et naturel seigneur, et 
par le sceu adveu du roi des Romains, père de 
nostredict très redoubté seigneur, et de messei- 
gneurs de son sang ; et aussi du consentement du 
roi de France, prochain et apparent hoir de nostre- 
dict seigneur, à cause de la royne, sa compaigne, 
sœur d’icelui nostre très redoubté seigneur, paix, 
union, amitié, alliance, et bonne et constante 
intelligence entre nous^ et par ensemble à l’hon- 
neur de Dieu, et prouflit de notredict ti'ès redoubté 
seigneur et de sesdicts pays et subjecls , sur les 
conditions et articles que cy après s’ensuivçnt : 

« Ladicte union , en tant qu’il touche la haul- 
teur, seigneurie et gouvernemeut desdicts pays 
et villes , durant la minorité deînostredicl très re- 
doubté seigneur et prince naturel monseigneur 
l’archiduc d’Autriche , et en tant qu’il touche la 
police , dureront à perpétuité , et saulf les droits, 
honneurs et seigneurie de nostredict seigtieur , et 
demeureront chascun desdicts pays et villes en 
leurs loix , privilèges , usaiges et coustumes , 
libertés et franchises. 

» Premièrement. Nousavonsquicté et pardonné, 
quictrons et pardonnons à tous suivants toutes of- 
fenses, injures et mcsfaicts qui paravantla datte de 
cestes, sont ot peuvent estre advenus par et entre 
lesdicts pays et villes par fortune de guerre et 
hostilité , soit par parolles ou de faict , ensemble 
tous dommaiges_, pertes et interest qui en peuvent 
estre issus et ensuivis en quelque manière que 
ce soit , les mectant en oubly comme non advenus ; 
en telle sorte que chacun desdicts pays, de quel- 
que estât qu’il soit , soient réservez par la paix de 
Flandres, sans aucune exception : aussi bien mes- 
sire Loys de la Sterquet, messire Philippe du 
Chesne, messire Jehan Labbé Vautier de Werse- 
beck, et aultres semblables, porront paisible- 
' ment retourner en leur pays , à leurs biens , et 
les appréhender en tel estât qu’ils les trouveront ; 
et par ce seront tous procès rneuz à cause des 
dictes divisions anihilés et mis à néant. 

n Item , Et néantmoins siaucuns ayant eu admi- 

nisiration des deniers de nolredict très redoublé 
seigneur ou d’aulcunes villes , se estoit misusé en 
icelle administralion , et appliqué à leur prouffict 
aucuns d’iceulx dessus dicls , responderont à 
droict par-devant les loix , ou ils seront arrestez 
ou justiciable. ^ ’ 

» Item. En oultre^ promettons de faire extrême 
diligence envers le roj des Romains , afin que in- 
continent il face partir toutes garnisons et gens 
de guerres quelque part qu’ils soient, dedans et sur 
les frontières desdits pays , afin que de tant mieulx 
et plustost marchandises puissent avoircours, etque 
le labeur puist labourer et cultiver terre , et se 
aucuns des capitaines et gens de guerres desdites 
garnisons, faisoient difficulté de partir ou de laisser 
leurs armes , nous avons promis et promectons 
tout d’ung accord, d’y mettre telle provision ^ que 
le pays en seroit incontinent quicle et délivré , et 
que, paix et repos y sera comme devant tousiours. 

» Item. Et pour mettre lesdits pays en paix avec 
la couronne de France, nous avons accordé et 
accordons par ensemble , et avec les trois mem- 
bres de Flandres, que nous nous tiendrons à la 
paix de l’an quatre-ving et deux , et avons advisé 
et conclu de envoyer le plustost que pourrons , 
une notable ambassade devers monseigneur Des- 
guerdes , mareschal de France, et lieutenant du 
roy ès marches d’Artois et Picardie , que son plaisir 
soit nous recepvoir à ladicte déclaration , ainsi que 
leur commissaire avecq les trois membres , en a 

la puissance et auctorité par letlres-palentes du 
roy. 

» Item. En oultre, pour mettre ordre et règle 
en l’estât de très noble personne de nostredict très 
redoubléseigneur J et pour ce qu’il est soubs eage , 
nous avons advisé et conclu par commun accord, 
que icelni redoublé seigneur, durant sa minorité, 
sera entretenu et régi des domaines de tous les 
pays, assavoir en la comté de Flandres, par mes- 
seigneurs de son sang , au contentement des estais 
et membres desdits pays , et en la ducé de Bra- 
bant et aultres pays , par le roy des Romains . 
comme père et mambour de noslredit seigneur, 
aussi de mes seigneurs de son sang estant par 
deçà , et par l’advis des estais de ces pays. 

» Item. Que nous ni autres aucuns de nous ne 
donnerons ne soulFrirons donner passaige parmy 
lesdits pays et villes , à aucuns gens de guerre 
qui seroient levez et mis sus pour faire guerre à 
nuis desdits pays. 

» Item. Et aussi est advisé et conclu que, en fai- 
sant l’ordonnance de l’estât de nostredit très re- 
doublé seigneur, l’on advancera et promouvera 
les plus nobles , notables et idoines desdils pays , 
sansy mettre aucuns estrangers, etquemesdicts sei- 
gneurs du sang avecq le conseil, tiendront et trans- 
porteront la personne de nostredict très redoublé 
seigneur en tels lieux, villes de ces pays et 
seigneuries et par deçà que par eulx sera advisé , . 
et non aultrement. 

» Item, lüst aussi conclud que toutes matières 
en tous lesdils pays seront expédiées, assavoir en la 
comté de Flandres, soubs le nom de nostredit très 
redoubté seigneur, tant de justice , de finance et 
de guerre , comme autres par l’advis de messei- 
gneurs du sang et du conseil , et ès aultres pays par 
le roy, comme père et mambour de nostredict 
très redoubté seigneur, et de ceulx de son conseil. 

» Item. Pour retiennement de la justice, ordre 
et pollices des villes, et aussi seureté des chasleaulx 
et lieux forts , situez au pays et comté de Flandres 
est ad visé et ordonné que , quant il escherra de 
rnectre èsdicts pays et villes, aucuns nouveaulx 
officiers comme capitaines desdictes villes ou des 
forteresses estants en icelle gouvernance , provos- 
tez, escouttes, baillis et autres semblables chiefs 
d’offices, que mesdicts seigneurs du sang et du 
conseil, y commecteront gens notables et ver- 
tueux personnaiges, ausquels ne ait aulcune sus- 
picion , et ce au contraire des loix et justice des 
lieux où ce adviendra; affin d’évicter perditions 
et inconvénients qui se pourroient ensuyvir, et dom- 
maige à nostre très redoubté seigneur, et des 
manants et habitants desdites villes ; et se par 
inadventurc, importunité de requestes ou aultre- 
ment , se contre se faisoit , qu’il soit permis aux- 
dictes loix , justice , et aulx souldoiers et gardes 
des villes, forteresses, de non lesrecepvoir , tant et 
jusques à ce que, eulx oys, aultrement en soit 
ordonné. 

» Item. Nous avons en oultre promis et promec- 
tons que se cy après aucun voulsist trafficquer au 
préjudice de cescUts gouvernements et alliances, 
en tenant de ce parolles ou coincation avecq qui 
que ce soit , recepvant aucthenticques lettres se- 
crètes, ou messages concernant ceste matière, 
sans le donner à congnoislre où il appartient, et 
dont il apparut à suffisance, que la pugnition et 
correction s’en feroit pour l’exemple de tous, par 
loix et justice, où il appartiendra. 

» Item. Semblablement avons promis et pro- 
mectons , que se , cy après , il advenoit que aucun, 
quel qu’il fust , voulsist à ceulx du sang demander 
aucune chose pour la mutacion de ce gouverne- 
ment à ceulx du conseil ou à aucun de nous 
autres , en général ou en particulier d’avoir faict 
ceste bonne paix ou alliance , ou pour quelsconc- 
ques autres choses passées , que nous tous par 
main commune et chacun en son regard y résis- 
teront et ne permecteront à aucun vyer , ne tra- 
vailler en corps , en biens, ne aultrement, en quel- 
que manière que ce soit. 

» Item. En oultre est advisé et conclud, ad visons 
et concluons par l’auctorité que dessus en advaii- 
cement de ladite marchandise, que toutes exac- 
tions en tonlieux uouveaulx mis sus , tant par 
eaue que par terre, sans le sceu et consentement 
desdits estats , seront ostez et mis et jus , et que do- 
resenavant le marchand ppurra mener sa den- 
rée et marchandise d’un pays à l’aultre sur le 

droict des anchienes banlieux, et conduite à cha- 
cune. 

» //em.En oultre,estadviséet conclud,que parla 
main comme l’dn s’emploira devers les seigneurs 
d’Allemaigne, queles nouveaulx banlieux mis sur le 
Rhin de Rhin soient osiez , ou sinon , que l’on ob- 
viera de ce parti par convenable remède , et de 
non plus souffrir que en ce pajs en feront aucunes 
nouvelletés, au mojen desquelles la marchandise 
d’entre le pays puist estre chargée , retardée ou 
empeschée en aucune manière. 

» Item. Semblablement esl advisé,pour le grand • 
désordre qui est en la monnoie , qui devant la 
minorité de notredit seigneur , sera forgée une 
commune monnoie, esdicts pays, par l’auctoritéque 
dessus, et par l’advis et d’ung commun accord des 
maistresdes monnoies et ouvriers et aultres députez 
de chacun pays à ce cognoissans, et sur tel pied 
que pour le grand prouffit l’on ordonnera , lequel 
pied dessus dit , l’on ne pourra empirer ne changer 
ne les prix, des deniers haulcer , ne rabaisser sans 
le consentement de tous les pays. Et doresenavant 
l’on forgera sur la chaudière et non sur amende ou 
primes pécuniaires , le tout en ensuivant les privi- 
lèges de chacun desdits pays. 

» hem. Avons en oultre promis et promectons, 
que nuis de nous doresenavant n’entreprendra 
guerre contre qui que ce soit, sans premièrement, 
sur ce , avoir assemblé tous lesdits estais ; et quand 
par commun accord , guerre sera emprinse , l’on 

ne pourra faire paix sans commun accord et con- 
sentement de tous lesdits pays. 

» Item. En oultre avons promis et promcclons, 
Q^âcun en son endroit pour aultrui , que la chose 
lui touche , à maintenir et accomplir tous les traic- 
tiez , paix , accords et alliances , qui par cy-devant 
d’entre lesdits pays ou aucuns d’iceulx ont esté 
faicts et en outre entendons, que par cestc nouvelle 
intelligence tous lesdits traictiez et accords soient 
corroborez et approuvez. 

» Item. Et afin que toutes les choses dessusdicles 
puissent demieulx estre conduictes à la plus grande 
utilité et proufiit de nostre seigneur et desdicts 
pays , et despescher toute nouvelleté , qui au 
préjudice de ce pourroit estre faict ; nous avons 
advisé et conclud , advisons et concluons que do- 
resenavant les estats de tous lesdicts pays se ras- 
sembleront une fois l’an : Assavoir , au premier 
jour d’octobre , en l’une des villes du pays de 
Brabant , Flandres et Haynault , sans ce qu’on 
puist tenir icelle assemblée deux fois de toute en 
ung pays , que premier elle ne ayt esté tenue en 
chacun desdits pays ; et ainsi continuer d’an en an 
durant le temj» et minorité de notredit très re- 
doublé seigneur ; et esquels lieux tous iceulx 
pays seront tenus d’envoyer leurs députez sans 
estre mandez , lesquels auront charge de recep*- 
voir toutes manières de plainctes et doléances 
concernants la généralité desdits pays , pour par 
les officiers et loix ou les delFaultes seront adve- 


Digitized by Google 



DR JEAN MOLINET. 


ft4S8) 


545 


nues en ensuivant leur privilèges , coustumes ou 
franchises incontinent estre remédié, ou par leur 
delFaulle y estre pourvu par mesdits seigneurs 
du sang , du conseil et estais ; et pour la première 
assemblée , est conclud de la tenir en la ville de 
Bruxelles , le premier jour d’octobre prochaine- 
ment venant an mil quatre cent quatre vingt- 
huyt. L’autre en ensuivant le premier jour d’oc- 
tobre, en la ville de Gand. La tierce assemblée, 
jour etanen suivant, en la ville de Mons, et en telle 
aullre ville et lieux que par lesdits estais sera 
ad visé. 

» Item. El pour ce que comme ung chacun 
scet et voit , par ce que les élections faictes par 
ceulx à qui il appartient , aux prélatures des ab- 
bayes et aultres dignitez principales d’esglises col- 
légialles desdicts pays, ne poelt sortir leur effect 
comme de droict commun debvroient, obstant 
que révélations espéciales et générales; ains sont 
souvent icelles prélatures données en commande 
et dignitez conférées aux estrangiers, qui ne des- 
servent anxdictes prélatures et dignitez, et aussi 
les lieux à eulx commis sont en totalle ruyne etdé- 
solacion , en la grande confusion desdicts pays. 
Nous , en ensuivant le privilège général desdicts 
pays, promectons, et doresenavant nous tiendrons 
la main à ce que lesdictes élections, ainsi faictes 
par ceulx à qui il appartiendra , seront entrete- 
nez selon le droict escript, et résisterons de nosfre 
povoir, auxdicles commandes ou chergcs de pen- 

sions et aultres provisions faictes à l’encontre des- 
ilictes élections, et ne souffrirons icelles comman- 
clesou provisions ainsi faictes avoir lieu etexécution 
en aucune manière. 

» Item. Et afin que les choses dessusdictes 
puissent demorer fermes et eslables, nous avons 
ceste paix , alliance , confédéracion et intelligence 
ratifiiée ^ chacun de nous par son serment, et sur 
les sainctes Evangilles de Dieu , les entretenir^ sans 
contrevenir ne départir l’ung de l’aultre. Et se au- 
cun de faict se départist , ou par aucunes voies fust 
contrainct soj séparer, néantmoins se ne sera la- 
dicte paix et alliance pour ce entendue estre en- 
fraincte , mais demora en sa vigueur ; et avons 
ordonné et ordonnons que tous officiers ès loix 
et chacun pays à l’instruction de leur office, pro- 
mecteront et jureront expressément d’entretenir 
la paix et alliance, sans aucunement y contre- 
venir, sous ombre de justice ne aultrement, en 
manière que ce soit; et se aucun y contreve- 
noit , nous , avecq lesdicts du sang , y résisterons 
aux communs despens, soit par justice ou de faict, 
selon que les matières seront à ce disposées , et 
pour plus grande seureté , et que de ce soit per- 
pétuelle mémoire, chacun de nous a scellé ces 
présentes de son scel ; et avons requis en toute 
humilité à trèshault et très puissant prince le roi de 
France, comme plus prochain et plus apparent 
hoir de notre très redoubté seigneur, à cause de la 
royne sa compaigne, sœur de nostre avant dict 

prince, que, par sa grâce, plaise de confirmer, 
ratiffier et approuver ladicte paix et alliance , par 
son grant sceaux , et nous ayder à résister -par 
force, quant la matière le requerra; et aussi de 
pugnir par justice les in Tracteurs d’icelleen mectre 
de son royalme ; avons en oultre requis messei- 
gneurs du sang , assavoir révérend père en Dieu 
David, évesquedeUtrecht, Jehan, duc de Bourbon, 
connétable de France, Jehan, ducdeClèves, mon- 
seigneur de Baujeu, comte de Clermont, iiiessire 
Adolph de Glèves, seigneur de Winedalle, An- 
thoine, bastard de Bourgongne, comte delà Roclie 
en Ardennes, Philippes de Bourgongne , seigneur 
de Heures , et pays de Bruges , seigneur de la Gru- 
thuyse, comte de Wincestre, commeparensetamis 
de nostre très redoubté et naturel seigneur, du costé 
maternel , dont lesdicts pays sont succédez, qo’ea 
approbation et plus grande seureté de tout ce que 
dict est, ils voidsissent mectre leurssceaulx à cestes 
avec les noslres. 

» Et nous, Charles, par la grâce de Dieu, roy de 
France, considérant le grand bien et prouffit que 
nostredit cousin etfrère,etses cüclspaysetsubjects, 
sont apparans d’avoir par ladicte paix et alliance , 
avons, à la requeste desdits estais , scellé ces pré- 
sentes de nostre sceaulx , promeclant, en parolle 
de roy, de faire entretenir et de aider et assister à 
pugnir tous transgresseurs, comme dict est. 

» Et semblablement nous, David, évesque d’U- 
trecht. Jehan , duc de Bourbon, en considérant que 

en ceste bonne paix , qui est grande et utile , avons 
juré et promis de par cestes, jurons et promectons 
les .choses dessusdictes , at de nous joindre avec 
lesdicts estats et pajs , et faire tout ce que parens 
et amis audict duc doibvent et sont tenus de faire 
pour l’entretenement d’icelle ; et en tesmoing de 
ce , avons nos sceaulx cj mis. 

» Et est dict et conclud que , en ceste paix , 
seront comprins les autres pais et villes de nostre 
très redoubté seigneur^ qui n’ont point esté pré- 
sens à cestes nos assemblées et unions. Sembla- 
blement ceulx de liége^ du Stich, d’ütrecht et 
pais voisins de cesdicts pays, s’il leur plaist, qui 
n’ont esté présens, et n’ont esté compris ès dictes 
alliances, seront tenus de le déclarer, par leurs 
lettres - patentes scellées de leurs sceaulx; les- 
quelles lettres ils délivreront en la main desdicts 
estats , en tel lieu qui les trouveront assemblés. 

» Ce fut fait et conclud à Gand , en l’assemblée 
desdicts estats , le premier jour de mai de l’an de 
grâce mil quatre cents quatre-vingts et huyt. » 

CHAPITRE GLXXXIV. 

Le i>ar&ict de la paix de Bruges et aucanet romptures d’icellc. 

Ces mystères accomplis , et après que le roy 
eust solemnellement juré d’entretenir, sans jamais 
aller au contraire , la paix cy-dessus escripte , en- 
semble l’union, alliance et confédéracion des pays, 
laquelle il confirma, par lettres signées de sa mmn, 
le roy descendit du hourd , chacun se partit d’il- 
lecq, et la procession retourna à Saint-Donas, 
avecqles estats et membres^ surattendans la venue 
de monseigneur Phelippes ; et quant l’on perchent 
que l’heure seexpiroit, le roy se tira à l’hostel de 
hionseigneur de Ravestain, où son disner estoit 
préparé, et séoit à sa table monseigneur le suf- 
fragant de Tournay, qui ce jour avoit chanté la 
iiEesse , et reçieu les serments , les abbés de Saint- 
Pierre et Dafilegon , et le seigneur de Beures. Le 
disner estoit quasi à demy i'aict,quant monseigneur 
Phelippes , le plus désiré à jamais , arriva illecq 
tout armé. Il fit la révérence au roy , qui le recoeillit 
fort amiablement ; et, après qu’il fust désarmé, le 
fit seoir à sa table. Grâces rendues à nostre sei- 
gneur le roy, monseigneur Phelippes , les prélats , 
les membres et les estats, s’en allèrent à l’esglise 
de Saint-Donas , où monseigneur Phelippes , au 
commandement d\i roy , qui lui quicta tous 

serments et fidélitez qu’il auroit laicts et debvoit, 
en cas qu’il contrevenist au traictié de paix , fit le 
serment tel qui s’ensuit : 

« Je , Phelippe de Clèves , seigneur de Wine- 
» dalle, etc. , promets et jure, par les serments que 
» j’ay icy faict , de moy transporter en la ville de 
M Gand, et illecq tenir ostage, sans m’en dépar- 
» tir , jusques ladicte paix sera accomplie en 
» tous ses poincts et articles ; et s’il advenoit que 
» aucun face ou viegne au contraire, directe- 
» ment ou indirectement, je jure et promes que, 
» avec les trois membres de Flandres , je ayderay 
» à résister aux infracteurs, et de corps et de 
» biens jusques à la mort. » 

Pendant le temps que ces sermens se firent en 
Bruges, l’ost des Allemans estoit à Male et à l’en- 
viron, avec lesquels le roi, au délivre de sa déten- 
tion, fut magnifiquement receu. Mais, avant son 
département , fit venir à la porte de Sainte-Croix , 
pour congié prendre , les trois estais qui sa déli- 
vrance avoient pourchassez^ se lui firent prier 
qui lui plaisist prendre en gré le petit debvoir 
qu’ils avoient faict, en lui olFrant tous et quel- 
concques services et amitié que possible leur se- 
roil de faire , lequel il accepta libérallement , di- 
sant que jamais ne les mecteroit en oubliance, 
quant par expérience ils lui avoient démonstré 
service , et honneur et amitié. 

Le roy suraltendoit à la porte le seigneur de 
Wolkestain, qui, selon le compromis du traictié 

(Je paix, se debvoit rendre hoslagier pour luy ; mais 
lesAllcmans, non asseurezdu parlement du roy, ne 
le souffrirent venir, dont monseigneur Phelippes , 
à la requeste du roy et des trois membres de Flan- 
dres, se lira vers les princes d’AUemaigne , aux- 
quels il cerliffia que ainsi en estoit ; si ramena en 
la ville le seigneur de Wolkestain , lequel , voyant 
le roy, se mit à pied, et le roi le print par la main, 
prenant final congié auxdits estais, et leur requer- 
rant qu’ils ne partissent de Bruges n’arvoient nou- 
velles de lui, et à tant issit de laTÜle; et monsei- 
gneur Phelippe le convoya. Et lorsque le roi et lui 
furent hors de servage et en toute franchise, mon- 
seigneur PliUippes dict au roy : « Monseigneur, 

» vous estes maintenant vostre francq homme, et 
» hors de tout emprisonnement, voeillez-moi dire 
» franchement vostre intention.; Esse vostre vo- 
>» lunté de tenir la paix que nous avons jurée, ou 
» non ; et, au cas que non, j’en feray pour ma 
» part le raieulx que je pourray. » Le roi respon- 
dit : « Beau cousin de Glèves, le traiclié de la 
» paix , tel que l’ay promis et juré , je le voeil en- 
» iretenirinfalliblement et sans infractions. » Et à 
tant prindrent congié l’ung de l’autre, et le roy, fort 
révéreudé , bienvenu et grandement festoyé des 
princes d’Alleniaigne , fut mené au chasteau de 
Male , et monseigneur Phelippes , son hosta- 
gier, retourna en Bruges , ensemble le seigneur 
de Wolkestain et le comte de Hanon, qui pa- 
reillement firent le serment de la paix, enl’esglise 

de Saint-Donas. El ce mesme jour, se partit de 
Bruges monseigneur Phelippes , pour aller en 
Gand parfurnir sa promesse. 

La nuict ensuivant , aucuns de l’ost des Al- 
lemans firent courses et criées devant les portes 
de Bruges ; pourquoi grand effroi se renouvella 
en la ville , et furent tous les habitans toute la 
nuict en armes ; et quand vintle matin , qu’il con- 
vint ouvrir la porte Sainte-Croix à Lembourg , le 
herault apportant lettresà monseigneur de Wiere , 
affin que les estais se tirassent vers le roi , mais 
à l’ouverture de ladite porte , aucuns bannis de 
Bruges et malvoeillans , affûtèrent trois ou quatre 
serpentine devant ladite porte , et tirèrent en la 
ville , dont sourdit plus grand murmure que de- 
vant ; car il sembloit aux Brughelins que le traic- 
tié de la paix estoit rompu. Lesquels pour obvier 
aux emprinses de ceulx du dehors , chargèrent 
pareillement aucunes serpentines , et ne faindi- 
rentde tirer vers les Allemans. Les estais , qui 
s’estoient acheminez pour aller vers le roy , furent 
esbahis de ces manières de faire, à grand crainte et 
double retournèrent en la ville , et pourrencharge 
de mal advanture- Ceulx du parti des Allemans 
boutèrent les feux en plusieurs censes et maisons 
estants à l’entour appartenants aux Brughelins , 
dont ils furent très esmeus ; car le feu de dehors la 
ville enfladma le cœur de ceulx qui dedans es- 
toient , dont pour estaindre les ires d’une part et 
d’autre , les estais provisèrent d’envoyer devers le 

roy son confessenr , affin de savoir son intention et 
qui le mouvuitde faire ceste rompture, auquel il 
respondit , que tel excès se faisoient grandement 
à sa desplaisance , et qu’il se mectroit en tous 
debvoirs pour faire appréhender les malfacteurs , 
et que pourtant les estats ne difierassent de ve- 
nir vers luy , ensemble ceulx de Bruges , et pour 
cause qui fort touchoit leurs affaires. A tant l’ef- 
froi s’acroist , et lors les estats et les Brughelins 
allèrent vers le roy , lequel ils trouvèrent aux 
champs , seul à cheval , accompaignié de quatre- 
vingts archiers. La révérence faicte , il appella les 
Brughelins à part, et entre plusieurs choses, leur 
dict qu’ils gardassent la paix jurée, et il se em- 
ploieroit en toute diligence ; puis il fict envo- 
quer les estats auxquels , il fit trois requestes. 
La première qu’ils priassent aux princes d’Al- 
lemaigne, qu’il leur pleusict estre médiateurs vers 
l’empereur , son père , affin qu’il se contentast de 
ceulx de Bruges , considéré qu’il estoit au délivre 
et qu’il leur avoit pardonné leurs mesus. La se- 
conde , que iceulx les estats lui voulsisent signer 
cédulle de cinquante mille escus qui luj furent 
accordez au traiclié par paix faisant. La tierce , 
que bon réglé et provision fusist mis sur les pays; 
car il avoit intention de soi retirer vers son père , 
pour solliciter ses affaires. 

Quant à la première requeste , ils respondirent 
que volunticrs prieroient aux princes d’AlIemai- 
gne, aflin qu’ils inlerccdassenl pour les Brughc- 

lins vers l’empereur. A la seconde, ils respondi- 
rent qu’ils se trouveroient aux estais à Gand avecq 
les autres , où ils feroient rapport de la requeste 
pour y besongner le mieulx que possible seroit. 
Quant à la tierce, ils remcctoientle tout à son bon 
plabir , et de leur part offroient de eulx em- 
ploier à toute diligence ; et par ainsy le roy se 
contenta fort d’iceulx , et ne demoura guères 
qu’il ne amenast les princes vers eulx, assavoir le 
marquis de Baden , le comte Cliristophle et son 
frère le comte de Sorme , le seigneur Desseslain et 
inessire Corneilles de Berghes. La révérence faicte, 
messire Pierre le Comte jiroposa , au nom des 
estats et fist requeste auxdits princes , telle que 
le roy l’avoit ordonné , assavoir qu’il leur pleusisl 
requérir à l’empereur qu’il pardonnast aux Bru- 
ghelins , ect. Sur quoy les princes les advertirenl 
bien au long , la charge qu’il avoient de l’impé- 
riale majesté , à cause de la prinse et détention 
du roy , c’estoit de faire la plus austère guerre que 
faire pourroient , en boutant feux et mectant à 
l’espée hommes, femmes et enfants. Néantmoins ils 
promirent de volontiers faire ladite requeste àl’em- 
pereur; mais affin que plus légèrement il s’in- 
clinast à pardonnance , et que de meilleur cœur 
Us seemploiassent, ils requirent auxdits estats, que 
le seitrneur de Wolkestain et le comte de Ha- 
non, hostagiers en Bruges pour le roy, leur fussent 
renvoyez , et parmy tant ils diligenleroient le 
surplus. Les estais répondirent qu’ils en feroient 


Digitized by Google 


(•488) DB jean MOHNET. 365 

leurmieulx avecqles Brughelins, mais ils n’avoient 
puissance que de requeste. 

Les princes ne furent pas contents de cesle res- 
ponce, et dict l’ung d’eulx que jamais ne se parli- 
roient d’illecq eulx ne leur armée , ne raroient 
lesdits hostagiers. Le roy voyant que les princes 
ne se contenaient , les appaisa par doulces per- 
suasions ; excusa lesdits estats , en disant que c’es- 
loit le faict des Brughelins et non point aux 
estats, lesquels se emploiroient, qu’ils en aroieni 
bonnes nouvelles. 

A tant se départit le roy et les princes , qui se 
tirèrent ensemble leur armée à Midelbourg et 
à Ardembourg , et les estats rentrèrent en Bruges 
et trouvèrent en la maison de la ville , les seigneurs 
de la loiy assemblez , les quatre hommes , les hoo- 
stmans et les doyens de Meringhen ; et illecq réci- 
tèrent les requestes que leur avoient faict le roi et 
les princes d’Allemaigne , la délivrance des hos- 
tagiers après que les Brughelins eurent oy les- 
dites requestes , ils remercièrent les estais de 
leurs labeurs et bienvoeillances ; et quant ils eu- 
rent assemblez le commun, leur dirent qu’ils es- 
toicnt délibérez de rendre lesdits hostagiers moyen- 
nant que ce seroit le bon plaisir de monseigneur 
Phelippe , à cause qu’il luy touchoit ; car aultre- 
ment ne se fussent assentés. Et adoneques , pour 
appointier ces besongnes, lapluspart des estats es- 
tans à Bruges , retournèrent avecq eulx de Gand 
illecq séjournans , lesquels à l’excitation des trois 

membres de Flandres , jurèrent solempnellement 
la paix sur le sadncl sacrement , la vraie croix 
et les sainctes reliquaires en l’église de Sainct- 
Jehan , ainsi que leurs compaignons l’avoient juré 
en Bruges , et scellèrent les lettres et signèrent 
comme les autres , et pour ce que la solempnitë 
de la Pentecouste approchoit , ils prièrent à mon- 
seigneur Philippe de retourner en leurs marches, 
laquelle chose il accorda, moult ennui et non sans 
cause ; car oncques puis nule de eulx ne se trouva 
vers luy pour besongner sur ceste matière. Toutes 
fois ils promirent et jurèrent de retourner et com- 
paroir en dedans huict jours ensuivant , ou autres 
députez pour eulx. 

Les estais doncques retournez es villes et li- 
mictes de ceulx qui les avoient envoyés et délégués 
pour la délivrance du roi , fort joyeulx de la paix 
qu’ils avoient obtenue, s’esforcèrent de faire pu- 
blier ladicte paix , et firent oslention de certaines 
lettres que le roi escripvoit, contenant en sub- 
stance : 

« Chers bien amez, en inscrivant la conclu- 
»> sion prinse à la journée derrenièrement tenue 
» en la ville de Gand par les députez des pays de 
)) parachever, nous avons aujourd’hui, en ceste 
» ville de Bruges^ solempnellement juré et promis 
» inviolablement garder, observer et entretenir la 
» paix faicte, conclue et accordée , nous et ceulx 
» de ce paysde Flandres, selon et en la forme qu’il 
» est à plain déclarée ès lettres patentes de ce fai- 

» santés meutiun. Ce que voussi^niffions, afin que 
» ladicte paix vous gardez et observez en tous ses 
« jîoincts et termes, sans faire ne souffrir estre 
» faict ou aller au contraire, en manière quels- 
» coneque , sur tant que doubter, mesprendre et 
« encourir nostre indignation ; vous advisant que 
» des infracteurs et contrevenans, et aussi de ceulx 
» qui don neront faveur,ayde ou confort à ceulx qui 
» vouldroient contrevenir à icelle paix, ou faire 
» guerre audict pays de Flandres, noùs ferons 
» faire telle punnition que ce sera exemple aux 
» aultres; car certes tel est nostre plaisir. Chiers 
» et bien amez, Nostre-Seigneur soit garde de 
» vous. Elscript à Bruges, le seiziesme jour du 
» mois de mai, an mil quatre cents quatre-vingt 
» et huit. Signés de Maximilianus , et dn secré- 
M taire Houdecontre, sur la face des lettres dessus 
» escript. » 

Sur le rapport de bouche que firent les despu- 
iez desdicts estats , et sur Tardant désir et bonne 
affection que le povre peuple , long-temps ber- 
sandé de guerre, avoit au bien de paix, la paix 
fut publiée en plusieurs villes, comme Bruges, 
Gand , Audinarde , Lisle, et Mons en Ilaynault. 
Sous umbre de ceste paix , laquelle Ton espéroit 
ferme et estable, se mirent aux champs et en 
leurs propres domicilies, les paisans de Flandres, 
et qui, durant la guerre^ s’estoient tenus ès forts 
de Bruges , de Gand et aultres villes , et comme 
bien asseurez, commcnchèrent à labourer les ter- 


356 CHRONIQUES ('488) 

res, et aussi jîour complaire au roi des Romains, 
et adopter sa grâce et bienvoeillance , les Fla- 
mens délivrèrent au roy le seigneur de Wolkes- 
lain et le comte de Hanon , hostagiers pour luy en 
Bruges, et monseigneur Phelippes demoura seul 
en Gand. Deux ou trois jours après que la paix fust 
publiée èsdictes villes, dont les cœurs de bonne 
volonté furent resjoys plus que jamais , le roy con- 
tremanda,par ses lettres, que l’on se déporta de 
publier ladicte paix, et fit commandement que 
1 on porta et menast de quarante à cinquante 
chariots de vivres , en l’ost des Allemans , lors 
estant à Niemve; et ceulx de Lessines en frontière 
des Ganthois , eurent commandement, par mon- 
seigneur l’archiduc , de courre sur les Flamens , 
dont ils se acquittèrent grandement. Ainsi furent 
surprins les povres paysans, tant des Allemans 
comme des Haynnuiers, desquels ne se doubtoient, 
cuidans entretenir et user du bénéfice de paix. 
Lors fut meu appoinctement en espouvantement , 
liesse en tristesse, transquilité en hostilité, esba- 
noy en émoy, et félicité en férocité. 

CHAPITRE CLXXXV. 


La dctcente de l’empereur et de la poiasance de Germanie au secourt 
du roy des Romains. 


Le temps pendant que les trois estatsprocuroient 
la délivrance du roy par voye amyable , se prépa- 
roient les princes d’Allemaigne à la guerre , pour 
le recouvrer par main armée ; et par le comman- 
dement, sceu et adveu de monseigneur l’archiduc 
et de son conseil , messire Corneilles de Berghes et 
messireFrédérick,etmonseigneurDessestain,furent 
envoyez vers l’archevesque de Coulongne et au- 
tres grands princes de l’empire , lesquels firent si 
bonne diligence, et en peu de jours, qu’ils exci- 
tèrent, esmeurent et eslevèrent la puissance de 
Germanie, tellement que, pour eslargir la majesté 
royalle de sa dure captivité et détention rigo- 
reuse , l’impérialle majesté , accompaignée d’au- 
cuns princes électeurs, ensemble de la très illustre 
et clère baronnie d’Allemaigne , descendit en ces 
marches ; mesmes les bonnes villes subjectes à 
l’impérial sceptre envoyèrent gens d’armes sti- . 
pendiez de leurs propres desniers , pour servir le 
roy à son extrême et très éminente nécessité , et 
militer pour sa bonne et juste querelle. Ainsi donc 
queslebonpère; fort chargié d’ans , par infaillible 

et indissoluble amour naturel, donna secours et 
» 

grande célérité à son très cher et amé fils. Les 
nobles'princes et barons de l’Empire , considérans 
le cas fort lamentables, furent csprins de pitié et 
compassion ; et , pour rédimer le roy , leur vray 
seigneur et futur impératcur , s’eslongèrent de 
leurs marches, contrées et domicilies, habandon- 
nèrent corps , chevanche et avoir aux domma- 
geables grands périls de la guerre , et furnirent ce 
voyaige à leurs despens propres ; et les bons et 
léaux subjects citoyens et communaultez des im- 
périalles appendances , desployèrent les trésors de 
leurs espargnes pour subvenir à leur roial chief 
coronné, unicque et vray héritier de l’empereur, 
par diverses compaignies et bandes; et à plu- 
sieurs fois marchèrent Allemans en Brabant pour 
entrer en Flandres, et passèrent par la ville 
de Malines, qui, comme leur singulier refuge et 
amyable administresse , les receu, bienvegna, 
conjoy et favorisa. 

L’empereur, magnifiquement accompaignié des 
princes germaniens , arriva a Louvain la veille de 
la Penthecouste. Le roy, son fils, habitué dune 
robbe noire , et nouvellement d emprisonne de 
Bruges, se trouva ceste mcsme veille en Louvain , 

. si se tira vers l’hostel au logis de son père l’em- 
perenr ; et lors , sentant l’approce de son fils , 
se leva de son siège pour venir au-devant du roy , 
qui, faisant condigne révérence, monstra obé- 
dience filiale ; et l’empereur, lui rendant amour 
paternel , comme le bon père qui recoeuvre son 

enfant du dangier des bestes sauvaiges, l’eiribra- 
cha à très grande liesse. Cest abordéement, ce 
nouveau recoeil et très désiré embraschement en*- 
gendrèrent larmes de pitié et compassion aux 
cœux-s des adsistans. L’empereur et le fils séjour- 
nèrent en Louvain jusques au lundi ensuivant; et 
ce lundi, feste de la Pentecouste^ entrèrent en 
Malines , où ils furent receus par grande affection 
de cœur et sumptueusement festoyez d’almue- 
ries, histoires joyeuses et esbatements ; et fut la 
pluspart de l’armée .de l’empereur logiée ceste 
nuitès maisons de ceulx de la ville, qui libéralle- 
ment leur favorisdient, et ils se contentèrent gran- 
dement de leur payement, car ils ne firent dom- 
maige d’ungseul petit poullel. Et lors courroit en 
leurs hostels si noble pollice fort justement, à me- 
sure que ame ne trouvoit fiche de doléance. L’ar- 
mée estoit décorée et embellie de très puissans 
princes élégants et haults person naiges , fort bien 
en poincts , et montez sur chevaulx de mesmes ; et 
raonstroient bien qu’ils aymoient le roy d’une fer- 
vente amitié, par le bon service qu’ils luy firent. 

Pareillement les villes subjectes à l’impérial le 
majesté, car l’armée fut estimée plus de vingt 
mille hommes bien pris , gens de faict et de 
bonne taille; ne jamais ne de nostre temps, ne 
de l’eaige de nos ancestres , ne proavint ne des- 
cendi en nos quartiers telle puissance d’Allemai- 
ffue, si notable ne si honnesteinent conduicte et 

O 

ordonnée. 

■J 2. 

Lemardyséqucnt,ung bon nombre d’Allemans 
et Walons firent une course devant Gand, brus- 
Iferent denlx tordoirs, une maison de plaisance 
appartenant à messire Adrien de Razcnghein, et 
aucuns villages estans soubs la garde de monsei- 
gneur Phelippes. Plusieurs escarmouches se firent 
aux barrières de Gand , dont les Gantbois , qui na- 
guaires widoient leur fort, estoient moult des- 
plaisans. Pourquoi monseigneur Phelippes , estant 
hostagier illecq, voyant ceste manière de faire, en- 
voya le grand Polham de W olkestain , pour fina- 
blement sçavoir son intention , et s’il voloit te- 
nir la paix, ainsi que solempnèllement il avoit 
juré ; mais l’empereur fit mener ledict Polham 
et aultres prisonniers en Vilvorde. 

L’empereur, magnifiquement asserné de la no- 
blesse de Germanie, entra en Flandres, se tira vers 
Gand , tint son camp à Enreghen , où il séjourna 
propre plusieurs jours. Gantbois , qui rien n ad- 
rairoient , eulx confians en la force de leurs ar- 
mes , tours et murailles , sehtanse 1 approche de 
ceste grosse et puissante armée logée et agitlée au- 
près de leur ville, furent comme fort maris, sur- 
prins de terreur et d’espouvanlement , et est 1 op- 
pinion de plusieurs, que se l’empereur de prime 
venue eusist donné vigoreux assault , n est a 
doubter qu’il n’eusist dompté les cœurs des habi- 
tans à demi desconfiz ; la muraille estoit despoiir- 
veu de traict à pouldre , et n’y avoit quelsconc- 
que ordonnance pour subvenir à leur deffense. 

Toutesfois par succession de jours, ils reprindrent 
courage, conclurent non wider aux entveprinses . 
se fortiflièrent d’aucuns bloccus et furent réso- 
lus de garder leur fort et donner puissante résis- 
tance, à quelque péril ou dangier que fortune les 
vouldrait tourner. 

Le bruit de la descente de l’impérialle majesté 
et de son noble et grand exercite fust soubdaine- 
ment espandii par le .rojaline de France ; et 
entre les autres pais , la comté d’Arthois estoit en 
grand effroy , et trembloient aucunes frontières, 
doubtans leurs explois. Le seigneur desQuerdes, 
marissal de France, à grande dilligence fist dilapi- 
der et démolir le chasteau de Lens, le fort de la 
Bassée et aultres places non tenables , et pour y 
donner résistence au pourchas de Coppevolles, fit 
amas de trois mille hommes seulement , dont la 
pluspart n’esloient gens de fait, et craindoient fort 
l’ctmiée des Allemans de laquelle la multitude 
estoit tant redoubtée, qu’il sembloitaux Franchois, 
considéré l’empeschement que lors avoient en 
Bretagne , et aussi telle estoit nostre espérance , 
que en moins de trois ou quatre mois ils aroient 
succombé la plus grande partie du royalme de 
France. En l’ost des Allemands cstoient grand 
nombre de Wallons à cheval et à pied soubsla^on- 
duicte de Ferry de Nonnelle , Loys de Vaudrey , 
Jehan de Wy et Alverade, qui tousiours se con- 
duirent entre eulx honnestement ; car ne se firent 
guairesd’omprinses, que premiers ne fust en Iront. 

Les Flainens, pour obvier aux Gerinaniens el 
nations leurs adhérons, mandèrent Franchois en 
leur ayde, et marchèrent en Flandres les seigneurs 
de Firmes et des Pierres el aultrescapitaines de trois 
cents lanches. L’alliance et la subvention des Fran- 
chois auxFlamens despleust tant aux Haynnuyers, 
Antverpiens etMalinois que rien plus , et disoienl 
aucuns , jà soit ce que le jfpi eusist commandé en 
jurant la paix à monseigneur Phelippe que sa 
fraction y avoit de son quartier, il prensist telle 
alliance et subside que bon luy sembloit. Si ne se 
debvoit-il pour nulle rien soy joindre aux Franchois 
capitaulx ennemis des pais. Semblablement les 
Flamens , qui tant constamment avoient soustenu 
et bataillé contre eulx, ne s’y debvoient assenlir, 
ains debvoient quérir autre manière de faire. 
Depuis le jour en avant que Franchois alliez aux 
Flammcns se tindrent en poincte contre le roy et 
ceulx de son parti, toute murmure, hayne et hôs- 
tilité s’éleva contre monseigneur Phelippe, souve- 
verainement en Haynault, où il estoit par ava^nt 
comme le père du pais, autant ou plus redouble 
ou cremeu que le roi des Romains. 

L’empereur tenans les champs à Ceureghen, fit 
signifier auxGanlhois, par ung sien herault, que 
son. plaisir estoit qu’ils le recognussent pour 
souverain seigneur , touchant le quartier oultrç 
l’Fscault , el comandoit qu’on lui envoyast le 
chancelier, le seigneur de Mingoval etaultres no- 
bles personnaiges familiers du roy, emprisonner en 

Gravestienne, ensemble plusieurs autres choses , 
Jont l’effect fut petit. Lors entre les doyens 
avoit ung grand emoy; le doyen des cordouaniers, 
nommée Remieul, le meilleur ouvrier de tous ceulx 
de Gand , qui pour exécuter les rigoureuses con- 
ceptions , fit amenier trois confesseurs , deux 
puttières , dix ou douze satellites fort en poinct , 
armez et embastonnez, et lui-mesmes avoit ung 
gantelet de fer en «main , et quand il entendit que 
l’empereur demandoit à voir lesdits prisonniers, 
il promit au hérault sans faulte nulle , qu’il aurait 
partie de son désir. Le hérault, fort joyeulx de 
ceste response, se contenta grandement, et fist 
grande chière selon le temps , espérant délivrance 
de ceulx qu’il cuidoit ramener à grande joie. 
Ce doyen dessusdit , fort animé et plain de 
mal vais esprit, fit hastiveraent faire deulx mar- 
haulx à fachon de malettes de pèlerins, sur in- 
tention de y bouter les testes d’aulcuns d’eulx ; 
lorsqu’ils seroient exécutés pour en faire présent 
à l’empereur, puis se tira vers la prison, accom- 
paigné de sacqraans , confesseurs et bourreaux , 
et de prime venue , fil convenir devant luy messire 
Phelippe de Nassou, et messire Renier de May, 
lesquels soubdainement fit administrer de leur 
salut les cuidant descapiter au panjuet du chas- 
teau. Les autres prisonniers d’en hault oyans le 
parlement d’en bas , et cognoissanl la prochaine 
malicieuse volunté du doyen, furent en grande jK*r- 
plexilé comme ceulx qui l’accolée attendoienl. 

Entre lesquels l’abbé de Saint-Berlin descendit 
en bas, redarguoit ledit doyen de sa furieuse pré- 
tente, pour ce que sans procès , et sans présence 
déjugé, tyranniquement les voloit faire occire. Le 
doyen sirnal secontentaduditabbé, qu ili empoigna 
d’une main par le collet, mit la main à sa dague, 
persistoit en son insolence, quand monseigneur 
Phelippe, par l’advertemenl d’aucuns de la loi , 
survint illecq soubdainemenl* , et lors qu’il 
aperchut ce grand mesus et doloreux mescliief ad- 
venir , il adressa ces paroles au doyen et à ses 
complices, et leur dit : 

« Que voulez-vous faire, gens insensez et sans 
» pudeur ? ne pensez-vous point au gi-and dan- 
» gier que vous encherez se vous homicidez ces 
» poures prisonniers, et que se la mort vient à 
» la cognoissance des Allemands enflambés d a- 
» gir , et fort vindicatif, tenez-vous pour asseurez 
» que aultant en feront-ils au seigneur de la 
» Gruthuise, l’ung des grands amys que vous ayez 
» en Flandres j et soyez certains que le seigneur 
» Despierres et son fils, est en certain lieu pour en- 
» trer en celte ville à main armée, sur intention de 
» obviera vosennemis et subvenirà vostre extrême 
» et grand besoing, et se ne faites double que se 
» son père perd la vie parconlrevengeance despri- 
» sonniersici détenus, il vous sera perpétuel ennemi 
» capital et irréfragable , ne jamais ne le vous 
» pardonnera. Ainsi multiplierez ennemis , à tous 
» litz qui guaires ne vous sont duisants. » 

Par ceste remonslraiSce ainsi faicle à très grande 
paine et fort ennuis , se réfréna de son ire le doyen 
inhumain , oultrageux et félon, et les seigneurs 
de Gand perceurent l’éminent péril qui leur po- 
voit mesadvenir par la fatuité et oultrecuidance 
dudit doyen , qui fort avoit la teste verde. Affin 
que plus avant ne se iugérast de faire telles inso- 
lence , ils firent inhibition et delFense par commun 
accord, que nuis doresenavant, sur grosse paine, ne 
se advanchast d’exécuter personne se du moings 
il n’avoit huit homme de la loy présents. 

Et ainsi retourna le hérault vers l’empereur, 
sans riens obtenir de ses diverses intentions. De 
ceste dangereuse adventure,furent madame la chan- 
cellière , et la dame de Mingoval lors estans à 
Gand et pourchassant la délivrance de leurs ma- 
ris, en angoisseuse tribulation, considérant les 
injustes exécutions qui paravant s’esloient faicles 
des nobles grands personnages détenus ès mains 
des Ganthois , pourquoy la dame de Mingoval à 
toute diligence, ce mesme jour au soir, se trouva 
vers le seigneur des Pierres prLant très instamment 
qu’il voulsist remédier au dangereux prétendre 
dudit doyen , affin que son mary et antres nobles 
jiersonnaiges prisonniers feussent asseurez de leurs 
vies, laquelle chose promist ainsi le faire. Madame 
la chancellière, d’aultre part^ ne cessoit de courre, 
diligenter et intercéder de l’ung à l’autre, et de 
faict , rencontra sur les rues Messire Adrien de Ila- 
zenghien et Coppenolle, et icelle postposant toute 

^rainle do noblesse, suppliante pour le salul de son 
mary , qui lors luy touclioit plus que nulle riens , se 
rua devant eulx en genoulx en la lx)e et fanges 
comme feroit une poure simple femme devant les 
plus grans princes du monde. Et pour ce que 
aulcu ns seigneurs^ bourgeois et manans qui tous 
estoient pour le parti du roy des Romains , s’es- 
toient absentez d’illecq quérans aultre part leur 
demeure, les femmes desdits seigneurs, bourgeois 
et manans furent bannies de Gand en nombre de 
quarante à cinquante, entre lesquelles estoient les 
deux dessusdictes dames ; et ce fut faict afin que la 
disposition et estât de la ville ne fusist révélés aux 
maris d’elles. 


CHAPITRE CLXXXVI. 

La prinsc de Dainzc par les Âllemands et les Walons. 

Dainze est ung fort villaige sur la rivière du 
L)'s, qui donne passage d’Audenarde à Bruges, 
et de Courtray à Gand ; et les paisans à l’environ , 
tenans parti contraire au roy des Romains , avoienl 
fbrtifiié l’église où ils estoient boutés , comme 
une forteresse, avec certain nombre de Francliois 
et de Flamens à cheval et à pied, qui les souste- 
noient, et deifendoient tellement le passaige , que 
les vivandiers de Mons , Vallencbiennes, Artb et 
autres villes de Haynault , n’osoient passer ledit 

villaige pour raffraischir l’oost des Allemands ; et 
furent contraints les aucuns de retourner en Hay- 
nault, les aultres de vendre leurs vivres périssa- 
bles , et les donner à meilleur marché en Aude- 
narde , qu’ils ne leur avoienl couslé. Considéré 
l’ostacle et interpos que lesdits Franchois et Fla- 
inens mectoient audict Dainze, tant périlleux, 
que l’on ne povit passer sinon à puissance , le roy 
y mit remède convenable ; et pour tenir le pas- 
saige ouvert, y envoya soubs la conduicte du duc 
Christophle, de quatre à cinq mille Allemands, 
ensemble aucuns Wallons, soubs Ferry de Non- 
nelle , qui par l’advis et ordonnance des conduc- 
teurs d’Allemaigne envoyés devant avecq les pié- 
tons, desquels il estoit capitaine, aflin de scavoir par 
quelle manière on pourroit avoir approce audit 
fort , et le gaigner par armes. 

Quand Ferry et ceulx de sa bande se fust ap- 
procé de Dainze , environ deux heures en la nuict, 
le neuvième de juin, il trouva fortifficationset fossez 
plein d’eaue , esquels luy et les siens entrèrent 
jusques au col , gaignèrent la place, se trouvèrent 
devant l’esglise , et donna cest elFroy tel paour aux 
Franchois, qu’ils habandonnèrent les Flamens; 
et se partirent environ cinquante chevaulx et vingt 
piétons. Ce temps pendant , survint la jmissance 
des Allemants, qui par force d’armes assaillirent 
le fort tant vigoureusement, que les Flamens et 
le dcmourant des Franchois furent livrez aux 
Irenchans des épées , aucuns noyez ét autres 

fugitils ; et cleiaorèrent morts sur la place , de trois 
à quatre cents. L’ung des doyens des mestiers de 
Gand fut recognu entre les autres , si fust par les 
Alleznands estendu et ficlié d’une longue dague, 
sur un grand huis, et ainsi en cest eslats mis sur 
la rivière , en espérance qu’il arriveroit en Gand , 
et ce fut fait comme paroultre vengeance, et en 
délestant ceulx qui durement avoient tenu le roy 
prisonnier et en captivité , desquels les Ganthois 
esloient lesprincipaulx commoteurs. 

Ainsi fut despeschié le passage de Dainze , par 
les Allemands et Walons, au grand déboute- 
ment des Flamcns, et le roy faisant semblant 
d’assiéger Courtray , suractendant son artillerie , 
se tint luy et son armée à Menin , par aucuns 
jours ; et les seigneurs de Chieures , de Sempy , 
de Gambraye , de Lens et autres de Haynault , fort 
empoinct, le vindrent servir. Et pour ce que 
nouvelles couroieut que ceulx d’Ippres vo- 
loient venir à bon appoinctement , le roy fît pu- 
blier que sur les cbastellenies , terroirs et appen- 
dances dudit Ippres, ame ne s’advancbast de faire 
quelqu’emprinse , courses oupilleries, et de faict 
s’admonstra devant la ville à grosse puissance , 
espérant qu’ils viendroient ou envoyeroient vers 
luy pour traictier de la paix; mais il firent le 
contraire ; car ils tirèrent engiens à pouldre sur 
son armée^ et vindrent escarmoucher aux barrières, 
tellement qu’il y eust perte d’une partie et d’autre. 

Le roy retourné de devant la ville, les Fraii- 

chois, deux heures après ensuivant, y entrèrent de 
nuictàneuf cents chevaulx, et pour donner résis- 
tanceauxFranchois quisefourroient en Flandres se- 
lon la rivière du Lys, si que de faicl ils prindrent le 
cliasleau d’Eslrée. Leroy, accompaigné du duc de 
Zussex, du marquis de Brandebourg, duducChris- 
tofle , et autres comtes et barons, environ quatre- 
vingt à cent chevaulx, et de quatre à cinq cents 
piétons, entra le jour Saint-Jehan, en la ville de 
Lisle, et après disners’en alla au chasteau, oùavecq 
les souldoyers , qui illecq estoient d’ordinaire, ren- 
forcha la garnison de cent à six vingts Allemands, 
puis renouvella le serment de ceulx de la ville, 
qui , levant les mains en hault , promirent d’estre 
bons et léaulx subjects au roy, et à monseigneur 
l’archiduc son fils, et* delà le roy retourna à son 
logis de Menin. 

En ce temps le chasteau d’Estrée portait grand 
dommaige ès marches voisines tenans le parti du 
roy de France ; pour quoy Quaquelevent et 
aullres chiefs de guerre de la garnison d’Arras , 
chargèrent gros engiens à pouldre , artillerie vo- 
lans et instruments propices à donner l’assault; 
et se trouvèrent devant ledit chasteau, duquel estoit 
capitaine Gonnet le Cousturier , accompaigné de 
dix-huit à vingt hommes de deffense ,. lesquels à 
peu de force rendirent la place , leurs corps et 
leurs biens saulvez j ledit Gonnet se tira en Douay, 
et les Franchois tindrent ledit chasteau neuf jours, 
puis le bruslèrent, démoslirent et abandonnèrent. 

CHAPITRE CLXXXVII. 

Copie de certaine» lectres envoyée» par] monseigneur Phelippc de 
Clève» au roy des Romains ; ensemble rcsi>oncc faicte par le roy au- 
dict monseigneur Phelippe. 

Pendant le temps de cesle rigoureuse guerre 
et lamentable, aucuns personnaiges furent en- 
voyés vers le roy des Romains par monseigneur 
Phelippe , affin de le persuader par doulces et 
amyables parolles , de tenir la paix faicte en Bruges. 
Furent aussi envoyées et rechues de l’ung à l’autre 
plusieurs missives contenans remonstrances , re- 
questes et responses, desquelles les copies sont in- 
sérées en ce présent chapitre , et premier de mon- 
dit seigneur au roy , desquelles la teneur s’ensuit. 

« Mon très redoubté seigneur, le plus desplai- 
» sant que jamais fuz depuis que j’ai eu cognois- 
» sance tant et si humblement que je puis, je me 
» recommande à yostre bonne grâce ; et vous plaise 
» scavoir que les trois membres deFlandres,au jour- 
» d’hui assemblez en ceste ville de Gand , en réi- 
« térant plusieurs requestes qu’ils m’ont faictes,de- 
>» puis que j’ai tenu hostaige pour vous , me ont 
» une fois pour tous somé et requis de moy dé- 
» clarer à la guerre , à leur deffense , en ensui- 
»> vant le serment que par vostre ordonnance et 
« très instante requeste , au faict d’entretenir la 
>1 paix par vous faicte , et solempnellement jurée 


Digitized by Google 


è ^ 

('4^8) DK JEAN MOTINET. . 07 1 

» en la ville de Bruges , en cas d’inl’racion de les 
» ayder et assister de toute ma puissance, veu que 
>) vos gens persistent en la continuation de la 
» guerre en destruisant les pais, terres et seigneii- 
» ries de mon très redoubté seigneur et prince na- 
» turel monseigneur l’archiducPhelippe vostre fils. 

» nonobstant qu’il soit en pupille et en minorité 
n d’eage , ce que veu les diligences par moi , 

» envers vous faictes , tant de fois réitérées, tant / 
.') par mes lettres, que par messages, affin de 
» l’entretenement de la paix , et que ne fuz cons- 
» traint, à mon grand regret, prendre les armes 
>» contre vos gens de guerre à la deffense des 
M pays de mondit seigneur Phelippe , et à la tui- 
» tion de ma personne, dont jusques à présent 
» n’ay eu quelque response fructueuse; mais 
» au contraire aj aperceu et perchois eucores 
» journellement , et de moment à l’autre la com- 
« mutation de la guerre, en boutans feux et faisant 
» toutes les inhumanités que entendement hu- 
» main sauroit excogiter , en enfraingnant ladite 
» paixpar vous tantsolempnellement jurée, et de- 
» puisvous estant au délivre, promisistl’entretenir, 

» pourquoy en l’acquict de mon serment , doubte 
» offenser Dieu , nostre créateur , et à la deffense 
» de mon prince naturel , et de ses pais et sub- 
» jects , je me suis aujourd’hui déclaré à la guerre , 

» et en ensuivant mondit serment, j’ay promis 
» auxdits des membres de les ayder , assister 
» et favoriser de tout mou pouvoir; ce que 
» je vous signifie à très grand regret de cœur , 

» et très dolant, vous suppliant et requérant que 
» me tenez pour excuse doresenavant; car autant 
» il touche vostre noble persojine , comme vos- 
» tre très humble et ung- petit parent, je voul- 
» droye faire tout service et honneur ; mais en tant 
» qu’il touche l’observacion de mon serment qui 
» contraint l’ame et mon honneur je n’ay plus 
» peu différer ladite déclaration attendu que par 
» ledit serment, je me suis obligé à Dieu mon 
» créateur, le souverain roy des roys, de l’en- 
» tretenir mesmement , que ce que j’ay faict ledit 
» serment, ce a es^é à vostre commandement et 
» très instante requeste, et pour vous délivrer de 
» la détention où vous estiez, et qui concerne 
» defFense et préservation des terres et seigneuries 
» de mondit prince et seigneur naturel, pupille et 
» moindre dans ce pour et à la préservation de ma 
» personne , que pour vous obéir et complaire, me 
» tiengnede voushabandonne et délaisse protestant 
» mon très redoubté seigneur, devant Dieu mon 

créateur, et devant tous les nobles hommes, 

» que j’ay fait la déclaration pour les causes 
» dessusdiles, pour l’observation de mondit ser- 
» ment, et à ma defFense, comme dit est. 

» Mon très redoubté seigneur, je prie au be- 
» noist fils de Dieu , qu’il vous ait en sa sainte 
>• garde , et me voeil préserver de tous mes ene- 
» mis, aussi vrayment qu’il scet que je me trouve 
» en danger pour vostre délivrance , et sans ma 
» coulpe. 

•* EscriptàGand leneuviesme jour de juing, l’an 

» mil quatre cent quatre-vingt et huit , vostre 
» humble et obéissant serviteur et cousin Philippe 
» de Clèves , » et à la superscription :. « A mon 
» très redoubté seigneur , monseigneur le roj. » 

Re$ponce du toy aux lectres dessus dictes. 

« Beau cousin , nous avons reçu vos lettres , par 
» lesquelles nous signifiez que estes délibéré , 

1 ) et volez assister ceulx de Gand contre nostre 
» très redoubté seigneur et père , monseigneur 
» Pempereur et nous. Laquelle vostre déclara- 
)) tion nous donne grant merveil , actendu que 
» vous scavez bien, que nostredit seigneur et père 
» faict la guerre pour sa querelle , et nous a 
» constraiuct^ parle serment qu’avons faict , de le 
» servir en icelle guerre , pour avoir obéissance 
» de ses subjets de la ville de Gand , tels qu’ils 
« luy doibvent , comme à leur souverain , sans * 

» toutesfois préjudice de nule aultre, et garder 
» honneur du saint empire; et aussi pour le bien de V 
» nostre très chier et très aymé fils, et par l’advis 
» et consentement des gensBu sanget duconseilde 
» nostre dit fils , pourquoy pouvez bien penser que . . 

» ladite guerre ne touche en riens la paix derniè- 
» rement faicte en nostre ville de Bruges., En 
» oultre nous, donuezà cdgnoistreque voulez aussi 
» garder tout votre povoir le doramaige que l’on 
» faict aulx Ganthois et Flamens. Sur ce, vous 
»> déclarons que pesez bien sur vostre honneur , 
Cbkoniqdbs. T , XLV . —J. Molinbt. lll . 33 ^ 

» et que par ce , vous faictes ‘^rarul tort et 
» injure , et chose qui vous est reprochable en 
>» vostre josne eage , devant tous roys , princes 
» et chevaliers et populaires de tout le monde ; 
» car l’on scet bien que vous estes de la maison et 
» du droict sang de Clèves , et à cause de vostre 
» mère, de Portugal de deuxième lignie, prove- 
» nueaprèsdela sœur du ducPhelippedeBourgon- 
» gne , au moyen de quoy vous estes totalement 
» sujet audit saint empire ; et , comme vous scavez 
» nul serment ; et encore moins celuy qui est 
» faict à tort , ne vous poelt obliger de faire contre 
» vostre souverain en sa” juste querelle. Après, 
» TOUS estes cousin et prochain parent , plus du 
» costé maternel que du costé paternel , de nous et 
» de nostre dit fils archiduc Philippe; aussi vous nous 
» avez fait plusieurs fois serment de nous servir 
» bien et léalement , envers et contre tous. Pour- 
» quoy se, nostre dit seigneur et père, monsei- 
» gneur rempe.reur,voelt avçir obéissance de ceulx 
» de Gand , demprans à l’empire , qui sont 
» mesmes ses subjects , laquelle obéissance il nous 
)t a desclaréc et nous commande vous signifier 
» que il a emprins èt est délibéré d’avoir , et 
» dict que la peine , travail et despence qu’il a 
» faict et encores fera à ceste cause , est seulement 
» pour mectre la ville de Gand et ce qui est soubs 
» son empire , en vraie et seure obéissance de 
' » notre dit fils , leur seigneur et prince natu- 
» rel ; car il ne poelt croire que lesdits de Gand, qui 


Dk îizcd by Google 


('468) de jean MOLINET. 376 

» souvent ont par ci-devant faict tant de maulx à 
» leurs princes et comtes , à tort et pour leiîrs 
» mauvaisetez et désobéissances , qu’ils soient, ja- 
»> mais obéissants à nostredit fils ; mais lui semble 
» que une fois le détruiront en corps et en biens 
» comme ils ont souvent machinez et entreprins 
M de faire à ses prédécesseurs , comtes et prinCes ; 
» pour lesquelles causes , nous vous requérons et 
» conseillons bien et léalement que vous voeilliez 
►) abstenir de faire assistance auxdits de Gand , 
)> en tant qu’il touche ceste querelle , aflin de saul- 
» ver voslre honfieur serment et bonne renom- 
n mée , et que voeilliez de vostre part vous em- 
»> ployer pour contenter nostredit seigneur et 
rt père, l’empereur, de sa juste et raisonnable 
»> demande ; en oultre , que vous voeilliez dorese- 
)) navant garder de faire aulcune guerre à l’en- 
» contre de nostredit seigneur et père , et aussi 
»> contre nous et nostredit fils et l’armée qui est 
» maintenant aux champs pour ladite querelle ; 
>* car par le confort et assistance que povez bail- 
» 1er aux rebelles en leur rébellion , tant de 
» poures gens , subjets de nostredit fils, et de pays 
» sont journellement détruits , désolez de corps 
» et de biens, que c’est peines. Et faictes tellement 
»> que vous puissiez ci-après rendre bon compte 
» de vostre leaulté à nostredit fils. Vous dictes au 
>» surplus par vostredite lettre , que vous voulez 
» assister ausdils Ganthois , à leurs querelle et à 
» prouftitde nostredit fils en en suivant le serment 

23. ’ 

» que leur avez faict en Bruges ; ettouteslbis il fait 
» à doubler que iceluj fils, par la grâce de Dieu, 
» yenu en eaige ou aultres durant sa minorité et 
)) mesmement la commune renommée ne tien- 
» nentque , ce que vous faictes , ne est que pour 
» vostre singulier prouffit contre vostre serment 
» précédent , contre vostre honneur et le com- 
» mnnd bien de nostredit fils, et de son dit pays de 
» Flandres; et par espécial où vouspubliez que vous 
» estes celui qui voulez entretenir le pays de 
i> Flandres en paix , gardez que ne soyez main- 
» tenant et par cy-après, celui qui nourris et sous- 
» tient la guerre , qui est cause de la destruction 
» totale dudit pays de Flandres. De toutes les- 
» quelles choses, vous requérons que vous voeil- 
» liez en ceste matière , qui est la plus grande que 
» jamais avez eu en mains , conduire comme bien 
» avons espoir en vous , ce soit nostre seigneur et 
» beau cousin vous ait en sa garde. 

» Donné au champ lez Enreghen , le quator- 
» zième jour de juin , an quatre-vingt et huit. 
» Ainsi signé Maximilianus , et du secrétaire de 
» Gondebault. » La supercription « à beau cousin 
X messire Philippe de Clèves. » 

CHAPITRE CLXXXVIII. 

Aallret lectrct enyojrëe* an toj par monteignear Philippe. 

« Mon très redoublé seigneur, tant et si très 
humblement que puis, je me recommande à 
vostre bonne grâce, et vous plaise sçavoir que , 
en toute humilité j’ay receu vos lettres données 
en vostre camp lez Enreglien , le quatorziesme 
jour de ce mois de juing, par lesquelles vostre 
plaisir est , en rendant soubs vostre correction 
mal pour bien , me reprocher à diffame ce que 
toutes gens de sain entendement me doibvent 
attribuer à grant honneur ; car quel honneur 
poelt estre à plus noble homme que de acquiter 
sa leaulté et leserment qu’il a faict en faveur et 
pour le bien de paix, et pour obvier aux maulx 
que, par infraction d’icelle, poevent advenir aux 
pays et subjects de son prince et seigneur natu- 
rel. Pareillement, quel plus grand honneur 
poelt estre en noble homme, que de préserver, 
garder et deffendre les pais , villes et subjects 
de sou seigneur et naturel prince , puppille et 
moindre d’ans , contre ceulx qui , hostillement , 
sans causse, envahissent, brûlent, gaslent et 
destruisent î Mon très redoublé seigneur, quel- 
que charge que l’on me baille, je n’ay rien fait 
en ceste partie, ne voulu faire, que ce n’aisl 

» rrsté le bien du pajs, pour voslre yrand besoiny, 
)) et par ordonnance et exprès conmiandeinent , 
» et aussi à vostre très instante prière et requeste , 
» faicts non pas seulement en la ville de Bruges, 
» mais aussi depuis avecq vous , eslans en vostre 
» franche et pure liberté, et si ay, en toutes ces 
» matières , soit en mectant mon corps pour vous 
» en hostaige, ou en faisant le serment, tousjours 
» procédé léalment, franchement, de bonne foi 
» et sans faintise nulle, et ne eus jamais volonté ; 
» aussi n’esse pas ma coustume , quelqu’injure que 
» l’on me dict , de vouloir traffiquer ne décep- 
» voir aucun, soubs espoir de serment ne de 
» promesse. 

» Mon très redoubté seigneur, je confesse et ne 
» voelx pas nyer que ne sois de la maison du droict 
» sang de Clèves, et en telle qualité aucunement 
» subject du sainct empire , et partant tenu de 
» porter tout honneur et révérence à monseigneur 
» l’empereur, comme tousjours j’ai vol untiers faict 
» et voelx faire ; mais, comme vous savez, toute 
» l’obéissance que l’on doibt à souverain cesse 
» quand celui souverain, sans cause et raison, faict 
» la guerre au prince immédiat ou à ses pays , 

» terres et seigneuries ; car en ce cas le vassal est 
» tenu de delTendre son seigneur naturel contre 
» iceluy souverain, et tous serments et fidélitez 
» d’entre le seigneur et le vassal sont réciproc- 
» ques. Je ne fais point de guerre à monseigneur 
» l’empereur ne à vous, mais seulement en ac- 


(' 48 ®) DE JEAN MOLIKET. 079 

» quittant mon serment et ma leauté que , comme 
» subject et aussi comme poure parent, a clroict 
» à mon prince et seigneur naturel, je defiPens, 
'» selon ma petite possibilité , ses pays et subjecls , 
» contre ceulx qui , par dessus et nonobstant la 
» paix , et sans cause et raison , les perdent et des- 
» truisent. Et quand leur plaisir sera de désister , 
» de les aggresser , je désisterai de les deffendre. 
» Et quant à la querelle que l’empereur prétend 
» avoir contre ceulx de Gand^ c’est une chose 
» toute nouvelle, non veuwe ne sceuwe, et, qui 
» plus est, non requise ne oncques demandée par les 
» empereurs ses prédécesseurs ; et pourtant sem- 
» ble estre plus controuvée, pour avoir occasion de 
» rompre la paix et faire nouvelle guerre, que pour 
» bienque l’on voeilau sainct empire ; car se mon- 
» seigneur l’empereur désire amplier son empire , 
» et partan t eslargir son droic t comme tousjou rs a«i- 
» guste, il semble qu’il ne doibt point commencher 
» à l’encontre son petit-fils , mon prince naturel , 

» en dégastant ses pays et seigneuries ; et chascun 
» se donne merveil que messeigneurs du sang 
» et du conseil de mondict seigneur vostre fils 
» sont de cest advis et consentement que ainsi le 
» face , comme dient vos lectres ; car comme il 
» poelt bien scavoir, ce n’est pas à dispenser au 
» peuple de Gand des droicts de la souverai- 
» neté , ne qui est l’empire , ne qui est le royaul- 
*> me , ne aussi de faire les homaiges et obéis- 
» sance ; mais est à faire à leur prince et seigneur 

)) immédiat, lequel est en vos mains, et en qui 
» ils se sont tousj ours rapportez, disans qu’ils ne 
» veullent mectre empeschementne en rien dimi- 
» nuer le droict de l’empire, ainsi que plus am- 
» plementilsontescriptàmondictseigneurl’empe- 
» reur, et encores pour leur mectre en plus grand 
» debvoir, lui ont, par diverses fois, priés d’avoir 
» saulf-conduict pour, par leurs députez, lui faire 
• » tel honneur et révérence qu’ils lui doihvent 

» comme à l’empereur, à cause de sa dignité , et 
» comme à grand-père de leur prince et seigneur 
» naturel ; mais ils n’ont jusquesà ores poelt finir 
» d’icelüi saulf-conduil, et faictà croire que se les- 
» dicts du sang qui y consentent, comme vosdicles 
» lettres contiennent , eussent leurs biens par de- 
» cha , qu’ils ne seroient point de telle opinion 
. ^ » mesmement de à si petite occasion volloir des- 

^ ‘ i> truire pays. 

, -> » Et posé que aulcune obéissance lui fusist deue 

» parle peuple de Gand, sideust-on , par bonne 
» » raison , avoir procédé par ambassades ou som- 

» macion, que par hostilité ne voie de faict, en 
» ensuivant la bonne et loable coustume des Ger- 
n maniensdeparcy-devant, observée jusquesores, 
, » lesquels n’eussent voulu faire guerre sans def- 

' » fiance ou sommation précédente ; aussi de aul- 

» trement le faire est contre toutes bonnes meurs, 
» mesmement d’entre empereurs et 'q>rinces , ou 
>» du moins mondict seigneur vostre fils et ceulx 
U de son sang et conseil, deussent avoir escript et 

l 

» ordonné auxdicts de Gand , comme ses subjects, 
» ce que , par raison , s’en debvoienl faire, ce qui 
» n’a esté faict. Et comment qu’il soit, la querelle 
» de monseigneur l’empereur n’est pas suffisante 
M pour gaster et destruire la partie de Flandres, 
» qui est mesmement sous la couronne et royalme 
>» de F rance; ne les empereurs prétendirent ja- 
» mais avoir aucun droict ne aussi faire la guerre 
» aux poures paysans innocents, lesquels euïx fon- 
» dans sur la paix si solempnellement par vous ju- 
» rée, et depuis, parvostre ordonnance publiée, 
» et aussi par plusieurs vos lectres à moi adres- 
>> santés, et par instruction rapportée par Pol- 
» ham , confirmée , et par les deniers que en avez 
» receu ratiffiée , s’estoient restraicts en leurs 
» maisonettes et poures maisnages, et qui ne 
» sçavent rien , ne poevent scavoir quel droict 
» mondict seigneur l’empereur a ou poelt avoir 
» audict pays de Flandres. Et ce quant est de 
» mectre la ville de Gand en bonne et seure obéis- 
)) sance de mondict seigneur, vostre fils, leur 
» prince naturel, entendu leurs anchiennesrébel- 
» lions , il semble , mon très redoublé seigneur, 
» qu’il n' ’a cause de ce faire ; car ils se portent et 
» renomment, et se sont tousjours portez et re- 
» nommez, et de bouche et par elFect , ses bons et 
» léaulx subjects. Et se aucun les voell noter de 
» désobéissance ou malfaict, ils se sont lousiours 
» offerts et offrent de estre à droict par-devant leur 
» souverain seigneur le roi de France , ainsi que 

» souveul ils vous ont faict dire et déclarer, ce qu’il 
» doibt souffrir, sans par-dessus ce, pour lescho- 
>1 ses passées , ne pour suspicion du temps advenir, 
» les travaillier moult guerre ne faire hostilité/ , 
» lesquelles choses, mon trèsredoubté seigneur, je 
» voussignifie pour vostreappaisement, suppliant , 
» en toute humilité, qui mieulx sçavez la vérité de 
» ceste matière que nul aultre , et comment et par 
» quelle lachon vostre plaisir a esté me bouter en 
» ces dangiers. Voeillez me avoir pour recomande 
» mon honneur, lequel j’aime plus que ma vie et 
» que tout l’avoir du monde, et je ferai tellement, 
» se Dieu plaist cy-après , que je rendrai bon 
» compte de ma léaulté à mon naturel seigneur, 
» monseigneur l’archiduc, et ne fault point que 
» nul s’en soussie , et ne me sera jamais reprochié 
» à cause que , défendant ses pais et subjects , je 
»> quiers mon singulier prouffit , ne que soye cause 
» de la guerre présente. 

» Mon très redoubté seigneur , se par malice , 
» ou en faisant la sourde oreille , l’on ne se voell 
» contenter de ceste mienne excuse, je offre d’y 
» respondre comme noble homme , par-devant 
» tous les roys , princes , chevaliers et populaires 
» non suspects , ou d’emprendre droict par nostre 
» Saint-Père le pape et le saint colliége des cardi- 
» naulx. Mon très honouré seigneur, je prie au 
» benoist fils de Dieu , qu’il vous ait en sa 
» garde. » 

CHAPITRE CLXXXIX. 

Lèctres envoyce» à moaseignenr Philippe par le roy de« Romains. 

« A • 

« Beau-cousin, .j’ai reçu vos lettres, touchant 
» l’article principalle de la paix, et cela entendu 
» que vous u’avez espoir, ne povez plusbesoingoer 
» en ceste matière , laquelle chose nous vient à 
» grand desplaisir,, veu que nous veons tant de 
» maulx devant noz yeulx pour cest article. Nous 
» eussions bien trouvé fachon, comme il nous sem- 
» ble , faire la paix entre l’empreur' et ceulx de 
» Gand ; car touchant sa gratuité et touchant la 
» conservation de la paix par nous faicle à Bru- 
») ges , nous estions beaucoup moins et mieulx à 
» conduire devers lui en bonne fin que par l’article 
» de l’obéissance. Toutesfois , je vous prie que 
» quand il vous semble que cest article est par 
» vous en possibilité de conduire, faites-nous sça- 
» voir et nous entreprendrons de l’autre costé à 
»> conduire l’article de l’argent et de la confirmation 
» de la paix ; car sans l’article de l’obéissance , 
» nostre peine sera perdue, et nous gasterons plus 
V /> de solliciter ces deux choses ensemble ; car il 
» vauldroit mieulx poursuivie l’un sans l’autre ; 
>» Toutesfois nous avons eu aujourd’hui accord de 
» l’empereur qui voelt oyr parler ceulx de Gand ; 

» mais aucuns font encores difficulté en ce , et 

» ceulx de son conseil. Nous vous prions et re- 
» quérons autant que possible , réduisez - vous 
» sasrement. Vous estes maintenant nostre en- 
» nemi et nous le vostre par voye de fait comme 
» vous avez l’autre jour' entendu par vostre con- 
»'fesseur, escript de ma main. 

-» Ainsi signé, Maximilianas, et soubs la signa- 
ture. 

» Se (esGanthois se trouvent devant l’empereur, 
» faictes eulx estre frois , car ils seront bien es- 
» chauffez de mauvaises paroles. À nostre beau 
» cousin, monseigneur de Ravestain. » 

Retponcc de montei^ear Phelippe aasdictes lettres. 


« Mon très redoublé seigneur tant et si très 

» humblement que je puis je me recommande à 

» votre bonne grâce , ayant reçu en toute humi- 

*. » lité certaines leclres toutes escriptes de vostre 

» main, par lesquelles invitez à ce que ra’employe 

» à induire ceulx de Gand à faire à monseigneur 

» l’empereur l’obéissance qu’il demande ; car sans 

» ce poinct , vous ne sauriez conduire le faict de la 

» confirmation de la paix ; ne aussi le faict de l’ar- 

» gent , etc. Mon très redoublé seigneur, je ne 

» scay quelle obéissance qu’il plaist à monsei- 

» gneur l’empereur que ceulx de Gand lui facenl, 

» et seroit meslier, soubs vostre noble correction, 

» de scavoir de lui sur ce son intention et bon 
« 

» plaisir. Ceulx de Gand disent que telles obéis- 


Digitized by Google 



('488) DB JEAN MOLINET. 385 

» sances se font par les princes et non point par 
» le peuple, et que la ville de Gand est tout ung 
» temps gouvernée par une mesme loi, par une 
» police, et qu’ils ne sceveut, ne oyrent jamais par- 
» 1er de ceste distinction. Néantmoins , pour le 
» bien de la matière , je les ai autrefois induit 
» que se le plaisir de monseigneur l’empereur est 
» de leur envoyer saulfconduit , que par leurs dé- 
» putez en bon nombre ils lui feroient faire toute 
» telle révérence qu’est tenu de faire à empereur 
» à cause de sa dignité , et aussi à grand-père de 
» leur prince et seigneur naturel , et ne voellent 
» mectre empeschement à monseigneur l’archi- 
» duc , leur prince ; qu’il ne face à mondit sei- 
» gneur l’empereur toute obéissance et hommaige 
» qu’il lui doibt , et ne désirent que vivre en 
» bonne paix et amour avecq mondit seigneur 
» l’empereur, et nous diminuer des droits et hon- 
» neurs du saint empire, et leur desplairoil bien 
» qu’ils fussent cause do la destruction et perdi- 
» tion des pais de leur prince et seigneur naturel. 

» Quant à faire aucune gratuité à mondit sei- 
» gneur l’empereur je leur en ay aussi autresfois 
» parlé et les trouvai lors assez enclins de leur 
» bailler aucune chose pour redimer vexations. 
» Ne sçay de quelle opinion ils enseroient main- 
» tenant, car ils ont depuis souffert des dom- 
»> maiges et despens beaucoup ; et ceulx du plat 
» pays, qui en ce les eussent adsistez, sont tous 
» ars gastez et destruis. Et néantmoins, quant 

» vostre très Immble plaisir sera moi signifier en 
» ce le bon plaisir de mondit seigneur l’empereur, 
» je m’emploierai voluntiers à lui servir et com- 
» plaire au nom de lui, de vous, de monseigneur 
» vostre fils et de ces pays de Flandres ; car rien 
» ne me desplaist tant que pour une tant petite 
» couleur de querelle fondée sur une nouvelleté 
» jamais neuve , je veoy ainsi perdre mondit sei- 
» gneur vostre fils et gaster et deslruire ses pays et 
» seigneuries , et rompre la paix tant solempnelle- 
» ment faicte et jurée. 

» Mon très redouté seigneur, pardonnez- moi 
» que se chaudement vous escrips , car fais non pas 
» par inimitié que vous porte , combien que me 
» tenez pour vostre ennemi^ mais l’affection que 
» j’ai au bon des matières desquelles je verroye 
» volontiers l’issue bonne à vostre honneur et 
» prouffit , nonobstant que à mes grands regrets 
» vous me constraindez estre vostre adversaire. 
» Mon très redoubté seigneur , je prie à Dieu 
» qu’il vous ait en sa saincte garde. Escript, etc. » 

CHAPITRE CXC. 


Desimction des Brnghelins par les Allemans derant le cliâtean de 

Qnoqoeso. ^ ^ 


Quüqdesu est un petit chasteau situé à lieue et 
demie de Middelbourch en Flandres, où setenoient 
de vingt-huit à trente compaignons de guerre Al- 
lemans et Picquars, desquels estoit capitaine , pour 
le roj des Romains, Adrien Mambon, fort expéri- 
menté du mestier d’armes ; et ja soit-ce que la place 
fusist de petite résistance , tontes fois elle poi:toit 
grand préjudice aux BrugeUns et autres Flamengs 
à l’environ. La dame dudit chasteau proposa de 
wider ung tour avec ses femmes et transporta cer- 
taines bagues, doubtansceque depuis advint ; mais 
elle futdarement rencontrée, pillée et déprédée par 
les Flamens, et fut constraincte de soi retirer en sa 
place. Plusieurs consaux se tindrent en Broges^ 
pour assaillir , démollir et dilapider , et mectre à 
finalle rujne ce meschant Cocquesu qui, ne de 
nom , ne de faict, n’estoit guère estimé entre les 
fors de Flandres. Et porta la conclusion du conseil, 
de ruer sus par terre, et arrazér jusques au fonde- 
ment. Et pour exécuter ceste délibération, plu- 
sieurs doyens des mestiers , bourgeois et autres po- 
pulaires brughelins, jusques au nombre de quatre 
à cinq mille , desquels estoit capitaine le seigneur 

de Fletènes se misrent SUS environ la fin du mois de 
juing , menèrent une bombardelle, deux courtaux 
et six serpentines devant ledict chasteau, et en 
exploictèrent tellement, que ceulx de dedans en- 
tendirent à parlementer, et porta l’appoinctement, 
parce que les Allemans n’osèrent actendre le cop, 
qu’ils se rendirent , leurs corps saulves, au sei- 
gneur de Fletènes.Toutesfois, les meutinsde Bruges 
donnèrent telle paour à Adrien Mambon, qu’il fut 
en trop dangier de perdre sa vie ; car le seigneur 
de Fletènes, auquel il avoil donné sa foi , à grant 
peine le povoit garentir ne deffendre ; et de faict 
ledict Adrien , à l’extrême nécessité, promist son 
pesant de chere à Nostre-Dame de Haultz. Il fut 
détenu prisonnier en sa chambre, et ses compai- 
gnons boutés en fosse. 

Ce temps pendant , aultres Flamens enten- 
doient au pillaige, futoient la place, widoient 
et cbargeoient baghes qui mieulx mieulx. Au- 
cuns antres faisoient gran chière des biens qu’ils 
trou voient, fort joyeulx de leur bonne victoire, et 
sans donner guait à leur bende, ne pourveoir au 
meschief qui depuis leur advint, passèrent la nuict 
en desroy, séparés les ungs des aultres, comme se 
jamais ame ne les peusist contrarier ; mais ils fu- 
rent durement resveillez ; car eulx estans en leurs 
plus joyeulx bruicts, survint le comte de Fennen- 
berghe , Allemant , chief de guerre et bien expé- 
rimenté en armes, accompaigné de deux cents 
chevaulx et de huit cents piétons, qui, subtille- 

ment et de bien grand avis , se fourrèrent sur les 
Flamengs, qui de riens ne sedoubtoient. Lors s’es- 
leva ung grant alarme en l’oosl des Brughelins, et 
n’est merveil se le, seigneur de Flelènes et les 
doyens, fort resjoys de leur victoire, furent fort 
él>aliis ; car ils n’avoient refuge quelconcque , si- 
non que au poure chasteau qu’ils avoient le jour 
précédent piteusement desmoli, et n’avoient ré- 
confort que en ung desconfort. 

C’estoit Adrien Mainbon qui leur conseilloit de 
mectre ung chariot au travers de la porte , qui lors 
estt>it abbatue ; et ce fist il pour witer leur fureur , 

• afin qu’ils ne l’eusissent occis par manière de con- 
trevenge. Finablement, rien neprouffita leur forti- 
. fication ; car les Allemans, fiers et bien apprins de 
leur meslier, entrèrent ens vigoreusement. Le sei- 
gneur de Fletènes, voyant la place prinse, Fla- 
mengs déboutez, et tout espoir de recouvrance 
anéanti et perdu, pria à Adrien Mainbon, son 
prisonnier, qu’il lui voulsbt saulver la vie , comme* 
illui avoit saulvélasienue. Etledit Adrien se mit en 
paine de le préserver de la fureur des Allemans, 
et lui fit le semblable que l’aultre lui avoit faict ; 
etpar ainsi voions bien la mutabilitéde fortune , et 
comment la chance de la guerre est en peu d’heu- 
res tournée. Les victorieulx furent succombez , et 
. les prisonniers preneurs ; car finablement les Bru- 
ghelins furent totalement deffaicts, et leur place 
victorieusement gaignée , la chasse donnée, et 
ceulx qui tinrent pied ferme mis à desconfiture. 

ClIROJVIQDEJi T. XLV. I. MoLIHET. lll. ^ j 

Furent trouvez morts, de compte faict, de vingt et 
un à vingt-deux cents, entre lesquels f urent occis le 
dojen des painctres de Bruges et le seigneur de Fle- 
tènes, ensemble aucuns bourgeois etmeutins, qui 
naguaires de temps paravant, avoient détenu le roy 
en extrême captivité , en nombre de sept ou huit 
cents se rendirent prisonniers , et furent menez en 
l’oost de l’empereur, tenant son camp à Enregben, 
et furent tous ensemble mis à ranchon à la somme 
de cinquante quatre mille mailles de Rin , dont la 
plusparl escheoit au comte qui avoit fait l’emprise. 

De ceste griefve dommageuse perte , par «ce 
grand et confus reboutement, furent les Brugel- • 
hins tristes et ennuyeux, et seprindrent par des- 
plaisant courroux à meutiner les ungs conjtre les . 
aultres. Le seigneur de Fletènes et trois ou quatre 
des principaulx prisonniers furent élargis sur leur 
foi, et se tirèrent vers Bruges, en espérance d’amas- 
ser leur ranchon , tant pour eulx que pour leurs 
détenus , et entre les aultres , le seigneur de Fle- 
tènes.promit à l’empereur de rendre son corps pri- 
sonnier dedans certain jour. Les prisonniers venus 
en Bruges, firent leurs quirémonieiises doléances 
et requestes aux seigneurs de la ville et aux doyens 
des mestiers , affin de les exciter à ce qu’ils leur 
voulsissent contribuer et donner partie de deniers 
en diminution de la totale somme; mais les Bru- . 
gbelins ne se vouldrent condescendre, et alléguè- 
rent en leurs excuses qu’ils estoient pour l’heure 
tant chargez, que possible n’estoit deleur donner ne 

procurer portion ne pour subside , ne pour ré- 
demption. Et ainsi , sans nulle gratuité, ceulx qui 
avoient faculté de biens , se rédimèrent de leur 
propre. 

L’empereur non recors de l’injure perpétrée en 
la personne de son fils , le roy des Romains , par 
pitié et compassion renvoya plusieurs poures com- 
paignons quittes et délivrés ; mais le seigneur de 
Fletènes , en faisant son pourchas , fut recogneu 
d’aulcuns Franchois illecq venus au secours d’i- 
ceulx , lesquels en le poursuivant de sa ranchon à 
cause de sa prinse de la journée de Béthune, lui 
donnèrent tel empeschement, qu’il ne sçavoit des- 
quels , et ne poelt comparoir , ne tenir sa journée 
à Enregheu , ainsi que promis l’avoit. Toutefois, 
quant il fut développé des Franchois, il se retira 
celle part , et se trouva illecq deux ou trois jours 
après que l’empereur s’estoit levé de son camp. 
J a soit ce que ledit empereur nefusist présent, U 
maintint avoir tenu sa promesse , etc. 

CHAPITRE CXGI. 


L’atiault donne à la ville de Dam par le* Allemands. 

En ce temps, la ville de Bruges entre les aultres 
lut tant chargée de dépenses , qu’eRe entretenoit 
à ses propres cousts et frais les garnisons du 
Dam et de Lescluse , et ceulx de son fort qui 
journellement militoient pour sa querelle , et fail- 
loit qu’elle trou vast paye de cent livres de gros par 
jour. Et pour satisfaire à ceste despense , furent 
cœilliées et levées plusieurs tailles et impositions 
sur les habitans et manans de la ville ; et meismes 
pour subvenir à telle nécessité , les mestiers firent 
fondre et ademirer les clairons, trompettes et in- 
struments d’argent de leur confrairie , semblable- 
ment, joyaiilx, chaintures et vaisselles ; dont pour 
le bon payement qu’ils firent de leurs souldats, 
furent-ils diligemment servis. Et sur tous aultres 
ceulx de Dam estoient les plus recommandez, et 
aussi c’estoit la place tenant leur parti, que le roj 
desiroitplusavoir^ et fit faire plusieurs assaults pour 
l’emporter par subtille voie ou par armes , tant de 
nuict comme de jour. 

Finablement, aucuns princes des nobles d’Al- 
lemaigne se mirent sus en très bon nombre, les- 
quels, entre aultres choses, pour ce que la ville 
estoit fortifiée de larges et parfonds fossez garnis 

J’eauwe , ils firent faire des grandes aisselles , 
plusieurs petits vaisseaulx à manière de ponthons, 
dedans lesquels estoientquatre hommes seullement, 
qui à force de picques les conduisoient jusques à 
l’ahorder à la muraille. Ceulx de la ville, advertis 
de ces préparations faictes, avoient fiché certains 
pieux en l’eauwe pour donner empeschement , et 
quant vint à l’assaut faire , ils laissèrent les Alle- 
mands faire leur emprinse tout à bon loisir ; et 
quant ils furent en lieu convenable pour leur 
donner attaincte, ils les chatilloient de picques, 
instruments et attrapes à ce propices; et les autres 
ruoient grosses pierres de faix tant sur les Aile-, 
niants, que sur les ponthons, en telle roideur et 
multitude, qu’ils les enfoncèrent en .l’eauwe, et 
furent illecq piteusement noyez aucuns grands 
personnaiges de Germanie , qui au service du roy 
et pour sa délivrance et rédemption , avoient re- 
linquez leurs marches et possessions , et terminè- 
rent illecq leurs jours à la grande doléance de 
tous les princes d’Allemaigne. 

Cest assault dura environ trois heures, et 
entre les autres y rendit son arne, le frère du 
marquis de Baden , duquel le corps fust honora- 
blement recoeilli et enseveli. Ceulx de la ville, 
pendant l’assault^ tirèrent ung Allemant à mont 
la muraille , conquirent deux estendars : en l’ung 
esloit peincle l’imaige de Sainte-Barbe , et en 
l’autre la figure d’une reine. Deux ou trois jours 
ensuivant, peschèrent les morts ès fossez , et trou- 

vèrent nobles hommes noyez , ayant sallades en 
testes, chaînes d’or au col, vestement et singu- 
larité de riche estime , qui leur rendit bon butin. 


CHAPITRE CXCII. 


La journée de Bretajgne derant Sednt-Albin. 

Le roy Charles de France , à toute force , s’estoit 
enaployé d’assiéger la ville de Nantes en Bre- 
taigne , et la fit battre de plusieurs gros engiens, la 
cuidant subjuguer ; mais le duc deBretaigne, par 
le subside du duc d’Orléans, du prince d’Orange, du 
comte de Dunois , du seigneur d’Albrecht , du sei- 
gneur de Rieux , du seigneur de Leson , et du se- 
cours des très victorieux roys des Romains d’Es- 
paigne et d’Angleterre ses alliez , il résista tel- 
lement aux emprinses des Franchois, que Nantes 
demoura en son entier. Le roi des Romains envoya 
de sa part le bastard Baudouin , de Bourgogne , 
conducteur de deux à trois mille Suisses et Pic- 
quards, etleseigneur Descales, pour leroy d’An- 
gleterre, y envoya bon nombre d’Anglois, qui 
tous ensemble reboutèrent l’effort du roy de 
France ; neantmoins , il y eust certaines villes , 
places et chasteaux prinses en la ducé , garnies de 
. Franchois, qui donna ressource de nouvelle em- 
prinse. 

Advint que le vingt - huiliesme de juillet an 
quatre-vingt et huit, à ung ject d’arcq près de 
la Roche-Troolet , le duc d’Orléans, le prince 
d’Orange^ le comte de Dunois, conducteurs de 
multitude de Suisses, et le seigneur Descales, 
avecq plusieurs Anglois, tous à pieds, ensemble le 
seigneur d’Albrecht et le seigneur de Rieux, des- 
cendoient d’ung pendant d’une montaigne pour 
joindre aux Franchois ; ordonnèrent leurs batailles 
et artillerie le mieulx que possible leur fut. Les 
Franchois tenans Saint-Aubin pour eulx délibérer 
de les combattre , préparèrent leurs armées^ et à 
toute diligence assemblèrent leurs garnisons qui 
mieulx mieulx^ pour hurter aux Bretons, et par- 
tant de St.-Aubain , se tirèrent en ung grand cbe- 
inin le bailly de Dijeon , chief des Suisses, et 
Claude et Jacques de Salli capitaines des archiers 
de la grande garde du roy , sire Glande de Mont- 
faucqon , conducteur des gentilshommes du roj, 
portant l’enseigne de Saint- Mich iel , le seigneur 
de la Trimouille , le seigneur de Brusacq, maistre 
de l’artillerie du roi. Jehan de la Grange, bailly 
d’Ausonne, le seigneur de Baudricourt , gouver- 
neur de Bourgongne, le seigneur de Saint-Au- 
drieu^ le seigneur de Champereux, Lois , bastard 
de Bourbon, messire Tliiébault de Chabannes , le 
séneschald’Agenesti, Chadresay, Jehan du Maisne, 
Saint-Réné de Sausay , Jacques de Guieuse, Rég- 
nault Doureille , Gatnaches , Robert le Boeuf, 
Adrien de l’Hospital, les seigneurs de Tarcy , et 

aullres chiei's de guerre , très fort expérimentez. 
A l’abordement des batailles, les Bretons crioient : 
Saint - Sanson ^ et les Suisses du parti du roy 
Saint' Lautros, et en ce faisant, sire Jacques Galliot, 
Neapolitain , donna dedans contre les Bretons , et 
y demora mort. Le rencontre fut dur et impétueux , 
car cbacuue des parties contendoit d’avoir vic- 
toire. Ung cbief yssit hors d’un bois qui se lan- 
cha en l’oost des Franchois , qui tant vigoureu- 
reusement exploictèrent , que le duc d’Orléans 
et le prince d’Orange furent détenus prisonniers. 
Aucunsgrands personnaiges donnèrent leurs fuites, 
et le seigneur Descales avec bon nombre d’An- 
glois deniorèrent morts sur la place, auprès d’un 
bois nommé Selp , à la chasse qui dura jusqu’au 
villaige de Masières en Landes de Barbase. Trois 
sepmaines après , le duc de Bretaigne trespassa de 
ce siècle ; l’une nommée Anne^ et l’aultre nommée 
Renée. 


CHAPITRE CXCIII. 

La réduction du cha»leau de Namur. 

Pendant le tempsde la détention du roy , que les 
pays est oient fort embrouillés, et que l’on n’espé- 
roit quelque ressource, ceulx qui lenoient le 
chasteau de Namur, sur la garde et maintenance 
demcssire JandeBerghes, seigneur deWalliain , 

adhérèrent et favorisèrent à monseigneur Philippe 
de Clèves, lequel , dès la sepmaine peneuse avant 
P<àques, arriva audict chasteau, le réduisit en sa 
main, et le furnit de vivres , d’artillerie , et de gens 
à sa poste, portant sa parure de couleur jaulne 
à la croix saint Andrieu. Ledict chasteau avoil 
issue aux champs à sa volunté^ et couverture sur 
ceulx de la ville, lesquels, par diverses et sou- 
daines saillies , estoient souvent resveillés et Ira- 
velllez moult durement ; et de faict tiroient traict 
à pouldre et artillerie à main , au long du 
pont de la rivière de Sambre, tellement que 
les bouchiers ne autres personnes quelsconcques 
ne se osoient tenir sur ledict pont, aller et venir à 
leurs négoces; et, pour remède ^ ceulx de la ville 
firent bol vaires, et battillèrent ledic t pont de grosses 
pipes devin emplies de terre. Néantmoins, quelque 
remède .et fortiffîcation que l’on y fesist, ceulx du 
chasteau trouvèrent fachon de wider à plain jour ; 
sortie de traicts à main , firent une saillie sur ceulx 
de la ville , et devant l’hostel du maire occirent le 
bastard Couppet , futèrent et pillèrent aulcuns 
hostels , puis rentrèrent en leurs forts. 

En ce temps, ceulx de la cité de Liège estoient 
en perplexité ; car pour favoriser à ceulx de la 
Marche et contrarier leur évesque, le comte de 
Home, son frère, et aultres leurs bien voeillans, 
ils se mirent en la saulve-garde du roy de France , 
armoièrent leurs portes desesenseignes, et lui bail- 
lèrent leurscel , et , qui plus est, pour tenir sur 

bride ceulx qui tiendroient le parti de l’évesque, 
reçurent en leur ville et cité messire Evrard de 
la Marche, le damoiseau Robert, fds de messire 
Robert, son frère, le fils de messire Guillaume , 
le bastard Jennot et aultres capitaines de France, 
et prindrent monseigneur Phelippe de Clèves pour 
leur adjoinct; et ceulx de Naniur mettoient avant 
à ceulx du chasteau , qu’ils mectroient garnison en 
la ville pour les dompter ; ceux du chasteau ré- 
pondirent qu’ils manderoient le bastard Jennot et 
ceulx de sa bande , si les mectroient en leur 
chasteau par l’issue qui tire sur les champs, ^lo- 
npbstant ces menaces , le roy des Romains fit 
assiéger le chasteau de Namur par messire Jehan 
de Rerghes, seigneur de Walhain, chevalier 
de la Thoison - d’Or , par messire Corneille , son 
frère, le seigneur de Chievres et autres chiefs de 
guerre, accompaignés de fortes et bonnes bandes 
et de grosse artillerie, qui tellement exploictèrent 
par leurs batteries du quartier de devers la ville , 
qu’ils dilapidèrent et démolirent ung grant pan 
de mur. Ceulx qui tenoient le chasteau , au nombre 
de cinquante à soixante compaignons du parti de 
monseigneur Philippe, voians que nuis secours ne 
leur donnoit approche , et que possible ne leur 
estoit de longuement résister , se rendirent environ 
la mi-aoust, leurs corpset biens saulves ; et messire 
Jehan de ilerghes saisit le chasteau en sa main 
au nom dn roy et de monseigneur l’archiduc son 
fils, et démolira irouverneur comme dessus. 

CHAPITRE CXCIV. 


Le deslogement de l’empereur , et ce qui fut besoingné en Anvers. 


Pour ce que plusieurs nobles princes d’Alle- 
maigues occupoient , tant en la garde de l’empe- 
reur, desjà fort anchien , . et que les nuits com- 
nienchoient à refroidir l’impérialle majesté se 
deslogea de son camp de Enreghen lèz Gand , en- 
semble l’oost des Allemans, où il y avoit gens d’ar- 
mes , bien paiez , millitans aux gaiges de soixante- 
douze bonnes villes subjectes à l’empire ; lesquels 
par glaive et fer , succumbèrent le plat païs de 
Flandres et le mirent en aussi basse lauve que 
jamais avoit esté para vaut. Après le deslogement , 
qui se fit le treizième jour de juillet, et que l’em- 
pereur, ensemble la très noble puissance de Ger- 
manie , avoit illecq esté plus de six sepmaines , ils 
se tirèrent vers Ghavetines , où le roy convoya son 
père , et de là se trouvèrent en Anvers où là furent 
convocquez les estats des pays pour practiquer au- 
cune bonne paix. Durant ce temps , l’on fit un 
grand eschaffault au clos de Saint - Michiel , et 
illecq en spectacle , l’empereur couronné de 
trois couronnes , en habit impérial , accompaigné 
du roy et des princes d’Allemaigne^ ensemble de 
plusieurs héraulx et officiers d’armes , partie non 
oye et oultre le volloir des estats |X)ur avoir coiii- 

mis certaines crismes , l’empereur mesmes proféra 
en langaige Thiois certains articles contenus en 
Jung brief, qui par lui fut dreschiré et rué jus de 
l’eschaffault. Le cinquième jour de septembre dé- 
grada monseigneur Philippe de Clèves de son hon- 
neur, par ban impérial . Les esta ts illecq assemblez se 
trouvèrentplusieurs fois vers l’impérialle majesté, le 
Toy et lesdits princes, que leur plaisir fusist de 
obtenir l’envoy de ses. députez en France , pour 
obtenir l’entretenement de la paix de l’an quatre- 
vingt et deux, sans avoir regard aux infractions 
ne infracteurs d’icelle, avec abstinence de guerre 
durant le temps que les maclières se mectroient 
en train. Alors le roy pour se justifier, bailla aux 
députez des bonnes villes, certain libelle, dont , 
s’ensuivent les articles. 

« Comme après le trespas du duc Charles , la 
ducesse Marie accorda aux Ganthois , par cons- 
traincte , leur souveraineté , par le moyen de 
quoi le roy Loys gaigna les ducez et cointez de 
Bourgogne , d’Arthois , Boullenois , Auxerrois ; 
conquist places en Flandres jusqu’à ce que le roy 
prinst les armes, à la deffense du pays, et réduisit 
en Haynault les villes, pareillement en Luxem- 
bourg, autrement tout esloit perdu. 

J) Secondement, délivrèrent les Ganthois, sur 
forme de mariage , la fille unicque du roy des Ro- 
mairis, et mesmes lui firent donner terres et sei- 
gneuries , comme pour toujours en jouir. 

» Tierchement, ils ont conspiré contre la per- 

sonne duroj , et l’ont faict détenir, etconstrainct 
l’inipérialle majesté et les princes d’Allemaigne , 
de venir comme désespérez à grand puissance de 
gens d’armes , à l’occasion de quoi sont esté faicts 
domaiges en Flandres ; car se l’empereur n’eu- 
sist eu pitié du peuple, il l’eusist destruit et déserté 
de fons en comble. 

« Au second article , comment le roj eut guerre 
contre lesdits Ganthois pour mambournie, dont 
il présenta estre à droict pardevant le roj de 
France : 

» Item. Après le trespas de madame , firent 
lesdits Ganthois, loix à leur volunté , tant àGand, 
Bruges , comme Ippre , en dejectant ceulx que le 
roy y avoit commis. 

» Item. Le roy estant àGand , présumèrent faire 
officiers , lesquels le roy debvoit faire comme 
mambourg , et voldrent deschasser les bons ser- 
viteurs du roy , en faisant son estât , et y mectre 
gens à leur poste , pourquoi le roy s’en par- 
tit et s’en alla en Hollande et Zeelande. Lesdits 
de Gand firent leur assemblé à Alost, où ils firent 
venir le roy sans besoingner sur sa requeste ; prac- 
tiquèrent avecq aultres de leur sorte de faire venir 
en Gand l’archiduc et sa sœur, sous scellés de lettres 
bailliées à ceulx de Brabant , pour rendre l’infant 
à certains temps , et illecq fut conclud Iraictié de 
paix de l’an quatre-vingt et deux , et celui du 
mariage de madame Marguerite au roy de France. 
Le roy fit requeste auxdits de Gand d’avoir expé- 

dition de sa mambournie , à quoi ne poelt parve- 
nir , se le firent jurer la paix, et firent tierce as- 
semblée , où ils conclurent de tenir le roy en tutelle 
et en leur gouvernement. Le roy se partit et leur 
fît sommer de rendre la personne de monseigneur 
l’arcliiduc son fils, à quoi nonobstant les scellez, n’y 
vouldrcnt entendre; et pour éviter hostilité, 
leur fit offrir que s’ils vouloient rendre leurs scel- 
lez , il seroit content de estre à droict par-devant 
la mambournie. Riens n’y valurent ses offres, et 
fut constrainct de faire la guerre , comme il fit , 
et recouvra son fils, à leur grant dommaige et 
destruction , et au grant danger de sa personne. 
La paix faicte en Gand et jurée par eulx, trois jours 
après le serment, en enfraignants icelui et ou- 
bilans la guerre que le roy leur avoit faicte , se 
mirent en armes sur le marchié où ils se fortifièrent , 
vindrent à grande compaignie , avec artillerie, 
cuidans rebouter le roy hors la ville, lui prendre 
et tc41ir monseigneur l’archiduc son fils , lequel il 
avoit recouvré à grand labeur ; mais ils furent 
contraincts de partir dudit marchié , par quoi ils 
avoient confisquié tous leurs privilèges; et nonobs- 
tant le roy leur pardonna. Le roy faict dire que les 
Franchois entrèrent ès Flandres contre lui , à leur 
incitation, et qu’ils avoient volunté de livrerrnon- 
seigneur l’archiduc en mains des Franchois, et 
avoit despendu plus pour les réduire en trois mois , 
que ne montoit l’emprunt des joyaulx pour lui 
engaigez; et que ledit domaine avoit esté engaigé 

du vivant de madame , et s’il avoit ung an de paix , 
il racbèteroit tous les joyaulx. Dient ceulx de Gand 
que le roi en mandement et en scellé ne s’est inti- 
tulé mambourg; dient que le roy faict monter les 
nionnoyes, et le roy dit qu’il a baillé plusieurs 
inandemens pour les faire obtenir en bon ordre et 
riens n’en est faict. Dient que le roy n’a fait inec- 
tre les armes de monseigneur l’arcbiduc sur les 
deniers d’or ne d’argent et le roy dit qu’il les a 
mis avecq les siennes , en pays où elles ont cours. 
Dict le roy qu’il n’a eu ne levé en Flandres nuis 
deniers , que ce n’ait esté pour rembourser deniers 
empruntez pour soustenir la guerre contre les 
Ganlhois , pour rédimer son fib de leurs mains, et 
pour la protection des frontières. 

» Item. Les Gantbois ont dietque le roy a voulu 
prendre la ville de Bruges par la garde et ceulx 
de sa compagnie , et ne poelt estre véritable ; car 
ung jour avant la commotion de Bruges , les gens 
de la garde , et aultres gens d’armes , estoient hors 
de la ville, et le roy de rechef en envoya grande 
quantité dehors. 

nitem. S’il eusist eu celle volonté, il l’eust piechà, 
fait, car il a eu plus de gens d’armes de guerre 
pour le faire qu’il n’avoit alors ; et aussi les des- 
capitez à ccste cause n’en ont riens cogneuz : 
dist le roy , que ceulx de Bruges ne l’eussent ja- 
mais si destroictement tenus si les Gantbois ne les 
eussent assistez et incitez ; lesquels promectoient 
dons et offres affin de le transporter de Bruges à 

Gand^ et lesdils de Gaud quirent manière de dé- 
cbasser les officiers qui le servoient de bouche , 
pour bouter gens à leur poste. « 

En ce temps, le jour Sainte-Croix, en septembre , 
le seigneur deForest et aucuns gentils compaignons 
de guerre de la garnison deDouay , en nombrede 
quatre cents, se tirèrent vers la ville de Baspalmes, 
espérans l’avoir par escbellement , et se trouvè- 
rent devant la muraille environ le point du jour , 
dressèrent une seulle eschelle. Entre les auUres, 
ungroutierde guerre, nommé Jehan d’Arragon , 
monta premier, et eut suite de quatorze ou quinze 
compaignons seullement , qui descendirent aucuns 
en la ville, crians : «vive Bourgongne! tuez tout!» 
autres se tinrent sur la muraille. A ce cri , se res- 
veillèrent les manans, ensemble la garnison qui 
pour lors estoit, et sortirent avant ceulx qui prêts 
estoient , et firent telle diligence , qu’ils furent 
au-dessus des escbelleurs et à la perte d’ungseul 
bourgeois. Et furent occis tant des devallez. en la 
ville , comme ceulx qui furent trouvez sur la mu- 
raille , lesquels occis , mutilés et cruellement 
desplaiez , furent tous nus apportez sur le mar- 
chié et monstrez au peuple ung jour entier. Les 
aultres, frustrez de leur emprinse, retournèrent en 
leur garnison. 

CHAPITRE CXCV. 


Comment montei^near Philippe saisit la Tille de Broxelles. 


La ville de Bruxelles favorisoit très fort à mon- 
seigneur Philippe de Clèves pendant ces divisions ; 
et aussi quand la gendarmerie du chasteau dé Lic- 
kerke qui lors grevoil le parti du roy des Ro- 
mains , se trouvoit en Bruxelles , elle estoit re- 
cœillie et riens ne leur estoit dénié ; la dame de 
Wiinendal , espouse de monseigneur Philippe , 
estoit lors en la ville , demorant en son hostel. 
Advint le vingt-deuxième de septembre , l’empe- 
reur , le roy et les trois estais estans en Anvers , 
besongnant au bien du païs , monseigneur Philippe 
qui peu de jours paravant avoit ignominieusement 
esté eschaffauldé par bannissement impérial , sans 
craindre la proximité de telle forte , noble et très 
redoublée puissance germanique, décorée des plus 
grands personnaiges du monde, se trouva environ 
huit heures au jour devantFlainmesporle de Bruxel- 
les, accompaigné de cinq cents dix chevaulx , 
et séjourna illecq suractendant l’ouverture d’icelle 
jusques entre une et deux à l’après disner, durant 
lequel furent grandes assemblées de mestiers et 
parlements tenus de ceulx d’icelles qui lui favori- 
soient , et y eut beaucoup de reboutement pour 
double de offenser les impérialle et royal le ma- 
CHaoaiQuis. T. XLV. — J. Molihbt. H1. 2Ô 


Digitized by Google 



4oG chroniques (.488) 

jestés ; mais finablement la plupart se consentit à 
lui donner entrée à l’heure dessusdite. Si marchè- 
rent archiers en notable ordonnance , hommes 
d’armes notablement et richement accoustrez , 
héraults , trompettes et clarons ; puis monsei- 
gneur Philippe, armé au cler-vue , manteline de 
drap d’or , les paiges fort en poinct , avironné de 
cinquanteà quatre-vingts hallebardiers. Les Bruxel- 
lois montroient à son entrée signe de joie , qui 
toulesfois ne furent au-devant de lui. Il descendit à 
son hostel, et ses gens furent logiez tellement et à 
peu de noise, comme se ame n’y fusist survenu. 

Entre ceulx de sa bende estoient aucuns Fran- 
chois portant la croix droicte. Chose fort nouvelle 
estoit en Bruxelles ; car durant les précédentes 
guerres ne recevoienl autres nations , et mesmes 
les Wallons tenant leur parti contre Hannuyers 
et autres avoient susj)ects , et hors de compte de 
bonne amitié à cause du lignaige , et toulesfois ils 
les reçurent alors pour tuition de leur ville , ne 
quels fons ils y trouvèrent. \ 

Ces nouvelles venues en Anvers, lendemain à la 
porte ouvrir, monseigneur de Walhain, raessire 
Cornilles de Berghes, son frère, à grosse campai- 
ffnie se tirèrent hastivement à Matines , et ledit 

O 

niessire Cornilles print environ cent hommes en 
Matines , et entra en Vilnarde abandonnée d’aul- 
cuns Allemans qui s’estoient partis ce mesme soir 
devant, et avoient pillé etenmené chevaulx et tout 
ce que ravir povoient. 

Monseigneur Philippe , Franchois et Flamens. 

• Ganthois et Brabanchons tenant Bruxelles en fiëre 
arrogance contre le roy, furent souventes fois 
resveillés des Allemans , Hannuyers et aultres de 
leur bande , et tenus tant serrés que sinon à grand 
dangier widoient le l'ort de la ville du quartier de- 
vers Villevorde; et entre plusieurs escarmouches, 
qui se firent , advint , par un dimance , douzième 
jour d’octobre, que lesdicls Allemans firent «une 
embusche de gens de cheval en ung bosquet es- 
tant. entre Bruxelles et Villevorde, et envoyèrent 
leurs piétons allemans devant Bruxelles, afin d’at- 
traire ceulx de la garnison hors de leur fort. 
Ceulx de Bruxelles voyans lesdicls Allemans , 
sortirent hors sans ordonnance de capitaine, som- 
mairement aucuns mestiers et populaires qui ja- 
mais n’avoient veu basions tirés^ sinon en assem- 
blée de ducasse. Gens de guerre, fort dolens de 
ceste manière de faire, les cuidèrent revirer en 
leur fort, ce que faire ne penlrent, ains se prind- 
runt à courre sur lesdicls Allemans , lesquels firent 
manière de fuir, pour les attràire à leur embusche, 
comme ils firent. Et furent illei^ attrappés, prins 
et occis par ceulx de ladicte embusche jusques au 
nombre de trois à quatre cents. Les gens de guerre 
de Bruxelles , qui les suivoient , pensans que ainsi 
en adviendroit , doubtans aussi que fort grant 
nombre d’ennemis ne se fusist illecq embuschié , 
retournèrent sans peu de'perteen leur logis; car 
autrement estoient en adventure de demorer avec 

leurs piétons ; à cause d’une grosse bande d’Alle- 
mands qui venoit de Villevorde au renfort de la- • 
dicte embusche. 

Tost après la venue de monseigneur Philippe en 
Bruxelles, le chasteau deGeneppe fust saisi par ses 
archiers, qui prindrent cinq charriots chargiez de 
marchandises appartenant à ceulx de Lille , qui 
revenoient de la feste d’Anvers, et prenoient leur 
chemin par Nivelle , pour éviter les pillards de 
Lickerke et ceulx de Bruxelles ; et les marchans 
qui seurement volloient aller de place à aultre , 
prenoient saulf-conduit dudict monseigneur Phi- 
lippe. • 


CHAPITRE CXGVI. 

Aulcuns parlemens qui se Grent en Bruxelles pour trouver traictié de 
paixj ensemble aucunes choses qui en ce temps advindrent. 

Par le consentement du roy et l’advis des trois 
estats assemblez en Malines , aflSn d’abolir la paix 
faicte en Bruges, fut crié et publié en Vallenchien- 
nes , le jour Sain||^Iichiel , la paix de l’an quatre- 
vingt et deux, par tel si qu’il plairoit auroi deFran- 
ce , et d’aultre part l’abbé d’ Afileghen , le seigneur 
de Volkestain, le seigneur d’Aymeries et le doc- 
teur Anette furent envoyez de par le roy vers 
monseigneur Philippe en Bruxelles, pour practi- 
quer et trouver certain moyen de bonne paix. Les 
eslats de Brabant et Flandres , illecq assemblez à 

ceste cause, firent proposer devant ces Jesputez , 
que jusques au derrenier homme de leur pays , ne 
soulTriroient le roi avoir gouvernement; mais se 
retirast en Allemalgne et en la ville de Coulongue, 
lui feraient fin de cent mille florins du Rin ; et 
monseigneur Philippe demandoit avoir trois per- 
sonnaiges hors des pays, et aulcuns s’inclinoieut à 
la paix de l’an quatre-vingt el deux ; par tel si que 
nuis Franchois ne se tiendroient eu ses pays , ne 
soulTriroient lever tailles ne gabelles , si non es 
limites appartenantes au roy de France , à cause de 
souveraineté. Et après toutes ouvertures , ne fust 
riens besongné sur la paix. 

En ce temps, le seigneur de la Gruthuyse , qui 
peu de temps après Pasques précédentes, allant 
en ambassade avec monseigneur de Ravestain pour 
la délivrance du roy , avoit esté prins par les Alle- 
mans estant en Halst, et mené prisonnier en Ripel- 
monde ; trouva manière d’eschapper par certaines 
promesses qu’il fit aux gardes, retourna en Gand 
aveclesdicls gardes, où il fut reçu à grande joie. 

Environ le neuvième d’octobre , l’Impériale 
majesté, le duc Cristofle, le duc de Bavière et 
autres nobles princes de Germanie, chariots, 
baghes et grand nombre de piétons , se partirent de 
iMalines, pour tirer à Diest , et de là en Alle- 
inaigne , et monseigneur l’archiduc demora en 
la garde de monseigneur Albert, duc de Sassen , 
fort révérend et très élégant personnaige, bon 
justicier, preux et vaillant aux armes, el qui. 

en l’absence du roy, qui tost après tira en Alle- 
maigne, se conduisit vertueusement en la guerre , 
comme il appera cj-après par ses exploicts dignes 
de mémoire perpétuelle. 

En ce temps , dedans le chasleau de Lamolte- 
aux-Bois , advironné deFranchois, se tenoient 
en garnison trois ou quatre cents compaignons de 
guerre, comme sans chief de nom, souvent re- 
confortez par des lettres que madame la Grande 
leur envoyoit ; mais non guaires d’entretene- 
ment. Toutefois , ils s’entretenoient de proies sur 
leurs voisins; et autour d’eulx estoient en aulcuns 
villages neutres , qui les aidoient à vivre pour 
leur argent, et avoient entre eux toutes manières 
de gens mécaniques, comme marissaus , fébures, 
selliers, cliaussetiers , pourpoinctiers , et autres 
nécessaires choses touchant la gendarmerie ; et 
aussi- les Franchois les resveillèrent souvent, et 
couroient jusques à leurs barrières. Ung jour leur 
fust nonchié par quelque ung que le seigneur des 
Querdes faisoit ramener de Flandres sommiers et 
baghes chargiez de vasselles et de drap de soie. Se 
mirent sus à toutes diligences, et tellement exploic- 
tèrent qu’ils ramenèrent gens, chevaulx et baghes , 
et amenèrent sans perle nulle en leur fort, et lors 
trouvèrent grands plats d’argent, grandes tasses 
et draps de soie en telle habondance , que leurs 
pageastres habillez et revestus en furent comme 
petits princes, de robes et pourpoincts et jour- 
nades. 

Le seigneuf desQuerdes envoya héraults et tnes- 
sagiers pour recouvrer sa vaisselle , parmi payant 
certaine somme de deniers_, se recouvra partie 
de sa perte, et convint tellement avecq eulx, qu’ils 
se abslindrent de faire courir sus Franchois et Fla- 
mengs , et demorèrent en la place , stipendiez de 
ses deniers. 

Monseigneur Philippe de Glèves estoit en 
Bruxelles, en grand bruit entre les Brabancbons 
alliez aux Franchois , accompaigné de Flamens 
et favorisé des Liégeois , trouva manière parmi ses 
adhérents de tirer la ville de Nivelles de son parti, 
et y fit son entrée le vingt-quatrième d’octobre. 
Pareillement se mist au-dessus de Louvain , chief 
du ducié de Brabant , le seigneur de Chanteraine , 
chevalier de Rhodes , lors estant au chasteau de 
Louvain , tint avecq eulx comme garde et protec- 
teur de la ville. De quoi plusieurs gens du parti du 
rOy furent grandement esmerveillez ; car toujours 
fort vertueusement avoit milité en la coinpaignie 
du duc Charles, duquel avoit eu plusieurs charges 
et acquis loable renommée; et après son trespas, 
soubs la ducesse Marie , avoit recoeilli les nobles 
de sa maison, qui fut cause de sa ressource ; et de- 
puis , soubs le roy des Romains , lors archiduc , 
s’estoit trouvé en journée de bataille, rencontre, 
escarmuches et baults exploicts de guerre , où il 
avoit acquis bruit comme léal chevalier sans re- 
proche ; mais espérant faire service à monseigneur 
l’archiduc , se tint avecq ses Brabancbons.. 

En ce temps ( usl concleue et accortlée une bonne 
et léalle trêve entre le roi des Romains, d’une part , 
et monseigneur Philippes de Clèves, les estats et 
membres de Flandres joints avecq lui, coinraen- 
cbant le sixième de novembre et finan t le quinzième; 
réservezgens d’armes qui ne povoiententrerennuls 
forts de parti contraire , tous exploicts de guerre 
cessants. Les conservateurs pour le parti du roy 
furent le duc de Zassen et le prince de Chimay ; 
pour monseigneur Philippe , le seigneur de Cban- 
theraine et sire Henri Suasure ; et pour les mem- 
bres de Flandres, le seigneur de la Gruthuyse et 
messire Adrien de Razenghen. 

Ce temps pendant , ung ambassadeur de Portu- 
gal alloit et venoit de parti à autre , pour y trou- 
ver moyen de paix. 


CHAPITRE CXCVIE. 

La dure rencontre que troavèrent ceulx du chasleau de Licquerke. 

Le seigneur des Querdes , 'grant bailly de Hay- 
nault , le seigneur de Molembais , messire Robert 
de Meleun , les abbés d’Aumont et de Ronne- Espé- 
rance, le prévüst de Louvain, La Marche, fielle-Fe- 
rière, Thoisun-d’Or, aucuns conducteurs de gens 
de guerre, les desputez des bonnes villes de Mons, 
Valenchiennes Douay et aultres, assemblez à Ma- 
lines pour trouver aucun traicté de paix, furent 

congiez par le roy, et retournèrent en leurs limites 
tost après la solennité de la Toussaint. 

Aulcuns marchants de la comté de Haynault et 
villes voisines, qui long-temps avoient séjourné en 
Brabant après la froide feste d’Anvers , pour seu- 
retéde leurs personnes, se boutèrent en leur com- 
paignie, et arrivèrent premier que les nobles, de 
trente -six à quarante chevaulxen la ville d’Al- 
lost , où ils couchèrent la nuict. Ceulxde la gar- 
nison du chasteau de Lickerke, avoient illecq leurs 
espies , qui liastivement nonchièrent à leurs com- 
paignonsla venue desdicts marchands, ignorans la 
suite des nobles , ensemble les gens de guerre qui 
tost après y arrivèrent. Ceulx de la garnison du 
chasteau de Lickerke advertis du logement des- 
dicts marchands, pensans iceulx non avoir autres 
conducteurs ni compaignie , misrent sus une bende 
de leurs gens , le nombre en trante à quarante 
chevaulx , bien en pointe , et cent à quatre-vingts 
piétons, picquenaires, .couleuvriers et arbales- 
triers , s’eslongèrent de leur fort une liewe , se 
tirèrent en une vallée sur le chemin d’Allost et 
d’Ath , suractendans leur proie. Les nobles de 
Ilaynaut prélats , députés des trois états, gens de 
guerre^ marchands et autres partirent en notable 
ordonnance pour venird’Allost à Ath , envoyèrent 
leurs avant-coureurs , qui trouvèrent partie de 
la garnison dessus dicte , et furent prins aucuns 
avant-coureurs. Les aultresqui eschappèrent, re- 
tournèrent vers les nobles , lesquels advertis du 
faict, se mirent en bataille. Thoison-d’Or vestit sa 

colle (l’armes, messire lîeauduin de Lannoy, sei- 
gneur de Molembais , messire Robert de Meleun , 
Belle-Ferière et autres , qui étoient l’aicts et nour- 
ris au mestier d’armes , se conduisirent notable- 
ment^ rendans couraigeaux prélats et marchands, 
qui n’avoienl jamais esté à tels exploits ; et lors 
vigoreusement deschargèrent sur leurs ennemis , 
donnèrent dedans les piétons , rompirent l’embus- 
che , mirent cbevaucheurs en desroy , deffirenl 
picquenaires, et arbalestriers et couleuvriers , dé- 
livrèrent leurs avant-coureurs, occirent aucuns 
sur la place, prindrent prisonniers environ cin- 
quante, lesquels ils amenèrent àAth,où aucuns 
d’eulx navrez à mort rendirent leurs esperits, et 
les aultres donnèrent les fuyes, qui se saulvèrent 
en ung bosquet prochain. Geste malle fortune ad- 
vint auxdicls de Lickerke, parce qu’ils ne peurent 
perçhevoir la grosse compaignie, pour l’interpos 
d’une montaiffne dont ils furent couverts. 

O 


CHAPITRE GXCVIII. 

ï>a prinse du chasteau de Werselte et d’aaconcs places à l’euviron de 

Bruxelles. 

Messire Henry de Wythem, seigneur de Ver- 
selle , pendant le temps que monseigneur Philippe 
estoit en Bruxelles, se tira vers monseigneur l’ar- 
chiduc d’Austrice , son prince et seigneur naturel , 
duquel il estoit .chambellan , et icelui voyant son 

clias>teau deVerselle, situé auprès de Bruxelles, 
celui de Brajne-Laleuwe el celui de la Folie , en 
grand dangier de périr , garnit , à toute diligence 
et à ses propres despens, lesdicles places de vi- 
vres, artillerie, compaignons .de^uerre et choses 
nécessaires à la tuition et conservation non-seule- 
ment desdicts chasteaulx , mais aussi de la comté 
de Ilaynault, qui lors n’estoit en nul poinct , sen- 
tant telles divisions , commotions et estranges be- 
soingnes ; et de faict , ledict seigneur envoya Phi- 
lippe, son aisné fils, au chasteau deVerselle, 
frontières aux ennemis , accompaigné de nobles 
gentilshommes , pourveus de toutes besoingnes 
deffensives et pertinentes à soustenir siège. Au- 
tres compaignons se boutèrent aux chasteaulx de 
Brayne et de la Folie, lesquels par Tardent amour 
qu’ils avoient à monseigneur Tarchiduc et audict 
seigneur de Verselle, exposèrent leurs» corps aux 
travaux de la guerre , et tant en une place comme 
en Taultre , ainsi que petits léons, Bolands et 
Oliviers, espriz d’un très grand hardement , ex- 
ploictèrent plusieurs faicts d’armes très dignes de 
mémoire ; tellement que par plusieurs rencontres, 
aguets, embusches et escarmuches, tindrent les 
Bruxellois en telle subjection , que, sans danger 
de leurs vies , n’osoient wyder leurs portes, sinon 
à grosse compaignie. Et d’aultre part, nuis vi- 
vres de ce quartier ne povoient avoir adresse à 
la ville, au très grand dommaige^ foulle, re- 
boutement et honte des Bruxellois , lesquels con- 

sidéraus les intollérables pertes que leur firent 
lesdicts chasteaux, délibérèrent avec monseigrieur 
Philippe, de assiéger , battre et démolir, assaillir, 
dillapider, ardre et destruyre ledict chasteau de 
Verselle ; chargèrent gros engiens, artillerie , es- 
chelles , basions et instruments de guerre à ce 
convenables ; assemblèrent grosse puissance de 
gens de guerre à cheval et à pieds ; puis au son de 
trompettes, bannières desployées , se partirent en 
grand fureur, espérans de prime-face d’emporter 
ledit chasteau. Mais Philippe de Verselle, fils dudict 
seigneur, ensemble autres nobles gentilshommes, 
préavisez , asseurez et rangiez en leurs delFenses , 
monstrèrent bien que riens ne les doubtoient; car 
après plusieurs batteries, et que l’assault aspre et 
terrible leur fut donné, se delFendirent tant viffo- 
reusemejit, par proesses et nobles faicts , que les 
Bruxellois furent contraincts de lever leur siège , 
en délaissant derrière plusieurs basions, par néces- 
sité de fuyr, chargèrent leurs morts et retournè- 
rent navrez, honteux et confus dedans leur fort. 

Ceulxde \erselles, voyant leurs ennemis con- 
fus relirez, redoublèrent en eulx force, cœur et 
proesse, et par plusieurs fois et subtilles emprin- 
ses , livrèrent bonne guerre à ceulxde Bruxelles ; si 
les travaillèrent plus amèremenlque devant, ettant 
les aguerrirent^ qu’ils mandèrent nouveaulx en- 
giensen France;etlroismois après ce premier siège, 
à puissance plus grande que dessus, vindrent de re- 
chief assiéger ledict chasteau^ qui fut horriblement 

batluclegrosenç^iens, dillapidé, rompu, et brisé, et 
cassé, tellement que possible n'estoit aux assiégés, 
qui ne veoient nulle apparence de secours, de to- 
lérer si pesant fardeau sans estrè vaincus. Si que, 
après avoir soustenu si cruel fouldre d’assault, dont 
aucuns d’eulx estoient morts sur la muraille , se 
rendirent à la volunté de leurs ennemis. Aucuns 
furent prisonniers, et les autres exécutez de froid 
sang , entre lesquels le capitaine d’icelui chasleau^ 
nommé Ramilli , natif de Bourgongne , noble 
homme, preux et vaillant, qui, léalement et de 
très bon corage , avait porté lesdits assauts, fut 
prins et publiquement pendu sur le marchié de 
Bruxelles, au très grand desplaisir du seigneur de 
Vei'selle. Et oultre plus, iceulx, non assoufiz de 
leur furibonde vengeance, emportèrent par force 
d’armes le chasteau de Brayne-la-Leuwe, appar- 
tenant au seigneur dessusdit, lequel, tant pour la- 
dite place que pour aultre, ne pour argent, ne 
pour donner persuasion ou prière, ne poelt finir à 
ceulx de Mons, ne des places circumjacentes de 
Haynault, d’avoir de la pouldre de canon, pour- 
quoi ladicte place fust de légier concquestée. Mais 
il eut si bonne garnison de gens, d’artillerie et de 
vivres en son chasteau de la Folie , que quelques 
.menasche, batterie, embusche ou entreprinse que 
l’on y sceusist faire, il demora en son entier, 
qui fut la conservation, frontière et avant-garde du 
pays de Haynault; et ce provint par la prudence 
et vaillance desdicts compaignons illecq militant. 

aux despens toutes fois du seigneur de Yerselie. 

Fn cemesmetempsetdece même train, Poldoghe 
deBarlaer, seigneur de Faulquewéz, noble, pru- 
dent et cbevaleureux homme , desploia sembla- 
ment corps et biens , et chevances comme bon et 
léal serviteur au roy et à monseigneur l’archiduc 
son fils , pour assister aux invasions des ennemis , 
et regardant le grand desroy que plusieurs nobles 
hommes de Brabant et des pays voisins, fort 
estonnez de cesle perturbacion , se tenoient ès 
grandes bonnes villes pour sceureté de leurs vies, 
vacillans et non sachans à qui Dieu donneroit le 
prix de la victoire. 

Ledict seigneur de Faulquewez se mit aux 
champs, assembla plusieurs gentils compaignons 
de guerre , stipendiez et payez de ses propres de- 
niers; munit ses deux forteresses, Faulquewez et 
Hastempont, d’artillerie, vivres et aultresbesongne- 
ments propres aux deffenses ; et en gardant l’hon- 
neur de son prince et de ses places par hardies et 
vaillants entreprinses, livra trèsaspre et continuelle 
guerre aux ennemis , souvent à leur grand péril 
et fort honteux reboubteraent , et leur porta 
de si grant dommaige , que nécessité leur fut ex- 
citer la puissance, force et subtillitez à la destruction 
du chasteau de Faulquewez ; lequel finablement 
fustpareulxprins. rasé, pillé, desmoli, abbattu et 
bruslé, ensemble aucuns molins,censes et maisons 
appartenans tant à lui comme à ses subjects , qui 
lui fut chose griefve à porter et dommaige irré- 

cupérable. Et quand ledict Pol se vist ainsi des- 
titué de chasteau , niolins , censes et maisons , ne 
délaissa pourtant de mectre les mains aux armes , 
ains redoubla force, hardiesse et coraige, et se 
bouta au chasteau de la Follie, où il fist, comme 
dessus , aspre , rudde et forte guerre aux Flamens ; 
Franchois, Brabancbons et Liégeois. 

Ne suffisoit à monseigneur Philippe de Glè- 
ves , aux Bruxellois et à ceulx de leur parti , 
d’avoir vexé, perturbé, et travaillié en toutes fâ- 
chons que l’on povoit imaginer, ledict seigneur de 
Verselle ; mais lui abbatirent , desbrisèrent et 
destruisirent jusques en terre une très l>elle, forte 
et riche maison, située en la ville de Bruxelles; 
vendirent les pierres, le bois, dissipèrent et but- 
tinèrent les couvertures d’icelle , qui denioura 
place inhabitable , déserte et spectacle aux pas- 
sans, qui enquirent la cause de ceste désertion, 
et loi’s rédubent à mémoire les Bruxellois la cause 
■pourquoi, en détestant le seigneur de Verselle, 
qui toutes fois s’estoit monstré léal et sans re- 
proche , fort bon serviteur à ses princes. Et oultre, 
plus lesdits Bruxellois , non sanchiez de lui avoir 
perpétré ces horribles dommaiges, lui bruslèrent 
et flammèrent et mirent en cendres toutes mai- 
sons , censes et habitations qu’ils peurenl scavoir 
et apperchevoir à lui appartenir. 

Le chasteau de Bourgueval, appartenant aux 
hoirs de monseigneur le connestable, tenoit contre 
monseigneur Philippe pour le roy de Romains. Il 

y avoit dedans environ vingt-six compaignons, des 
quels esloit un vieulx routier de guerre nommé 
Gaignage, jadis archier du duc Charles, fort bien 
jouant du traict à pouldre, tellement qu’il occist 
quatre ou cinq des gens de monseigneur Philippe 
estant devant ledict chasteau. L’un desdicls com- 
paignons assiégiez, saillit hors, et certifiia que le 
dict Gaignage et ses adhérents estoient mal sortis 
de vivres et de pouldre, par quoi ledict chasteau 
fust rudement assailli, prinset gaigné; et fust le- 
dict Gaignage pendu lui cinquième, lequel fust 
fort plainct, tant pour son antiquité, comme pour 
ce que tousjours s’estoit ndontré gentil compai- 
gnon selon sa vocation. 

Le chasteau de Hesse fust’horriblement battu de 
courtaulx et de serpentines, tellemementque fîna- 
blement ceulx qui dedans estoient se rendirent 
par tels : que les compaignons de guerre widè- 
rent en leurs pourpoint, et les païsans s’en allè- 
rent corps et biens saulvès. 

CHAPITRE CXCIX. 


La prinse du cbasteau de Waurin , et rappoinctement du seigneur 
des.Qaerdes , et antres exjdoicts de guerre. 

En ce temps furent les frontières des pays mar- 
chinssans versdicts Flandres, en grande misère et 
tribulacion du parti du roy des Romains; car. 
en faveur de monseigneur Philippe de Clèves, le 
seigneur desQuerdes s’efibrchoit en toute dilligên- 
ce de subvenir aux Flamens, tant en gens de guerre 
comme de vivres ; et de faict se lira sur la rivière 
du Lys , pour anéantir l’empeschement des vi- 
tailles, et subjuguer aucune forteresse garnie do 
Bourguignons , qui fort les adommageoient. Les 
Ganthois d’autres costés *faisoient le semblable^ 
et assiégèrent le cbasteau de Helchin, où se te- 
noient certain nombre de compaignons qui atlen- 
doient secours de ceulx de leur parti , lesquels en 
donnant approces pour les dessiéger, par mes- 
chief se noyèrent vingt-quatre ou trente, et les 
autres se retirèrent ; et fut illecq Gérard de la 
Houarderie , qui , après la reddition du cbasteau, 
fust mené et depuis décapité en la ville de Gand. 

Le seigneur des Querdes ayant faict amas de 
quatre ou cinq raille hommes , assiégea le cbasteau 
de Warin, assez fortét situé en marescaige. Si le 
fisl tellement battre trois jours et trois nuicts en- 

tiers , tant qu’il y fîst tirer plus de trois cents cops 
de serpentines et courtaulx. Moreau des Guerres 
estant capitaine de la place , qui après ceste mer- 
veilleuse batterie se print à parlementer au seigneur 
des Querdes, et fist son appoinctement seul. Ceulx 
qui avec lui defFendoient la place, par la mort du- 
dict Moreau se rendirent à la volunté du seigneur 
Des Querdes , qui en fist pendre la plupart. Moreau 
se convertit au parti de France, et changea de 
poil et de coraige , qui depuis fust par ses démé- 
rites, descapilé en la cité de Cambraj. 

Le chasleau de Boisinboix se rendist sans cop 
férir; car impossible lui estoit de résister contre 
telle penssance. Le plat pajs à l’environ estant lors 
en grand crainte, pour ce que les granges estoient 
plaines de biens , les nobles du pays divisez, mar- 
chandise estoit hors de cours; et d’autre* part, les 
Franchois ne povoient mener vivres aux Fla- 
mens, sinon à main armée, pour l’obstacle des 
chasteaulx tenant le parti du roy des Romains, 
qui leur donnoient répugnance. Porquoi, en en- 
suivant le traictié de la paix de l’an quatre-vingt 
et deux, fust conçeu un appoinctement entre les 
parties. Le seigneur des Querdes fit venir vers lui 
ceulx de son conseil , les desputez de Lisle, Douay, 
Orchies. Si furent , pour Douay , l’abbé de Heu- 
nin , Liétard et messire Thomas de la Papoire ; 
pour Lisle , le seigneur Destrée et messire ' Jehan 
Franchois; et futremonstré au parti des Franchois 
commenticeulxvolloient subvenirà toute dilligence 

aulx Flauiens, et que si on leur donnait cinpes- 
chement, ils seroient si forts, qu’ils se mettroient 
au-dessus de tous les chasteaulx forts et passaiges 
qui leur donroient. encombrier, laquelle chose 
ne se povoit falire sans gastures de pajs^ à la très 
grand foule, perte et dommaige des Bourguignons; 
mais se l’on les volloit laisser passer, etpermectre 
aller et venir paisiblement et marchandement par 
eauwe et par terre , tant en Flandres comme 
en limites de leurs chastellenies , gouvernances 
et bailliaiges, ils permecteroient semblablement 
ceulx desdictsgouvernemens, chastellenies et bail- 
liaige de Lisle , Douay et Orchies , aller et venir 
en mettes et quartiersde France, et partout où bon 
leur sembleroit. Laquelle chose fut accordée et 
publiée, ainsi que cy-après s’en suit : 

« Monseigneur des Querdes , marissal de France, 
lieutenant-général du roy es pays d’Arthois et de 
Piccardie , et au nom d’iceluiseigneur , receu et re- 
cboit les prélats gens d’église, nobles , manans , et 
habitans des villes et chastellenies de Lisle , Douay 
et Orchies à la paix de France faicte en la ville 
d’Arras , au mois dé décembre an quatre-vingt et 
deux, et à tous les poincts contenus et articles dé- 
clarez audict traictié de paix, tant l’abolition, retour 
aux biens, bantise et .coincation de marchandise, 
que à tous autres poincts',! privilèges et articles y 
contenus concernans les dessusdicts manans et ha- 
bitans; et pource que depuis l’in fraction de la paix 
dudict an quatre-vingt et deux , est survenue la 

guerre entre le roy des Romains, père de mon- 
seigneur l’archiduc Philippe , duc de Bourgongne, 
et ceulx de Flandres, avec lesquels se sont depuis 
joincts monseigneur Philippe de Glèves , ceulx des 
villes et quartiers de Louvain^ Bruxelles, Nyvel- 
les et autres , d’autres part , ausquels a donné et 
donne faveur et ayde; lesdicts de Lisle , Douay et 
Orchies , s’emploieront de tout leur povoir à ap- 
poinctier , accorder et pacifier desdicts dilFerens. 
Et néantmoins , pour évister toute occacion et 
matière de guerre, ils, du jour de la datte de ces 
présentes , ne se mesleront du faict de ladicte 
guerre, d’un parti ne d’autres, et ne donneront 
faveur , aide ou assistance , de gens , d’argent , de 
vivres ne aultrement, à l’ung ou à l’aultre desdic- 
tes parties , ne à ceulx qui les adhèront à ladicte 
guerre , mais porront aller quérir de tous vivres 
poureulx, et en toutes aultres choses hanter fré- 
quentes et comuniquer marchandement et aultre- 
ment en chacune desdictes parties, et les habitans 
desdictes partis avec eulx , saulf qu'ils ne seront 
tenus de recepvoir gens d’armes d^ung parti ne 
d’aultre , ne bailler passaige par icelles. 

» En oultre , et en ayans qoyssance des biens , 
rentes et revenus que les manans et habitans des- 
dictes villes et chastellenies ont en partie et obéis- 
sance dudict roy des Romains, et desdicts trois 
membres de Flandres et leurs adhérens, les ina- 
nans et habitans de chacune desdictes parties 
auront pareillement plaine et entière- joyssance 

des biens, rentes et revenus qu’ils out es dictes vil- ' 
les et chastellenies, et toutes et quantes fois que l’on 
traictera de la paix générale d’entre le roi, pour 
lui, son royaulnie, pays, seigneuries et subjects, 
d’une part ; et le roy des Romains , monseigneur 
l’archiduc, son fils, ses pays, seigneuries et sub 
jects, d’aultre part; et aussi entre icelui roi des 
Romains et les estats desdicls trois membres de 
Flandres et leurs adhérens , iceulx de Lisle , Douay 
et Orchies y auront leurs desputez et commis pour 
remonslrer toutes choses à leur c«s, et eulx oys , 
ils seront comprins soubs la généralité dudict pays 
de Flandres. 

» Et s’il advenoit que ladicte paix générale fiist 
cy-après , par quelque occasion que ce soit , en- 
fraincte, que Dieu ne voeil ! le traictié particulier 
desdicts de Lisle , Douay et Orchies avec le roy , ne 
sera pour ce tenu neresputé enrreinct,niais demeu- 
rera en sa force et vigueur, tant et si longuement 
que lesdicts de Lisle, Douay et Orchies, en- 
tretiendront léalement et sans fraulde, ladicte 
paix de l’an quatre-vingts et deux , et le présent 
traictié. Et se ceulx de Vallenchiennes, Mons et 
autres, tant des pays de Haynault, que des autres 
pais de monseigneur l’archiduc , se voellent dé- 
clarer à pareil traictié et appoinctement que ont 
lesdicts de Lisle , Douay et Orchies , ils seront re- - 
cens en dedans le dernier jour de ce mois ; et 
pour seureté de ces choses devant dictes^ lesdicts 
de Lisle , Douay et Orchies bailleront leurs lectres 

et scellez, proinecterons de bonne toi sur leur 
honneur , sur les mêmes censures et paines conte- 
nues auJict traictié Je paix, et scellez qu’ils en 
ont autres fois bailliés, lesquels demeureront en 
leur force comme se jamais ladicte paix n’eusist 
esté enfreincte , de entretenir ladicte paix de l’an 
quatre-vingt et deux, et ce présent traictié, sans 
jamais le enfraindre, et que s’il estoit contrevenu 
par aulcuns de leur parti , ils en feront bonne et 
briefve pugnition , selon le cas. 

» Et de tout cç les gens d’église, nobles, rewars , 
maj'eur , eschevins , centeniers , cinquanteniers , 
connestables desdictes villes et chastellenies , fe- 
ront serment solennel sur les 'saints évangiles, à 
chacune desdictes villes en la principale église; et 
en plus grande approbation sera ce présent traic- 
lié scellé des sceaulx des abbez et chappelles des- 
dictes villes et chastellenies j pour l’estât du cler- 
gié; et de monseigneur le gouverneur desdictes 
villes et chastellenies , des quatre haults-justiciers 
ou leurs baillis , de monseigneur Lanners , de 
monseigneur de Roubais , monseigneur de San- 
tés*, et monseigneur de Croisilles , monseigneur 
de Rosimboix, monseigneur d’Avelin, pour l’es- 
tât des nobles : des sceaulx des trois villes , pour 
l’estât du peuple et commune. Et ce fera l’on ra - 
ülffierce présent traictié en dedans le premier jour 
de febvrier prochain venant, par mondict seigneur 
l’archiduc d’Austrice , authorisé dudict voy des 
Romains, son père, et mondict seigneur le maris- 
sal fera pareillement promesse et serment , au nom 

et comme lieutenant du roy , d’entretenir aussi 
auxdicts de Lisle, Douay et Orchies, la paix de 
i’an quatre-vingt et deux , et aussi sur les mêmes 
censures et peines contenues audict traiclié de 
paix ; et demourront les scellez pour ce aultre lois 
bailliez , en leur force et vigueur. 

» Et pour autant que ce présent traictié touche 
lesdicts monseiffneuf de Clèves et ceulx de Flan- 

O 

dres , lesdicts de Lisle , Douay et Orchies baille- 
ront leurs lectres auxdicts monseigneur Pliilippe 
et trois membres de Flandres , par lesquelles ils 
promecteront de , en leur regard et pour autant 
qu’il leur touche et à leurs adhérens , entretenir 
ce présent traiclié; et semblablement lectres ré- 
ciproques bailleront iceulx monseigneur Philipj)es 
et trois membres de Flandres pour eulx et leurs 
adhérens, auxdits de Lisle, Douay et Orchies, 
par lesquelles ils promecteront de leur entretenir 
ce présent traiclié. 

» P’aict à Wanrin , par inessire Jehan , seigneur 
de llaes. ^Walleran Doinguies, bailli de 

Ilesdin, chevalier; messire Jehan- Duffary , sei- 
gneur de Lambres , conseillier ; et des requêsles 
de l’hostel du roy ; mesdicts seigneurs à ce com- 
mis et desputez par monseigneur le marissal ; 
en la présence d’Anthoine de Fontaines , es- 
cuyer , lieutenant de mondict seigneur Philippe ; 
Jehan Dtenhome , Guillaume Pippe , eschevins 
de Gand ; révérend père en Dieu monseigneur 
l’abbe de l’Oosl; sire Charles Doinguies, che- 

valier, seigneur Destrée ; messire Valentin de 
Berseres , chanoine de Lisle , messire Jehan Do- 
mesens, lieutenant - général delà gouvernance; 
messire Jehan-Franchois , conseillier; Jacques de 
Laudan , eschevin , et Mathieu Raimbault , procu- 
reur de la ville d’Orchies. 

« Faict comme dessus le treisiesme de novem- 
bre, an quatre-vingts et huit/iÇ/^we De la Forge. » 

Cest appoinctement pleust aux parties et souve- 
rainement à ceulx de Lisle, Douay et Orchies , 
tant pour saulver les biens du plat pais , que pour 
avoir marchandise son cours, et recouvrer des 
vinsqui desjà estoient faillis èsdictes villes , parmi 
tant que quant il plairoit au roi et à monseigneur 
l’archiduc son fils, leur commander et appeler à 
son service, ils le feroient comme vrais et léaulx 
subjects ; et se firent fors d’avoir adveu et consente- 
ment du roy des Romains, dedans ung jour nom- 
mé, comme ils firent avec plusieurs articles qui 
seroient longs à réciter. 

Cest accord fut accepté des parties, et les seigneurs 
de Santés, d’Estrées et aultres nobles chevaliers 
de Lisle, jurèrent solempnellement tenir ledit ap- 
poinctem'ent ; mais messire Baulduin de Lannoy , 
gouverneur de Lisle et cliastellain du chasteau , 
pour requeste que l’on lui sceussit l'aire, ne se volut 
assentir. Pareillement firent debvoir ceulx de Douay 
et Orchies. Autres bonnes villes voisines, comme 
Yalleuchiennes , Mons et Ath en Ilaynault, sca- 
^liant cest appoinctement furent fort esmerveillez 

et trop plus de Douay que Lisle ; car Douay , sur 
toute ville de frontière fort menachiée des Fran- 
chois,estoil celle qui, le plus fièrement soi défen- 
dant , avoit monstré barbe aux ennemis, ne jamais 
pour quelque dangier, assay ou force que l’on lui 
fest, ne s’estoit esbranlée , ains estoit demorée en 
son entier , ferme comme ung pillier, et estable 
comme une roche immobile , dont elle avoit acquis 
bon bruit, honneur et gloire; et de tant soudaine- 
ment estre condescendue à cest accord ne se po- 
voient lesdites bonnes villes à l’environ assez ne trop 
esbahir.Se prindrent en grand desdaing les villes de 
Douay et Orchies, pourquoi aucuns nianans gar- 
dions voloient préder et pillarder les appendauces 
desdicles villes , lesquelles furent contrainctes de 
monstrer par mandement la licence, congié et 
adveu du roy des Romains et de monseigneur l’ar- 
chiduc son fils, lequel mandement fut publié es- 
dit es villes voisines, et lors paisiblement usèrent 
de leurdit appoinctement. 

En- ce temps monseigneur Philippes de Clèves , 
accompaignié de deux cents chevaulx ou environ , 
se partit de Brabant pour aller vers le roy de 
France, et pour ce qu’il estoit bienvoeillant de 
Cambray qui lors estoit neutre , ceulx de la ville 
sentant son approce , et qu’il debvoit passer par 
la cité , se disposoient d’aller au-devant de lui. 
L’abbé de Saint-Aubert , et aucuns desputez de 
l’église et de la ville lui supplièrent que si son plaisir 
estoit d’entrer en la ville de Cambray , ce fusist 
seullement k quarante chevaulx , car autrement 

ils seroient indignes d’ung parti et d’aullre. A quoi 
il respondit que quand il tenoit le parti au roy des 
Romains, il entroit à soixante chevaulx pour son 
état , et que maintenant il alloit vers le roj de 
France pour le bien des pais , et que si on ne lui 
souffroit entrer toute sa compagnie^ il s’en loeroit 
auroy deFrance.Etdict ainsi que quant ung prince 
du roy des Romains se trouveroit à Cambray à 
autant de nombre de gens comme il volloit entrer 
en la ville, le roy de France n’en seroit mal content. 
Se fut logié dedens Cambray lui et sa compagnie , 
et lors monseigneur Philippe envoya ses lettres à 
Antboine de Longchamps , capitaine de Boucliain , 
aflin qu’il lui rendesist la place, laquelle autrefois 
lui avoit faict avoir. Ledit Antboine print jour de 
lui conseillier , envoya copie desdites lettres à 
ceulx de Vallenchiennes , ensemble partie de son 
conquest , et de faict demoura ferme sans lui 
rendre. 

Quecquelevan , capitaine d’Arras , le bastard 
Cardon , le seigneur de Vaulx, le Veau de Rour- 
noville, Antboine de Fontaine et Pierre de Belle- 
l'errière , accompaigniés de trois mille hommes , 
- prindrent le chasteau de Pas, à Avesnes, où guaires 
de gens ne trouvèrent , puis se trouvèrent devant 
le chasteau d’Escandeuvre , qui lors tenoit pour 
le roy des Romains; ils le battirent de trois cour- 
taulx, deux serpentines et aucunes bombardelles 
et perchèrent ledit chasteau. Philippe de Bellefer- 
rière, capitaine de la place, estoit lors à Valleri- 
chiennes, et vingt-quatre compaignons qui dedans 

esloient , se rendirent leurs corps saulvez et tout et 
de biens que emporter porroient. Et ledit chasteau 
d’Escandeuvrefut rendu à messire Jean de Meleun. 
qui lors avoit espousé la fille de messire Jacques de 
Luxembourg qui , vrai héritier , en estoit. 

Item. Ils prindrent l’esglise de Haussi^ la tour 
de Caudry et aultres placés à l’environ. 

En ce temps estoit une grosse ambassade d’An- 
gleterre vers le roy des Romains estant en Hollande 
où il réduisoit à son obéissance le pays et le 
seigneur de Montfort qui avoit sabi Rotterdam , 
Delft et aultres places au prouffit de monseigneur 
l’archiduc et au nom de monseigneur Philippe , 
comme il disoit. • 

• 9. 

Item. Après que les Franchob furent au-dessus 
d’Escandeuvre, ils se mirent en guise de ladres et 
de povres femmes sonans leurs clicquestes, mon- 
tèrent sur trois charriots,se tirèrent vers le chasteau 
de Werchin à l’heure de dix heures au jour, et 
iceulx armés à la couverte, avec lasuite de gens de 
cheval et de pied, ravirent prbonniers et bestiaulx, 
chargèrent leurs charriots de baghes et retour- 
nèrent en leurs forts. 

Environ ce temps advint queGracien de Guerre, 
fort expérimenté au mestier d’armes, accompaigné 
d’une bonne bende de Franchob , se tira devant la 
ville de Walcourt qui lors tenoit pour le roy des 
Romains , et pour ce qu’il la trouva foiblement 
munie et de petite résistance, il la saisit et tint 
une espace^ à la grande foulle des Bourguignons 

voisins. Et de faict les gens dudit Gracien , tant à 
cheval comme à pied , se logèrent en un village 
illecq prochain , où ils commirent tous les desrois 
et insolences que l’on porroit penser. Ce parvenu à 
la notice du seigneur de Ghievres, lors florissant 
en prouesse , autant recommandé que nul autres 
de son eage , fit ung amas de gens de guerre pour 
les desloger; manda Ferry de Nonnel, qui pareil- 
lement estoit fort stillé et subtil en armes , joindit 
avec lui ses gens fort bien en poinct , prêts à la 
torche et bien enseignez de ce qu’ils debvoient 
faire. Vint en son aide le prévost d’Estrées , qui 
semblablement avoit aucuns compaignons assez 
coragieux et lors tous ensemble se tirèrent vers 
ledict villaige , fourrèrent et donnèrent dedans 
lesdicts Franchois, qui furent à cop deflfaicts et mis 
en desroy , monstrèrent le dos , se convertirent 
en fuyes, et furent vigoureusement rembarrez, fer- 
ranSjbattans dedans leur lort deW alcourt.Et furent 
en ce faisant aucuns d’eulx occis , aucuns navrez 
et les autres prisonniers, entre lesquels ung mignon 
du capitaine fut détenu , qui estoit audit Gracien ; 
et d’autre costé George de Marquette, lieutenant 
de Ferry , fut prins à la chasse ; et furent inconti- 
nent rendus tous armez ^ homme pour homme. 

/ De ce très dur deslogement et fort exploict de 
guerre *, fut Gracien de Guerre grandement esmer- 
veillé. Il se trovoit en une petite meschanle ville , 
ses gens occis , navrez , prins , rembarrez de fortes 
chevaleureuses mains, et' petitement accompaigne 

du remanant devant lequel il tint ung petit par- 
lement assavoir qu’il avoit à faire. Ses gens lui 
conseillèrent d’habandonner la place , considéré 
ceste piteuse maladventure , et lors se print à dire : 
>> Jamais là , Dieu merci , ne fut mal fortune en 
» guerre, ne prins, ne navré, en laquelle j’ai été 
)) nourri dès ma tendi-c jeunesse jusques à l’eagede 
» cinquante ans. Possible est que j’aurai, comme 
» ont eu les aultres , quelque jour un dur et lourd 
» reboutement. Se l’beure est venue , je m’offre à 
» le recepvoir ; j’aime autant maintenant que plus 
» actendre, et en brief jour mourir quelongue- 
» ment languir; et à tant je suis délibéré de sé- 
» journer en ceste place, quoiqu’elle soit mal 
» accoustrée. » Et demeura illecq ferme et estable 
attendant la grippe de fortune , monstrant visaige 
et barbe à tous ses ennemis. 


CHAPITRE GC. 


Rédaction d’aacanei place* an We*t.Flandres. 



En ce temps se tenoient à la fois en la ville 'de 
Dunckerke et au West-Flandres, messiH Georges 
Ebestain et Denis de Morbecke , vers lesquels 
aucuns bourgeois de St. -Orner pourcbassans la 
réduction de la ville , envoyèrent souventes fois , 
comme il apperraci après. La ville de Dunckerke 
quiparavant tenoit pour les Flamens, fut conquise 
par ledit Denis de Morbecke, lequel accompaigné 


Digitized by Google 


434 CHRONIQUES («^88) 

lie trois cents compaignons, montèrent une nuict 
snrl’eaneen ileux bacqiiets , se trouvèrent devant 
Dunckerke, quicleriens nesegardoltpourla proxi- 
mité de la mer, se mirent au-dessus du guet si foible 
qu’il cstoit, ouvrirent une porte, gaignèrent la 
ville, et se misrcnt au-dessus du pont Rowart . 
une l’orte place aviron née d’eauwe , où s’estoient 
retirés deux où trois cents Flamens, qui furent 
vifvement assaillis par les gens dudict capitaine 
entrant en l’eauwe jusques au col , et finablement 
rendus à l’obéissance du roy. Semblablement , 
(iuistelle, unggros villaige fortiflié de palis et fos- 
sez parfons , où il y avoit de quatre à cinq cens 
hommes bouttez en une forte église, fust prins de 
vif assault, aucuns occis, les autres prisonniers. 
Jacques Rocquemme, ung vaillant homme de 
guerre , qui audict assault avoit la conduicte de 
l’eslandart de messire Charles , eust les cuisses per- 
chiées d’une picque. Messire Reginalme le Conte , 
secrétaire d u roy des Romains , qui, par le bon zèle, 
fervent et amour qu’il avoit à la querelle, avoit 
habandonné la plume et la chancellerie , ets’estoit 
monté de trois forts bons chevaulx , armé de pied 
en capp^ comme ung gentil vassal, se monstra si 
vaillant à cest assault, qu’il fust rué d’une pierre et 
renversé en l’eauwe , en fort grant dangier de sa 
vie , et après qu’il fust bien baigné, fust recoeilli 
parTassin duCroq, ung puissant homme d’armes. 
Pareillement furent prinses par force d’armes et 
par lesdicls capitaines, les esglises et places de 

Wormeesseon et autres, qui ci-après viendront 
en compte. 

En ce temps, monseigneur Philippe de Glèves, 
à grosse compaignie de gens de guerre, où estpient 
le seigneur des Pierres, le bastard Cardon , et 
autres tenans le parti des trois membres de Flan- 
dres, se trouva devant Nieu port, et envoya aucuns 
héraults portans certaines lectres à ceulx de la 
ville, remonstrant comment l’empereur, leroy 
et les princes d’Allemaigne , s’estoient eslongiez 
des pays contendans,affinqu’ilsvoulsissent adhérer 
aux membres ^essusdicts. Ausquelles lectres , per- 
suasions et remonstrances , iceulx ne se volurent 
consentir, entendre, ne condescendre, et, que, 
plus est, ne donner response. Mais à toute dili- 
gence, mandèrent de nuict Denis de Morbecke, 
Jennet Wart , Philippe de Gornille, messire 
Guillaume de Grisepierre et aultres, lesquels 
venuz audict Nieuport , livrèrent fières, et grosses 
et aspres escarmuches aux Flamens , Franchois , 
tellement que, à la première recousse, le sei- 
gneur des Pierres fust navré d’un traict , et ra- 
mené en Bruges. Tost après se deslogea mondict 
seigneur Philippe, ensemble sa compaignie, et 
par l’adventure d’aucuns mariniers d’Hostende, 
trouva à l’entrée de la mer ung passaige quasi 
incongneut, et duquel n’estait mémoire que jamais 
homme n’y estpit passé ne de pied ne de cheval; et 
lui fust ce passaige si propice, qu’il y mena son char- 
roy et artillerie , puis se tira au West pays, où il 


Digitized by Google 



436 CHnONIQUÊS (*488) 

trouva le seigneur desQuerdes, et ensemble prind- 
rcnt par appoinctement les villes de Berghes,Sainl- 
Winoch, et de Bourbourg.Dudict Bourbourgestoit 
capitaine Jacques de Foulquesale de la Moroide 
en Hollande, souverain bailly de Flandres , qui 
se retira à Nieuport, où il fust capitaine. Après 
la reddition desdictes villes, où les Franchois 
boutèrent bonne garnison , monseigneur Philippe 
et le seigneur des Querdes se partirent l’ung de 
l’autre; mais ledict seigneur Philippe à toute sa 
bende retourna devant Nieuport, et de rechief 
envoya à ceulx de la ville ung sien furni de lectres 
contondant de venir aux fins précédons , auxquelles 
ne se voulurent iceulx consentir, et que plus est , 
ledict hérault fut affublé d’ung manteau sur l’a 
teste ; et avec ses lectres closes, fust chargié sur 
ung batteau et mené au roy des Romains. 

Nonobstant ceste rudesse, monseigneur Philippe 
repassa ce destroit que premier avoit passé par ung 
sa bende, entre neuf et dix heures au jour ; et après 
plusieurs escarmuches faictes, il se retira ce même 
soir vers Ostende; gissant à deuxlieuves de Nieu- 
port. Et le lendemain, icelui adverti qu’il venoit 
grant nombre de batteaux garnis d’Allemans pour 
entrer dedans Nieuport, desquels Allemans est oit 
conducteur Melchior Van Masumster, souverain 
de Flandres; et pour donner résistance ^ obvier 
et deffendre lesdicts Allemans , monseigneur Plii- 
lippe fit préparer audict Ilostende de dix-huict 
à trente navires furnis de gens d’armes qui singlè- 

renten mer. Si abordèrent ensemble Allemans^ et 
Flamengs, et Franchois; mais guaires n’adomma>- 
gèrent l’un l’aultre. Et quand monseigneur Phi- 
lippe perceut que riens ne povait prouffiter , il en- 
voya une femme à ceulx de Niéuporl , leur dire 
et advertir que s’ils recepvoient lesdict Allemans , 
il leur destruiroit leur havre, comme il fut des- 
truit peu de temps après que le siège y fut ' mi^. 
Toutes fois lesdicts Allememans prindrent terre’ 
pour loger à Nieuport, dont il sourdit fort grant 
et horrible murmure , assavoir s’ils entreroient en la 
ville ou non; caria pluspart d’icelle avoient déli- 
béré les loger au dehors. Néantmoins,' par le 
moyen de Jehan Turpin , bourguemestre de Nieu- 
port et autres gens de bien , ils furent subtillèitiéot 
et de nuict boutez en la ville , et de là en avant 
firent bonne guerre à leurs voisins adversaires; 
car, lendemain de leur arrivée, prindrent une 
forte maison^nommée Gempleume, estant à une 
lieuwe près d’eulx , et firent grosses cohquéstes 
plat pays, tant d’esglises , forteresses , b'oürgaiges et 
chasteaulx, comme d’aultres places à l’environ. 
Ettost après, se trouvèrent à Nieuport, pour leroy 
des Romains , messire Georges de Bestain, Flanc- 
questain et autres ; et d’autre part le chasteau de 
Grimberghe, situé auprès Villenorde, oùsetenoient 
Jehan de Noefchastel et Pierrequis de Waidone, 
avecq aucuns nombres d^tempaiguons, fust asiégé ’ 
par le duc Albert de Zassen , le seigneur de Wal- 
' hain, sire Cornillesde Berghes^ et les Allemans, et 

lellementadvironné et battus U’engiens, que ledict 
chasteau fust rasé par terre, et se rendist ledict 
Noefchastel, ensemble ses compaigons , à la vo- 
lonté du duc de Zassen , et lendemain , que fust le 
jour, de Sainct Pol, furent menez prisonniers à 
Villnorde et à Mabnes. 


CHAPITRE CCI. 


La réduction et reprûte de Saint-Omer sur les Franchois 

Comme la gallie fluctuante en mer, agitée du 
vent impétueux en absence du vray pilote et pa- 
tron , se troeve en dangier de péril, se n’est par la 
souffrage des glorieux saincts ausquels , pour im- 
plorer grâce à Notre-Seigneur, se recommandent 
les pèlerins et mariniers illecq bersauldez de 
peur et doléance; semblablement les pays du 
roy des Romains et de monseigneur l’arcliiduc son 
fils vacilloient à tous letz, acoeiliez et aguillonez 
du subtil vent de France, qui ne procurait sinon 
les abismer au gouffre de perpétuelle servitude, 
se la ville de Saint-Omer, par les, ennemis mali- 
cieusement surprinse, n’eusist esté comme miracu- 
leusement reprinseetréduicte au vray train de son 
naturel seigneur ; car le peuple des frontières 
’ estoit tellement oppressé de longue pestilence de 
guerre , que besoing fut à ceulx de Lisle , Douay et 
Orchies, le roy des Romains, eslongié de ces 

marches, condescendre au Iraiclié que dessus est 
récité. Et d’autre part, ung }>etit avant la réduc- 
tion , le seigneur des Querdes, marissal de France, 
fabriqiioit amis, et marteloit en Tournaj au- 
cunes conceptions de paix, aflin de l’aire le l’esidu 
àsàcordelle. Et de faict, envoj'a certaines lectres 
à Vallenchiennes et villes voisines , contenans cer- 
taines ouvertures ; ausquel les lectres ne fust donné 
quelque responce; mais Nostre-Seigneur en dis- 
posa autrement ; car ce temps jiendant survint la 
réduction dessus dicte, qui fust telle. 

Dès le mois de mai paravantl’emprinse achevée. 
Jehan Faucquest, natif de Nellcs en Boullenois, 
homme fort subtil, assez éloquent, et bien couchant 
parescript, premieret principal moteur deladicte 
iuduction , Pierre Taillefer', Anselot Quartier, et 
Rolant Allemant, bourgeois de la ville dudict 
Sainct-Omer, tousquatre bournisiens,se trouvèrent 
à riiostel dudict Faucquet , et fortalTectezàla que- 
relle du roy des Romains et de monseigneur l’archi- 
duc son fils, firent illecq entre eulx leurs piteuses 
doléances des Franchois, fort superbes, baullz, 
estonnez et plains de jactance, qui très angoisseuse- 
ment aqgarioient les habitants de la ville , comme 
jadis les enfansd’Israël furent duremens oppressez 
des Egyptiens ; et leur estoit un très dur contrecœur 
et desplaisant rencontre, de veoir à l’œil jour- 
nellement ce que le cœur haioit amèrement. Don’c 
pourestrequicte de telle misérable captivité, etres- 
joir le peuple languissant en ténèbres d’angoisseuse 

mélencolie, et souverainement pour l’honneur 
des princes, prouffit et salut des pays, ima- 
ginèrent par quel -moyen ils feroient leur em- 
prinse ; et après plusieurs inventions développées , 
délibérèrent d’aventurer leur force et chevance à 
les faire et meclreà flnalle exécution , et de faict , 
promisrent et vouèrent à Noslre-Seigneur de faire 
le voyaige de Jérusalem , après ce qu’ils seroient 
à fin de leur intention , moyennant la grâce et 
subside de leurs princes et seigneurs naturels. Et 
pour ce que possible ne leur estoit d’eux-mesmes 
achever le faict sans en advertir aucuns personnai- 
ges de guerre, ils conclurent ensemble d’allervers 
Jacques de Fouquesold , lors bon pour le roy , 
capitaine ès limites de Bourbourg , Gravelinghes 
et Furues, natif comme eulx de la comté de Bou- 
longne ; mais pour avoir saulf-conduit lui envoyè- 
rent premier certaines lectres contenantes leur 
conception , et ledict Jacques leur rescripvit en 
baillJnt ledict saulf-conduit, qu'ils se trouvassent 
auprès de Calais , en ung villaige nommé Coulon- 
gne, où les quatre dessus nommez comparurent , 
et illecq trouvèrent Edmond de Regny , que ledict 
Jacques avoit envoyé pour les recepvoir ^ les re- 
mener vers lui au chasteau de Gravelinghes , où ils 
coincquèrent ensemble longuement, querans facil 
moyen pour parvenir à leur attaincte. Pour réso- 
lution finalle, conclurent que , moyennant la grâce 
de Nostre- Seigneur , et l’aide de ceulx de la ville , 
qui bons estoient pour le roy et monseigneur 

l’archiduc son fils , les gens de guerre prendroient 
ladicte ville par la porte du Haut pont , tant pour 
ce que la muraille estoit illecq fort basse, que 
pour ce que les inanans de hors ladicte ville 
estoient aüectez de ce faire , et de legier l’on re- 
couvreroit baulxeschielleset aultres choses. Mais 
pour ce que la matière estoit de grant poids, et tou- 
choit fort l’honneur ou blasme du pays , tant pour 
l’adresse que pour la faulte, ledict Jacques ne se 
volutingérer delà conduire sans enadvertir le roy, 
et promitbrief luien rescripre , et laresponce oïe 
leur feroit scavoir son bon plaisir. Et à tant se par- 
tirent de lui, retournèrent à Saint-Omer, espé- 
rans venir à chief de leur intention , et pour 
advancer la besongne, desvelopèrent le secret de 
leur intelligence à ceulx qui sentoient avoir les^ 
corages enclins à la croix bourguignone , comme 
Pierre Sapience , messire Marant , serviteur de 
monseigneur de Saint-Bertin , et autres cstans 
dedans la ville et dehors , qui ci-après seront des- 
nommez. 

Après avoir concquis et accumulé aucuns bour- 
geois esprins de bonne volunté, fort desirans ve- 
nir à chief de leur concept^ envoyèrent plusieurs 
lettres à Jacques de Foucquesole , qui fort pesoit 
et prolongeoit la besoingne, quérant excuser en- 
semble plusieurs évasions dont lesdicts bourgeois 
fort troublez et attediez , doubtèrent qu’il ne fusist 
refroidé. Et de faict envoyèrent vers lui, lors estant 
à Fumes, Pierre Taillefer, auquel il promit irt» 

l'ail iibleinent venir faire ladicle einpriiise. Et ce 
temps pendant envoya certaines leclres touschant 
ceste matière , vers monseigneur Philippe de Ra- 
vestain, pour lesquelles Jehan Faucquet, qui les 
avoit escriples, fut depuis en grand dangierdesa 
vie; et retourna la chance tellement, que Jacques 
de Foucquesole , seul premier adverti du faict, et 
auquel chacun des inventeurs se confioit totale- 
ment comme cliief, principal capitaine et conduc- 
teur de l’entreprinsse , fit serment aux Franchois 
et aux trois membres de Flandres, dont lesdicts 
bourgeois furent fort en grande tribulation et 
soussi , et, que pis fust pour le reboutement de 
la réduction, lui venu à Saint-Omer, fit forliflier 
le quartier du Haut-Pont, quiestoit le plus propre 
et lieu convenable pour prendre la ville, fit haus- 
ser la muraille, fit doubles fossez, grosses haies 
d’espines àl’environ, pons-levis, et nouvelle herse 
sur l’eauwe. 

La conversion dudict Jacques, qui soudaine- 
ment se fit de croix cronibe en croix droicte^ de 
saint Andrieuen saint Denis , et de Bourguignon en 
Franchois, donna telle terreur d’espouvantement 
aux compaignons qui leur avoient descouvert le 
secret de leur intelligence, qu’ils ne scavoient 
plus desquels, et leur sembloit bien que en sa 
bouche gisoit de leur vie l’abréviation. Et pour 
vivement cognoistre la resolution de son couraige , 
Jehan Faucquet et Pierre Taillefer, par commun 
advis de ceulx de leur sorte, furent envoyez vers 

lui , et par faintise dirent que tous leurs conipai- 
gnons , qui paravant prestendoient (urnir l’em- 
prinse dont il estoit adverti , s’estoient rendus 
fu jtifs et absentez hors des paj's , craindans avoir 
danger de leur corps, et eulx deux estoientseul- 
lement demorez, tout délibérez de ce l’aire, se 
par lui en estoient conseillez , humblement req\ié- 
ransque son plaisir fust de leur déclarer sa volunté. 
A ce respondit ledict Jacques, qu’ils demoras- 
sent hardiment en la ville , rappellassent leurs 
compaignons, et que de ce qui avoit esté dict, 
faict ou pourparlé entre eulx, jamais griefs n’a- 
roient de par lui, ne par homme quelconque de sa 
compagnie; ains tenoil le faict pour tout aboli, 
hors de mémoire , et comme se jamais riens n’en 
eiist esté; et d’autre part, il lui promü-ent que 
jamais ne se mesleroient de telle chose faire. 

Et sur ceste responce , promesse et asseurance , 
se admonstrèrent sur les rues ceulx qui faindoient 
estre dispersés. Néantmoins , llollant Allemaiit 
dessus nommé, fust redargué des autres, pour ce 
qu’il avoit révélé certain secret, il se desserra des 
autres , se parti de la ville , où il ne retourna 
jusqu’à ce qu’elle lut totallement réduicte. 

Nonobstantleschoses ci-dessus récitées, la secrele 
compagn’ie et les bourgeois de leur alliance , en- 
flambez d’ardant désir qu’ils avoient à la récupé- 
ration de la ville , en postposant dangier de mort , 
peine capitalleducrismede lèse-majeslé , lacjuelle 
ils povoicnt encourir , s’ils eussent esté attainscoul- 

pables et vaincus du faict, persistèrent en leur 
poursuite, et peu de jours après , se trouvèrent à 
l’hosteldc Jehan Faucquet, où conclurent envojer 
une femme vers Denis de Morbecke et Jennet 
Willartjleur noliflier par escript tout ce que faict 
avoitesté. El après ledit Denis de Morbecke, noble 
escujer, natif de ce mesme quartier, fort affecté 
à la querelle, et que ledit Jennet, pareillement 
désirant le reboutement des ennemis possessant la 
ville, eurent visité le contenu des lettres et entendu 
le cas, ils mandèrent auxdits bourgeois, que 
pour riioneur et proufllt de leur prince , et re- 
recouvrance des pays, ils s’emploieroient à la ré- 
duction ; et de faict en ad ver tirent messire Georges 
Obestain , natif de Trente en Allemaigne , très 
vertueux chevalier , fort renommé , et fort expéri- 
menté de la guerre, qui fort honorablement s’estoit 
conduict ès charges que le roy de Romains son 
maistre lui avoit baillé ès mains. De ceste responce, 
et du bon voloir qui fust offert par Denis et Jennet, 
espérans qu’ils estaient fermes, inflexibles et non 
corrumpables, fust la secrète compaignie fort res- 
joye, et les compaignons d’icelle plus animez que 
paravant en la poursuite avoient le fort de la ville 
en leur imagination , pensans nuit et jour en quel 
endroict de la muraille les gens de guerre auroient 
plus facile entrée , vu que le quartier du Hault 
pont propice à ce faire et qui sembloit le plus foi- 
ble , estait fortifié au double; et porta l’arrêt de 
Ja conception que l’enlreprinse se feroil entre 

la porte Bourlisienne et une nouvelle tour ès 
fossez, illecq faits dès que le seigneur de Beure 
estoit capitaine de la ville. Et pour ce que Laurens 
Cliquenhonne , beau-frère de Jehan Deulle , grand 
ami du seigneur de la Flotte, avoit la clef des 
tours de ce quartier ^ furnissant le guet de charbon 
et chaiideille, l’on trouva manière de lui ouvrir 
le guet de la secrète compaignie , et fut tellement 
persuadé , que légièrement se condescend! de y 
besongner le mieulx que possible lui seroit, jura 
. et aftirma les assister, aider et conforter. 

Les compaignons voians le bon zèle qu’il avoit 
en ceste matière , furent tous resjois ; et pour 
démener l’effect à bonne fin, envoyèrent par plu- 
sieurs fois vers I^éon Denis et Gennet Willart , où 
ils trouvèrent un nommé Angoulle, auquel, parle 
consentement des aultres,il descouvrit son faict , 
et ledict Angoult se tira vers le roy des Romains, 
auquel il récita la bonne affection que ceulx de 
son parti avoient à réduire la ville de St.-Omer. 
C’est assavoir par quelle fachon, et par quels gens, 
et par quel lieu et en quel temps, très hum- 
blement suppliant à sa majesté royalle , que son 
plaisir estoit de mettre la chose en finale exécu- 
tion, ses bons bourgeois subjects bienvoeillans et 
favorisans en sa querelle fussent garantis et pré- 
servez sans être perturbez ne molestez par les 
gensdarmes; ce que le roy promit faire voluntai- 
rement, et bailla audit Angoult son scellé, afiîn de 
plus asseurénient procéder en la besongne. Ledit 
Angoult lit plus longue demeure en ce voyaige 

que les compaignons n’espéroient , dont ils furent 
en grief soussi , doubtans le reboutemenl de leur 
exécution; et envoyèrent ledit Faucquet et Anselot 
chercher en la ville deGuisnes pour enquérir de 
son retour , mais riens ne trouvèrent et retour- 
nèrent en St.- Orner , fort ennoyeux , tristes et 
mélencolieux , et ceulx qui estoient les plus 
ardans et eschaufFez de la ville reprendre , devin- 
drent lors les plus craintifs et refroidiés de l’entre- 
prendre. Et néantmoings demouroit tousjours en 
leur couraiges une estincelle d’ardant désir et de 
persévérance, qui jamais ne fut estaincte, mais les 
resveilla tellement, que de rechief ils envoyèrent 
Laurens Cleucquebonne et Pierre Taillefer en la 
ville deGuisnes, où ilstrouvèrent ledit Angoulle, qui 
les recoeilli à grand joye , leur monstra le scellé , 
le consentement et licence du roy, par mandement 
patent. Et adoncq furent tristes cœurs désolez 
amiablemenl consolez ; et après de vises promesses 
et advissur ladite matière , rapportèrent les bonnes 
nouvelles à leurs compaignons languissans en té- 
nébreux desconfort, ou comme âmes du purgatoire 
désirans allégement de leur doléance angoisseuse. 
Lors devindrentgens versaudez corageux^ fermes 
et hardis , et affin de mettre à exécution, sans lon- 
guement traîner leur project concept , envoièrent 
de rechief Laurens Cleucquebonne en la ville de 
Du nckercké vers Denis de Morbecke, JennetWil- 
lart , Angoulle et autres , affin de les advertir de 
certains signes et enseignes qu’ils avoient conclud 
de faire par dedens la ville aux gensdarmes de de- 

Lors , à l’heure et jour <Je l’entreprinse , qui fui 
le onsiesme de febvrier an mil quatre cent quatre- 
vingt-huit. Et entre les aullres signes fut dit qu’une 
partie des hienvoeillans bourgeois, manans et aul- 
tres alliez de la secrète compaignie, désiransle par- 
faiclde laquesle, seroient à l’heure par eulx prinse 
sur la muraille, en une tour à l’encontre des Ghar- 
trois , et pour noliftier leur bonne diligence aux 
gens de guerre, illecq arrivez et expectans la bonne 
fortune, monstrèroient par trois fois une chandeille, 
et iceulx du dehors pour notice et asseurance de 
leur venue , feroient ung chat braire. 

Pendant le teinpsquegensdarmes se préparoient 
et que ceulx de la ville mulliplioient leur nombre, 
plus desirans la journée de l’entreprinse que n’est 
la dame des nopces la solemnité de ses espou- 
sailles , survint un reboutement par lequel le 
train fut en adventure d’eslre rompu ; car inaistre 
Jehan Caron , lors mayeur de la ville , appella 
ledict Faucqnel en l’esglise de St. -Orner , et lui 
dict comment il estoit bien adverli que plusieurs 
Ibis s’esloit trouvé ès villes de Calais , Guisnes , 
Furnes,DunkerckeelGravelinghes, pourvetîdre la 
ville de St. -Orner aux Bourguignons, avecq lesquels 
il avoit intelligence, par quoi il estoit fort noté de 
prodilion , et le cas bien élucidé il avoit commis 
crisme de lèse-majesté. A ces mots qui debvoienl 
être fortcuisans à ceulx qui démenoient ceste ma- 
tière, ledit Faucquet, sanseslre altéré ne de couleur 
ne de maintieng , mais comme ferme, constant, 
innocent et sans coulpe , respondil bien et franche- 

ment audit majeur, que jamais n’avait pensé telle 
marchandise faire et que ceulx qui tel advertisse- 
ment lui avoient mis avant, estoient envieulx, 
mensongiers et détracteurs, dignes de recepvoir 
le tourment et mortelle paine , telle qu’il anroit 
mérité s’il estoit vaincu de ce crisme. Et pour 
coulourer son faict , offroit mectre son corps pri- 
sonnier pour débattre et combattre , si besoing 
estoit , tous ceulx qui , sans cause et raison , lui 
imposoient et donnoient ceste grande charge. De 
ceste dite response se contenta ledit majeur pour 
ung temps , et ne lui povoit sembler que ledit 
Faucquet, qui tenoit fort bonne mine, fusist coul- 
pable de tel mésus. 

Toutes fois ,peu de jours après , messire Jehan: 
Dubois, chevalier, nepveudu seigneur desQuerdes, 
estant en la ville de Gravelinghes , rescripvit audit 
majeur qu’il se mésist au-dessus dudit Faucquet , 
et que pour certain qu’il enlendoit qu’il debvoit 
livrer la ville aux ennemis du rojalme. Nonob- 
stant î ledit majeur n’enprint riens sur ledit 
Faucquet , lequel jà soit qu’il n’en monstra nul 
signe ; il sembloit estre en grand soussi et aguil- 
lonné de grande mélencolie , et les autres de sa 
bende, lesquels d’un commun accord, une fois pour 
tout et avant que la chose fusit plus avant descou- 
verte, envojèrent de rechief Laurens de Clencque- 
bonne en la ville de Dunkercke , où il trouva 
messire Georges de Bustain chevalier, Denis de 
Morbecke et aultres capitaines et gentils compai- 
gnons de guerre^ et leur dit pourconclusion finalle 

s’ils ne venoient au jour préfix et limité , jamais 
plus les inventeurs de ceste emprinse ne s’atten- 
deroient plus à leurs promesses, car il estoit heure 
de hesongner ou jamais, avant que la chose fusist 
plus avant esclarchie, et aultrement lesdictscom- 
paignons se renderoient fujtifs ne jamais plus 
oulire ne pourchasseroient la réduction. A quoi 
les conducteurs de guerre promirent de rechief , 
et affermèrent sur leur honneur tenir la journée 
invariablement , supplians bien à certes que les 
bourgeois et compaignons ensemble confédérez 
rtsissent leuft préparatoires de leur costé , etils fe- 
roient sibonne diligence touchant leur part, que nul 
tort du monde neleur en seroit. Ledit Laurens venu 
en la ville de St. -Orner comme tout asseuré , soi 
confiant et faisant fort desdits capitaines , fut 
, joyeusement recoeilli de ses compaignons, qui 
journellement labouroient au parfaict de l’entre- 
prinse pour laquelle menée à finalle exécution, for- 
gèrent certains adhérens par dehors en aulcuns 
villaiges sur passaiges à l’environ , pour deffen- 
dreles advenues des Franchois, etgarder que quel- 
que ung ne leur signifia l’assemblée et descente 
des Bourguignons et Allemans , comme à Wien 
Werlel , Jehan Vertinel, Wilque de la Hille et 
plusieurs aultres , à Noorthelines et à Tilque, aul- 
cuns du Hault-Pont, comme Aleames Zortonnel, 
Michiel Compère et Michiel de Langel , lesquels 
de la séduction de St. -Orner faicte par le seigneur 
des Querdes , ne s’estoient trouvés en la ville ; 

portèrent avec leurs adhéreos quatre uiast de bat- 
teaulx aux Charlroys-lèz-St. -Orner , sept jours 
avant la prinse , pour faire certains pons de clajes 
et passer gensdarines sur les fossés , et firent leurs 
amas de ces besongnes en l’esglise Saint-Martin , 
hors la muraille. 

La secrète compaignieestoit fort multipliée en la 
ville. A l’heure des approches, aucuns notables 
bourgeois bons pour le roy^ qui de riens ne s’en- 
tremirent se tindrent en leurs maisons , armez et 
embastonnez. Aultres qui avoient pourchassé long- 
temps ceste besongne, comme ClaixLoy s, qui de- 
puis fustmayeurde monseigneur de Saint-Berlin, 
auxquels lescapitaines ad joustèrent plusde créden- 
ce queaupetiscompaignons, combien que ils ne fus- 
sent sur la muraille, si se employèrent ils à toute 
force à conduire la besongne; car plusieurs romp- 
tures s’estoient faictesen laconséculiondu faict par 
les facteurs si ledit mayeur ne les eusist radoubé. 
Ung nommé Colinet, serviteur au presvost de Saint- 
Omer, qui fort avoit labouré en ceste matière . 
estoit avecq les capitaines pour dresser leur faict 
avec Laurent Clencquebonne et autres , qui con- 
dùisoient les passaiges, comme Mathieu Perre et 
Wuilbaume-Franchois,Jehan-Anthoine etYillehès 
Verchiel, et ceulx de dedans avoient ensemble plu- 
sieurs bastonsau jardin AusselPoulbain, prochain 
de la muraille où se faisoit l’entreprinse , pour soi 
aider besoing. Et dès le mardi à quatre heures 
du.vespres, dont l’exploict se fit le lendemain 

entre quatre et cinq du loalin , Pierre Taille- 
ler et Anselot Quartier, enirèrent en une tour 
illecq , assez près sorti d’ung pot plein de feu de 
chandeilles et de lanternes, pour donner les signes 
tels qu’ils estoieot devisez; et dèssix lieuresdu ves- 
pre jusques à l’heure dessusdite, Jehan Faucquet, 
Jehan de Beaumont, Guillaume le chausselier, 
Pierre-Sapiente , Collinet, le Faucquetier , Jehan 
Cousin , Jan Lavissel , Pierrequis le chaussetier 
et aultres, jusques au nombre de vingt-deux, cou- 
duirent ceste besongne ; et se trouvèrent la plus- 
pari en ung jardin joindant la muraille, en grand 
adventure et crainte de leurs vies, pourveus d’une 
eschelle pour assaillir une tour où les Franchois 
faisoient le guet. 

En ce temps pendant, passoient gens d’armes par 
plusieurs bacquets la rivière auprès du Saint-Mont- 
iVIelin, tellement que lendemain entre quatre et 
cinq du matin , se trouvèrent devant la ville , 
approchèrent la tour dessusdite, et firent braire 
leur chat, et lors ceulx qui estoient députez pour 
faire leurs signes, monstrèrent le feu la chan- 
deille, lesquels , pour plus amplement estre ap- 
percheus, furent ruez ès fossés par Anselot Quar- 
tier. Au cri du chat et au montré du feu, saul- 
tèrent hors du jardin , les compaignons ordonnez 
pour garder et delTendre la muraille contre les 
Franchois qui estoient en la ville, affin qu’ils ne 
donnassent empeschement à ceulx qui se prépa- 
roient au monter ; car pour les encouraiger et en 

ce même instant Jehan Faucquet et ceulx de sa 
chambre pourvus d’eschelles et de basions pour 
donner l’assault à la tour nommée du connes- 
table , où les Franchois faisoient leur guet, toute 
paur et crainte postposant, firent merveilleux deb- 
voir. Neantmoins lesdits Franchois illecq estant 
et oyants latrouppe des Bourguignons, considérans 
et voyans leur manière de faire, commencèrent à 
crier à ceulx de dehors : l’on vous void bien! l’on 
vous void bien ! alarme ! alarme ! » Et lors la cloche 
de l’esfroi commencha à sonner , parquoi toute la 
ville fut soubdainement esmeute, et tous les ha- 
bitants d’icelle prestement esveillez 

Or , pensez que les capitaines illecq arrivés en 
temps d’angoisseuse froidure et à grand travail 
de corps, estoient fort maris, oyans le tumulte 
quise faisoiten la ville. Ce n’est merveilles s’ils ne 
furent refroidiés de leurs intentions, doublant estre 
vendus, altrappez et trahis, ce que les compai- 
gnonsn’eussissent,fait pour nul riens; mais mesmes 
iceulx voyans qu’ils resongnoient de besongner , 
affin de les encourager et resveiller leurs esperits , 
se dévalèrent ès fossés jusques au nombre de six , 
elles aultres esprins de grande audace et de vigo- 
reux hardemment , résisloient à la garnison des 
Franchois, quis’esforçhoientdegaigner la muraille 
par dedans la ^ ville, et tirer sur eulx par les 
fenestres des maisons prochaines , et soutindrent 
lesdits ^ompàignons cest assault assez longue- 
jneiU, |^ cause que ceulx de dehors la ville avoienl 

leurs eschiellés tant chargées de gens, qu’elles bri- 
sèrent soubs eulx , et ne povoient si tost estre 
montez pour secourir leurs adhérents , et adoncq 
Pierre le Porcq , Chariot Gavelle , et Anthoine 
le Jusne, les deux hommes d’armes et l’aultre" 
archier à messire Charles de Saneuse , pour se- 
courir à ce meschief ‘ coururent à force de che- 
vaulx vers un roc où estoient pendus trois Bour- 
guignons , et apportèrent hastivement l’eschelle 
dont l’on avoit faict justice, qui donna subside, con- 
fort et avantaige aux gens de guerre , tellement 
que par icelle fut la ville prinse, car aultrement 
le fait estoit rompu. Et lors montèrent Allemands 
et Bourguignons facillement sur la muraille, et 
se joindirent avec ceulx de la secrète compaignie^ 
qui long-temps avoient désiré leur venue , et lors 
commencèrent <à sonner trompettes et gros tam- 
burings, de Germanie. Bourguignons monloient , 
Franchoisdescendoientjl’iingcrioit alarmc,l’aultre 
tuez tous ! l’ung crioit : ville gaignëe ! l’autre : vive 
Bourgogne ! et avec le son de l’effroy , le cri des 
femmes et des enfants, et l’estonnement des en- 
giens à pouldre estoit tant impestueulx, que l’on 
ne sauroit penser la grande ternpesle et horrible 
murmur qui lors estoit en la ville. 

Durant l’assault, aucuns Franchois sortirent de 
leur guet et vindrent demander à l’hostel de la 
ville: «qu’est-ce qui va là?» Et il leur fut respondu: 
«Bourgongne, Bourgongne, tuez! tuez!» Deceste 
response furent Franchois tellement espoventez,' 

cju’ils se tournèrent en fuicte , quérans manière 
d’eschapper. Et quant les Franchois qui batailloient 
pour la recouvrance de la muraille contre les 
Bourguignons , Picqars et Boulenois grippez, par 
des cresteaux qui les escarniuchoient fort rude- 
ment, et après avoir estez reboutez par trois fois , 
sentansqu’ils n’avoient le plus beau du jeu , haban- 
donnèrent guet^ tours et tourelles ; et les gens de 
guerre arrivez par sus les murs, entretenus et 
conduits par ceulx de dedans, se tirèrent et ron- 
gèrent sur le marctiié en belle bataille, et firent 
crier à haulle voix ces très douch mots : « viveBour- 
gongne ! » qui long-temps avoient estez tenus en 
silence. Ce mot de Bourgongne donna resjoissance 
à plusieurs notables bourgeois , marchans et ma- 
nans de la ville , portant secrètement la croix de 
Saint-Ândrieu au plus noble secret de leurs cœurs. 
Ce mot de Bourgogne donna terrible espouvante- 
ment aux Franchois lors fuitifs et dispers , fort 
esbahiSj tristes et esgarés. Ce mot de Bourgongne 
donna telle terreur à la garnison franchoise logiée 
en divers quartiers delà ville, que quant survint la 
clarine , n’eurent espace de donner bon jour à leurs 
hostes , et furent tellement précipitez de wider 
la ville, qu’ils n’eurent loisir de dire l’adieu. Ce 
mot de Bourgongneresveilla et encoraga tellement 
ceulx qui secrètement estoient bons pour le rojr 
des Romains , que quand les F ranchois illecq logiés 
retournèrent de l’assault , ils trouvèrent visaige 
de bois, Àulcuns d’eulx furent escousez secrète-!- 

ment ; les aultres , sans armure , sans arcqs , sans 
trousse , sans cheval , sans bride , sans selle , sans 
baghes , et sans boiste , se saulvèrent qui mieulx 
mieulx, et couroient de chà et de là, mance devant 
mance derrière , les ungs à la porte du Colle 
pour aller à Ayre , les aultres au chasteau. 

Le seigneur de Mont-Caurel fut retenu prison- 
nier et ne demorèrent que cinq Franchois mors 
seulement , tant sur la muraille que sur les rues. 
Et en ce mesme instant Allemans et Picquars par 
dedans , pour faire ouverture à ceulx de dehors , 
rompoient serrures et fenestres de la porte Bour- 
lésienne ; et entrèrent capitaines, chevaucheurs et 
piétons à grand triumphe , à la venue desquels 
dont le peuple fort resjoys tant pour la perte des 
Franchillons que pour la recouvrance des Bour- 
guignons , crièrent plus asseurémenl que devant : 
n Vive Bouryron<fne ! » 

n O 

Or, est ainsi que léaux Bourguignons furent 
esprins de grand joye , quand ils se trouvèrent 
quictesde leurs ennemis, qui long temps et oultre 
leur nourriture soubs poindanle verge les avoienf, 
tenus en captivité angoisseuse ; car , pour ce que la 
ville esloit fort plaisante , bien peuplée , fort riche 
et bien amassée , les chiefs des capitaines franchois 
se trouvoient volontiers tant pour la pillerie que 
pour y montrer leur pompe et l’orgoeil de leur 
gaudisserie. Et quant les bourgeois et manansde la 
ville perchurent que par ceste réduction qui sem- 
bloil estre miraculeuse , ils avoient tant soudai- 

28. 

liement perdu la fleur de leurs guerriers , ils 
commenchferent à dire entre eulx, par manière de 
regrets : » A quel jeu avons-nous perdu le seigneur 
» de la Flotte, Jehan delà Barre, le baillj de Gaux, 
» Raoul de Lannoy , Jacques Vallier , le seigneur 
» de la Couppe , Franchois de Torsi ? ce gros 
» poupart, par quel trou est-il passé? Où est 
» Gracien de Saint-Martin, le seigneur de Pyayme, 
»> le capitaine Basset , Bourlens cadet , Montou- 
» set et ce gentil moisne Blosset ? » 


CHAPITRE GCII. 


Comment les Franchois tindrent le cliasteau de Sainct-Omcr Fcspace 
de Imlct jours après la rèJuclion de la ville. 


AuiiCUHS Franchois fort pertubez et estonnez de 
ceste emprinse , lesquels ne povoient trouver issue 
pour retourner en leurs limites , se fourrèrent au 
chasteau pour tout refuge , avecq un manant de la 
ville nommé Philippe de Sailly, brouttier,cannon- 
nier et portier de léans , et molestèrent tellement 
ceux de dedans la ville par traicts de pouldre, 
arbalestres et crevequins, que à très grand dangier 
se tenoient su r le marchié. Pourquoi les principaulx 
qui l’entreprinse avoient encommenchié, moyenné 
et demené à glorieuse achevissance , se tirèrent 
vers les capitaines, requèrans bien instamment que 
leur plaisir fust faire donner l’assault audit chasteau,^ 

OÙ n’esloient lors guaires de Franchois desquels 
légièrement parviendroient au dessus, etsicenon 
ils mulliplieroienten haboudance qui polroit estre 
cause de perdre ce que à si granl soin , paine et 
labeur avoit esté si vaillamment concqnis. A ceste 
requeste respondit ledit seigneur Georges : » Non 
force nous l’aurons bien. » De ceste responce se 
contentèrent mal les requèrans, dont les aulcuns 
d’iceulx murmuroient secrètement , pensans que 
craincte ou lascbeté de courage eussent refroidi 
son audace. Mais la chose estoit aultre ; car lui et 
aullres conducteurs de ceste besongne et les gens 
et les chevaulx estoient tant traveillez et ibullés 
pour avoir cheminé jour et nuict paravant, dont 
aulcuns d’iceulx s’esloient partis des villes de 
Dixmude et Nieuport et venus à Dunkercke pour 
venir et soi trouver à l’heure de ladite emprinse, 
que possible ne leur estoit de poursuivre plus sans 
estre aulcunement rafroschis. Pendant ce temps 
ceulx du chasteau, qui pas ne dormoient, mirent 
trois de leurs hommes hors de leur fort, lirans vers 
une place nommée leNart, nonchcr ceste adven- 
ture au seigneur des Querdes , affin d’avoir se- 
cours, et besongnèrenl tellement de leurs engiens 
àpouldre, qu’ils recoeillèrent Allemans et Bour- 
guignons, par telle manière qu’ils furentconstraints 
mectre la main aux armes ; et pour éviter les 
saillies qu’ils povoient faire sur la ville, firent faire 
à toute diligence grands j parfonds et larges tren- 
chiés par iselaires. Ceulx du llault-Pont et aul- 

cuns paysans de Flandres^ compaignons advento- 
reux, lesquels sentans le grand effroj^ tempeste 
et mutation qui lors estoit en St. -Orner, n’esloient 
illecq arrivez sur umbre de secourir aux habitans^ 
mais en volunté de prendre , piller et emporter 
quelque butin , se furent constraincts d’approcher 
le butin et de prendre lancets , picques et ha- 
wetz, pour fossillier comme les aultres à l’expé- 
dition de la résistance, et fut tellement besongné 
par iceulx, que gens de guerre se logèrent csdites 
trenchiés^ gardans jour et nuict les pionniers j car 
les Franchois estans audit chasteau avoient deux 
saillies sur la ville, l’une par la porte dudit chas- 
leau , l’aultre par ung petit guichet joindant la 
muraille de la ville ; et pour donner obstacle à la 
première saillie qu’ils povoient faire , fut faict 
ung bastillon devant la porte , par lequel ils furent 
tellement battus et bersaudés de traicts à pouldre, 
que ladite porte fut perchée, si que l’on povoit aul- 
cunement voir leur conduicte, et avecq ce fut assis 
un gros enhien en la grange Clare de Wisocq, 
assez près d’illecq , par lequel d’un seul cop 
fut rompu un bancq, ensemble la chaisne du pont- 
levich, par telle manière que possible n’estoit 
devaller ledit pont pour faire saillie , dont les 
Franchois radoubèrent et forliffièrent leur porte 
tant de fiens que de grosses pierres et que plus, 
espionnèrent incontinent et mirent une nouvelle 
saillie soubs la porte du pont-levich , qui guaires 
ne leurprouffita , car ils la firent tant estroicte que 

à grand paine en povoit issir ung homme 'de 
froncq. Et pour résister à la saillie qu’ils povoient 
faire par ledit guichet sur la muraille , furent 
ordonnés hommes d’armes etbon nombre d’arcque- 
butiers sur un fort nommé la Haulte-Garde , qui 
leur deifendit le saillir ; mais ils ruoient enmens 
continuellement du long la rue du chasteau qui 
respond sur le marchié , tellement qu’ils occirent 
deux hommes, et lors fut mis un charriot chargié 
de liens travers la rue, qui estoit fort estroicte , 
avec certains taudis de bois qui donnèrent em- 
pesche à leur traict , et sur la porte Bouriisienne , 
assez voisine dudit chasteau , furent affûtez trois 
ou quatre gros engiens, qui tellement battoient la 
grosse tour nommée la Paielle , qu’il n’estoit se 
hardi Franchobqui osast mectre teste à la muraille 
et tiroient seulement par bas. 

Cest esbattement dura continuellement puis le 
mercredi jour de la reprinse jusques au vendredi 
prochain , et estoient, tant les pionniers que les 
gens d’armes qui lés gardoient fort bien sollicitez 
de pain , vin , cervoise et aultres vivres par ceulx 
de la ville et aux despens des habilans. 

Ce vendredi dessus dit , et environ huit heures 
du matin, arrivèrent grant nombre de Franchois 
à cheval et à pied, soubs la conduite du seigneur 
desGuerdes, devant la villede St. -Orner; lesquels 
se logèrent à Tatingheri , Salprine , Dilques et 
autres villaiges à l’environ , et sitost qu’ils furent 
ralreschis , approchèrent le chasteau, furnirent 

de vivres , artillerie et choses nécessaires à la tuition 
et JelFense de la place. Se les firent entrer par la 
porte dudit chasteau, ayant ouverture sur les 
champs tirans vers Ardre elGalaix. Ce ravitail- 
lement fait , environ deux heures au jour , s’as- 
semblèrent de toutes parts , se mirent em bataille 
entre leur logis et une croix de bise pierre , ou 
jadis le seigneur de Habourdin , bastard de Saint- 
Pol , chevalier de la Thoison d’Or , fit ung camp 
contre un chevalier espaignol, présent monseigneur. 
Philippe de Bourgogne; et estoit leur puissance, 
comme il povoit semble;* , de neuf à dix cents 
chevaulx , et trois à quatre mille piétons , en no- 
table ordonnance de grand monstre , toutes fois 
et fort bien accoustrez , et avoient leur guet au 
molin de Corelis, assez près des faulxbourgs delà 
ville , hors la porte Bourlisienne. . , 

De la venue, du ravitaillement et de la manière 
de faire desdits Franchois , furent ceulx de la 
ville fort esmeus, cuidans avoir ung gros alarme ; 
souverainement Allemans et Piccars, par lesquels 
l’emprinse s’estoit achevée , estoient en grand, 
pensée pour scavoir comment ils se debvoient, 
conduire. Finablement, ung noble capitaine alle- 
mand, nommé Wolkcstain, lieutenant de messire 
Georges , ensemble aulcuns aultres de sa bende ,, 
esprins de grand hardiment , eut volunté de coin-; 
battre les Franchois ^ et combien qu’il fusist des- 
conseillé de ce faire , demanda congié audit; 
messire Georges. Plusieurs nobles hommes expé- 

rimentez de la guerre, lui raectoient au devant 
les subtilltez, caulelles, aguets, embusches et fines 
at trappes où les Franchois estoient nourris , usilez, 
faicts et veilliez , ensemble le grand dangier où il 
povoit mectre la ville et comme sur ung hazard' 
considéré fa multipliance de renfort qui nouvelie- 
inent s’estoit bouté audit chasteau. Mais nonobstant 
ces remonstrances , la licence obtenue de son chef, 
ledit Wolkestain , se résolut de fournir son em- 
prinse, et choisit gens à son appétit, lesquels , pouf 
ce faire firent serment l’ung à l’aaltre de vivre 
etmorir ensemble. Et quant ledit messire (îeorge 
percheut la bonne volunté de son hardi coraige , 
lui-mesme se délibéra escarmucher lesdits Fran- 
chois, et avec ledit Wolkestain fit monter ses gens, 
ensemble deux cens chevaulx des gens de messire 
Charles de Saneuses et de Denis de Morbecke, et de 
cinq à six cens piétons, widèrent en très belle or- 
donnance par la porte Sainte-Croix , tirant vers 
ledit molin de Corelis. .f. 

Le guet des Franchois voyant l’armée des Aile* 
mands, Bourguignons et Piccars , donner ceste 
approce , se tira à toute diligence , vers le sei- 
gneur des Guerdes, lequel très instamment fit sortir 
des gens de son parti , tant de cheval comme de 
pied, si les mist en bataille marchant vistemenl 
contre leurs ennemis , et quand les Allemands per- 
cheurent la puissance des Franchois trop plus 
grande que leur assemblée , considérans que pos- 
sible ne leur c.stoit soustenir si jiesant faix, sans 

perte, UoDte et dommaige, se retirèrent vers la 
porte dont ils estoient issus; mais les Franchois les 
poursuivirent tant rudement, que à grande paine 
rentrèrent en la ville. En faisant ceste retraicte fut 
occis en la place ledit Wolkestain, très vaillant 
homme de guerre, principal moteur de ceste be- 
songne ; aultresdix-neufou vingt Allemands furent 
pareillement tués , et messire Georges de Ebres- 
lain , chief de ceste armée , fut tellement préci- 
pité , que pour saulver son corps il descendit ès 
fossez de la ville , auprès d’une tour que fit faire 
le seigneur Bevres lors capitaine de Saint-Omer, 

% et par une dodenne mouvant d’une porte à l’aultre, 
fust reçeu en son fort ; et en donnant ceste chasse 
aux Bourguignons, les Franchois poursuivoient 
tant vigoureusement qu’ils prétendoient gaigner 
les portes ; et de faict messire Franchois deCréqui, 
seigneur de Dounel , se lancha si avant entre la- 
dicte porte et la première barrière , qu’il fut illecq 
happé et mené prisonnier en la ville , et quand 
les Franchois se virent frustrez de leur prétente 
par le fort reboutement des Bourguignons, ils s’en 
retournèrent en leur logis tout à beau loisir. Pen- 
dant le temps de cest effroy , ceulx du chasteaii 
pour encorager leurs gens et donner terreur à 
ceulx de la ville, firent sonner quatre trompettes 
dedens. 

Et lors les habitans et manans regardans cest es- 
batement par sur les murailles , ne eurent onc- 
ques l’advis, l’espace ne l’audace de tirer ung seul 

engicD sur leurs ennemis, faisant leur re traie le , 
lesquels ilseussenl légièrementaltains, et traveillez, 
s’ils eussent esté par advisez de leur faict ; mais 
en cas hastif n’y a point d’advis , et lendemain 
furent affûtez engiens à l’eniriron du chasteau , en 
tous quartiers où l’on pensoit qu’ils porroient 
faire saillie , et estoient tellement agitez et ser- 
rez de canons et cannoniers, de harcquebules et de 
harcquebutiers , que possible n’estoit de wider 
sans perte, et entre les aultres, Richard, Rolland, 
Breton et Jehan Loysel , les tindrent tant près 
serrés partraicts à pouldre, dont ils estoient ser- 
vis, que à peu s’ils osoient lever l’œil; nëanl- 
moings ils desployèrent leur force et puissance à 
percher, miner et taster murailles, fossés et tours , 
pour cuider sortir sur la ville, ce que riens ne 
proufiila , car les tranchis grands et parfonds , nou- 
vellement faicls autour dudit chasteau , estoient si 
bien garnis de gens de guerre , que le wider sur 
la ville leur estoit mal propre; et d’aultre part^ 
messire George estoit logié en la maison de la ville, 
sur le marché, ensemble les Allemans et gens de 
guerre , par quoi nul alarme ne se faisoit au 
chasteau , qu’ils ne fussent sur pieds pour subvenir 
aux Bourguignons. Semblablement Denis de Mor- 
becke et messire Charles de Saneuses , et leurs 
gens , qui la pluspart sont Boullenois, de leur pre- 
mière enfance incitez aux armes à cause delà fron- 
tière d’Angleterre qu’ils ont aux barbes , estoient 
près aux hustins, et se conduisirent fort honnes- 

teinent en cest besongne^ et avaient pour leur 
quartier, ung lieu nommé la Haulte Garde. 

Le dimence ensuivant, le seigneur des Guerdes 
la cuirasse au dos et la hache au point , accom- 
paigné de vingt-cinq cents hommes de guerre , 
entre lesquels estoient messire Philippes de 
Clèves, le bastard Cardon, le capitaine des Es- 
cossois, seigneur de Obegnj, Jehan de la Barre , 
Gracien de Saint-Martin, le bastard de Picquegny, 
Loys de la Molhe, grand louvier d’Arthois, Jac- 
ques deFoucquesolle, le seigneur (le Saint- Légier, 
Normant, capitaine des Jacquiers, le bastard de 
Bourbon, le bailly de Hesdin, Jacques Wallier, 
le seigneur Raoul, le seigneur de Humbercourt, 
aussi le seigneur de Lespinoy , Le Veau de Bour- 
noville , le lieutenant de monseigneur de Bresse , 
le bastard de Bresse , le seigneur de Jusquefront, 
et aultres capitaines et ducteurs de guerre^ aux- 
quels les noms seroient longs à tout mectre en 
compte; ensemble plusieurs arcliiers , arbales- 
triers et harcquebustiers , crénequiniers, entrèrent 
audit chasleau par dehors , sur intention de faire 
une grosse saillie sur la ville et la reconquérir 
par force d’armes; et pour mectre à fin leur pré- 
lente, le seigneur des Guerdes assembla les prin- 
cipaulx capitaines en la chapelle dudit chasteau , 
etillecq demanda particulièrement à chacun d’eulx 
leur opinion. 

Aulcuns délibérèrent que quant l’on seroit au- 
dessus de la ville, après avoir mis les manans e 

habitans d’icelle à l’epée , il seroit expédient la 
conlreminer par feu et la meclre à perpétuelle dé- 
sertion pour exeinpler les aultres, considéré l’in- 
cuntinence de la foi des habitans, ensemlde la 
désobéissance et faulte qu’ils avoient faicte au roy 
de France. Aultres délibérèrent au contraire, di- 
sant pitié seroit destruire tant de beau peuple, 
duquel la dixième partie n’estoit cause de ce mes- 
chief, et nesepourroit quelque saillies faire , que 
ce ne fusist à grand perte de gens et des plus grans 
personnaiges de l’assemblée , et conséquemment 
^ d’aulcunes places par eulx conquises pour le roi. 
« Car nous avons veu Bourguignons, Piccars_, 
» Allemans, enflambez de grand hardiesse pour 
» nous combattre aux champs, quoiqu’ils fussent 
)» en petit nombre ; considérons que dedans le fort 
» de leur ville rnis frccqs et bien reposez, se vende- 
u rons chèrement contre nous , comme ceulx qui 
)) meclent tout contre tout; et se nous gaignons 
« riens sur eulx , imaginez que ce sera chose plus 
» divine que humaine. « 

Plusieurs opinions oies d’un et d’aultres, le 
seigneur des Querdes , fust résolu de faire une 
saillie sur la ville et de la regaigner par force 
d’armes , se le plaisir de Nostre -Seigneur Dieu 
leur volloit octroyer bonne victoire ; puis dressa 
sa voix aux gens de guerre : « Sus , sus , hommes 
<« d’armes, devant ! » Les hommes d’armes dirent : 

« Sus , sus , archiers , devant et arbalestriers ! » 
Archiers et arbalestriers respondirent que pic- 

quenaires el harcquebustiers dévoient rompre la 
pointe ; et picquenaires et harquebustiers dirent 
qu’ils ne marcheraient ung pas avant, se leshommes 
d’armes ne monslroient la voye; et les hommes 
d’armes respondirent que ce ne feroient-ils point. 
Et lors , !e seigneur des Querdes voyant que chacun 
redoubtoit le laict, jetta , par despit, sa hache 
d’armes à terre , et se partit de la compagnie. 

Le débat de ceste contention fut oy par aul- 
cuns pionniers de la ville , lesquels avoient miné 
etfocillié si avant soubsle chasteau , qu’ils povoient 
oyr leurs consaulx et devises, lesquelles depuis 
furent pareillement révélées par aulcuns Franchois 
qui se rendirent Bourguignons. 

Ce mesme jour arriva ung très preux et expert 
homme du guerre , capitaine des Espaignols , qui 
bailla conseil d’abatre ung mur situé ez fossez de la 
ville , entre la porte et le chasteau , affin de povoir 
battre les entrans audit chasteau. Et pendant le 
temps de ladite controverse, arrivèrent en la ville 
de cinq à six cents hommes, bien en poinct^ cha- 
cun la sallade en la teste , qui furent envoyez par 
les capitaines de Calais et deGuisnes, à la requeste 
des Allemans, bourgeois et habitans de la ville. 
La veneu desdicts Anglois fut percheue entre le 
bacq et le Hault-Pont par le guet des Franckois, 
qui cuidoient que ce fusist la puissance du roi des 
Romains ; car la nuict ensuivant , toutes les clo- 
ches des esglises sonnèrerent toutes à une fois ; 
pourquoi le seigneur des Querdes et toute son armée 

furent tellement estonnez, que oncques puis ne 
eurent volunté de faire saillie sur les champs. Le 
mardi ensuivant , les hommes d’armes hahandon- 


nèrentles piétons , lesquels , par ung beau soleil de 
nuict, toutcoietement, sans mot dire, emportèrent 
ce qu’ils peulrent avoir de baghes, et retournèrent 
en leur garnison. Ce deslogement se fit sans trom- 
pette, mais non point sans bachiu ; car à l’heure 
qu’ils se desfoncqoient , il y avoit ung guet sur la 


plus haulte tour , qui sonnoit une grosse payelle 
d’arain, pour abuser, alourder, et empescher ceulx 
de la ville, affin qu’ils ne se doubtassent de leur 
deslogement ; car aultrement l’on eusist rué sur 


leurs biens. 


La journée devant ce deslogement fut publié et 
fait commandement que chacun fusist pourveu 
d’eschielles , enghiens et choses nécessaires à faire 
l’assault, et quant vint lendemain qui fut mer- 
credi du matin, chacun pourveu selon son ap-, 
partenire , arriva devant la place , et fut donné 
l’assault fort aspre et bien conduict ; mais l’on ne 
veoit nul qui se delFendesist ; et de faict montèrent 
les Allemans et aultres gentils compaignons par 
dessus la muraille du chasteau , duquel ne trou- 
vèrent corps d’ame, sinon ung povre Allemant, 
lequel ils avoient détenu prisonnier dès le ven- 
dredi et auquel ils avoient coppé la gorge lors de leur 
partiment, et payèrent leur hostaigedeson sang en 
faulte de monnoie. Et par ainsi fut la ville de 
Saintc-Omer totalement purgée et quicte de ses 
ennemis , dont ils rendirent grâce à Dieu. 

Quant les capitaines Je St. -Orner furent an 
dessus de la ville et du chasteau ils firent prindre 
et emprisonner tous ceulx qui estoient notez et 
suspicioner d’avoir eu intelligence , entendement 
et favorisié aux Franchois lorsqu’elle fut réduicfe 
par le seigneur Desquerdes , dont la pluspart 
estoient natifs de ladite ville. C’est assavoir Jehan 
d’Eulle fils Emont , Baudrais du Longpret , mes- 
sire Loys le Mire , Anthoine de Potherie , An- 
thoine de Hemont , Guillaume du Tartre, Pierre 
de Saint-Amand.messirePhilippe dessus St-Legier, 
Jehan de Hus , Guillaume de la Vallée , Laurens 
le Pappe, Jehan Lhoste , Charles Thestelin, Alianie 
Modrelois, Guillaume Modrelois , Julien Blondel 
chevalier , messire Jehan Carron , Jehan le Prou- 
vost , Jehan Courteheuse , Julien Dodenfort, David 
Dodefort, Giiiilaiime de Northour, Jehan de* 
Hagsecq, Baudrain de Latour , Guillaume Dedon , 
Guillaume de le Noenfrive , Jennet de le Noeuf- 
rive, Jehan Bucquet , Alardin Bucqnel, Vincent de 
Borre , Fremin Cappet , Jehan Craye , Tassinot Lop- 
pealonhe , messire Josse Dausque , messire Jehati 
de Hemont, chanoinedeSt. -Orner, Jehan deSaint- 
Andegond , le Borgne de Norqlivet , Bastard 
Pierre Lavisse , Jehan de Musse , Jehan Spolart 
et Laurent Crehen. 

Aulcuns des dessus dits furent livrez à torture, 
mais hors le travail ne voloient riens cognoistre. 
Jehan Craye , dessus nommé , avoit eu en charge 
la clef de la porte où les- Franchois entrèrent la 
nuict que la ville lut ravie par le seigneur 

des Querdes , auquel il avoit fait ouverture ; et t 
ceste cause il fut décapité avecq ledit Tassuot 
Loppealonne. Les aultres furent bannis de la ville, 
qui se retirèrent ès marches et soubs l’obéissance 
du roi desRomains; mais depuis trouvèrent maniè*’e_, 
par moyen de leurs amis , de rentrer et ravoir la 
ville à grant coûts et à chière despences,- 
La vUle réduicte comme dit est, Denis ^de 
Morbecke , messire Georges et aultres capitaines 
réduisirent par subtil et bon moyen les villes de 
Gravelines, Bourbourg, Bergbes - St. - Winocq 
et les chasteaux Desprebecq , du WezRumghen, 
Pionnes et le Labaye. Et le roy des Romains 
octroia , par mandement patent et délibération ue 
conseil , à messire Charles de Saneuse et messire 
Georges de Ebustain , et à Denis de Morbecke , 
principaux capitaines 'et conducteurs de ceste ré- 
duction , puissance et auctorité , pour une fois 
seullement, de donner en son nom abolition géné^ 
raie et particulière de tous cas que les habitans, 
manans et revenus en la ville de St. -Orner en 
chastellenies et bailliaiges d’icelle et aultres places 
réduictes , povoient avoir commis et perpétrez 
encontre sa majesté, durant le temps de division 
et qui estoient distraits de son obéissance , et avec 
ce leur octroia nommination d’oflSees , pourveu 
que ceulx qui par eulx seroient nommés, estoient 
tenus de obtenir lettres de institution en forme 
deuwe trois mois après la datte de la nomination. 
Semblablement leur octroia de disposer et ordon- 

ner de toutes confiscations à lui escheues , et que 
ceulx à qui les biens appartiennent , seront demo- 
rans et parties contraires. Dont en ensuivant l’auc- 
torité du mandement dessusdits, ils esleurent ung 
Piedmontois , conducteur des piétons , pour estre 
capitaine de Berghes St.-Winocq , tant pour 
. l’agréable service qu’il avoit faict au roi des 
Romains , en la saisine de Dunkercke , comme 
aultrement. Et advint que trois compaignons es- 
trangers vendirent la ville dudit Berghes-St.-Wi- 
nocq aux Francbois. Ledit Piedmontois , capitaine 
comme dit est , bien adverti du faict , fit , pour 
leurs desmérites , desvetir lesdits compaignons et 
les coucher sur une table tous nudz. Le bourreau 
leur coppa les génitoireà , à les rua aux chiens , 
puis les ouvrit, si leur tira les cœurs hors des 
ventres , si les rua semblablement aux chiens , 
et finablement leur trencha les testes. Geste inhu- 
manité fut faicte à la contemplation dudit Pied- 
montens , disant que la mode de leur pays estoit , 
que de tels traistres telle exécution se debvoit faire. 

CHAPITRE CCIII. 


Reddition d’anlcanes places au West pays de Flandres. 


Quart la guerre s’esmeut en Flandres, le 
seigneur de Morbecke avoit esté prisonnier à la 
journée de Béthune et pajé quatorze mille florins 
pour sa renchon , fut capitaine de la Mothe-aux- 
Bois , où il besongna tellement par exploict de 
guerre , que ladite Mothe fut tousjours pour le 
roi des Romains et pour monseigneur l’archiduc 
son fils , combien que les villes voisines lui fussent 
fort contraires. Et son frère Denis de Morbecke , 
seigneur de Hondecontre, fort diligent aux armes, 
ayant bon zèle à la querelle du roi des Romains , 
fut l’ung des principaulx par qui la reprinse de 
St. -Orner fut mise à exécution , car il avoit deux 
cents dhevaulx et deux cents piétons de sa com- 
paignie. Et au jour qi*e messire George de Ebustain 
sortit hors de St. -Orner avec saseulle compaignie , 
pour donner repuise et combattre l’armée de 
monseigneur des Querdes, comme dit est , où de- 
mora mort Fredéricq de Fulquestain , noble 
gentilhomme allemant et fort recommandé ; une 
grosse question s’ourdit entre ledit Saint-Georges 
et Denis de Morbecke , pour la prinse de Fran- 
chois de Créquy ; et pour ce que ledit Denis crain- 
doil la bende dudit Saint-Georges , lequel avait en 

29- 

sa compaignie six cents, piétons , afin de éviter 
noise et confusion , il wida de St. -Orner avec ses 
gens et se tira en la ville de Dunkercke , et lors 
trouva certains moyens d’entrer en la ville de 
Bourbourg, qui se tenoit neutre, et de là fil si bonne 
guerre à ceulx de Berghes-St.-Winocq , qu’ils se 
rendirent par appoinctement. 

Pendant le temps que Denis de Morbecke 
estoit à la réduction de St. -Orner , il laissa son 
frère maisné, Philippe de Morbecke^ en la ville de 
Dunkercke , affin de la garder et de recepvoir gens 
d’armes se faulte eut esté àlaprinseduditSt.- Orner, 
et illecq estoienl venus aulcuns desputez au roy 
de France avec Josse de Cran et Jehan Turpin , 
nohleescuyer natif dePreureen la comté de Boulon- 
gne etburguemestre de la communaulté de Nieu- 
port , envoyez illecq de la part du roy des Romains 
et de monseigneur l’archiduc , pour pratiquer 
aulcune abstinence de guerre, afin de remeclre 
sus les bledz au mois de mars, et quand ledit 
Philippe de Morbecke enten|)it que l’entreprinse 
de St.-Omer avoit sorti son efiect au proufiicl du 
roi des Romains , il se tira bien accompaignié vers 
Gravelinne , dont s’esloit parti le matin le seigneur 
de Tencques , tenant le parti des Franchois , et 
ceulx de Gravelinne firent ouverture au dit Philip- 
pe auquel ils firent serment au nom du roy des Ro- 
mains, semblablement ceulx du chasteau de Grave 
linne , dont estoit capitaine Walerand de Fiennes. 

De la prinse de St. -Orner , fut le paysà l’environ 

fort estonné ; et se les Mlemaos s’esforchoient de 
reconcquerre forts, les Franchois, d’aultre part, 
ne dorraoient pas ; car en ce temps ung routier 
nommé Queneucque , avec quinze ou seize com- 
paignons adventureux , se fourra au chasteau 
d’Estrées . qui guaires ne valloit pour lors ; néant- 
moi ngs il portoit grant dommaige aux voisins 
tenant parti contraire , et à ceste cause sortirent 
de la ville d’Arras Querquelevan et le bastart 
Cardon , accompaigniez de trois cents hommes 
menans trois courteaux pour dillapider la place , 
laquelle ils battirent puis cinq heures du matin 
jusques à onze heures , si que finablement elle fut 
reprinse de force par une travée ; et les Franchois 
à l’entrer ens occirent une femme des dix com- 
paignons , dont les dix furent pendus et les aultres 
mis à renclion ; mais se ne fut faict sans perte des 
assaillans , qui remenèrent leurs gens bleschiez et 
morts par carrées en la vUle d’Arras. 

CHAPITRE CCIV. 

Confédération faicte avec alliance entre Mantnilian , roi det Bomaini , 
moDte^near l’archiduc , >on fils , et Henri roi d’Angleterre , de 
France et d’Irlande. 


En ce temps fut faicte certaine alliance entre le 
roj des Romains, monseigneur l’archiduc son fils et 
leroyd’EngleterreeldeFrance.seigneurd’Irlande, 
d’aultre part, par meure délibération du conseil , 
affirmée et conclue comme il s’ensuit ; 

» Premier. Que de ce jour en avant sera bonne, 
seure, entière, et durable amitié, alliance, cou- 
fédéracion et union , par terre et par mer, eauwe 
doulce et rivières , à tousjours durer entre les 
princes susdits , leurs hoirs , leurs seigneuries , 
pays , donations , vassaulx et tous leurs subgects 
présens et advenir , ecclésiastiques et séculiers , de 
quel degré ou condition qu’ils soient , tellement 
que tous leurs vassaulx et subjects d’ung lez et 
d’aultre feront plaisir et amitié les ungs aux aultres 
en tous lieux et places, et chacun des aultres 
debverOnt , en suivant toute bonté et honneur , 
traicter en amour et que franchement et cer- 
tainement de chacun coslé debveront revenir à 
tous leurs biens , meubles , seigneuries et gai- 
gnage , autant du costé de la mer que de l’aultre 
des susdits princes , en tout ou en partie , ils 

revendront et demeureront tant qu’ils vireront , 
et franchement partir polront , toutes et quantes 
fois qu’il leur plaira , avec leurs navires , soit à 
eulx empruntés ou loués , charnots , charrettes , 
chevaulx , armures , marchandises , biens , choses 
quelles qu’elles soient, sans avoir empeschement 
tant par terre comme par mer et eauwe douce , 
ainsi que en leur propre pays et marche seroit donné 
congié de ce faire , si que par ce moyen ne leur 
convient, ne conviendra quelque sauf-conduit gé- 
néral ne particulier , saulf tousjours les bons 
eslatuts et coustumes des villes , royalmes et 
places, par lesquelz ce dessusdict traictié ne soit 
corrompeu ne amendri. 

» Item. Que nous, nos hoirs ou ceulx à venir, 
en toutes leurs aultres confédéracions ou albances 
tjue avecq aultres princes , universilez , com- 
paignies ou quelques aultres personnes, doyent 
faire con tract qui toucher ou regarder puistauroy 
d’Englelerre; par ce seront comprins là en droit 
tous ceulx qui comprins y vouldront estre , en- 
semble leurs hoirs et ceulx advenir; et del’aultre 
costé deveront ledit roy d’Engleterre , ses hoirs 
et ceulx à venir et tous leurs con fédérez et alliez 
qu’ils ont avec aultres princes, universilez, géné- 
ralitez, compaigniesou aulcunes aultres personnes, 
traictieret besongner tousjours, saulf nous, nos 
hoirs et ceulx à venir y comprendre ceulx qui 
comprins y voulsissent estre-. 

» Item.YjsX accordé et baillié que milles desdictes 

parties ne pourra donner, faire ne aider conseil ne 
faveur aux ennemis apparans de l’aultre costé , 
que iceulx voldront faire grief ou nuysance par 
terre, par mer, par eauwe doulce et rivières, 
ains debveront faire aide l’ung à l’aultre féal de 
noblesse et de gensdarmes toutes fois que besoing 
seroit. 

« Toutes lesquelles amitiez , confédéracious et 
alliances , ensemble leurs traictiez , accordez 
amitiez et conclusions ^ nous Maximilian , roj des 
Romains, et Philippe, duc ^dessus nommez, pro> 
mectons en parolle deroy et prince , par ces pré- 
sentes pour nostre costé ^ el d’aultant et si avant 
qu’il nous regarde touche et est en nous , en tous 
leurs poincts et chacun d’eulx , sans enfraindre , 
mais accomplir en cognoissance de toutes et 
chascune des choses dessus dites. Si en avons nous 
ces lettres ouvertes et patentes j«r nous faict 
faire et scellez de nostre scel y appendant , en 
absence de nostre grand scel. 

» Donné en nostre ville de Dordreck , le 
quatorzième jour de febvrier en l’an de Nostre- 
Seigneur mil quatre cent quatre vingt et huit, et de 
notre règne le troisième. » 

Le contenu de ceste alliance fut publié en 
Yallenchiennes , le quatorzième jour du mois de 
mars, et pareillement en aultres villes voisines. 

CHAPITRE CGV. 


La priiue et dettraction de Ttque et d’Ason. 

L’empereur et le roy son fils eslongnez de ces 
marches , les pays de monseigneur Philippe , qui 
lors estoit en eage de adolescence, furent fort déso- 
lez, foulez vexez et tra veilliez par cruelles divisions 
qui se lanchèrent à tous costés , carie povre peuple 
sans justice, agité et bersandé des horribles to ur- 
billons de guerre , estoit comme menbre sans 
chief , navire sans gouvernail et brebis sans pasteur, 
souverainement en Brabant et en Flandres ; mais , 
pour extirper , abolir tout malvais plantaige qui 
lors pulluloit en divers quartiers, et pour réduire à 
fruict de tranquillité et convalescence lesdits pays 
qui jadis florissoient en habondance d’honneur et 
multiplication de richesse , le roy des Romains , par 
meur conseil et précogitée délibération , donna 
puissance et auctorité de y pourvoir par le duc 
Albert de Zassen, et le fit lieutenant-général de lui 
et de monseigneur l’archiduc son fils , ès pays 
de par-dechà. Pareillement il fit et créa Charles de 
Croy , chevalier , prince et comte de Chimay , son 
lieutenant et capitaine-général de son pays de 
Haynault. Ainsi donc ces deux princes ensemble 
unis et accompaignez de grant noblesse , conduc- 
teurs de guerre et gendarmerie , tant d’Allemagne 

que de Haynault, par une proesse et haults ex- 
ploix dignes de mémoire , labourèrent à la res- 
source de pays ; et advint , pendant le temps que le 
roy estoit en Allemaigne , monseigneur Philippe 
retourna de son voyage de France, et avoit de son 
alliance avec les trois membres de Flandres Gand , 
Bruges, Louvain, Bruxelles^ Nivelle, Likercke 
et plusieurs aultres bonnes villes, forteresses, chas- 
teaulx , bourgs , tous forts et plaices qui tenoient 
son parti ; et couroit la voix qu’il se mettoit sus pour 
ravitailler Bruxelles, pour assiéger Haulx ou faire 
quelque emprise au quartier de Brabant , qui 
lors tenoit pour le roy des Romains. Pourquoi 
le duc de Zassen , qui s’esforcboit à toute dili- 
gence de lui donner repoulse, fit son amas de gens- 
darmes; et le prince de Chimay , d’aultre costé, 
assembla aulcuns noblesde Haynault, et bon nom- 
bre d’arcbiers fort bien en poincts, pour besongner 
quand temps seroit. 

11 y avoit un fort villaige nommé Isque , situé 
entre Bruxelles et Nyvelles, qui donnoit confort, 
aide et subside à l’une des villes , et à l’aultre , au 
très grand détriment du parti du roy. Aucunes 
gens de guerre avoient fortifié l’église dudit 
villaige , séant sur ung hault , et pourveu d en- 
giens à pouldre et menue artillerie pour leur 
deffense et faisant aulcuns bolverts , talus, ra- 
vains et fossés pour empescher les advenues. Ln 
cesle église, s’estoient retirez pour saulveté de 
leur corps, de trois à quatre cents personnes, la 

pi U spart des manans du villaige , comme pres- 
btres, laboureurs, jusnes femmes, anciennes 
gens et petits enfans^ qui tous ensemble se con- 
fioient en ceulx des aultres villaiges, lesquels leur 
avoient promis secours au grand destroict. Le duc 
de Zassen , adverti de leur fortiffication , proposa 
leur livrer ung assault, et fit scavoir son 


in- 


tention au prince de Chimay, lui assignant jour, 
heure et place , où le trouveront aux champs , et 
se partit le duc à tout mille piétons et de cent à six 
vingt chevaux pour tirer verslsque. Monseigneur 
le prince de Chimay , asseuré de son parlement , 
accompagné du seigneur de Sempy, son oncle , du 
seigneur de Barbenchon , de Robert deMeleun, du 
seigneur de Lens, du seigneur de Cambraye, du 
prevost d’Estrens et aultres nobles gentilshommes 
de Ilaynault , bien accoustrez , désirant le bien 
et salut, de quatre à cinq cens chevaulx , par ung 
samedi , septiesme jour du mois de mars , environ 
onze heures en la nuict, envoya guides et piétons, 
devant lesquels passèrent par le bois de Songne , 
où ils se fourvoièrent , mais enfin se redressèrent 
à la Chapelle Saincte-Catheline , et environ six 
heures du matin , premier dimencbe de quaresme, 
qu’il faisoit grosse bruynè , trouvèrent le duc de 
Zassen à une petite lieuve près d’Isque , accom- 
paignié comme dit est ; et lors joindirent le duc et 
le prince leurs puissances, ensemble furnies de 
troif serpentines, eschelles et aultres habillemens, 
pour donner l’assault. A l’abordement du village. 

se mirent en bataille piétons devant et chevau- 
cheurs sur aisles ; et combien qu’ils approchas- 
sent à peu de bruit , et le plus couvertement que 
faire se povoit , ils furent descouverts du guet 
du clocbier , lequel , pour donner esfroy et res- 
veiller ceulx qui leur debvoient donner ayde , 
firent tirer trois ou quatre cops de gros engiens ; 
et d’aultre part , les Allemans voyans qu’ils es- 
toient descouverts , sonnèrent leurs gros tam- 
burs , et tous ensemble gectèrent ung cry grant 
et horrible , et si impétueulx, que ceulx qui pro- 
mis avoient secourir les assiégés , furent si horri- 
blement espouvantez, qu’ils fourèrent les bois, 
courans que lièvres. 

Les Allemands approchèrent le fort , trouvè- 
rent chemins quasi inagressibles , caves, fossés , 
hayes et fortifficalions , tellement , que de grand 
dangier et paine de corps en vindrent à chief , 
et à l’abordefment cheminèrent dessns une chaus- 
sée où le traict à pouldre de ceulx de l’église tro- 
toit par dessus , aussi legièrement que font estoef 
de panlme sur les maisons , et se lanchoit par- 
mi les jambes des Allemands , qui leur estoit dur 
et grief à porter. Et de première face trouvèrent 
ung boulvert devant Iddite église , tant fort et 
bien ediffiée , que impossible sembloit de le gai- 
gnier. Toutesfois l’assault y fut donné aspre et 
cruel , environ neuf heures au jour , et Allemans 
fichoient leurs picques audit boulvert , a maBière 
d’eschelles , et rampoient à mont comme rats en 

grenier, et quelque deffence que l’on j secusist 
faire , en vindrent à leur dessus , puis se trou- 
vèrent devant l’église; mais pour éviter le traict 
et le ject des pierres, se lindrent contre les murs 
d’icelle , et lors les archiers de Hajoault , ensem- 
ble les harcquebutiers d’Allemagne tiroient tant 
dru et fort continuellement aux fenestres du clo- 
chier , qu’il n’estoit homme ni femme , s’il es- 
toit trouvé à<i^scouvert , qu’il ne fusist attainct ou 
vif , navré ou mort. Il fust persuadé et dict plu- 
sieurs fois aux assiégez , qu’ils se voulsissent ren- 
dre au roi des Romains, ou aultrement^ oa leur 
feroit sentir le chault. Mais quelque douce re- 
monstrance ou menache que l’on leur fesist, ne 
voldrent acquiescer au voloir desdits seigneurs ; 
pourquoi la nef de l’église fut alumée à dextre et à 
senestre , et lors l’un de ceulx du clochier boula 
son bras hors par une fenestre, faisant semblant de 
soi vouloir rendre , et tost après le curé de la ville 
et ung aultre presbtre descendirent en bas, et 
aulcuns aultres qui les suivoient estoient en train 
de descendre , quand ils oirent que les Alleraans 
se debattoient ensemble pour le curé et son com- 
paignon , que aulcuns d’eulx , en leur lanj^ige 
calengoient estre leurs prisonniers. Et adonc ceulx 
qui avoient bonne volunté d’eulx rendre , remon- 
tèrent au clochier , cuidans par ceste noise et 
murmure , que ledit curé et l’aultre presbtre 
fussent tuez par lesdits Allemans, et aimèrent 
mieulx attendre l’aventure avec les aultres , que 

d’estre si hastivement despechiez. Puis quant l’on 
appercheut que aultre chose ne vouloient faire, 
l’on fit de rechef alumer ladite église. 

Ce temps pendant, ceulx de dedans jectèrent 
ung enfant hors par les fenestres , lequel sans 
dangier de mort , fut receu par les Âllemans. 
Le feu saillit au plus haut du clochier , lequel 
à cose fut bruslé, les cloches fondues, les gens es- 
tans ès sanctuaire consommez en cAdres, et le 
demourant de l’esglise destruict desfaict et dé- 
solé, qui fust chose pileuse et. lamentable. Les 
piétons pillèrent et ardirent le villaige futèrent 
le bois , où ils trouvèrent ceulx qui promectoient 
donner secours aux assiégés. Ils furent prestement 
saisis et menez prisonniers à Vilnorde , en nom- 
bre de cent et cinquante. 

Peu de temps apres , et par ceste même armée, 
l’esglise d’Asque, séant à deux lieuwes près de 
Bruxelles , fort belle et grande , munie de gens de 
guerre , d’artillerie , et bien tournée à delTense , 
où s’estoient bouttez paisans, laboureurs-, femmes 
et enfans , et bon nombre de gens qui ne se vou- 
loient rendi’e au roi des Romains, fust sembla- 
blement assaillie, conquise, alumée, bruslée, et 
exilés ensemble tous ceulx qui s’estoient dedens 
retirez , desquels furent oys les plus piteux dolou- 
reux cris et lamentations que jamais furent faicts ; 
car ceulx qui les oyrent nescauroient parler sans 
amertume de cœur, souspirer ou espandre larmes. 

CHAPITRE CGVI. 


La rencontre de Bermerain ; fiaicte par Ferry de Nonnellea au dom- 
maige des Franchois. 

Le vingtième jour du mois de mars , un gentil 
compaignon de guerre nommé le Ghuun d’Au- 
froiprel , se trouva au Quesnoj , et advertit les 
capitaines de la ville , comment aulcuns Franchois 
départis Nivelles pour tirer en Franche, avoient 
couru autour de Banay et chargié quarante che- 
vaulx et trente prisonniers , laboureurs. Ferry de 
Nonnelles, l’ung desdits capitaines, dict que bon 
seroit d’escarmucher lesdits Franchois. Les com- 
paignons de guerre, douttant les fallaces, finesses 
et tralficques desdits Franchois, se consentirent 
émis, et faindoient l’ung avoir son cheval defferré , 
l’aultre avoir sa selle mal rembourrée ; néant- 
moings que émis que voluntiers ils se montèrent, 
et en assez bon nombre, tant de cheval comme 
de pieds , se partirent du Quesnoy soubs la con- 
duicte dudict Ferry, et tirèrent à laPlancq à Buoit, 
pensans que les Franchois passeroient par là ;• 
mais quant lesdits Franchois passèrent autour du 
Quesnoy , hourdés de leur proye , voyans que ame 
nesortoit hors, ils se doubtèrent qu’on tenoit sur 
eulx, sise hastèrent de prévenir le passage et 
gaigner ladite Plancq j et quant ils percheu- 
rent les Bourguignons qui illecq les attendoient 

a puissance tant à cheval comme à pieds, ils ti- 
rèrent en hault , habandonnèrent leur butin, cui- 
dans passer à Bermerain ; et lors Ferrj de Non- 
nelles lequel, jà soit ce qu’il fust petit de corsaige, 
se estoit-il magnanime de corraige , subtil en 
guerre et esprins de grand hardiesse, proposa 
de les combatre et choisi environ vingt chevau- 
cheurs Bourguignons de sa bende , fort bien en 
poinct, pour tirer audit Bermerain. Et pour ce 
que les piétons ne les povoient suivir pour les 
recoeillir et assister , il se advisa que vingt 
chevaulcheurs les mieux montez meclroient der- 
rière eulx vingt piétons , gens à l’eslite , archiers 
et picquenaires , comme ils firent, et galloppèrent 
tant qu’ils se trouvèrent en barbe contre les Fran- 
chois. Adonc lesdits Franchois, qui estoient en- 
viron soixante chevaulx fort bien en poinct , 
voyans venir contre eulx seulement quarante che- 
vaulx , car ils ne se doubtoient de ceulx qui es- 
toient montez arrière, attendirenthardiement et de 
pied coy lesdits Bourguignons , et sitost qu’ils 
les appercheurent , donnèrent premiers dedens 
eux, et les Bourguignons les receurent vigoreu- 
sement, et lors ceulx qui estoient derrière lesdits 
chevaucheurs descendisent et devindrent piétons 
qui fort bien se portèrent à la besongne , et le 
hurt fut si vigoreulx d’une part et d’aultre , qu’il 
y eut que lances que demi lances rompues plus 
de dix-huit. 

Entre les aultres qui donnèrent dedens , Ferrj 
de Nonnelles fust horriblement battu , et receut 

divers cops d’espées et de lances. On lui tira de 
force saserrette, et fut bleschiée en la teste; et 
celui qui ainsi le blescha, fut par lui navré en la 
cuisse. Et fust l’escarmuche assez long. Mais quand 
les piétons furent sur pieds, ils deffirent la mes- 
lée des picques et de traict à main ; et fust ledit 
Ferry rescous de ce dangier par Morlet du Ques- 
noy , et aultres , qui plus vistes et animez que petis 
lions , tellement tiroient , lanchoient et perchoient, 
tant sur cbevaulx que sur gens, que Franchois fu- 
rent rompus , deffaicts et desconfis , §ans qu’il y 
eut quelque-ung mort en place, ne d’ung costé ne 
d’autre ; mais les Franchois , desquels estoit capi- 
taine Guillaume d’Anvarle , demorèrent prison- 
niers environ quarante , les six nobles hommes, les 
vingt quatre hommes d’armes, et les vingt archiers, 
plusieurs chevaulx furent navrez sur le camp; 
leurs proies et prisonniers rescous entièrement 
furent menez au Quesnoy, et dix Bourguignons 
les mfèulx montez, donnèrent la chasse', les^els 
prindrent et ramenèrent huit Franchois, et tourna 
le remanant en fuyte ; ils avoient acoeilli grand 
butin , qui fut converti en hutin , et estoient fleur 
de gens d’armes de quatre compaignies, du 
seigneur des Querdes, du marissal de Goy, du 
seigneur de Montoison, et de Saint- Pierre lé 
Moustier. Si furent mis à renchon, et payèrent 
les hommes d’armes quarante - deux francqs , 
et les archiers vingt et un francqs , puis retournè- 
rent en leur garnison. 

CnnonQ0t5. T, XLV. — J. Molihft. lll. 3o 

Le principal conducteur desdicts Franchois 
estoit natif de Haynault , nommé Pierrot de la 
Place , lequel , à cause de deux homicides par lui. 
perpétrez , estoit banny du pays ; il se rendit Fran- 
chois, et devint ennemi; et pour ce qu’il cognois- 
soit les passages et les riches censiers et person- 
naiges, il guidoit compaignons aventureux, pillars, 
foeillars et laroncheaux , et avoit régné l’espace de 
onze à douze ans, faisant maulx innumérables , te- 
nant le pays en subjection où il fit dommaige 
de cinquante mille francqs. Si fust ledict Pierrot 
attrappé avec les aultres ; il ]>romist grand argent 
à dfeux compaignons qui le laissèrent eschaper ; 
mais il fut retrouvé en ung buisson deschirant 
ses houseaux , par ung gentil compaignon nommé 
Soyquin de la Mothe. Si fust par lui si près dé- 
tenu , serré et enferré qu’oncques puis n’eschap- 
pa. Il offrit six cents escus de marcq pour avoir 
sa vie saulve ; et congneut que lui et quarante de 
ses complices , par trois nuicts , s’estoient trouvé 
devant et autour delà ville duQuesnoy, pourtaster 
l’espesseur et haulteür de la muraille, la largeur 
et parfondité des fossez , sans que le guet s’en 
peusist appercevoir; les eschielles furent faictes 
à Guise , peinctes de noir , et à belles propices 
pour embler de nuict la ville du Quesnoy ; le jour 
fut prins pour achever l’entreprinse , et les person- 
naiges qui la voloient exécuter dénommez et pré^- 
parez ; mais le seigneur des Querdes manda 
bastivement la garnison de Guise, pour aller avecq 

monseigneur Philippe en Flandres soi mectre au- 
dessus de ceulx d’Yppre , par quoi le faict fust du 
tout rompu et l’entreprinse fardée. 

L’on fit diligente inquisition au Quesnoy , et fut 
visitée la muraille, ensemble les fossez de la ville , 
pour sçavoir si ledit Pierrot le disoit par cautelle ; 
et fut trouvé véritable tout ce qu’il avoit mis 
avant; mais nonobstant ses raisons, il fut con- 
dampnéà estre escar télé pour ses démérites, comme 
ennemi des pays ; et ceulx de ftfous qui l’achetèrent 
trop chièrement et trop plus qu’il ne valoit, en 
firent l’exécution , dont le peuple fust plus joyeulx 
que si un nouveau corps sainct estoit ressuscité. 


CHAPITRE CCVI. 


Le printe de Villevorde par les Bruxellois tor les Malinois. 


Les Allemands, gardiens de lavillede Villevorde 
tenaiis pour le roy des Romains , se deslogèrent 
pour aller en l’ost du duc deZassen, accompia^ 
gnié du prince de Ghimay, du duc de Cbièvres, et 
autre noblesse de Haynault , et laissèrent la garde 
de ladicte ville ès mains des Malinois, lesquels, à, 
prime venue , firent si grant cbière ensemble de 
boire et de menger , que aucuns d’eulx s’endor- ' 
mirent , les aultres s’enyvrèrent et laissèrent les 
gens de la ville quasi en non chaloir. Les Bruxel- 
les , cogooissans de long-temps par expérience, 

3o. 

comme voisins font , leur manière de faire ‘ trop 
mieulx que des Allemands qui leur étaient étran- 
giers; et long-temps bien adverti de leur recoeil 
en Villevorde, présupposans qu’ils buveroient 
d’autant comme ils firent , par quoi l’on les pou- 
roit surprendre en desroy ; se partirent de Bruxel- 
les en grant nombre , le troisième jour d’apvril 
environ onze heures de nuict, et sans faire ne 
bruict ne ruyt, mais fort secrettement et de faict 
précogité , se trouvèrent devant Villevorde entre 
trois et quatre heures du matin, où* ils entrèrent 
facillement par le quartier qui leur estoit le plus 
convenable ; si que finablement , sans résistance 
et par faulte du guet, ils prindrent^ pillèrent et 
brûlèrent. 

Adoncq les Malinois , qui reposoient leur sang 
doulcement, furent resveillez durement, et leur 
vint à grande dureté d’estre si tost et impétueuse- 
ment deslogez. Aucuns d’eulx furent occis, les 
aullres prisonniers , et ramenez en Bruxelles , à 
grant joye; aulcuns navrez, et aultres saulvez au 
chasteau. Ensemble le butin fustchargiésureauwe, 
sur chariots et sur chevaulx. Lors furent Malinois 
mallement surprins, par ce que ceulx d’entre 
eulx qui dévoient veiller s’estoient endormis , 
ceulx qui dévoient les aultres garder furent prins, 
et ceulx qui debvoient les aultres prendre et hap- 
pez furent attrappez. Le dimanche ensuivant, les 
Flamengs, à puissance de quatre cens chevaulx et 
bon nombre de piétons ravitaillèrent la ville de 

Bruxelles de deux cent cinquante charriots de vi- 
vres nécessaires , et pourveurent de vingt-cinq ser- 
pentines , de quatre courtaulx , avecq la suite de 
pouldre et de pierres. 


CHAPITRE CCVII. 


Le parlement du duc de 2^uen et de montdgneur Philippe. 


Considéré la grande perte et désertion des pays 
apparans de tresbuscher en ruyne perpétuelle, 
aucuns personnaiges esprins de bonne volunté, 
pensèrent que bon seroit parlementer les parties 
ensemble, a(Bn de venir à quèlque bon traictié; car 
monseigneur le duc de Zassen^ lieutenant du roy, 
avoit auctorité défaire et la guerre et la paix ; et lui 
estant devant Louvain , accompaignié du prince de 
Chimay, du seigneur de Chièrres, du' sieur Cor- 
nille de Berghes , et autre noblesse , tant d’Al- 
lemaigne comme delà langue Walonne, se tint 
aulx champs entre deux rivières, en beu assez fort; 
et se condescendit volontiers au parlementer, pour 
cognoistre au vif l’intention de monseigneur Phi- 
bppe , qui lors estoit audict Louvain , avecq forte 
bande des Franchois, Liégeois et Brabanchois. Le 
jour fut prins ; et le lieu pour ce faire , et furent don- 
nez saulf-conduicts et asseurance l’ung à l’aultre , 
pour chacun d’eulx et pour cent hommes de cha- 
cune partie, et furent envoyez avant-courreurs à 

Tenviron du lieu , pour descouvrir el percevoir 
s’il n’y avoit quelque secrelte embusce ; et quant 
chacune partie se tint pour bien asseurée , le duc 
de Zassen triumphant, habitué ayant un chapeau 
ducal fort bien aorné de riches pierres précieuses , 
se trouva premier au camp et avecq les siens, montez 
sur fleur de chevaulx ; et avait illecq fait amener 
une demi-pippe de vin du Rhin , pour boire les com- 
paignons. 

Puis monseigneur Philippe , ayant de son costé 
le seigneur de Chanteraine, sire Robert d’Aren- 
bergh, Granes de Guerre, et autres nobles te- 
nans son parti, se trouva audit camp, et en appro- 
chant le duc s’arresta ung petit j le duc pareille- 
ment s’approcha de lui , et de rechief monseigneur 
Philippe s’avancha, tellement qu’ils se joindirent 
ensemble , si qu’ils s’embraschèrent l’ung l’aultre ^ 
estant chascun dessus son cheval ; et pour inter- 
préter leurs devises, qui durèrent plus d’une grosse 
heure, est oit illecq ung trusseman. 

Ce temps pendant, nobles chevaliers, gentils- 
hommes et compaignons de guerre se entremes- 
lèrent ensemble j tant d’un parti comme de 
l’aultre , où il y eut plusieurs devises entre eulx , 
et y fut mise si bonne police^ qu’il ne s’ensuivit 
murmure, noise, ne débat, ne tenchon. Je n’ai 
peu sçavoir au cler le contenu ne les devises du 
parlement de ces deux grands personnaiges ; mais 
la commune renommée estoit que le duc de Zassen 
pecsuadoit à monseigneur Philippe et exhortoit 

qu’il rendisist au roi et à monseigneur l’archiduc 
son fils , les villes, forteresses et places qu’il tenoit , 
et renonchast à la paix de Bruges, priant merchy 
au roi , recognoissant son mésus et que le roy lui 
pardonneroit en lui rendant son estât comme de- 
vant. A quoi monseigneur Philippe respondit qu’il 
ne se sentoit riens avoir mespris contre le roy , ne 
mesme contre monseigneur l’archiduc son fils , et 
qu’il n’estoit conseillé de faire ce qu’il mectoit 
en avant ; et à tant se départirent , et chacun re- 
tourna à son mieulx. 


Fin DU TROISIÈME VOLUME DES CHRONIQUES DK 
J. MOLINET. 

